
CUVÂNT INAINTE 


Intrunim în acest volum, cu unele modificări şi îniregiri, 
câteva din studiile, articolele şi conferințele noastre, apă» 
rute în ultimii zece ani în diferite publicaţii. Toate prezintă 
aspecte, momente şi oameni din istoria culturii şi litera- 
turit româneşti a Transilvaniei. Am insistat în cursul lor, 
ori de câte ori ni s'a ivit prilejul, asupra procesului de 
osmoză spirituală între Transilvania şi celelalte provincii 
românești, pentru a contribui astfel la lămurirea conștiinței 
de unitate, care este izvorul de căpetenie al dăinuirii, 
al puterii şi al dreptului nostru la viaţă. 


L B. 
-Sibiu, August, 1943 

TEMEIURILE POPULARE ALE LITERATURII 
ROMÂNE DIN TRANSILVANIA *) 


1. Metoda cercetării regionale în istoria literară a 
unut popor s'a dovedit deosebit de rodnică în anii din 
urmă. Avem credinţa că dacă va fi aplicată literaturii 
româneşti cu perspicacitate şi obiectivitate, va lămuri 
procesul de desvoltare şi va contribui la determinarea 
şi înțelegerea originalității ei. Criticii şi istoricii noştri 
literar. au încercat dealtfel adeseori să desprindă 
notele caracteristice ale literaturii româneşti din prin- 
cipilele noastre provincii. S'a simţit demult că ele 
sunt realităţi de care trebue să ţină seamă în expli- 
carea fenomenului literar românesc. Ceea ce s'a făcut 
până acum sporadic şi adeseori impresionist trebue 
continuat în mod sistematic, atât prin monografii, cât 
şi prin încercări de sinteză. E necesar, credem, să ară- 
tăm în ce măsură a contribuit la definirea acestor 
aspecte regionale, orientarea spre valorile locale; în- 
trucît influenţele streine, care variază dela o regiune 
la alta, au fost nedigerate sau asimilate şi uneori 
sublimate în valori literare superioare; ce rol a avut 
în desvoltarea literaturii din provinciile noasire spiri- 
tul panromânesc, tot mai viu şi mai omniprezent dela 
începutul secolului al XIX.-lea încoace; în fine întru- 


*) Lecţie de deschidere, rostită la Universitatea din Ciuj-Sibiu: 
în ziua de 10 Martie 1943. 

cât aceste contribuţii regionale au fost acceptate în 
patrimoniul literar comun, îmbogăţindu-l sau determi- 
nând atitudini şi curente în sânul lui. 


2. Aplicând acest punct de vedere literaturii româ- 
neşti de dincoace de Carpaţi cea dintâiu întrebare 
care ni se'pune este: Care este isvorul principal al 
originalității ei? De unde şi-a sorbit seva pe care o 
simţim curgând, nu numai în operele ei reprezentative, 
dar şi în scrisul acelor modeşti slujitori ai condezului 
asupra cărora atenţiea istoricului literar e necesar 
să se oprească? De unde acel aer de familie care 
uneşte pe scriitorii din Transilvania ori din care gene- 
raţie sau curent literar ar face parte? 

S'a spus uneori: Această originalitate vine din 
orientarea ei precumpănitoare spre popor, spre sat. 
Nu s'a arătat însă destul cum s'a ajuns la descoperirea 
acestui popor, ce atitudine au luat diferitele generaţii 
de scriitori faţă de patrimoniul său spiritual, faţă de 
omul din popor, individual sau colectiv. 

E tocmai ceeace vom încerca să facem în această 
lecţie jdaugurală. 


3. Când privim cei 150 de ani de desvoltare a. lite- 
raturii române moderne din Transilvania, această orien 
tare spre popor ni se pare atât de firească şi de ne- 
cesară încât ne cuprinde mirarea când ne gând.m că 
au existat scriitori care au ignorat-o. 


Intr'adevăr, care era mediul social în care putea să 
înflorească o viaţă literară dincoace de Carpaţi. Se 
ştie că până la 1918 noi n'am avut decât o singură 
clasă socială: țărănimea. Dacă a existat până la m.'lo- 
cul secolului al XIX-lea o nobilime, care a jucat un 
oarecare rol în viaţa noastră politică, dacă, începând 
din a doua jumătate a acestui secol s'au înfiripat 
câteva pâlcuri de burghezie, aceste două clase n'au 

avut o viaţă proprie românească — cum au avut în 
celelalte provincii româneşti — care să creeze un 
climat pentru o literatură originală. Chiar dacă această 
viaţă a încercat să prindă consistenţă în unele oraşe 
din Banat şi din Sudul ardelean, ea era veşnic ame- 
ninţată cu desfigurarea. Până la urmă toate spiritele 
alese ale acestei burghezii s'au convins că singura lor 
salvare este să-şi înfigă cât mai adânc rădăcinile în 
popor. Orientarea spre țărănime era -impusă deci 
de condiţii sociale şi politice inexorabile; era o pro: 
blemă de existenţă naţională. 

Ne-am îndreptat spre popor constrânşi de împreju- 
rări, sau din dorinţa de a-l ridica, dar am făcut-o tot 
maj mult din convingerea că acest popor este mai mult 
decât o clasă socială, o comunitate de viaţă, o lume 
de o mare bogăţie umană, cu o pecete străveche în 
formele ei de manifestare. Intr'adevăr, dacă străbaţi 
diferitele ţinuturi de dincoace de : Carpaţi, mai ales 
acele „ţări“ cu o nuanţă proprie în peisajul sufletului 
românesc, dacă ai norocul să-intri în intimitatea ţără- 
nimii acestora, sau să iei parte la una din acele mani- 
festări colective: serbări culturale, hramuri, nedee, 
bâlciuri, când se scot podoabele din lăzi şi din suflete, 
atunci impresia aceasta de bogăţie etnografică, de au- 
tentic şi străvechiu, o duci cu tine chiar dacă ai atitu- 
dinea de desăvârşită obiectivitate a omului de ştiinţă. 
Această impresie au însemnat:-o în cărţile lor streinii, 
începând din sec. XVI, iar scriitorii de peste munţi, 
un Nicolae Bălcescu, Alecu Russo, Al. Odobescu, 
Mihai Eminescu, I. L. Caragiale, Nicolae Iorga ş.a. au 
fost copleşiţi de bogăţia ei. Fireşte că asupra ei tre- 
bue să.şi spună cuvântul omul de ştiinţă. Acest cu- 
vânt a şi fost rostit în parte, descoperindu-se alăturea 
de un strat străvechiu, comun şi altor popoare, alături 
de influenţe streine de dată recentă, numeroase ele- 
mente locale de mare vitalitate, care s'au revărsat şi 

la fraţii de dincolo de arcul carpatic. Cercetările a- 
cestea trebuesc continuate pentru toate regiunile ro- 
mâneşti cu un aparat mai vast şi cu metodele pe care 
le pune la dispoziţie ştiinţa modernă. Şi poate nu este 
departe ziua când, întemeindu-se pe aceste cercetări, 
dar folosindu-se şi de puterea lui de intuiţie, va apare 
scriitorul, care — aşa cum a făcut Michelet în alsău 
Tableau de la France — ne va da acel peisaj spiritual 
al României, în care fiecare regiune ar intra cu sab- 
stanţa sa adevărată. Avem credinţa că în acest peisaj 
Transilvania va ocupa un loc central, cu bogate per- 
spective asupra întregului suflet românesc. 


4, Apropierea de popor coincide în Transilvania cu 
începuturile literaturii române moderne. Atitudinea 
pe care cele trei generaţii de scriitori latinişti au avut-o 
faţă de izvoarele populare n'a avut însă darul de a 
deslănţui apele legate ale acestora, pentru a le revărsa 
pe câmpul însetat al literaturii. Ei nu se apropiau de 
ţăran pentru a-i cunoaşte patrimoniul spiritual, ci 
pentru a-l ridica din mizeria morală, politică şi eco. 
nomică în care se găsea. Procedând astfel, ei erau 
discipoli fideli ai filosofiei luminării, care, datorită 
îndeosebi regimului generos al lui Iosif al II-lea, a făcut 
cuceriri însemnate între numeroasele popoare ale im- 
periului austriac. Potrivit acestei filosofii trebuia răs- 
pândită cât mai multă învăţătură, până în adâncimile 
maselor 'populare, peniru a risipi de acolo superstiţiile 
şi ignoranţa. Drumul spre popor a fost descoperit 
deci, am plecat însă pe el pentru a duce darurile ştiinţei 
şi ale raţiunii şi a nu primi în schimb nimic. Poezia, 
credinţele, obiceiurile lui nu numai că nu erau admi- 
rate, dar nu erau înţelese şi uneori erau atacate cu 
asprime, Această atitudine era prilejuită şi de faptul 
că cei mai de seamă reprezentanţi. ai şcoalei latiniste 
au fost preoţi şi bisericile au combătut totdeauna cre- 

dinţeie şi obiceiurile populare. E destul, credem, să 
amintim câteva exemple, pentru a ilustra această ati- 
tudine: Şincai prelucrează după I. A. Helmuth /nvă- 
țătură firească pentru stricarea superstiției norodului; 
Maior condamnă şezătorile şi pe cei care cred „la 
păscălii, la descântături, la vrăjitorii“, iar despre „cân- 
tările proştilor“ spune că „puţină credinţă au, deoa- 
rece mai multe minciuni cuprind în sine decât ade- 
văr“ 1); D.rul Vasile Popp publică teza lui de doctorat 
în medicină despre obiceiurile noastre la înmormân- 
tare, cea dintâi lucrare de folclor românesc, admirabil 
informată pentru vremea sa, înainte de toate pentruca 
cunoscând aceste obiceiuri să ne desbărăm de „abu- 
zurile“ lor 2). Ion Budai Deleanu, singurul mare poet 
al acestui curent, a rămas mereu în cumpănă asupra 
valorii materialului poetic poporan. Simţul lui artistic 
îl îndemna să-l utilizeze, dar raţionalistul din el, plin 
de sarcasm voltairian, îl determina să-l ridiculizeze. 
Pecicherec Iştoc şi scutierul lui, Crăciun, cunoscutele 
personagii ale operei lui aveau capetele sucite de Ale- 
xandria şi de basme, tot aşa ca marile lor modele Don 
Qu chotte şi Sancho Pancha de romanele cavalereşti 
şi de superstiţiile populare. Dacă aceşti scriitori îşi 
acordau uneori stilul cu cel popular, o făceau cu oa- 
recare jenă şi cu sentimentul precis că se coboară. 
Situaţia înapoiată a ţărănimii noastre a fost conside- 
rată totdeauna de ei ca o mare nenorocire, ca o umi- 
lire de care trebue să ne scuturăm cât mai curând, 
prin cât mai multă carte. „Aceasta este care mă doare 
mai mult — spune Petru Maior în Didahiile lui — că 
atâta neştiinţă stăpâneşte lumea“ *), lar Timoteiu Ci- 


1) Ap. Gh. Bogdan-Duică, Petru Maior. Cernăuţi, 1893, p. 23—24. 

2 [on Muşlea, Viaja şi opera doctorului Vasile Popp, in Anuarul 
Inst t iutui de Istorie Naţională, V (1928—1930) p. 85—157 — unde 
lusratea lui Popp e analizată pe larg. 

3 Ap. Gh, Bogdan-Duică, Petru Maior, p. 24. 

pariu scrie în Autobiografia lui că si se rupe inima“ 
când se gândeşte la lipsa de cultură a acestui popor. 
De aceea — continuă el — toţi cei care au ajuns la 
oarecare cultură au trecut la Sârbi, Unguri, Greci, şi 
chiar Tătari „numai să nu le zică cineva căà.s Români“. 
Invăţaţii Europei dacă încep să recunoască temeliile 
romane ale limbii noastre, o fac „cu gura ruptă”, ta- 
fiorându-se de starea noastră înapoiată. „E timpul — 
adaogă el — ca să cugetăm la toate acestea, altmin- 
terea să ştiţi că de vom rămâne tot aşa, nepoții noştri 
se vor face orice, încă şi Turci“ !). 

Dorinţa aceasta de a ridica poporul, care a rămas 
una din caracterele principale ale culturii române cin 
Transilvania, a avut drept consecinţă tendinţa educa- 
tivă, atât de pronunțată în numeroase din operele 
scriitorilor de dincoace de Carpați’). Tot de aici por- 
neşte caracterul social al literaturii ardelene. 

In faţa poporului românesc căzut în şerbie politică, 
fără conştiinţă şi demnitate naţională, ros de mizeria 
neştiinţei şi a sărăciei, latiniştii au ridicat cu cerbicie 
icoana strămoşilor romani care au cucerit lumea, Lie 
teratura trebuia să renasdă şi ea urmând marile mo- 
dele, mai ales pe cele desprinse din literatura clasică. 
Spre aceste modele erau îndreptaţi nu numai de con- 
vingerea fanatică a originii romane, ci şi de educaţia 
pronunţat clasicisantă, pe care au primit-o în şcoalele 
Austriei. Atmosfera literară—cu care dealtfel au avut 
un contact foarte redus — pe care au cunoscut-o la 
Roma şi în centrele monarhiei era stăpânită încă de 
tirania modelelor clasice, Cu zelul lor latinist, ei s'au 
întors mai degrabă spre acestea, decât spre noile ori- 
zonturi literare, pe care le deschidea preromantismul 


1) St. Manciulea, Timoteiu Cipariu. Inceput de autobiografi . Re- 
tipărire din Cultura Creştină. Blaj, f. a. p. 4. 

2) D. Caracostea, /storia literaturii române moderne. Epoca r $ 
terii ardelene, Note dela curs 1934—1935, p. 61—62. 

iar mai apoi romantismul. Bariț şi Cipariu, în rarile 

momente când sunt preocupaţi de ideologia literară, 
înalţă mereu în faţa compatrioţilor marile opere ale 

literaturii universale, mai ales ale celei antice, şi in- 

sistă asupra necesităţii de a ne ridica la nivelul lor?). 
Cu gândul la aceste modele a creat Budai-Deleanu 

Tiganiada, cea mai însemnată operă literară a şcoalei 

latiniste. Semnificative sunt apoi din acest punct de 

vedere numeroasele traduceri şi prelucrări din autori: 
clasici, mai ales din Virgiliu?) şi Ovidiu. Imitând Ec- 

logele celui dintâi, a scris Timotei Cipariu, în 1832, 
drama lui pastorală, la instalarea episcopului Lemenyi, 

remarcabilă prin puritatea stilului şi corectitudinea 

versului 5). 

Originele lor rurale şi spiritul demofl în care erau 
crescuți, au impus însă scriitorilor din această epocă 
o anumită atitudine faţă de acest clasicism. Nu e 
semnificativ faptul că dintre, toţi poeţii latini cel mai 
admirat este Virgiliu? Fără îndoială că simpatia pen- 
tru el se explică și prin prestigiul de care s'a bucurat 
autorul Eneidei în toată epoca renaşterii şi a baro- 
cului, dar credem că Românii l-au iubit şi fiindcă se 
regăseau în poezia lui agrestă şi idilică. Nevoia de a 





1) Gh. Bariț, Scriitori clasici, în Foaia pentru Minte . . . 1838, p. 
123 - 128. Articolul a fost semnalat mai întâi şi atribuit pe bună 
dreptate lui Barit — căci este nesemnat de I. Jura, în Gheorghe 
Bariț ca îndrumător literar, în Ţara Bârsei, LII, p. 38-48. A fost 
apoi amplu rezumat în D. Popovici, Ideologia literară a ii I 
Heliade Rădulescu, Bucureşti, 1935 p. 75—76. Pentru Cipanu ci. 
îndeosebi Elemente de poetică, metrică şi versificațiune, Blaj, 1860, 
passim. 

2) V. Bibliografia lor critică în N. Laslo, Traducerile românești 
din Virgiliu, în Anuarul Institutului de Studii Clasice, | partea {l 
(1928—1932) p. 11—37 şi II (1933—35) p. 34—70. 

3) Ecloga întru marirea Mariei Sale prea luminatului şi preasan- 
titului Domnu D, Joanu Lemeny .., Blasiu 1833, reprodusă, cu 
unele modificări şi sub titlul Drama pastorale în Elemente de poe- 
tică .. . p. 201—220. 

se cobori la nivelul poporului, de a-l învăţa, îi silea 
apoi să se depărteze dela perfecțiunea modelelor, să 
le dilueze pentru a fi înţelese de un număr cât mai 
mare de cititori. Această tendinţă este evidentă în 
traducerile din clasici ale lui Vasile Aron şi Vasile 
Popp. Aceeaşi necesitate îi îndemna să traducă, dar 
mai ales să prelucreze în versuri tot aşa de diluate, 
opere din literatura universală, lucrate după modelele 
clasice, cu acelaşi scop de vulgarizare şi luminare. 
In deosebi loan Barac ne-a dat un mare număr de 
prelucrări de acest fel, făcute fără nici un discernă- 
mânt sau pasiune artistică. 


5. Orientarea spre clasicism era fără îndoială .re.- 
cesară la un popor care âvea nevoie de o serioasă 
educaţie literară. Ea merită toată atenţia istori- 
cului literar, mai ales dacă ţinem seama de împreju- 
rările în care s'a făcut şi de influenţa redusă pe care 
spiritul clasic, din care s'au hrănit atât de abundent 
literaturile europene, a avut-o asupra literaturii noa- 
stre. Ea a tras însă puţin în cumpănă în desvoltarea 
literaturii din Transilvania, atât din pricina direcţiei 
care a stăpânit limba, cât şi în urma faptului că n'a 
fost susţinută de mari talente literare. Cele mai alese 
spirite latiniste au avut o sensibilitate artistică redusă; 
ele şi-au închinat viaţa studiilor de istorie, filologie 
şi vulgalizare. E adevărat că am avut şi o excepţie, 
uimitoare prin proporţiile ei. Este cazul lui foan 
Budai-Deleanu, a cărul 7iganiadă se înalţă ca un munte 
Singuratic între modestele coline, reprezentate de 
operele literare ale contimporanilor săi. Acest mute 
a rămas însă multă vreme pierdut în ceaţă, opera lui 
nefiind dată la lumină decât cu şapte decenii după 
zedactarea ei. 

Şi chiar dacă ar fi fost publicată la timp, credinţa 
aoastră este că ea ar fi influenţat nu prin ceea ce 

aducea dela modelele ei clasice, ci prin puternicul ei 
fond popular. Cáci oricât ar fi încercat aceşti fii ai 
câmpurilor şi ai satelor să se aproprie de marile mo- 
dele, ei nu puteau să dea un accent personal operei 
lor, decât atunci când, de cele mai multe ori fără să 
vrea, lăsau să grăiască liber comoara de simţire şi 
experienţă, care s'a aşezat în sufletul lor în satul co- 
pilăriei. Haina clasică nu le şade bine; când încearcă 
să facă mişcări mai îndrăsneţe, apare sub ea portul 
țărănesc. Nu spiritul clasic se desprinde aşadar din 
scrisul latiniştilor noştri, ci o vânjoşie şi o asprime 
ţărănească, cu atât mai simpatică, cu cât se exprimă 
mai liber, ca în predicile în care Clain şi Maior îşi 
acordă graiul cu cel țărănesc, pentru a fi înţeleşi mai 
bine, sau în polemicile celui din urmă şi ale lui Şincai. 
Aceeaşi observaţie se poate face despre stilul lui 
Bariț, Cipariu şi [on Maiorescu. Ea este cu atât mai 
valabilă pentru loan Budai-Deleanu, la care vocaţia 
artistică era superioară celei ştiinţifice. Originar din 
apropierea Ţării Hațegului, una din marile vetre fol- 
clorice româneşti, el a dus cu sine prin şcoalele jie- 
zuite în care şi-a fâcut educaţia şi prin centrele streine- 
prin care l-a purtat destinul lui de om independent, 
o bogată zestre de cultură populară, pe care nume- 
roasele lui lecturi din literaturile streine niciodată nu 
iau putut-o risipi cu totul. Astfel el ajunge la acest 
paradox, că, cu toată satira împotriva credințelor, 
basmelor şi poeziei populare, unele dintre cele mai 
realizate momente din opera lui sunt tocmai acelea în: 
care utilizează atitudinea realistă, ironia vânjoasă, 
expresia plastică, plină de' locuţiuni, tot atâtea mij- 
loace luate din patrimoniul.pe care îl satiriza. 


6, Această atitudine nehotărâtă faţă de patrimoniul 
spiritual al poporului s'a păstrat pe tot răstimpul do- 
minaţiei curentului latinist. De aceea nu trebue să ne 
surprindă faptul că, cu toate că directiva generală în 

literatură era clasicizantă, din când în când apar de 
sub poighiţa ei accente de adevărat entuziasm pentru 
literatura populară. Publicând în Foaia pentru Minte 
din 1838 — deci în întâiul an al revistei — un „Cân- 
tec sătenesc“, Gheorghe Bariț îl însoţeşte de o notă 
în care spune că astfel de cântece se află în Ardeal 
mai numeroase decât în oricare parte a românimei. 
„Originale cum sunt, culegându-le din gura secerătoa- 
relor,torcătoarelor şia maicelor care.şi leagănă pruncii, 
adurmindu.-i cu horile sale, ai putea să scrii tomuri 
întregi. Dar cine să adune mulţimea descântărilor rit- 
mice, de multeori prea ingenioase, care le strigă ro- 
mânul ardelean jucând ferbinte şi fără de a căror 
versuire mai nici nu poate să joace!“1). [ar cu un an 
în urmă, publicând de astă dată o poezie populară 
adevărată, scrie: „Dorul inimii noastre, mai de multe 
ori descoperit, este că doar pe încetul să vor 
scula bărbaţii, cari nu îşi vor pregeta a culegi odată 
cântecele Ossianilor şi a Barzilor româneşti, originale, 
neschimbate, neatinse, cum se află în gura poporului 
în munţi, în văi, în şesuri şi oriunde. Să vedem care 
aaţie ne întrece cu aceste“). Dealtfel prin nevoia lui 
de a se comunica mereu mulțimilor, prin lecturile lui 
bogate, prin contactul mai viu cu scriitorii din prin- 
-cipate, cu toată educaţia lui clasică, Bariț a avut tot- 
deauna o înţelegere mai largă, pentru materialul 
popular. Totdeauna am avut impresia că este un eretic 
al crezului latinist, pe care îl mărturiseşte mai mult 
din convingeri politice, decât literare. 

Cipariu însuşi, cu toate că mai stăpânit de spiritul 
clasic, aruncă din când în când ochii spre poezia 
populară care i-a încântat copilăria. Credem câ cea 


1) Foaie pentru Minte . . . 1883, p. 207. 

2) [bid, 1839, p. 38, Cf. şi I. Muşiea, interes pentru foiklorul ro- 
mânesc în Ardeal, înaintea apariției baladelor lui Alecsandri, în 
Transilvania, LVII (1926), p. 555—558. 

dintâiu culegere de poezie populară care se cunoaşte 
la Români, făcută în 1838 de preotul Nicolae Pauletti 
din Roşia Secasului şi publicată abia în 1927 de re- 
gretatul Al. Lupeanu t), s'a făcut la îndemnul învăta- 
tului filolog dela Blaj. 

Andrei Muregianu elogiază şi el firescul poeziei 
populare şi o imită uneori în poeziile lui — e ade- 
văcat că fără prea mare succes?). 


7. Aceste mărturisiri — şi nu le-am amintit pe toate — 
erau prevestitoare ale unei schimbări de atitudine a 
intelectualilor ardeleni faţă de popor. Ea se făcea sub 
presiunea curentului democratic european în creştere, 
ale cărui valuri au ajuns până în Transilvania. In foile 
dela Braşov se vorbeşte despre Mickiewicz, se dau 
maxime şi fragmente din Lamennais, iar cartea lui 
Michelet Le Peuple este comentată de Barit însuşi 
deosebit de elogios?). Incepea să pătrundă tot mai 
mult convingerea că poporul este valoare în sine, 
nu numai din punct de vedere politic, ci şi spiritual, 
că el nu trebue numai să primească, ci poate şi da, 
ba trebue să devină însăşi temelia unei desvoltări li- 
terare originale. 

Două evenimente aveau să joace un rol decisiv în 
această schimbare de atitudine. Întâiul este revoluţia 
dia 1848, care a răscolit atât de adânc nu numai 
Transilvania, ci toate ţările române. Simion Bârnuţiu 


1) De pe Secaş. Cântece şi strigături româneşti de cari cântă 
tetele şi feciorii şi strigă la joc, culese de Nicolae Pauletti din 
Roşia, în anul 1638. Date la tipar de Alexandru Lupeanu,. Blaj, 
1927. — Manuscrisul lu; Pauletti este înregistrat în Biblioteca Cen- 
trală diq Blaj la nr. 93, La stârşitul f. 1, Pauletti scrie : „Çu aceasta 
împlinind pofta şi porunca D-tale. .. rămân .. .* şi semnează. El 
a tăcut deci colecţia după indicaţiile cuiva. Acesta nu poate fi 
decât Timoteiu Cipariu. 

2) Cf. Muşlea: op. cit. 

3) Cf. studiul nostru Michelet şi Românii, Cluj, 1935, p. 122—123. 

doctrinarul revoluţionarilor ardeleni, a apărat cu rară 
energie, în celebrul lui discurs, rostit la 2/14 Mai 
1848 în catedrala dela Blaj limba şi datinele poporului; 
păstrarea lor o considera o problemă de viaţă pentru 
naționalitatea noastră. În inspirata lui exaltare a 
naţionalităţii, el aminteşte şi de „cântecele naţionale“, 
care ne alină durerea când suntem supăraţi. In acelaşi 
discurs el a pronunţat apoi cuvintele, transformare 
cu timpul în devizăa întregii noastre vieţi naţionale: 
„Ţineţi cu poporul ca să nu rătăciţi, fiindcă poporul 
nu se abate dela natură . . .“!). Aceste cuvinte au 
fost interpretate la început mai mult în sens politic. 
Ele au primit un conţinut chiar în focul cumplitei 
revoluţii, când poporul acesta, de care ne cam ruşinam 
înainte, a săvârşit fapte ce s'au înscris definitiv în 
istoria noastră. El ne-a dat acum cel mai mare capital 
politic şi moral pentru desvoltarea noastră viitoare. 

Dar deviza lui Bărnuţiu a început să tragă în cum- 
pănă şi în orientarea vieţii literare. Impunerea ei în 
acest domeniu a fost ajutată mult de apariţia în 
1852—53 a culegerii de poezie populară a lui Vasile 
Alecsandri. Foaia pentru Minte a reprodus câteva din 
aceste balade textual chiar în anul apariţiei lor; unii 
dintre intelectualii ardeleni le-au cunoscut, dealtfel, 
înainte de publicarea lor în volum, în foiletonul Ba. 
covinei, gazeta fraţilor Hurmuzachi cu care ei au på- 
„strat totdeauna relaţii strânse. În manuscrisele lui 
Timoteiu Cipariu găsim numeroase comentarii filo. 
logice ale „baladelor moldoveneşti“ — cum le numea 
el”). Cele câteva încercări poetice pe care marele fi. 


1) Simion Bărnuţiu, Românii şi Ungurii . , . Cu o introducere si 
comentar de Gh. Bogdan-Duică, Cluj, 1924, p. 46. 

2) Prin bunăvoința d-lui St. Manciulea, directorul Bibliotecii 
Centrale din Blaj — căruia îi aduc aici mulţumirile mele — am 
putut consulta un caet manuscris nenumerotat) alui T, Cipariu 
ìn care se găsesc aceste comentarii, 

lolog le făcea la câţiva ani după apariția culegerii lui 
Alecsandri au motive din balade şi credinţe popu- 
lare !); când în 1855 îşi scrie un început de autobio- 
grafie el îşi aduce cu drag aminte că maică-sa îi cânta 
o mulţime de balade în copilărie şi regretă că nu le 
mai poate reconstitui?). In Poetica lui, publicată în 
1860, dar al cărei material a fost strâns cu ani îna- 
inte, el studiază metrica. poeziei populare, dă nume- 
roase exemple din colecţia Alecsandri sau din cule- 
geri proprii, aşează datinile şi poezia populară între 
izvoarele de inspiraţie ale poetului şi insistă pentruo 
culegere mai sistematică a lor '„cu mai multă cruţare 
a textului original de cum s'a făcut până acum”. 
„Poezia populară—spune el — să rămână populară, 
iar nu literară. lar cine vrea să compună poezie po- 
pulară, are voie să compună dela sine, iâr nu să co- 
rupă cele compuse de alţii“ 5). Evident că Cipariu au 
renunţă la idealul lui de creație a unei literaturi după 
marile modele ale literaturii universale, mai ales ale 
anticităţii t). Curentul popular, îndeosebi culegerea lui 
Alecsandri, i-a provocat însă o criză de conştiinţă [i- 
terară. El şi-a urmat cu încăpăţinare drumul latinist, 
simţea însă că terenul îi fuge de sub picioare, că altul 
este isvorul din care poate sorbi viaţa nouă literară 
română, 

Gheorghe Bariț, celălalt conducător al vieţii inte- 
lectuale a Transilvaniei dela mijlocul veacului trecut, 
dădea semne şi mai numeroase de întoarcere spre iz- 
voarele populare. Când în 1861 formulează vastul pro- 


1) De ex. S. Giorgiu, reprod. în Manciulea, op. cit. p. 21—22, 
Pentru alte exemple cf. Elemente de poetică, p. 221 şi urm. 

2) Manciulea, op. cit. p. 22. 

3) T. Cipariu. Elemente de poetică . . . p. 91. 

4) Cf. în această privinţă replica lui la Cugetările lui -Russo, 
publicată în Foaia p. minie şi reprod. în Russo, Scrieri, ed. P. V. 
Haneş, Buc. 1908, p. 337 şi urm. 

2. 

gram de activitate al Astrei, la punctul 5 el cere pu. 
blicarea a cinci dintre cele mai frumoase balade popu- 
lare din Ttansilvania 1). La adunarea generală a Astrei 
ţinută la Braşov în 1862, întâia manifestare de mari 
proporţii a acestei instituţii, Bariț, care a avut partea 
leului în. pregătirea ei, organizează cea dintâi expo- 
zitie la Români, în cadrele căreia dă un loc important 
portului şi produselor de industrie casnică ale ţără- 
nimii noastre, [n discursul Despre artele frumoase cu 
aplicarea lor la cerinfele ponoruiui român, rostit la inau- 
gurarea acestei expoziţii, Bariț vorbeşte cu multă ad- 
miraţie despre aptitudinile artistice ale țărănimii. El 
aminteşte cu acest prilej şi pe cei câţiva culegători 
de poezie populară, în fruntea cărora pune pe Vasile 
Alecsandri °). 

Admiraţia lui Andrei Murtşianu pentru poezia po- 
pulară creşte de asemenea. „Nu este popor în lume— 
scrie el în 1853 — care să aibă mai multă tragere de 
inimă către poezie, să afle mai multă plăcere în cân- 
tece şi în versuri decât Românul“. In orice împreju- 
rare a vieţii el ştie improviza „ajutat de fantezia sa 
cea înaltă şi inima lui cea simţitoare“. Este o trans- 
criere cu alte cuvinte a entuziasmului pentru geniul 
poetic al poporului român, arătat de Vasile Alecsandri 
în prefaţă la cunoscuta lui colecţie. Mureşianu cere 
deasemenea ca exemplul marelui moldovean să fie ur- 
mat şi dincoace de Carpaţi, oricâte jertfe şi ostenele 
ar pretinde °). 7 

Cuvintele lui Andrei Mureşianu au apărut în Tele- 
graful Român, ziar întemeiat de Şaguna în 1852, la Sibiu. 
Coloanele acestei publicaţii au fost totdeauna primi- 


1) Actele privitoare la urzirea şi înființarea Asociațiunii. .. Sibiu, 
1362, p. 104. 
2) Discursul este reprodus ibid. p. 153 şi urm, 


3) Dr. [. Lupaş, Contribuțiuni la istoria ziaristicei române, Sibiu, 
1926, p 108 şi urm. 

toare pentru critica antilatinistă, chiar dacă din mo- 
tive de solidaritate naţională ortografia etimologică a 
-fost păstrată în ele până în 1878. Aici au fost repro- 
duse viguroasele atacuri ale lui Alecu Russo împotriva 
pedantismului latinist, atacuri în care se vorbea cu 
atâta convingere despre organicitatea culturii popu- 
lace. Când Titu Maiorescu începe în Convorbiri Lite= 
rare al doilea fatae antilatinist, articolele lui sunt dea. 
-semenea reproduse 'în foiletonu] Telegrafalui !). Şaguna, 
care a arătat adeseori înţelegere pentru cultura popu- 
lară, cere în 1858 preoţilor şi învăţătorilor din die- 
ceză să sprijine apelul lui Atanasie Marienescu, pentru 
culegerea poeziei populare °). 

lademnuri pentru prețuirea patrimoniului popular 
veaeau numeroase şi dela streini, îndeosebi dela Saşi, 
încălziţi şi ei de culegerea lui Alecsandri. 

Aceste împrejurări determină apariţia primelor cu- 
lezeri de poezie populară la Românii din Transilvania. 
Cea dintâiu este a lui Atanasie Marienescu în 1859. 
lacepând din 1860 ziarele şi revistele, al căror număr 
creşte, dau o atenţie tot mai mare poeziei, basmului 
“şi chiar şi studiilor de folklor. Un mare rol a avut 
ła această privinţă losif Vulcan, cu publicaţiile lui 
(Gura Satului, Familia, Şezătoarea), Acţiunea lui, in- 
spirată în mare parte de Alecsandri, a tras mult în 
cumpănă în această perioadă de gestație a unui nou 
climat literar, deoarece a fost de lungă durată şi deo- 
sebit de stăruitoare. Din aceeaşi regiune şi din acelaş 
mediu cu Vulcan ne-a venit Miron Pompiliu, care a 

1) Lupaş, op. cit. p. 93; şi D. St. Petruţiu. Telegraful Român şi 
lito atura de peste Carpați, în Gând Românesc, | (1933) p. 167 şi 
ur ii 

2) L Mărcuş, Preocupările foiklorice ale teologilor sibieni între 
1871 -1907 şi bibliografia folklorică a rewisiei «Musa» în Anuarul 
„Arhusei de Folklor, Vi (1932), p. 101 şi urm. Menţiunea despre 
Şaguna p. 106. 

dat în 1870 cea dintâiu culegere bună de poezie 
populară din Transilvania; publicată cu ajutorul Ju- 
nimei 1). 


8. Ceeace vedea lumina tiparului era foarte puiin 
pe lângă ceea ce se culegea şi rămânea în manuscris. 
Incă din întâia jumătate a secolului al XIX, elevii 
şcoalelor noastre secundare şi ai seminariilor teologice 
au început să însemneze în cărţile lor de cântece, 
versuri de o factură mai mult sau mai puţin populară °). 
In a doua jumătate a secolului al XIX interesul lor 
pentru poezia populară creşte şi se lămureşte, deve- 
nind predominant în preocupările societăţilor lor de 
lectură. Cu ajutorul lor şi-a strâns Ion Micu-Moldo- 
vanu, începând din 1863, din toate părțile Transilva- 
niei, vasta lui culegere de poezie populară, din care 
loan Urban Jarnik şi Andrei Bârseanu au publicat 
în 1885, cu ajutorul Academiei, şi cu recomandarea 
caldă a lui Alecsandri, culegerea lor de Doine şi Siri- 
gături din Ardeal, atât de prețioasă prin bogăţia şi 
calitatea materialului cuprins în ea. 

Incepând din 1871 teologii sibieni arată şi ei un in- 
teres crescând pentru poezia populară. Revista manu- 
scris Musa, redactată de societatea de lectură a acestor 
teologi, remarcabilă prin regularitatea cu care a apă. 
rut timp de 36 de ani şi prin nivelul ei, a publicat 
fășă întrerupere literatură populară din toate dome- 
niile şi bune comentarii asupra ei?). 

Preocupări mai intermitente, totuşi destul de entu. 
ziaste şi semnificative arată pentru poezia populară 
profesorii şi elevii liceului din Braşov *). 

1) Miron Pompiliu, Balade populare române, laşi 1870, 

2) Despre unele din ele cf. I. Breazu, Versuri populare în ma- 
nuserise ardelene vechi, în An. Arh, de Folk. V, p. 79 şi urm, 

'3) I. Mărcuş, op. cit. 


'*4) Cf. Studiut nostru, Vasile Alecsandri şi Andrei Bârseanu în Tran- 
silvania, 72 (1941) p. 40 şi urm. . i 

9. O mare parte din aceste preocupări pentru lite- 
ratura populară erau provocate de reacţiunea antila- 
tinistă, care s'a propagat în Transilvania, timp de trei 
decenii, mai mult subteran. Ceeace pare însă ciudat la 
întâia privire, în această preţuire a patrimoniului popu- 
lar este admiraţia lui de către latinişti, tocmai în mo- 
mentul când acest curent a atins culmea exagerărilor 
sale. Cum s'a putut întâmpla această simbioză a două 
concepții literare în aparenţă contradictorii ? 

Incă dela cele dintâiu semne de interes pentru fol- 
clor la latiniştii noştri din întâia generaţie, se observă 
la ei o înclinare tot mai pronunţată de a căuta în el 
urme romane. După 1848 această tendinţă s'a accen- 
tuat. Când gloatele româneşti au intrat, în acest mare 
an, în scena vieţii politice, latiniştii le-au împărţit în 
legiuni şi centurii, după asemănarea legiunilor romane. 
In faţa lor erau înălțate mai alesexemplele de eroism 
ale strămoşilor. Actele de eroism ale acestor gloate 
iau îndemnat pe intelectualii noştrii să le apropie şi 
mai mult de imaginea ce şi-au făcut-o despre legionarii 
romani care au cucerit lumea. Acelaş procedeu a fost 
urmat şi în prețuirea patrimoniului sufletesc al acestor 
gioate. Latiniştii au început să-l răscolească şi să vor. 
bească despre el cu entuziasm, pentrucă aveau cre- 
dinţa că descopereau în el urme istorice, mai ales urme 
aie originii noastre romane. 

Au putut aluneca spre această interpretare şi din 
pricina direcţiei istorice şi mitologizante pe care au 
luato cercetările în folclorul european. Această di- 
recţie inaugurată de Grimm, a început să prindă şi la 
noi. Întâiul ei elev este bănăţeanul Atanasie Marie. 
nescu, fost membru al Academiei Române. Publicând 
în 1859 cea dintâi culegere de poezie populară, el se 
năzueşte să dea cât mai multe balade, dintre care unele 
suat fabricate pe deantregul, iar altele sunt mult „în- 
dreptate”, tocmai pentru a cuprinde cât mai numeroase 

arme ale originii noastre romane. Procedeul a fost fn- 
trebuinţat şi în colecţia lui de colinde, publicată în 
acelaş an. Baladele şi colindele prin formele lor fixe, 
nu oferă totuşi un câmp destul de larg conjuncturilor 
istorice şi mitologice. De aceeă Marienescu se adân. 
ceşte tot mai mult în jungla fără sfârşit a basmelor, 
cu singurul scop de a vâna în ea urme greco-romane!) 

Cu o orientare mai largă în ceeace îi putea oferi 
ştiinţa europeană contemporană, cu o dialectică mai 
ageră, dar cu aceeaşi convingere fanarică, Grigore Si- 
laşi, fostul profesor de limba română dela Universi- 
tatea din Cluj, urmăreşte acelaş scop. El adaugă teoriei 
mitologice a lui Grimm, teoria psihologică a lui 
Steinthal în interpretarea materialului popular). Pen- 
tru el literatura populară, în cea mai largă accepţiune 
a cuvântului, este „manifestaţiunea cea mai genuină a 
modului de cugetare (al unui popor), depositoriul cel 
mai fidel al bucuriei şi nefericirei, dorințelor şi aspi- 
raţiunilor, cum şi al însuşirilor lui psihologice; ea este 
aşa zicând os din oasele, carne din carnea şi sânge die 
sângele lui; scurt: portretul fotografic al caracteraiui 
naţiunii respective ). Pornind dela această concepţie, 
Silaşi încearcă mai întâi să scoată din literatura noa- 
stră populară, cunoscută până atunci—el mărturiseşte 
că foloseşte şi culegeri proprii — o imagine a popo- 
rului român, găsindu-l religios, ospitalier, plin de re-. 
cunoştinţă faţă de binefăcătorii lui, răsbunător însă 
faţă de duşmani, frugal, muncitor, iubitor de patrie 





I)Studiile lui Marienescu av fost publicate sub titlul de „ Descope- 
riri mari“ în“Albina, 1871, 1872, Familia 1871 şi Federațiunea 1872. 
V. o bibliogratie mai amănunţită a lor în Şăineanu, Basmele Ro- 
manilor, p. 52 nota. 

2) Gr. Silaşi. Insemniătatea literaturii române tradifion div în 
Transilvania, 1875, nr. 3, 4, 5 şi studiul mai desvoltat Rom mul în 
poezia sa poporală, în Transilvania 1876, nr. 18—23, 1877, pr. 4—38- 

3) Silaşi, în Trans. 1876, p. 206. 

şi familie, cu simţirea fragedă, cu un spirit plin de 
sarcasm — o imagine care nu uită să spună adeseor: 
că este aidoma cu a strămoşilor noştri romani. Exem- 
plele pe care le scoate însă din materialul care îi 
stătea la qispoziţie fac adesea parte din ceeace fabri- 
caseră şi îndreptaseră culegătorii noştri, îndeosebi A. 
Marienescu. Şi pentru Silaşi literatura noastră popu- 
lară, îndeosebi basmele sunt un imens furnicar de mituri, 
mai ales greco-romane. Până şi forma acestei literaturi 
derivă după el din cea latină. Limba ei conservă mai 
bine, în locuţiile şi formele ei fixe, pecetea latină. 
Caracterul acestei literaturi nu este romantic, ca al 
popoarelor învecinate, ci „clasic-idilic“. „In ea Ro- 
mânul trăeşte în adevărata lume suprapământeană, 
ideală, trăeşte — spune el — şi azi în lumea mitolo- 
giei antice, are de a face cu zei, zeine şi titani, du- 
rează punți peste munţi, învită la nuntă soarele, luna 
şi stelele şcl., încât la lectura productelor literare po- 
porale româneşti vrând nevrând îţi vine în minte poe- 
sia clasică latină şi elină, care precum ştim aşişderea 
e purtată de nenumărate ființe religioase şi idealuri 
ale mitologiei“ 2). 

Silaşi îndeamnă deci pe istoriografii, pe filologii, 
dar îndeosebi pe poeţii români să se îndrepte spre 
tezaurul popular pentru a descoperi „aurul lui, ascuns 
încă în păturile cele mai adânci“. Acest aur este „spi- 
ritul, geniul, caracterul peporului nostru, care trebue 
desvelit şi învederat, ea să pricepem misterul tena- 
cităţii cu care dânsul a înfruntat victorios atâtea res- 
trişti milenare şi să ştim prefige mersului său spre 
cultură şi desvoltare, o direcţiune, nu cumva greşită, 
ci corespunzătoare însuşităţilor sale sufleteşti”. Pe 
această cale—spune el în altă parte — vom ajunge Ja 


1) Ibid. p. 210. 

acel ideal de „naţionalitate frumoasă“, spre care tre- 
bue să tindem neîncetat !). 


10. Am insistat asupra acestei întoarceri spre popor 
a latiniştilor — şi n'am amintit decât opiniile cele mai 
caracteristice ale acestora — pentrucă ea a tras mult 
în cumpănă în renaşterea literară care sa produs în 
Transilvania în a doua jumătate a veacului trecut. 
Se ştie că această renaştere a putut atinge uimitoa.- 
rele rezultate pe care le cunoaştem, datorită îndeosebi 
actiunii: stăruitoare şi inteligent condusă a Junimii. 
Obiectivul principal, al acestei acţiuni a fost, la în- 
ceput dărâmarea concepţiei despre limbă a etimolo- 
giştilor ardeleni. În jurul anului 80 al veacului trecut 
victoria putea fi considerată drept câştigată de Ju- 
nimişti. Odată îndepărtat însă de pe ochii ardelenilor 
vălul etimologismului, apele înlănţuite ale literaturii 
au putut porni cu toată puterea lor binefăcătoare, 
deoarece terenul era de multă vreme pregătit de a- 
ceastă întoarcere spre popor, pe care o avea şi Ju- 
nimea în programul ei, dar care aici făcuse progrese 
atât de însemnate în urma condiţiilor schiţate mai 
înainte. Această concepţie despre poporul ca izvor 
şi îndreptar spiritual a fost calul troian în care s'au 
ascuns cuceritorii cetăţii latiniste, 

Să mai reținem apoi din concepţia despre popor a 
acestei epoci imaginea de român eroic şi luptător, fă- 
cută cu faţa întoarsă spre origini, hrănită de amin- 
tirea vie a revoluţiei din 1848 şi de afirmarea tot mai 
hotărâtă a poporului în viaţa publică. Pentru for. 
marea acestei icoane a fost preferat ceea ce este epic 
din patrimoniul popular, îndeosebi balada şi basmul. 

Direcţia putea duce la exagerări, din pricina lup- 
telor naționale de dincoace de Carpaţi, din an în an 
mai fadårjite. Este meritul junismului prin deviza lui 


1) lbid. p. 206. 

„naționalism în marginile adevărului“ de a fi înfrânat 
aceste exagerări. Sub influenţa lui, dar şi a literaturii 
care îşi făcea tot mai mult loc în străinătate, am ajuns 
la acel realism popular, care cu diferitele lui interpre- 
tări va fi formula în care se va desvolta literatura ro- 
mână din Transilvania până aproape de zilele noastre. 

In întâia lui fază acest reâlism se desvoltă în ori- 
zontul idealului de popor eroic, idilic şi sănătos, for- 
mată sub influenţa literaturii populare. Idealul acesta 
a fost moştenit dela latinişti, oricât s'ar fi lepădat de 
ei aceia care îl transpuneau pe planul literar. Ase- 
menea lor, Slavici şi Coşbuc au iubit basmul, cu care 
şi-au făcut amândoi ucenicia literară 1). Eroii basme- 
lor prelucrate de unul în proză, iar de celălalt în ver- 
suri, seamănă adeseori la chip şi la vorbă cu ţăranii 
satelor; dar şi personagiile întâielor nuvele ale lui Sia- 
vici, flăcăii şi fetele idilelor, eroii baladelor lui Coşbuc 
descind din lumea imperială, fabuloasă şi ingenuă a 
eposului popular. Intre acest epos şi realitatea satului 
este la aceşti scriitori un schimb de valori atât'de 
intim, încât mu mai cunoşti În această osmoză care 
este partea unuia şi partea celuilalt. 

Din aceleaşi izvoare populare, care dau eroilor din 
basme puteri miraculoase şi-a scos Slavici în întâiele 
lui nuvele, iar Coşbuc în întreaga lui operă poetică 
optimismul viril. „Tu, Doamne, cu nemărginita înţe- 
lepciune ai întocmit lumea şi frumoasă ne-ai lăsat-o 
nouă spre vieţuire“ — spune cel dintâi, la sfârşitul 
nuvelei Budulea Taichii: ' iar pentru Coşbuc până şi 
moartea este un prilej de înnobilarea vieţii şia luptei 
care îi dă valoare. 





1) Coşbuc a fost elevul lui Silaşi la universitatea din Cluj. O 
aproviere latre ideile stai privitoare la mitologia basmelor 
noastre şi unele versuri ale lui Coşbue a făcut N, Drăganu, în George 
CGoşbve la liceul din Năsăud şi raporturile lui cu grănicerii, p, 13-14. 


www.dacoromanica.ro 


26 ION BREAZU 
e daaa 


11. Intoarcerea spre literatura populară a atins ponc- 
tul culminant în Transilvania în paginile Tribunei cela 
Sibiu, condusă, în epoca ei de înflorire, de Slavici sau 
de elevi de ai lui. Îndeosebi basmul a devenit îndrep- 
tarul tuturor celor care luau condeiul în mână pentre 
a încerca să-şi croiască un drum în literatură, I! cule- 
geau aşa cum îl auzeau, dar mai adesea îl prelucrau, în 
proză sau în versuri, învățând dela eisă povestească, 
formându.şi un stil cât mai apropiat de stilul lui vor. 
bit, epic. Caracterul epic al literaturii ardelene se da: 
toreşte într'o măsură însemnată acestei şcoale a epo- 
sului popular. 

El se mai datoreşte orientării crescânde spre omol 
din popor, spre satul cu toată complexitatea vieţii lat 
actualg. Viziunea folklorică rămâne; ea se estompează 
însă şi primeşte alte interpretări. Alătăârea de un po- 
por idilic şi mitologic îşi face loc în literatură popo- 
rul real cu dramele'şi tragediile lui, cu lupta lui apri- 
gă pentru existenţă. De altfel întreagă epica europeană 
a vremii se îndreaptă spre burghez sau spre omul dia 
mulţime. Întemeindu-se pe această orientare, Titu' Ma: 
iorescu a formulat la 1882 teoria romanului fopular, 
cu respiraţia lui largă, cu eroii stăpâniţi de fatalităţi 
de rasă şi mediu ?). 

Această nouă direcţie pe care a luat-o realismul, a- 
tinge foarte puţin pe Gheorghe Coşbuc. El continuă 
să trăiască în lumea lui de popor ideal şi se retrage 
tot mai mult în mijlocul marilor opere clasice, în ve-- 
einătatea cărora s'a simţit totdeauna bine. loan Slavici: 
cu predispoziția lui temperamentală pentru tragic, co 
interesul pe care l-a avut totdeauna pentru problemeje 
morale, se lasă prins de noul curent, înlocuind vojo- 
şia, sfătoşenia şi spontaneitatea din primele nuvele cu 


1) Tita Maiorescu, Literatura română şi străinătatea, în Conu 
Lit. XV, p. 361—370, 401—408, 

epicul dur, cu tragice încleştări de caractere din Moare 
cu noroc şi Mara, scrise par'că anume pentru a de- 
monstra teoria lui Maiorescu. E acelaşi popor al'sa- 
telor noastre — şi totuşi par'că e altul, cu dimensiuni 
morale mai complexe, cu umbre şi lumini, cu bucurii 
şi înfrângeri. lateresul folkloric are meritu: de a nea 
apropiat de acest popor, pe care doriam acum să-l 
transpunem pe planul artistic cu întreagă viaţa lui. 
Tendinţa educativă se păstrează. Ea se strecoară tot 
mai mult în opera lui Slavici şi Coşbuc şi devine sco- 
pul principal al unor scriitori de a doua mână, ca loan 
Pop Reteganul de pildă. Mânat de imensa lui dragoste 
pentru popor, acest dascăl neobosit, a poposit în toa- 
te regiunile Ardealului, cu gândul de a învăţa pe 
alţii, dar şi de a cunoaşte toate manifestările vieţii 
rurale, dela basmele pe care le notează în graiul aspra 
al ţăranilor, la doinele, strigăturile şi baladele, pe care- 
le transcrie pe mii bucățele de hârtie, la viaţa de toate 
zilele cu întâmplările ej, vrednice de a f date drept 
pildă de înăHare sau cădere. E un realism descriptiv, . 
de suprafață, fără putere de 'adâncire psihologică, de 
grupare şi stăpânire a materialului în vederea unui 
scop artistic, şi totuşi el ne lasă uneori o vie impre- 
sie de autentic, de lucru trăit. Asemenea lui Pop-Re- 
teganul au procedat şi alţi scriitori dela sfârşitul vea- 
cului, de aceeaşi talie, care merită însă un locşor fa 
paginile unei istorii literare încăpătoare, deoarece 
prin ei s'a făcut trecerea dela poporul idilic şi mi- 
tologic, la poporul actual. Căci nu poate fi vorba în 
acest proces de o ruptură, de un act revoluţionar, 
ci de o lărgire de orizont, de formarea unei tradiții 
literare. Scriitorii din generaţia Luceafărului s'au simţit 
totdeauna fii ai scriitorilor din generația Tribunei; a-- 
deseori s'a întâmplat ca părinţii să meargă la braț cu 
fii. în cercul aceloraşi grupări literare. Uneori cele 
două modalităţi de a vedea se suprapun în opera a— 

celuiaşi scriitor. Ne gândim la Slavici şi la Agârbi- 
ceanu, care au fâcut întregul circuit, dela satul idilic, 
la satul actual. 

Şi pentru scriitorii din întâia generaţie şi pentru 
cei din a doua, satul este o sursă inepuizabilă de artă 
literară. Şi unii şi alţii idealizează. Până când proto- 
tipurile celor dintâiu trăesc într'o lume de basm şi de 
mitologie, ale celor din urmă sunt desprinse dintr'o 
sinteză a satului actual, chintesenţă a vieţii naţionale. 
Slavici şi Coşbuc idealizează cuprinşi de bucuria des- 
coperirii unui popor „homeric“ (cuvântul este al lui 
Slavici 1); Agârbiceanu, Iosif, dar mai ales Goga, idea- 
lizează din nevoia de a apăra poporul şi de a.şi apăra 
propria lor viață de înstrăinare şi desaxare. Spre acest 
patrimoniu popular losif se îndreaptă ca spre o oază 
de blândă pace şi mulţumire, pierdută în zarea pe care 
el n'o mai poate atinge. Este un sat al amintirii me- 
iancolice. Cu sufletul lui de lavă clocotitoare, Goga 
şi-a creat imaginea lui de sat în antinomie cu oraşul, 
-considerat un duşman nu numai pentrucă este strein, 
ci fiindcă este despoiat de toată mireasma vieţii 'pa- 
triarhale *). Satul lui are un rol mesianic, de conser- 
vare a rasei şi de eliberare a ei. În cuibul lui nu se 
mai aude cântecul fericirii, ci murmurul suferinţei şi 
răcnetul răsbunării. Eroii lui sunt gravi, învestiţi cu 
harul unei misiuni, cu faţa înegrită de arşiţă şi scăl- 
dată de sudoarea muncii aspre în brazda streinului. 
Stilul lui nu mai porneşte dela povestitorul de basme 
că stilul lui Coşbuc şi Slavici, ci dela litania preo- 
tului în faţa altarului. E] nu povesteşte, ci oficiază, 
blestemă sau profeţeşte. 

Dintr'un astfel de sat e desprinsă şi lumea lui Ion 


1) L Slavici, Noi şi Maghiarii, în Conv. Lit. VIL (1873) p. 263- 
2) ideea este larg desvoltată in Ovidiu Papadima, Neam, sat şi 
Draş în poezia lui Octavian Goga, Bucureşti 1943. 

Agârbiceanu, prozatorul cel mai însemnat al genera- 
tiei Luceafărului. Preotul, care dă timbrul personalităţii 
sale nu coboară însă în mijlocul celor necăjiţi şi umili 
pentru a exalta şi a îndemna Ja revoltă, ci pentru a 
revărsa peste ei harul evanghelic al înțelegerii, ah 
mângăerii şi al iertării. 


Lui 


12. S'ar părea — şi sa spus adeseori — că Liviu 
Rebreanu, — în partea cea mai aleasă a operei căruia 
ţăranul ocupă un loc central, — inaugurează o nouă 
perspectivă în lumea satului. Părerea noastră este că 
el, reprezintă punctul terminal al întregei desvoltări 
a literaturii noastre, orientată spre realităţile popu- 
lare. Şi Slavici şi Coşbuc şi Goga şi Agârbiceanu au 
avut momente când au transpus în opera lor aceste 
realităţi în toată nuditatea lor. De cele mai multe ori 
însă ei au căutat să le transfigureze pentru a atinge 
un ideal de popor român, pe care şi l-au făcut fie sub 
mirajul eposului popular, fe în focul luptelor pentru 
existența naţională. Această consideraţie nu scade cu 
nimic valoarea artistică a părţii realizate din opera 
lor; ea indică numai atitudinea diferită, ecvaţia fe- 
căruia în faţa tezaurului popular, de care se simțeau 
legaţi prin întreagă fiinţa lor şi pe care l-au crezut 
materialul cel mai rezistent pentru opera de artă. 
Liviu Rebreanu nu mai priveşte lumea! satului în func- 
tie de nici unul din aceste idealuri. El are faţă de 
ea atitudinea rece a omului de ştiinţă, care descrie 
un fenomen prin ceeace este accesibil controlului gi- - 
rect al observaţiei. Oamenii lui nu sunt nici buni nici 
răi, ci slabi sau tari, aşa cum i-a fâcut viaţa cu legile 
ei aspre, cu instinctele ei, atât de puternice, în lumea 
mai apropiată de natură a satului. Instinctul dominant 
este cel teluric. Rebreanu ştie să-l întrupeze în indi- 
vizi sau în colectivităţi, să-i dea o amploare epică ne.— 
cunoscută înainte: Stilul este voit sărac, direct, fără 

şfătoşenia povestitorului care se încântă de propriul 
lui dar de a povesti, fâră vraja musicalităţii sau a 
imaginii căutate. 

La punctul terminal al realismului social se aşează 
şi Aron Cotruş prin elanul vital, energia explosivă a 
ţăranilor şi muncitorilor din poezia lui, turnată în- 
tr'un stil plebeu, abrupt, de aspre lovituri de ciocan. 


13. O explorare nouă a filonului popular vom găsi 
de abia în opera lui Lucian Blaga. Şi pentru el satul 
este o lume de o bogăţie necuprinsă, singura temelie 
a unei opere literare autentice. Plenitudinea ei nu 
poate fi descoperită însă „în sufletul ţăranului matur, 
cu zarea rătezată de nevoile vieţii, de mizeriile celor 
o sută de porunci ale zilei”. Ea poate fi surprineă 
mai de grabă în sufletul copilului cu sensibilitatea me- 
tafizică vie şi nealterată 1), De fapt, nu pe om îl caută 
Lucian Blaga în sat, — nici pe eroul mitologic al lui 
Coşbuc, nici pe omul în luptă al lui Rebreanu — ci 
creaţiunea cu reflexe metafizice a acestuia. Cu pasiu- 
mea căutătorului de comori, el răscoleşte acest patri- 
moniu pentru a descoperi în el mitul, eresul, pro» 
“verbul, tot ceea ce deschide perspective spre adân- 
cimi, spre permanenţe, tot ceea ce este mai presus de 
veacuri, tot ceea ce are o structură stilistică 2). Des- 
coperirile lui pot să fie câteodată crâmpee în care 
deabia mai recunoşti întregul, cioburi dintr'o amforă 
sfărâmată de pasul vremii. Cu pasiunea unui alchi- 
mist al mitului, Lucian Blaga le dă resonanța primară, 
le ridică pe planul artei majore, le dă fiorul misteru- 
lui. Mai ales în dramele lui, desprinse din momentele 


1) Lucian Blaga, Etogiul satului românesc. in Academia Română, 
Discursuri de recepție, LXXI, Bucureşti, 1937, p. 4—5, 

2) Cf. Răspunsul lui Lucian Blaga la discursul de recepţie al lut 
N. Crainic, Ac. Rom. Disc. de Rec. LXX!'X, Bucureşti, 1941, p. 21. 

de criză spirituală ale sufletului nostru popular, se 
poate urmări această operațiune. 

O depăşire a realismului popular, inaugurat pria 
generația Tribunei, a încercat în epică Pavel Dan, în: 
unele nuvele ale sale, în care ne-a zugrăvit ţărani 
cutremuraţi de tragicul morţii şi de puterile de dia- 
colo de lume!). Moartea l-a fulgerat însă înainte de a 
duce la îndeplinice marile nădejdi legate de talentui 
lui excepţional. 


14, [n vara anului 1890 s'a ţinut în catedrala arhi- 
ep:scopală din Sibiu un parastas, cu prilejul trecerii 
d.atre cei viia lui Vasile Alecsandri. Oratorul festiv 
a! acestei ceremonii a fost asesorul consistorial Za- 
karia Boiu, care a contribuit în mare măsură la răs- 
pindirea în Transilvania a cultului pentru poetul dela 
Micceşti. Desprindem din acest inspirat panegiric, 
frazele următoare: „Precum zice frumoasa tradiţie 
b:saricească despre loan Evanghelistul că el din rä- 
zimarea pe pieptul lui Isus a scos dumnezeiasca inspi- 
rațiune a admirabilei sale Evanghelii, aşa vom zice şi 
no: de Alecsandri că răzimat pe pieptul poporului 
român el a ascultat şi a auzit mai bine decât toţi 
toate palpitările inimii lui, s'a inspirat mai mult decât 
toţi din spiritul lui şi a zugrăvit mai fidel decât toţi, 
chipul vieţii lui sufleteşti. De aici neasemănata sim- 
pi:tate, curăţenie, căldură, adâncime, dulceaţă şi putere 
a poeziei lui: Ale tale putem zice, dintru ale tale! 
Ceea ce poporul i-a dat din comoara cea nesecată a 
sentimentelor sale, poetul îi redă înmulţit, înfrumu.-- 
setat, aşezat în ordine, pus pe vasele de argint şi de 
ar ale divinei poezii; şi poporul uimit recunoaşte 
îa limba lui Alecsandri limba sa, în simţămintele lui 
s'mțămintele sale, în chipul lui chipul său şi strigă cu 


1) Ct. îndeosebi Priveghiul şi Copil schimbat din vol, Urcan Bă- 
trozul Bucuraşti, 1935. 

cuvântul biblic: lată aici os din oasele mele şi trup: 
din trupul meu..."'). 

Acest elogiu cu care Zaharie Boiu a învrednicit pe 
autorul Gintei latine poate fi adus într'o şi mai mare 
măsură întregei contribuţii a Transilvaniei la litera- 
tura română. Toate caracterele ei fundamentate se 
desprind din „răzimarea ei pe pieptul” poporului 
românesc din această provincie. Dorinţa de a crea 
acestui popor o condiţie umană mai apropiată de idea- 
lul creştin şi de dreptate, i-a dat nota etică şi socială. 
Trăirea îndelungată a scriitorului ardelean în lumea 
cu caractere străvechi, bogată, complexă, dinamică a 
satului a dat acestei literaturi un pronunţat caracter 
epic, a umplut:o cu aroma pătrunzătoare a pământului 
strămoşesc, i-a deschis porţile spre zările fără de 
sfârşit ale mitului, a făcut posibilă în sânul ei frăze- 
zimea bucolică, alăturea de realismul vânjos, aspru, 
bărbătesc. 

Oridecâte ori un scriitor din Transilvania miruit 
cu harul celor aleşi, a tras cu arcuşul pe vioara fer- 
mecată. a sufletului popular a ştiut să scoată din ea 
note pline de fiorul originalității. 


SI E TAI RI CI 


1) Tribuna, Sibiu, Anul VII, p. 205. 

Când în primăvara anului 1919, aproape în acelaş 
timp cu vizita familiei noastre regale, artiştii Teatrului 
Naţional din Bucureşti, în frunte cu C. Nottara şi 
Z. Bârsan, au pornit cel dintâiu turneu în Ardealul 
„eliberat, li s'a făcut pretutindeni o primire împără- 
tească. Drumul le-a fost: aşternut cu flori în sensul 
cel mai propriu al cuvântului. La reprezentațiile lor, 
compuse din piese exclusiv româneşti, a fost un ade- 
vărat pelerinaj. Alături de intelectualii şi lumea ora- 
şelor, satele au alergat şi ele, ca apele primăverii. 

Insufleţirea aceasta generală, cel puţin pentru noi 
Ardelenii, era perfect explicabilă. Ni se realiza subt 
ochi, mai frumoasă decât o bănuiam, o dorinţă veche 
şi arzătoare, înfiripată în suflete odată cu cele dintâi 
semne de trezire la viaţă culturală în spirit naţional. 
„In curs de o sută de ani şi mai bine, prin eforturi, 
la început plăpânde, dar mai pe urmă susţinute cu o. 
surprinzătoare îndărătnicie, am ajans să introducem 
ideea teatrului naţional în toate straturile societăţii 
româneşti de dincoace de munţi. De aceea trecerea 
fostului teatru unguresc de Stat al Clujului sub stă- 
pânire românească şi întemeierea în inima Ardealului: 
a unui teatru şi a unei opere naţionale, a fost unul 
din cele mai justificate acte ale regimului românesc. 

Când se vorbeşte deci de teatru naţional în Ardeal 

3 


www.dacoromanica.ro 


34 ION BREAZU 


N N N E 0 NI e i CI SE aa rană 





ar fi o nedreptate să nu se amintească de marii înain- 
taşi, cari au pus, nu odată, cea mai bună parte a vieţii 
lor, la realizarea acestei instituţii. Această evocare a 
precursorilor e cu atât mai necesară cu cât ne lipseste 
o istorie a teatrului româcesc din Ardeal. Avem fru- 
moase contribuţii în această materie, opera de ansam- 
blu, întârzie însă să apară. 

N'am de gând să nmplu acest dureros gol din isto- 
riografia culturală a Româailor din Ardeal şi Banat, 
în acest articol. Întemeindu-.mă pe unele cercetări per- 
sonale şi pe contribuţiile altora, eu nu încerc decât 
o schiţă a unui vast capitol din istoria culturală a 
Transilvaniei. 


I 


Cele dintâi licăriri ale interesului Românilor din 
Ardeal pentru teatru se confundă cu întâiele manife- 
stări ale acestora pentru o viaţă politică şi culturală în 
spirit naţional, E adevărat că în acest domeniu, consi- 
derat totdeauna ca un lux, încercările au fost mai spo- 
radice şi plăpânde, 'ele există însă şi trebue să ţinem 
seamă de ele, căci numai aşa putem să înţelegem ceeace 
a urmat mai târziu, łn a doua jumătate a sec. XIX.-lea 
de pildă. 

Mai mult decât celelalte ramuri ale culturii şi lite- 
raturii, interesul pentru teatru al Românilor din Ar. 
deal s'a desvoltat sub influenţa din afară. Ia sufletul 
lor s'a încuibat o dorinţă puternică: de-a face să răsune 
limba românească :pe scenă, cultivând astfel şi pe 
această cale conştiinţa naţională, trezită la viaţă. Do- 
rinţa aceasta a crescut însă nemăsurat de mult atunci 
când au văzut cu proprii ochi ce mijloc de cultură 
socială şi națională este teatrul pentru naţiunile con- 
locuitoare şi pentru fraţii din Principate. 

Teatrul e în funcţie de societate mai mult decât 
oricare ramură a literaturii. Şi deasemenea, mai mult 

decât celelalte muze surori, Thalia înfloreşte sub în 

râurirea stărilor economice. Inzestrate cu o nobilime 
bogată şi cu o burghezie numeroasă cele două naţiuni. 
stăpânitoare odată dincoace de munţi, Saşii şi Ungurii, 

au putut să se gândească, cu mult înaintea sărmanilor 

noştri ţărani, încleştaţi în necontenită şi aspră luptă 

pentru asigurarea celor mai elementare trebuințe ale 

existenţei, la cultivarea teatrului. 

Cultura noastră, până la sfârşitul sec. al XVIII. lea, 
atâta câtă brumă am avut-o, a fost apoi în exclusivă 
dependenţă de biserica ortodoxă care n'a cultivat teatrul, 
nici pe departe, în măsura în care l-au cultivat catoli- 
Cismul şi protestantismul. Cele dintâi manifestări de 
teatru la noi se vor face deci în afara ortodozismului 
sub influenţa protestantă şi catolică, iar mai târziu, 
sub cea laică. 

Nu numai teatrul nostru cult, dar şi cel popular a 
luat fiinţă în mare parte, subt îndemn sţrein. 

Atât şcoalele catolice din Ardeal — cât şi cele re- 
formate — au cultivat în mare măsură reprezentațiile 
teatrale, întrebuinţându-le cu scop educativ. Paterii 
iezuiţi făcură doar din educaţie una din cele mai iscu- 
site arme din arsenalul lor. 

Ei văzură de timpuriu ce influenţă enormă are a- 
ceastă artă asupra imaginaţiei tinerimii. 

Teatrul acesta şcolar va avea mare influenţă agu- 
pra desvoltării teatrului la Saşii „şi Ungurii din Ar- 
deal. El va fi cel dintâi îndemn şi pentru Români. 
Se ştie că în sec, al XVIII-lea, mai ales în urma unirii 
cu Roma, numărul Românilor ardeleni cari pătrunse- 
seră în şcoale, crescuse surprinzător. Pe scenele acestar 
-şcoale, mai ales iezuite, tinerii români au avut prilejul- 
să vadă numeroase reprezentații teatrale. Când vama 
vea şi noi şcoalele noastre, vom căuta să imităm ceeace 
am văzut acolo. Şi încă destul de repede... Căci abia 
la un an după înfiinţarea şcoalelor din Blaj, elevii lor 

sub conducerea unora dintre profesori, vor alcătui o 
comedia ambulatoria alumnorum, cu care vor face, în 
vacanţa Crăciunului din 1755, cel dintâiu „turnea“ de 
teatru românesc prin Ardeal, despre care avem cu-- 
noştinţă. Nu cunoaştem piesa reprezentată, din do- 
cumentul ce ni s'a păstrat se poate presupune însă 
că subiectul ei era religios, probabil nişte Jrozi, sau 
vreun mister religios. „Trupa“ îşi avea şi o mică gar- 
derobă, care va fi pus în mirare pe ţăranii în mijlo- 
cul cărora s'a arătat. Tinerii au vizitat, în „turneul“ 
lor Sebeşul, Vinţul de jos, Alba-Iulia şi câteva sate 
din împrejurimi. Poporul nu mai încăpea în biserici 
“pentru a se minuna de această „comădie“, Până şi 
străinii îi admirară, după cum spune singurul docu- 
ment contimporan ce ni s'a păstrat. 

Cu şase ani mai târziu, elevii aceloraşi şcoale orga- 
hizează un spectacol în cinstea generalului Bucow, care 
vizitează Blajul, , 

Intre profesorii care spriţiniră aceste iniţiative se 
găseşte şi Grigore Maior, harnicul şi 'sobrul episcop 
'unit de mai târziu, al Blajului. Numele lui îl vom găsi, 
cu vre-o două decenii mai târziu, scris la sfârşitul celei 
mai vechi piese cu subiect românesc şi cu versuri în par- 
te româneşti, din câte cunoaştem. E vorba de Ocessio 
‘Gregorii Vodae, manuscrisul căreia s'a păstrat în biblio. 
teca episcopiei gr. cat. dela Oradea Mare. După cum 
se poate constata din titlu, este inspirată din tragica 
moarte a votvodului Moldovei, intrată în multe poe- 
zii populare ale vremii. Persoanele din pieså dau re- 
plici în latineşte, ungureşte, româneşte şi țigăneşte, 
Este o piesă după modelul comediei dell'arte şi a 
teatrului şcolar iezuit al vremii, cu uşoare reflexe de 
folclor românesc. Autorul şi data piesei nu ne sunt 
cunoscute, dar din însemnarea dela sfârșitul manuscri. 


sului se poate presupune că a fost scrisă pe la stâr. 
şitul domniei Mariei Terezia şi în timpul păstoriei lui 
Grigore Maior, deci între 1778 şi 1780. 

Indemnul n'a venit însă numai din şcoli, ci şi din 
-societate. În a doua jumătate a veacului al XVIII.lea 
-stările din Ardeal trecură printr'o transformare radi- 
cală, mai ales din punct de vedere cultural. Viena în- 
cepuse să se pătrundă şi ea de spiritul luminat al vea- 
cului al XVIII-lea. Catolicismul a pierdut atotputer- 
nicia lui. Lupta împotrivă i a fost începută de Maria 
Terezia şi continuată de fiul său losif al II-lea. Mai 
ales cel din urmă a căutat să dea o mare desvoltare 
culturii germane în cadrele imperiului. Încurajarea 
aceasta a Vienei a împintenat la treabă şi pe Saşii din 
Ardeal. Ei vor fi în această parte a imperiului repre- 
zeatanţii cei mai de seamă ai spiritului nou germav, 
Şi între mijloacele de răspândire a lui au ales şi teatrul. 
Numeroase trupe ambulante cutreeră Ardealul în vul» 
timele trei decenii ale veacului al XVIII-lea. Nu a- 
mintesc dintre ele decât pe cea a lui Christian Lu- 
dwig Seipp, care a vizitat oraşele săseşti ale Tran- 
silvaniei, reprezentând peste 100 din piesele cari fă- 
cuseră vâlvă pe scenele Vienei şi dintre care nu 
lipseşte nici Shakespeare, Molière, Beaumarchais, Les- 
sing, Schiller şi Goethe. l 

Reprezentațiile acestea au avut o influență covår- 
şitoare asupra Saşilor, cărora, se adresau în primul 
-rând. De bună seamă că subt influenţa lor tipograful 
francmason şi umanitarist, Hochmeister din Sibiu — 
de subt teascurile căruia ieşiseră şi cărţi româneşti — 
a sprijinit, cu toate puterile, ridicarea la Sibiu a celui 
diatâiu teatru german (1788). 

Dar îndemnul n'a mişcat numai pe Saşi, ci şi pe 
Unguri. Încercarea Vienei de a da imperiului un pro- 
nunţat caracter german, a trezit şi în ei conştiinţa na- 
ţională. Ea s'a manifestat mai întâiu printr'o mai mare 
dragoste pentru limbă. Şi între mijloacele de cultivare 
a limbii în societate ei au ales dela început scena. 
Societăţile de diletanţi începură să răsară, în centrele 

lor mai de seamă: Cluj, Târgu.Mureş, Aiud. La 1792 
se pun la Cluj bazele celei dintâiu trupe permanente 
ungureşti. Ea era „cea dintâiu'“, nu numai în Ardeal, 
ci şi în întreaga Ungarie. Cel care şi-a câştigat mari 
merite în sprijinirea ei au fost baronul Nicolae Wes.-. 
selenyi, un mare patriot ungur. Datorită stăruinţelor 
lui şi ale celorlalţi nobili, care îşi făceau o mânarie 
din încurajarea acestui mijloc de cultivare naţională, 
se pune la 1803 la Cluj, piatra fundamentală a celui 
dintâiu Teatrul Naţional al Ungurilor. Clădirea au 
va fi terminată decât în 1821. O bună bucată de timp 
teatrul acesta din capitala Ardealului, va fi cea mai 
de seamă scenă a tuturor Ungurilor. ' 

La toate acestea Românii nu puteau să rămână ne- 
păsători. Bineînţeles realizările lor vor fi mult mai 
modeste, conform împrejurărilor şi mijloacelor de care 
dispuneau. 

Fără îndoială că la îndemnul săsesc se va fialcătuit 
acea scenetă pastorală în versuri cu ecouri din ora- 
tiile noastre de nuntă, reprezentată la o nuntă să- 
sească din Braşov la 1782, pe care o aminteşte Sulzer 
în a sa Geschichte des Transalpinischen Daciens (III 
p. 19). 

Cu câţiva ani mai târziu, la 1792 Paharnicul lorda.-. 
che Slătineanu scoate la Sibiu în tipografia lui Hoch- 
meister în traducere românească, Ahile/s la Schiros 
de Metastasio. 

Românii începură să vadă că limba lor poate face 
față şi scenei. Puținele şcoale cari le aveam, apoi cele 
străine, măriră numărul ştiutorilor de carte. In câteva 
din oraşe se înfiripă o burghezie românească, ce nu 
va cere numai cărţi bisericeşti, istorii şi călindare în 
româneşte, ci şi teatru. Burghezia aceasta contribuie 
la ridicarea în Oraviţa pe la 1816—17 a unuia dintre 
cele mai vechi teatre din Ungaria. Printre fondatorii 
acestui teatru, inaugurat de însuşi Impăratul Asiriei 


www.dacoromanica.ro 


LITERATURA TRANSILVANIEI 39 


Francisc [, găsim pe macedoneanul Ion Nitini'şi pe 
Pavel Iorgovici, protopop din Vărădia, 

Dar oraşul care va avea cea mai numeroasă şi în- 
tărită burghezie românească va fi Braşovul. Numele 
„lui va trebui amintit des în istoria teatrului româ- 
nesc de dincoace de Carpaţi, tocmai din această cauză: 
Trupele germane şi maghiare vor căuta să atragă pu- 
blicul românesc al Braşovului prin diferite mijloace. 
Vor improviza piese cu subiecte românești, afişele de 
teatru vor fi scrise în nemţeşte şi în românește, ba 
vor da chiar spectacole în limba românească. Astfel 
în 1815 se dă o reprezentaţie în româneşte cu Veci- 
nătatea periculoasă de Kotzebue, iar în 1821 trupa lo- 
sefinei Ubhlrich (din Weimar) are în program un balet 
intitulat Horia und Kloska in der Schenke, apoi o piesă 
vodevil Die Flucht der Bojaren oder das Befreyungs- 
fest in der Fischerhutte cu cântece şi jocuri inspirată 
cu siguranţă de bejenia boierilor munteni din pricina 
turburărilor provocate de revoluţia lui Tudor. 

Se pare că nu numai în- Braşov, dar şi în alte oraşe 
ale Ardealului, ca Sibiul, Blajul, Orăştia, Lugojul, A- 
brudul, publicul românesc a devenit un element care 
nu merită deloc să fie disprețuit. Faptul acesta va fi 
îndemnat fără îndoială pe un oarecare greco-sârb, Foti, 
din Seghedin să alcătuiască o „Societate Romaneasca 
cantator€ Theathrale“, cu care în primăvara! anului 
1847 a dat câteva reprezentații în Sibiu, Orăştie şi 
Braşov. „Societatea“ era un bizar amestec de Români 
Unguri şi Nemţi. Tot atât de amestecat îi este şi re- 
pertoriul şi limba. Important este că între pisele re- 
prezentate se băseşte şi Jorgu dela Sadagura a lui 
Alecsandri. Comedia fare a avut un succes revoluţio- 
nar la laşi a pătruns deci şi în Ardeal destul de tim- 
puriu. Este cea dintâi Înfruptare a Ardealului din 
teatrul lui Alecsandri. In a doua jumătate a veacului 
simpatia pentru regeneratorul teatrului românesc va 

creşte atât de mult încât el va fi nelipsit dela repre- 
zentaţiile diletanţilor. 

Tot în acest an, o trupă ungurească dă o serie de 
14 reprezentații la Blaj, dintre care două vor fi în 
limba română şi asemenea încercări sporadice se mai 
întâlnesc mai ales la Braşov. 

Fără îndoială că Românii nu rămaseră prea încân- 
taţi de felul în care trupele acestea le stâlceau limba 
cu singurul scop de-a le scoate parale. De aceea încă 
de timpuriu se gândiră la societăţi de diletanţi, for- 
mate din sânul lor. Şi în: această privinţă a premers 
Blajul. 

In sala de mâncare a Seminarului din Blaj se fn- 
cercau din când în când de obiceiu la lăsatul secului, 
sau de sărbătorile Crăciunului, scenete latineşti aşa 
cum se dădeau în liceele iezuite. Bariț ne spune că în 
1825 s'a reprezentat Aulularia de Plautus într'un de- 
cor țărănesc. 

Cu şapte ani mai târziu generaţia tânără a Blajului 
— generaţie care va pregăti 1848 — va merge şi mai 
departe. Unii dintre membrii ei văzură la Cluj pe cea 
mai bună scenă din Ardeal — şi în vremea aceea din 
Ungaria — teatru adevărat, teatru care te cutremură 
atât prin piesa cât şi prin felul în care e reprezentată. 
Emoţiile de acolo i-au urmărit şi la Blaj. Se gândiră 
deci la o societate de diletanţi din sânul lor, cu 
o oarecare stabilitate. De fapt reuşiră s'o alcătuiască. 
Ba, — ceeace e mai interesant —ei reuşiră să-şi facă, 
cu bani strânşi dela protopopi şi o cortină şi deco- 
ruri, pictate de un profesor de desemn sas din Sibiu. 
Astfel înzestrați dădură patru-cinci ani de-arândul re. 
prezentaţii compuse din piese şi scenete cu subiecte 
biblice şi naţionale. Intre ele era şi Ecloga pastorală 
scrisă de Timotei Cipariu cu prilejul instalării episco- 
pului Lemenyi, Mureşeanul — al cărui autor: nu-l cu. 
noaştem — cu un prolog în versuri de George Bariț, 

apoi câteva traduceri şi. prelucrări, care nu vor fi 
fost mare lucru. Demnă de reținut din acest reper. 
toriu este Ecloga învățatului canonic dela Blaj. Cu 
toate că o piesă ocazională, evenimentul căruia i-a 
fost închinată. a fost introdus de autor cu destulă-dis- 
creție pentruca ea să poată fi jucată şi cu alte prile= 
juri. Sentimentul de elevaţiune sufletească ce o stră- 
bate dela un capăt la altul a fost turnat în versuri 
după model italian, care pentru ţinuta lor clasică şi 
parfumul arhaic al limbii pot fi citite şi astăzi cu 
plăcere. lată de pildă acest sonet pe care păstorul 
Thyrsis îl închină „păstorului cel mare“ (Vlădicul), că. 
zuia toţi fi aduc daruri de preţ, numai el nu-i poate 
oferi decât credincioasa lui inimă : 


Ah singur văd că-s, Doame îndurate, 
care'nainte-ţi cu nimic s'arată, 

ca şi o unealtă veche, lăpădată, 
sărac şi'n lume fără dreptate. 


Gemme şi aur din comori bogate 
n'am să-ţi aduc eu, ci numai o biată 
inimă care ţie-ţi e'nchinată 

deşi n'o vezi în sânul meu cum bate. 


Ţie-ţi trăeşte ea şi ţie-ţi moare, 
tu singur eşti al ei patron în lume. 
Pe fagi, pe cer, pe piatră şi pe floare. 


Scrie.ţi voi, Doamne, lăudatul nume, 
ca să rămână, până când un soare 
va fi pe cer şi marea va să spume. 


În 1837 reprezentațiile diletanţilor dela Blaj înce- 
tară. Unii dintre iniţiatorii lor se risipiră. Bariţ s'a 
stabilit în Braşov. In programul lui de educaţie so- 
cali era şi teatrul. Despre rolul lui în deşteptarea 


www.dacoromanica.ro 


42 IJN BREAZU 


naţională se convinsese şi mai mult cu un an înainte, 
când făcu împreună cu T. Cipariu, întâia lui călătorie 
la Bucureşti, unde mai mult decât de orice se Însu- 
flețiră de teatrul românesc. lon Câmpineanu, sufletul 
societăţii filarmonice, primi pe entuziaştii tineri în 
audienţă, cu deosebită afabilitate. Subt inspirația celor 
văzute la Bucureşti, Bariț a pus la cale întemeierea 
unei societăţi de diletanţi la Braşov. După multe tra- 
tatige cu societatea românească — familiile nu voiau 
să-şi lase fetele să joace — au ajuns în sfârşit să cea 
în 26 Dec. 1838, cea dintâiu reprezentaţie cu piesa 
Inimile mulțumitoare, tradusă de Bariț. 

Cu multe întreruperi, teatrul de diletanţi a existat 
mereu la Braşov. Dintre reprezentațiile lor, demnă de 
remarcat este cea din 24 Maiu 1847, când dădură în 
folosul sinistraţilor focului cel mare din Bucureşti, pe 
Regulus de Colin, în traducerea lui lancu Văcărescu, 
o piesă cu mult avânt patriotic. Legătura neîntreruptă 
a acestui oraş de margine cu „țara” făcea ca exemplul 
de peste Carpaţi să fie urmat mereu. Repertoriul tez- 
trelor naţionale de acolo era încercat neîntrerupt de 
diletanţii Braşovului. Astfel în 1852 ti vom găsi re- 
prezentând Muza dela Burdujeni a lui C. Negruzzi și 
o Soire la Mahala de C. Caragiali. In 1853 ei repre- 
zintă pe Molière (Preţioasele) şi pe Alecsandri (O 
nuntă țărănească), iar în 1854 Hoţii de Schiller. Erau 
îndrăzneți aceşti diletanți, cu mult mai îndrăzneţi de- 
cât cei cari i-au urmat, 

Fără îndoială că unul dintre cei mai însufleţiţi ad- 
miratori ai spectacolelor dela Braşov a fost „transa. 
torul” loan Barac, care în toată acestă epocă a des- 
voltat o mare activitate de traducător de piese tea- 
trale, de toate categoriile, rămase din fericire în ma- 
nuscrise. Între ele era şi un Hamlet, întors pe româ. 
neşte după o traducere germană. Una dintre traduce- 
rile lui Cetăţuia de pe drumul fării, după Kotzebue, a 

[3 


avut norocul să he şi jucată, la 1844, de o trupă um 
gurească, 


H 


Influenţa mişcării teatrale din Principate dădea zor 
Braşovului, Ea va deschide o epocă nouă în desvol- 
tarea teatrului românesc din Ardeal când din indi- 
rectă şi întâmplătoare va deveni directă, când mierea 
graiului românesc va fi gustată din gura celor ‘ma 
mari meşteri ai lui: Fany Tardini, Pascaly, Millo. Tur- 
neele acestor trei protagonişti ai scenei române vor 
contribui nu numai la creşterea pasiunei Ardslenilcer 
pentru teatrul românesc,ci vor revărsa asupra lor un 
adevărat val de înviorare naţională. 

Inceputul l-a făcut Fany Tardini. Ea nu a mers însă 
mai departe de Braşov, cu toate că a avut intenţia. 
Dar aici dă în anii: 1863, 1864, 1865 şi 1866 câte c 
serie de reprezentații (12 în 1865) cu piese româneşti 
şi mai ales traduceri din franţuzeşte. Publicul aleargă 
cu mai multă însufleţire la cele dintâiu. Atât entuziasm 
au trezit turneele acestea încât în 1864, neacordân- 
du-i-se marei artiste teatrul orăşenesc, braşov:anul È.. 
B. Popp a amenajat pe propriile spese o scenă cores- 
punzătoare în sala de gimnastică a liceului românesc, 

Întâiul turneu mare îl face însă M. Pascaly, în 1865. 
El începe la Braşov în 17 Maiu. Aci ansamblul joacă 
o lună încheiată. In 16 Iunie pleacă la Sibiu, unde 
li-se acordă gratuit teatrul orăşenesc. Îtinerarul'con- 
tinuă la Lugoj, Timişoara, Arad şi sfârşeşte la Ora- 
viţa. Repertoriul era alcătuit din piese străine şi ori- 
ginale. Sălile erau încărcate la toate reprezentațiile; 
când se reprezentau piese cu subiect naţional, ca de 
pildă Mihaiu Viteazul după lupia dela Călugăreni, entu- 
ziasmul lua proporţii de delir. Pretutindeni a fost c 
ploaie de flori, banchete şi cadouri. Printre cei car: 
se înghesuiau în săli erau şi ţărani. La reprezentațiile- 

din Timişoara au alergat şi Români din Budapesta. 
Drumul acesta de triumf neîntrerupt, mai mult decât 
pe oricine a însufleţit pe sufleurul trupei, Mihail Emi- 
nescu. De-alungul lui a făcut el cunoştinţă cu sufletul 
robust şi înflăcărat al Ardealului, 

Cu mult mai mare răsunet decât Pascaly a avut, 
doi ani mai târziu, Millo, cu turneul lui, alcătuit din 
repertoriu exclusiv naţional (mai ales Alecsandri). 
Pascaly n'a putut atinge decât sudul. Millo se va a- 
vânta până la Cluj. Turneul lui începe tot la Braşov, 
la începutul lui [unie şi continuă la Sibiu, Orăştie, 
Cluj, Arad şi Oraviţa. In capitala Ardealului Millo a 
avut deosebita cinste să joace pe scena teatrului ma- 
ghiar, cinste care n'a mai fost acordată până la el nici 
unei trupe străine. Mai mult: din respect pentru nu- 
mele protagonistului scenei române la întâia lyi repre- 
zentaţie, Lipitorile Satelor, au asistat foarte mulţi Un- 
guri. Presa ungurească este plină de elogii pentru bà- 
trânul comedian. Buchetele, cadourile, florile l-au asaltat 
şi pe el. La Braşov i-s'a dat un pahar de argint şi o 
tabacheră, Societatea de lectură a studenţilor din Cluj 
îi oferă un buchet şi diploma de membru de onoare. 

Cu un an mai târziu Pascaly face al doilea turneu 
al său, atingând mai multe oraşe decât în întâiul (pe 
lângă cele amintite: Blaj, Năsăud, Oradia) şi fiind pri- 
mit pretutindeni cu aceeaşi neprecupețită însufleţire. 

Turneele Fany Tardini, Pascaly şi Millo au impre- 
sionat atât de adânc pe Ardeleni, încât îşi vor aminti 
de ele de câte ori vor vorbi de teatru românesc, până 
târziu în pragul veacului al XX-lea. In jurul lor s'au 
creat adevărate legende. Deaceea rolul lor în desvol- 
tarea teatrului din Ardeal este decisiv. 


III 


Ele vor da, mai întâiu, un nou avânt forţelor locale. 
„Diletanţii se înmulţesc considerabil. Ii vom întâlni mai 

ales la licee — şi nu numai la cele româneşti — şi u- 
niversităţi. Cu timpul reprezentațiile de diletanţi vor 
fi nelipsite din toate oraşele şi dintr'un mare număr 
din satele Ardealului şi ale Banatului. 

Din încercările diletanţilor, în această sumară 
privire istorică, merită să fie amintită societatea, al- 
cătuită de tinerii români dela liceul rom. cat. din Cluj 
pe la anii 1869—1870. Sufletul societăţii a fost tânărul 
lon Baciu, care mai târziu ajuns preot în Şoimuş, va 
face acolo un teatru țărănesc. Diletanţii dela Cluj au 
dat reprezentații între 1868 şi 1875. O influenţă co- 
vârşitoare a avut asupra lor turneul lui Millo. Cu 
toate că n'a dat la Cluj decât şase reprezentații, Millo 
a devenit maestrul lor. La spectacolele lui tinerii sunt 
numai ochi şi urechi. Cu atâta seriozitate s'au aşternut 
ei la treabă încât în 1871, doi dintre membrii ansam- 
blului lui Pascaly, soţii Alexandrescu, se alătură lor 
pentru a face împreună un turneu prin Ardeal. Cu 
un repertoriu alcătuit din vre-o 11 piese, mai ales de. 
ale lui Alecsandri (între ele. şi Lipiforile Satelor, cu 
care îi cucerise Millo), cutreerară o mare parte din 
oraşele Ardealului 1). Fiind alcătuită în deosebi din 
elevi de liceu, societatea se risipeşte, când membrii 
ei părăsesc băncile şcoalei. Activitatea ei dovedeşte 
însă cât de mare era dorinţa tinerilor ardeleni de a 
avea teatru românesc şi cât de mulţi dintre ei s'ar & 
devotat artei dramatice, dacă împrejurările le-ar fi 
permis. 

Dar, deşi cariera de actor nu surâdea de loc Romă - 
nilor din Ardeal, nici în această vreme când actorul: 
nu mai era comediantul de altă dată, totuş s'au găsit 
printre ei câţiva, cari mai ales subt impresia turneelor 
din România liberă, se dedicară teatrului. Nu voiu 


1) Au vazitat oraşele Turda, Abrud, Brad, Haţeg, Deva, Gherla 
:Dej, Şomcuta, Lăpuşul ung., Bectean, Năsăud, 

vorbi de cei cari au trecut în Vechiul Regat, ci mă 
mulţumesc să amintesc pe doi, cari dacă nu s'au dă- 
ruit exclusiv fraţilor lor de acasă, le-au dat o bună 
parte din activitatea lor, contribuind astfel la mări- 
rea dragostei pentru teatru dincoace de munţi. Sant 
JI. D. Ionescu şi-G. A. Petculescu. 

Intàiul este braşovean de naştere şi unul din cei mai 
mari qupletişti din câţi am avut. Canţonetele lui A- 
jecsandri n'au avut un interpret asemenea lui decât 
2a Millo, care dacă îl întrecea pe Ionescu în jocul 
scenic, nu-l egala în voce. lonescu a fost o celebritate 
a Bucureştiului. Caragiale i.a introdus în O noapte 
furtunoăsă (El e lonescu dela Union!). Turneele în 
Ardeal şi le-a început în 1872 şi au durat, aproape 
fără întrerupere, până în 1889. El nu sa oprit numai 
fa oraşele mari, ci şi 'n orăşelele şi satele mai înstă- 
rite. [l atrăgeau mai ales Pănăţenii, atât de iubitori 
de muzică. În turneele lui prin Banat a atins până şi 
satele dela extremitatea apuseană, ca Giula şi Măcău. 
Mai mult: în turneele lui, lonescu nu se mărgineşte 
numai la Ardeal şi Banat, ci merge până la Pesta şi 
Viena, unde nu e admirat numai de coloniile româ- 
neşti, ci şi de străini. Intr'un turneu din 1880 a adus 
cu sine un întreg ansâmblu de comedie. Printre actori 
întâlnim pe Manolescu, Petrescu şi Alexandrescu, 
Repertoriul lor era alcătuit în deosebi din canţonete 
şi vodeviluri. i 

G, A. Petculescu a bătut un drum mai spinos. Pe 
un portret al lui, executat de pictorul I. Stoica, Pet. 
culescu a scris la sfârşitul vieţii, următorul epitaf: 
„Fost-am directorul primei Societăţi de Teatru Ro. 
mân din Ungaria şi Transilvania, petrecând o viaţă 
amară, dela 1870, până la finea vieţii mele“. 

Bănăţean de origine, sa născut în Reşiţa-română. 
dia părinţi ţărani. Tatăl lui la dat să înveţe panto- 
£iria la Lugoj. Aci a fost atât de entuziasmat de tur- 

neele din „tará“, încât într'o bună zi, prin 1870, pä- 
răsi Lugojul şi trecu în ţară luându-se după o aseme- 
nea trupă. Astfel deveni el din cismar artist, la fel cu 
Haas Sachs — cum bine remarcă biograful lui, regre- 
tatul V. Branişte. A ajuns să joace la Craiova şi 
Turnu-Severin. Prin 1876 se gândi să-şi facă o trupă 
ambulantă pentru Ardeal şi Ungaria şi reuşeşte să 
strângă în juru-i vreo 18 „artişti“. In 1878 primeşte 
dela Ministerul de Interne din Budapesta permisiunea 
peatru turnee. [n 1878 a jucat în Lugoj, Bocşa, Oraviţa 
ş: Bozovici, dând dela 6 — 10 reprezentații într'o lo. 
calitate. În anii următori s'a întins departe, dincolo 
de marginile Banatului, până la Braşov. Sibiu, Haţeg, 
"Abrud, Turda, Gherla, Beiuş, etc., în toate oraşele şi 
orâşelele din Ardeal şi Banat, Până în 1884 a făcut 
turnee an de an. Ultima oară a jucat la Cianad în 
1339. La sfârşitul aceluiaş an moare şi e înmormântat 
la Lugoj. l 

În turneele lui, Petculescu a jucat nu mai puțin de 
55 piese: drame, comedii, vodeviluri. A luptat cu 
e1orme greutăţi financiare. Intreprinderea lui a fost 
îatr'adevăr eroică, dacă ne gândim la împrejurările în 
care sa făcut. 


IV 


Al doilea efect binefăcător al turneelor din România 
iioeră a fost crearea Societăţii pentru fond de teatru roe 
mân. Incă după întâiul turneu al lui Pascaly, revista 
Familia a început să vânture ideea înfiinţării unei so- 
cetăți care să strângă fonduri pentru întemeierea unui 
teatru stabil dincoace de Carpaţi. Iniţiatorul discuţiei 
a fost Iosif Vulcan, directorul Familiei, numele căruia 
se împleteşte într'un mod intim cu toată activitatea 
acestei societăţi. La discuţie a participat intensiv 
presa românească de dincoace de Carpaţi. Unii, mai 
a'es dintre bătrâni, nu-i găsesc rostul; tinerii în schimb 
au militat călduros pentru înfiinţarea ei. Din rândul 

lor face parte şi Mihail Eminescu, care din Viena, 
unde studia acum, trimite Familiei un articol de înca- 
rajare, plin de idei sănătoase. 

Entuziasmul tinerilor s'a comunicat fruntaşilor co- 
loniei române din capitala Ungariei. Mocioneştii, cea 
mai de seamă dintre familiile româneşti de acolo, se 
agezară în frunte cu cuvântul şi cu fapta. In casa 
unuia dintre ei, a lui Gheorghe, s'au pus în 1870, ba- 
zele Societăţii pentru fond de teatru român. Mişcarea 
a câştigat în importanţă şi prin faptul că printre 
sprijinitorii ei se înşirară aproape toţi deputaţii ro- 
mâni din Camera ungară. Aceştia împing chestiunea 
până la tribuna Parlamentului de pe malul Dunării. 
Curajosul şi înflăcăratul Iosif Hodoş cere, cu ocazia 
discuţiei bugetului din acel an (1870), o subvenție de 
200.000 florini, pentru înfiinţarea unui teatru româ- 
nesc în Ardeal. Bineînţeles că guvernul unguresc nici 
n'a vrut să audă de aşa ceva. 

Iniţiativa coloniei române din Pesta s'a născut ín- 
tr'o zodie norocoasă. Incă în acelaş an, Societatea 
pentru fond de teatru şi-a ţinut la Deva adunarea de 
constituire în care Iosif FHodoş a fost ales preşedinte 
Alexandru Mocioni vicepreşedinte, iar Iosif Vulcan 
şi August Horga secretari. An de an adunările socie. 
tății s'au perindat apoi prin toate oraşele Ardealului 
şi Banatului, alcătuind alătufea de adunările Astrei, 
cele două evenimente culturale anuale ale Românilor 
de dincoace de Carpaţi. Se citeau la aceste adunări 
disertaţii, în deosebi în legătură cu teatrul, se repre- 
zentau piese de către diletanţi, se aranjau tradiţiona- 
lele baluri, dar mai ales se făceau socoteli bune. Căci 
într'adevăr, cel dintâi merit al Societăţii a fost strån. 
gerea fondurilor. An de an suma se rotunjea ; dela 597 
florini cât a avut la întâia adunare în bani gata, s'a 
urcat în 1914 la aproximativ 600.000 coroane, sumă 
respectabilă pentru timpul acela. 

La conducerea Societăţii pentru fond de teatru 
s'au perindat numeroşi fruntaşi ai vieţii româneşti din 
Ardeal. Cel care a fost sufletul ei şi an de ana elec- 
trizat spiritele pentru ideia dela bază, a fost Iosif 
Vulcan. Mai întâiu ca secretar, apoi ca vice preşedinte 
şi preşedinte, Vulcan a fost nelipsit dela adunările 
generale, spunând totdeauna cuvinte de încurajare, care 
ne-ar apărea astăzi banale, dacă n'am şti c'au fost 
izvorâte din sufletul lui de mare idealist. Dacă So- 
cietatea a existat, aceasta se datoreşte înainte de toate 
lui. Când în 1906, moşneagul a coborât în mormânt, 
prea frumoasă îi era opera pentru ca urmaşii să n'o 
continue. 7 

Activitatea acestei Societăţi fiind intrată de acum 
în domeniul istoriei, ar merita o cercetare mai largă. 
Nu o pot face de astă dată. Adaug numai atât, că dacă 
tăria ei a fost administraţia, aceasta i-a fost şi slăbi 
ciunea. Prea s'a închis această societate într'un bivro- 
cratism îngust, prea a lăsat vremea să fugă înaintea ei. 
Eminescu, cu spiritul lui pătrunzător, a spus-o încă 
dela, 1870: Societatea nu trebuie să fie preocupată 
numai de strângerea banilor, ci şi de crearea reper- 
toriului şi a actorilor. Pentru a înţelege într'un mod 
atât de larg menirea ei, a trebuit să treacă multă vre- 
me, a trebuit să vină critica generaţiei ardelene dela 
1900, mai cultă, mai sprintenă, mai întreprinzătoare. 
Odată cu întâii ani ai veacului nostru, societatea intră 
într'un ritm mai tineresc. Anuarul ei, început la 1898, 
devine mai bogat; se fac concursuri pentru piese, se 
editează o bibliotecă teatrală şi 'n sfârşit, se dau burse 
pentru pregătirea actorilor şi a cântăreților. La 1905, 
cu prilejul inaugurării „Muzeului“ Astrei din Sibiu, 
societatea amenajează pe cheltuiala ei o scenă per- 
manentă în sala festivă a frumosului palat. Către 
sfârşitul deceniului îşi elaborează un plan de acțiune, 
Îşi angajează un director artistic în persoana d-lui 

4 


www.dacoromanica.ro 


50 ION BREAZU 





A. P. Bănuţ şi un secretar, pe d-l Horia.Petra Petre- 
scu !); îşi creează apoi numeroase filiale în centrele 
din Ardeal. Cu toate acestea, până la sfârşitul ei, 
Societatea s'a mişcat greoiu. 
t 
V 

In ultimele decenii ale veacului al XIX, cel mai jucat 
autor dramatic român în Transilvania şi Banat, după 
Alecsandri, a fost Iosif Vulcan. Paginile Familiei sunt 
pline de comediile, vodevilurile, canţonetele şi dra- 
mele lui. Unele din ele, ca Alb şi Roşu, comedie într'un 
act (Familia 1874) şi Ștefan Vodă cel Tânăr, dramă în 
cinci acte (Oradea 1893), au avut cinstea de a fi ju- 
cate pe scena Teatrului Naţional din Bucureşti, întâia 
în 1872, iar a doua în 1892. Scrise cu oarecare vioi- 
ciune, într'o limbă destul de curată, chiar dacă e lip- 
sită de orice accent particular, cu o bună tehnică 
teatrală, aceste comedii?) satirizau păcatele sociale şi 
naţionale ale Românilor de dincolo şi de dincoace de 
Carpaţi, pe stricătorii de limbă latinizaţi, maghiari. 
zaţi sau franţuziţi, pe parveniţi, dihonia dintre par- 
tide, abuzurile electorale şi alte metehne vechi ale 
noastre. Unele dintre ele, ca atât de jucata Rugă dela 
Chisătău erau mai mult prilejuri de a stârni entuziasm 
pentru cântecul şi jocul românesc. În apropierea tu- 
turor se simte, model urmat şi admirat cu un adevărat 
cult, teatrul lui Vasile Alecsandri. 

Intre aceia care au luat parte la ampla discuţie din 
psriodicele ardelene, care au precedat întemeierea 


1) Cel din urmă scoate în 1913 şi 1914, în locul anuarului, o 
Revistă Teatrală. d 

2) A mai publicat, pe lângă cele amintite: Secretul (Familia 1810) 
Gramatica ([bid. 1812), Sultăniţa, com. în 5 acte (lbid, 1879), Chi- 
riaşul fugit (Ibid. 1889), Ruga aela Chisătău (1b, 1889), Sărăcie lucie, 
Oradea 1894, Soare cu ploaie, Braşov, 1898, Mâfa cu Clopot, Oradea 
1898, Gargăunii dragostei, Oradea 1899, 

Societății pentru Fond de Teatru a fost şi Ion Al. 
Lapedatu. Tânărul acesta care nu avea atunci decât 
26 de ani, a formulat, aläturea de Mihai Eminescu, 
şi mai tânăr decât el, cele mai înțelepte directive 
spre care să se îndrepte năzuinţele Ardelenilor de 
a-şi întemeia un teatru propriu. Amândoi au cerut ca, 
înainte de avea zidurile să ne îngrijim de sufletul cu 
care să le umplem, adică de repertoriu şi de actori. 
„Pentruca un teatru să fie naţional — spunea Ion 
Lapedatu — nu e deajuns ca edificiul să fie ridicat 
de naţiune: ce folos dacă noi vom înfiinţa scena şi o 
vom decora şi dacă sufletul ei nu va fi românesc?“. 
lar mai departe: „Va zice cineva că prin limbă se 
naţionalizează piesele streine; 'nicidecum. O scenă 
naţională trebue să interpreteze mai înâi de toate 
cugetarea şi moravurile naţiunii. Românii voind (deci) 
să aibă teatru. trebue să se îngrijească de creearea 
literaturii dramatice“. (Familia, 1870, pp. 361—362). 
Zis şi făcut... Când formula aceste principii, tână- 
rul poet trimetea Familiei schiţa dramatică Fântâna 
de piatră — apărută'în această revistă în 1869 — iar 
un an mai târziu drama în trei acte Tribunul. Intâia 
după cum arată şi titlul, era mai mult o schiţare a 
unui motiv tragic, desprins, se pare, dintr'o baladă; 
a doua este însă cea dintâi dramă pe care ne-a dat-o 
un scriitor ardelean. Ea este scrisă sub stăpânirea 
celui mai eroic moment din istoria Românilor de din- 
coace de Carpaţi, a revoluţiei din 1848, amintirea 
căruia stăruia vie în cercul generaţiei lui Lapedatu, 
căpeteniile căreia trăiau încă, mustrând cu prezenţa 
lor pe aceia çare s'ar fi rupt dela trunchiul neamu- 
lui. lată de ce renegaţii sunt înfieraţi cu străşnicie 
în această dramă, iar dragostea de neam împinsă 
până la jertfă, este ridicată în slavă. Scriind-o, într'o 
limbă atât de energică şi de românească — o raritate 
pentru Ardealul din acel timp — lon Lapedatu nu 

ne-a dat numai o piesă corespunzătoare idealului ar- 
tistic pentru care milita, ci a săvârşit şi un act de 
mare curaj. Indrăsneală a dovedit însă nu numai au- 
torul scriind-o, ci şi Iosif Vulcan, publicând:o în pa- 
ginile Familiei, iar diletanţii ardeleni jucând:o. Căci 
drama a fost jucată, după cunoştinţa noastră de două 
ori, în 1874 la Cluj, în centruliredentismului maghiar, 
iar în 1876 la Făgăraş. 

Cu toate că mai tânăr cu abia patru ani decât Ion 
Lapedatu, Ion Slavici face parte din altă generaţie 
literară. Inaintaşii erau romantici — el e realist; îna- 
intaşii preferă să-şi aleagă subiectele din viaţa „inte- 
ligenței“ sau din istorie, el se îndreaptă, cel puţin la 
început, spre viața ţărănească, de al cărei farmec este 
pătruns în toate fibrele bogatului său suflet. Când a 
plecat, în 1869, în capitala fostei monarhii austro-un- 
gare, pentru a-şi face stagiul militar, autorul lui Popa 
Tanda, avea capul plin de basme, nuvele, piese şi studii, 
cu subiecte din satele Podgoriei lui dragi. Nu-i lipsea 
decât un sfătuitor literar şi răgazul pentru a le aşterne 
pe hârtie; sfâtuitorul l-a aflat în marele său prieten 
Mihai Eminescu, care l-a învăţat adevărata limbă ro- 
mânească, iar răgazul îl va găsi, ca vai de lume, în 
nopţile de veghe din cazarma „Francisc losif“, sau 
între numeroasele lecţii particulare, pe care trebuia 
să le dea, pentruca să trăiască. In una din acele nopţi 
a scris comedia în două acte Fata de birău, cea din. 
tâiu operă literară a lui, publicată în Convorbiri Lite- 
rare din 1871. Trimiţând-o revistei dela laşi, după ce 
a transcris-o cu ortografia fonetică, Mihail Eminescu 
o însoțea de o scrisoare, în care avea cuvinte de laudă 
pentru scenele ei de o „gingăşie simplă şi într'adevăr 
rustică“ (Torouţiu-Cardaş, Studii şi doc. lit. I, p. 319). 
Lipsită de o intrigă mai iscusită, comedia lui Slavici 
este îmbibată de multă culoare locală veridică; ea are 
personajii reale — mai ales cele două femei, Naica 

Floarea şi fata ei Aniţa — şi un delicat simţ pentru 
idilă. Spre deosebire de nuvelele lui Slavici, a căror 
limbă este general românească, personajele din Fata 
de birău vorbesc limba lor de acasă, de un farmec 
crud şi pitoresc, „Cum se mâncă èa' cu mine— spune 
dăscălaşul Cimbru, cătră Aniţa. lar când Naica Floa.- 
rea ascultă o petiție a teologului Tănase a Popii, 
scrisă în stilul latinist, pe care Slavici îl zeflemizează, 
exclamă încântată : „Mâncu.-i sufletul lui ..„.Aşa vor- 
beşte cât o vorbă nu pot înţelege! Vezi bine.., el vor- 
beşte după carte: ce ştim noi femeile proaste“. 

lon Slavici va mai scrie dovă comedii: Toane sau 
vorbe de clacă (Conv. Lit. 1874) şi Polipul unchiului (Tri- 
buna, 1886, nr. 222—225) de o reală vervă comică; 
lipsite însă de savoarea rustică a întâiei lui opere, 
El va da apoi drama istorică în 5 acte Gaspar Gra. 
ziani (Conv. Lit. 1888), care va fi reprezentată în 1888 
pe scena Teatrului Naţional din Bucureşti, fără prea 
mult succes însă. Í 


VI 


lacepând de prin 1890 turneele teatrale încetează 
cu desăvârşire. G. A. Petculescu s'a stins în mizerie 
îatre Lugojenii lui, iar altul, care să-i urmeze, nu se 
va găsi decât târziu. Cauza de căpetenie erau măsu. 
rile tot mai drastice pe care le lua oficialitatea ungu- 
rească împotriva încercărilor de asemenea natură. 

In schimb, se vor înmulţi reprezentațiile de diletanţi. 
Vasile Goldiş, pe când era secretar al Societăţii pentru 
fond de teatru, a luat frumoasa iniţiativă să strângă 
date pentru o statistică a acestor reprezentații, care 
să se publice în Anuarul Societăţii. Datele strânse de 
el şi de urmaşul său, Iosif Blaga, cu toate că nu sunt 
complete, sunt extrem de instructive pentru cel ce 
urmăreşte gustul pentru teatru din Ardeal, în această 

epocă. Culegerea acestor date s'a făcut an dean, dela 
1898 până la 1906. lată cum au variat ele: 


In 1898 au fost 28 
„ 1899 e 73 
„ 1900 = 112 
„ 1901 à 117 
„ 1902 i 151 
„ 1903 i 179 
„ 1904 » 186 
„ 1905 » 167 
„ 1906 » 138 

Autorii mai des reprezentaţi au fost Vasile Alecsandri 
şi Iosif Vulcan. Cu toate că multe din piesele celui 
dintâiu aveau o culoare locală prea pronunţată, Ar- 
delenii au s'au putut lipsi de ele. 

Lipsa unui teatru permanent şi a unui public care 
să-l susţină şi alte cauze pe care nu le mai înşir, au 
făcut să întârzie în Ardeal apariţia dramaturgului 
care să se inspire din viaţa locală. Teatrul din Ardeal 
n'a avut norocul care a fost hărăzit prozei şi poeziei 
prin Coşbuc, Goga şi Agârbiceanu. Nouă ne trebuia 
la această dată — aşa cum au remarcat:o și condu- 
cătorii Societăţii pentru fond de teatru — un teatru 
pentru popor, nu unul burghez. Şi problema teatrului 
pentru popor a frământat alte naţiuni, cu mai bogată 
experienţă şi cu alte mijloace decât noi, fără s'ajungă 
s'o rezolve în modul fericit în care o rezolviră Grecji 
antici de pildă. 


VII 


Dacă mişcarea literară din întâiul deceniu al vea- 
cului al XX-lea, generaţia Luceafărului, nu ne-a dat dra- 
maturgul pe care-l aşteptam, ea ne-a dat în schimb un 
actor şi un împătimit de teatru, al cărui nume va ră- 
mânea neşters din istoria teatrului din Ardeal. Este 
Zaharia Bârsan. 

Mai cu ajutorul Societății pentru fond de teatru — 
al cărei bursier a fost o bucată de timp — mai fără. 
-Zaharia Bârsan a mers înainte pe drumul chemării 
adânci a sufletului său: arta dramatică. 

El a venit în ora supremă. Amintirile reprezenta- 
ţiilor de mare răsunet, date de turneele dela 1870, se 
şterseră. Diletanţii coborâseră jos de tot noţiunea 
artei dramatice, făcând-o sinonimă cu „comédia“. Pe 
lunga listă de reprezentații de diletanţi, publicate în 
Anuarele Societăţii pentru fond de teatru nu găsim 
decât comedii de-a treia mână, vodeviluri şi canţonete. 
Drama apare rar şi atunci este ridiculizată de jocul 
insuficient al interpreţilor şi de publicul neînţelegător. 
Nici măcar limba nu era cultivată. 

In turneele sale, făcute între 1900 — 1913, tânărul 
ardelean, care făcuse frumoase studii teatrale la Bu- 
cureşti şi în străinătate, a reabilitat drama. De sine 
înţeles, că mult n'a putut face nici el, căci mijloacele 
de care dispunea erau cu totul modeste. Totuşi, pentru 
împrejurările şi timpul în care a lucrat, Zaharia Bâr- 
san a făcut mult. 

Mai mult decât de Societatea pentru fond de teatru, 
acţiunea lui a fost sprijinită de generaţia tânără a 
Ardealului. Luceafărul îşi urmărea prietenul cu sim- 
patie şi-l încuraja mereu. De altfel în paginile revistei 
acesteia, se traducea şi se discuta teatru cu o serio- 
zitate neobişnuită în publicaţiile ardelene de dinainte. 
Dela clasici (ca Shakespeare, Goethe, Schiller) până 
la contimporanii, cari făceau vâlvă peste hotare în 
acel timp (ca Ibsen, Strindberg, Maeterlink), toţi erau 
traduşi şi comentaţi cu competenţă. 

Tinerii aceştia mai erau apoi, şi În această privinţă, 
cu ochii aţintiţi mereu spre Bucureşti. In corespon- 
denţele din capitala ţării libere, trimise revistei de 
G. Bogdan-Duică, găsim dese cronici dramatice, scrise . 
cu pricepere şi vervă critică. Caragiale era unul din 

zeii casei. In desele lui treceri spre Germania el fă- 
cea multe popasuri în mijlocul lor. 

Cu cât foc a aşteptat generația aceasta tânără tur- 
nee din Regatul liber! Oficialitatea se opunea însă 
cu îndărătnicie. Agata Bârsescu, marea noastră tra- 
gediană, a fost nevoită să facă în 1908 un turneu sin» 
gură, mulţumindu.se să interpreteze unele din marile 
ei scene, ceeace n'a fost deloc o piedică pentru um- 
plerea sălilor. 

Cu prilejul serbărilor semi-centenare ale Asaciaţiu- 
nii, ţinute la Blaj, în 1911, într'un cadru împunător, 
am avut norocul să vedem pe Aristiza Romanescu şi 
pe marele Petre Liciu. | 

Concesiune pentru turneu nu va reuşi să scoată 
însă decât ansamblul Antonescu în 1913. Cu un re- 
pertoriu în fruntea căreia stătea Năpasta şi O noapte 
furtunoasă, ansamblul din care făceau parte şi lancu 
Brezeanu şi Maria Ciucurescu a cutreerat întreg 
Ardealul, stârnind un entuziasm care nu se poate com- 
para decât cu cel dela 1870. 

In anul următor Românimea intra în marea dramă 
a războiului care a îndepărtat pentru timpul cât s'a 
desfăşurat — interesul pentru drama cealaltă. [nter 
arma silent musae. Când tragicul spectacol s'a înche- 
iat, şi încă într'un mod atât de fericit, teatrul româ. 
nesc din Ardel va intra într'o zodie nouă. 


BIBLIOGRAFIE: A. Lupeanu, Un început de teatru românesc în 
Transilvania ia 1755, în Societatea de Mâine, I (1924), pp. 520—521. 
T. Burada, Cercetări despre începutul teatrului românesc în Tran- 
silvania, în Familia. 1905, p. 484-487. G5bi Lâszio, A legregibv 
oláh iskolai dráma, in Debreczeni Szemle, VII (1933), p. 204—208. 
Al. Ciorănescu, Occisio Gregorii Vodae, cea mai veche piesă de 
teatru în româneşte, în Rev. Fundațiilor Regale, IV (1937), nr. 8, 
pp. 423—438. Eugen Filtsch, Geschichte des detschen Țheuters in 
Siebenbürgen, in Archiv für siebenbiirgische Landeskunde, XX! (1888) 
pp. 515—E£90. Ferencz, Z, A kolozsvári szinhàz tărtenete Kolozvar. 
Szulică Szilárd, Román szinjàtszás, in Szineszeti Lexikon, Budapest 

1931. I. Lupaş, Cum trăiau în Braşov boierii refugiați din Țara Ro- 
mânească în cursul revoluțiunii lui Tudor Vladimirescu, în Țara 
Bârsei, IV (1932), p, 200—201. G. Barițiu, Thalia şi Melpomene în 
Ardeal, în Transilvania, n-rele din 1 şi 15 Iunie, 1870, I. Georgescu, 
Centenarul teatrului românesc din Transilvania. Cele mai vechi în- 
cercări dela Blaj, în Convorbiri Literare, LXV (1932), pp. 550—560. 
Orbán Lâszlo. Adalékok a brassoi magyar szinészet történetéhez 
1848—49-ig, în Emlékkönyv Kristóf György hatvânadik születésnap- 
jára, Cluj, 1939, p. 191 şi urm. G. Bogdân-Duică, Un episod din 
istoria teatrului românesc, în Sămănătorul, V (1906), pp. 406—413. 
Acelaşi, Din istoria teatrului român în Braşov, in Țara Bârsei, 
1 (1929), pp. 113—122. — Acelaşi, Multe şi mărunte despre Eminescu 
III. Vara anului 1868, în Viaţa Românească, LX (1924), pp. 183 şi 
urm. Gh. Barițiu, Matei Millo, în Transilvania, n-rul dela 15 Iulie 
1870. ?on Breazu, Matei Millo în Transilvania şi Banai, în Fra- 
ților Alexandru şi Ion Lapedatu, la împlinirea vârstei de 60 de ani. 
Buc, 1936, pp. 193—207. Oct. Lupaş, Al doilea turneu al Teatrului 
Național din Bucureşti cu M. Pascaly la Arad, în Darul Vremii I 
(1930), pp. 118—120. Anuarele Societăţii pentra Fond de Teatru. 15 
vol. 1895—1911 din care remarcăm: V. Podoabă, Prima societate 
teatrală română amvbulantă în Transilvania, în Anuarul IV, pp. 
20—48 şi Dr. V. Branişte, Societatea teatrală G. A. Petculescu, în 
Anuarul V, pp. 65—95. G. Bogdan-Duică, Un actor braşovean I. D. 
Ionescu în Jara Bârsei, 1 (1929), pp. 308—315. D. St. Petruţiu, O 
contribuție la istoria teatrului românesc în Transilvania, în Fraţilor 
Al. și I. Lapedatu..., pp. 675 şi urm. Z. Bârsan, Impresii de teatru 
din Ardeal, Arad, 1908, LPaukerow, Când joci teatru românesc în 
Țara Lngurească, Budapesta 1914. Serbările dela Blaj, Blaj, 1912. 
Revista Teatrala, 1 (1913-— 1914). 

MATEI MILLO IN TRANSILVANIA 
ŞI BANAT (1870) 


In urma celor câteva libertăţi acordate naţionalită- 
ţilor în era constituţională, vieaţa culturală a Româ- 
nilor din Transilvania a început să se învioreze. Nu- 
mărul tinerilor cari frecventau şcolile româneşti sau 
străine a crescut într'un mod simţitor; două societâţi 
culturale, „Astra“ şi „Asociaţia“ dela Arad au luat 
fiinţă, pentru a coordona mişcarea culturală şi a îm- 
părtăşi şi masele de binefacerile ei; cea dintâi şi cea 
mai importantă din aceste societăţi agita ideea unei 
universităţi, sau cel puţin a unei facultăţi juridice ro- 
mâneşti; „Sogietăţi de lectură“ jomâneşti au Început 
să se înfiripe “Până şi în centrele cele mai ostile nouă; 
gazetele s'au înmulţit şi ele; două reviste, Aurora Ro~ 
mână şi Familia, veneau să li se alăture, pentru a da. 
un ritm nou vieţii literare. 

In această promițătoare fermentare culturală a de- 
venit scumpă Ardelenilor şi ideea unui teatru na- 
tional. De pe la sfârşitul sec. al XVIII-lea încoace, 
teatru de diletanţi am avut mereu. Atâta însă nu ne 
mulțumea. Doream un teatru permanent, cu artişti 
devotați artei lor, capabili să dea, prin jocul lor, stră- 
lucire geniului românesc — de ale cărui aptitudini ar- 
tistice eram profund convinși—şi mai ales să crească 
cultul pentru limba românească, considerată cea mab 
puternică pavăză a naţionalităţii noastre, 

Cât poate face teatrul pentru educaţia socială şi în 
deosebi pentru desvoltarea conştiinţei naţionale, Ar- 
delenii o constatău mereu la celelalte naţionalităţi din 
imperiul austriac. Nimic însă nu i-a făcut să îndră- 
gească atât de mult această instituţie ca turneele ar- 
tiştilor din ţară, adevărate drumuri triumfale prin 
„oraşele Ardealului şi ale Banatului. 

Inceputul l-a făcut Fany Tardini, în 1863. Ea a venit 
la noi în trei veri consecutive, niciodată însă n'a mers 
mai departe de Braşov, cu toate chemările insistente 
ale Românilor din alte centre. Intâiul turneu mare îl 
va face Mihail Pascaly în 18681). Ela cutreerat Sudul 
ardelean şi bănăţean (Braşovul, Sibiul, Aradul, Lu- 
gojul, Timişoara şi Oraviţa). La spectacolele lui însă 
curgea lumea din depărtări, ca la nişte adunări naţio- 
nale. La Timişoara, de pildă, s'au văzut mulţi Români 
din Budapesta. Printre cei cari se înghesuiau în săli 
erau şi ţărani. În acest turneu mai ales a făcut cu- 
noştință Mihai Eminescu, suflerul trupei, cu sufletul 
robust şi înflăcărat al Ardealului. 

Succesul lui Pascaly—care n'a fost numai moral — 
a tentat şi pe Matei Millo, son frère ennemi, să orga- 
nizeze un turneu dincoace de Carpaţi, cu doi ani în 
urmă. 

Millo era atunci decanul scenei române. In Bucu- 
reşti, unde s'a stabilit de prin 1853, a condus fa vreo 
câteva stagiuni Teatrul Naţional, jucând mereu, cu o 
vervă pe care vârsta nu i-o scădea de loc. Se specia- 
lizase în comedii şi vodeviluri. A fost un interpret 
unic a lui Alecsandri. 

Pascaly şi-a alcătuit repertoriul turneului din 1868 
mai ales din piese traduse din limba franceză: comedii 
bulevardiere, sau melodrame de un gust îndoielnic. 


1) G. Bogdan-Duică, Multe şi mărunte despre Eminescu. III. Vara 
anul 1868. In Viaţa Românească, vol. LX (1924), p. 383 şi urm. 

El a crezut că şi Ardelenii se vor entuziasma de aceste 
piese, care făceau deliciul boierilor franţuziţi şi a bur- 
ghezilor din Bucureşti. In realitate, spectatorii de din- 
coace de Carpaţi au fost încălziţi mai mult de fru- 
moasa limbă românească, a actorilor, decât de piese, 
pe care de cele mai multe ori nici nu le înțelegeau, 
atât erau de îndepărtate de felul de vieaţă şi de gus- 
turile lor. Una singură le-a crescut însufleţirea, prin 
acţiunea şi personajiile ei: Mihai Viteazul după lupta 
dela Călugăreni, „tablou naţional” de Dim. Bolintineanu. 
Eroul evocat de ea venea să le dea curaj în lupta na- 
ţională, care era pâinea lor de toate zilele. 

Fără de a le satisface pe deplin dorinţele, Millo 
aducea totuşi Românilor de dincoace de Carpaţi un 
repertoriu mai potrivit decât al lui Pascaly. El era. 
alcătuit din următoarele piese !): 


Lipitorile Satelor, comedie în 5 acte de V, Alecsandri şi M. Millo, 
muzica de Vachmann; 

Boierii şi țăranii, comedie vodevil naţional! în 2 acte de M. Millo, 
muzica de Flechtenmacher; 

Prăpastiile Bucureştilor, comedie vodevil în 4 acte, compusă de 
M. Millo, muzica de Vachmann; 

Corbul român, vodevil naţional întrun act de V. Alecsandri, 
muzica naţională compusă de I. Vachmann; 

Paraponisitul, canţonetă comică de V. Alecsandri. executată de 
M. Millo; 

Pricopsiții, comedie vodevil întrun act de S. Michăilescu ; 

Zuliaridi, comedie într'un act de V. Alecsandri; 

Soldatul român, vodevil naţional într'un act?) ; 

Urâia satului, vodevil naţional în 2 acte de Carada, muzica de 
Flechtenmacher; . 

Jianu, căpitan de haiduci, dramă națională cu cântece în 4 acte 
şi 6 tablouri. de M. Millo; 

Baba Hârca, operetă naţională în 2 acte şi trei tablouri, com- 
pusă de M. Millo, muzica naţională de A. Flechtenmacher; 


1) Il copiez întocmai după Transilvania II (1870), p. 170. 
2) Nu e menţionat autorul. 

Barbu Lăutarul, canțonetă comică de V. Alecsandri, executat în 
costum tradițional de M. Millo, acompaniat pe scenă de un taraf 
de lăutari; ` 

Pensio-Mania sau Cherą Nastasia, canțonetă comică de V. Alec- 
sandri, executată de M. Millo; 

Millo director, comedie vodevil, întrun act de V. Alecsandri, 
muzica de Ed. Wachmann ; 

Paracliserul, vodevil național întrun act de V. Alecsandri, muzica 
de Ed. Wachmann; , 

Herşcu Boccegiul, canţonetă comică de V. Alecsandri, executată 
de M Millo; 

Muza dela Burdujeni, comedie vodevil într'un act de C. Negruzzi, 


Toate piesele erau scrise deci de autori români şi 
aveau subiecte naţionale. Majoritatea erau ale lui 
Alecsandri şi Millo. Lipitorile Satelor, Baba Hârca şi 
Barbu Lăutarul, făceau parte din cele mai strălucite 
succese ale marelui comedian. Aproape toate piesele 
erau însă, şi de astădată, comedii şi vodeviluri. Pentru 
a preîntâmpina observaţiile, care i se vor face reper- 
toriului, din partea Ardelenilor, doritori de piese grave, 
Millo ţine să-i anunţe de timpuriu că ela cultivat mai 
ales acest gea de teatru, reprezentarea dramelor şi tra- 
gediilor ar reclama apoi un ansamblu numeros, dorință 
anevoie de realizat în împrejurările în care se făcea 

"turneul !). 

El n'a avut curajul să treacă Carpaţii decât cu un 
ansambiu alcătuit din 12 persoane şi anume din actorii: 
Millo, Eliescu, Nicolau, Alecsandrescu I, Alexandrescu 
Ii, Mincu, Motăţianu şi din actrițele Nicolav, Alec- 
sandrescu, Senti, Ionescu, Constantinescu 2). | 

Momentul ales pentru cutreerarea Ardealului şi a 
Banatului era cât se poate de potrivit. Pascaly, cu 
toate neajunsurile repertoriului lui, răscolise adânc 
inimile. Emoţii cel puţin de aceeaşi calitate erau aş- 
teptate şi dela Millo, a cărui faimă străbătuse de mult 


1) Familia, 1870, p. 286. 
2) Fransilvania, loc. cit. 

în gazetele şi revistele româneşti de dincoace de Car. 
paţi. Cu un an înainte de venirea lui în Ardeal, Iosif 
Vulcan începuse să agite în Familia ideea unui teatru 
naţional al Românilor din Ardeal şi Banat. Şi direc- 
torul revistei budapestene a pus atâta căldură şi stă- 
ruinţă în pledoaria pentru această idee — pentru care 
a luptat apoi întreaga vieaţă — încât a.reuşit să cu- 
cerească toate capetele de elită ale Românilor de din- 
coace de munţi. Eminescu însuşi a luat cuvântul pentru 
apărarea ei, în Familia, dând, cu experienţa şi vastele 
lui cunoştinţe, câteva sfaturi extrem de prețioase '). 
Din revista lui Vulcan, discuţia a sărit în celelalte 
periodice ardelene ale vremii, iar de acolo în Parla- 
mentul din Budapesta, unde, în Februarie 1870, depu- 
tatul Iosif Hodoş a cerut o subvenție de 200.000 fi. 
pentru întemeierea instituţiei. Atât Ungurii, cât şi 
Saşii au ripostat cu sentimente, de revoltă, sau cu 
ironii deplasate la cererea deputatului român. Văzând 
că dela aceia cari culegeau mierea bogățiilor ţării nu 
se poate spera nimic, Românii s'au întors, ca şi altă- 
dată, la propriile lor mijloace. În primăvara aceluiaşi 
an au început, la Budapesta, discuţiile care au dus la 
întemeierea Societăţii pentru Fond de Teatru. Ea îşi 
va ţine întâia adunare generală în Octomvrie, la Deva. 

Marea majoritate a acelora cari au luat parte laea 
aveau cu siguranţă amintirea plină de jocul neîntrecut 
al lui Millo. Acesta părăsise Banatul cu o lună îna.- 
inte, după ce patru luni de-a-rândul a străbătut Ar. 
„dealul în lung şi lat. 

Millo îşi concepuse un itinerar mai îndrăzneţ decât 
Pascaly. Gândul lui era să cutreere şi Nordul Ardea. 
lului (cu Clujul şi Oradea) şi să atingă chiar Buda- 
pesta, unde era atunci centrul politic al Românilor 


1) Teatrul românesc şi repertoriul lui, în Familia 1870, p. 25 şi 
urm., reprod,. şi în ed. Scurtu, p. 55 şi urm, 

din Ungaria. Din motive pe care le vom aminti mai 
târziu, nu s'a putut opri însă decât în Braşov, Sibiu, 
Cluj, Orăştie, Arad, Lugoj şi Oraviţa. 

La Braşov spectacolele au început la 23 Mai, cu 
Lipitorile Satelor 1). Ele au continuat apoi până la 15 
Iunie, reprezentându-se întreg repertoriul amintit. 

Anunţând sosirea marelui actor român, Transilvania 
(p. 124), îşi arată satisfacția că partea cea mai mare 
din piese sunt originale „al căror subiect este luat 
din viaţa noastră naţională, din datinele noastre, 
bune sau viţioase, vechi şi noi“. Această parie a re- 
pertoriului a încălzit şi pe cronicarul Gazetei. Soidatul 
român — spune acesta — a plăcut mult fiindcă „po- 
etul părăsea umorul câte un moment, prefăcându.l în 
cuvinte serioase, care ne mai plac nouă între Carpaţi. 
Românul numai îmbrăţişând natura lui Marte, dedân- 
du-se la arme din copilărie şi la fapte eroice, poate 
călca peste scorpie şi în urma străbunilor, fäcându se 
strănepot demn de gloria lor. Ne-ar plăcea când dra- 
matica [sic] română s'ar ocupa mai mult de grandeța 
faptelor române eroice şi a sacrificiilor cerute pentru 
prosperarea națiunii, pentrucă, atunci când eşti apă- 
sat de soartă nu-ţi vine a te delecta în umor, dacă nu 
eşti un flutur” 2). 

Comedii satirice, ca Lipitorită sau Prăpăstiile Bucure.- 


1) Gazeta Transilvaniei, Nr. 37 din 1870, Anunţând venirea lui, 
cu câteva numere inainte (cf. Familia, p. 202), ziarul braşovean 
cere ca guvernele dela Bucureşti să subvenţioneze o societate tea- 
trală, a cărei menire ar fi să facă, unele din turnee dincoace de 
Carpaţi pentrucă „limbajul cel deschis şi curgător al fraților din 
România, el mai că e singur chemat, aşa zicând, a intra in servi- 
ciul Thaliei—pentru ca să poată face efect, să poată impune şi să 
poată electriza şi entuziasma pe cei dosediţi şi aruncaţi la spatele 
lui Dumnezeu, între fii cei superbi ai Asiei...“. 

2) Gazeta, Nr. 40. Chiar şi Saşii îelicită pe Millo că a preferit re- 
pertoriul naţional unor traduceri proaste (Kronsiädter Zeitung din 
1 Iunie, 1870). 

ştilor, mai mult i-a întristat, pe aceşti Ardeleni, se- 
veri în moravuri, pentru soarta fraţilor din „ţară“, 
storşi la sate de Evrei şi Greci, intraţi la oraşe prea 
de timpuriu pe drumul viţiului. Telegraful Român (Nr. 
44), scriind despre reprezentaţia dela Braşov a Prä- 
păstiilor, fericeşte pe Românii din Ardeal că nu văd 
decât pe scenă otrava care mistue capitala Regatului 
liber. 

Interpretarea pieselor a stors admiraţia braşovenilor. 
Toţi actorii sunt încărcaţi de elogii. In deosebi Millo 
a jucat în Lipitorile „încât e peste putinţă omenească 
ca alt cineva să poată imita aşa de caracteristic, nu numai 
în vorbă, ci şi în toate mişcările şi apucăturile lui pe 
jidan“!). 

Cu toate că Lipitorile sunt o comedie, cuprinsul lor 
este „îngrozitor“—spune cronicarul Albinei din Pesta— 
care înfivrează cu acest prilej pe aceste „lipitori“ ale 
naţiei. Millo, cu toate că are 60—70 ani, „când se des- 
bracă de hainele sale parcă .depune şi greutatea ani- 
lor“?). Graiul moldovean al ţăranului din piesă, inter- 
pretat de Nicolau, a fermecat de asemenea urechea 
Braşovenilor °). 

Jocul lipsit de cabotinism, plin de adevăr şi extrem 
de nuanţțat al lui Millo a surprins plăcut şi pe Saşi. 
Cronicarul dela Kronstăţter Zeitung (Nr. 86), declară 
că Germania şi Franţa au puţini actori asemenea lui. 

Acela care va da însă evenimentului toată impor. 
tanţa ce o merita, va fi Gheorghe Bariț. Pentru fostul 
director al Gazetei şi al Foii pentru minte — atunci se- 
cretar al Astrei şi conducător al Transilvaniei — tea. 
trul era, de altfel, o veche pasiune. Felul în carea 
prins dragoste de el, pe timpul când era elev la Blaj, 


1) bid. Nr. 37. 

2) Albina din 22, V—3. VI, 1870. 

3) Cf. despre celelalte spectacole dela Braşov bid. N-rele din 
24. V—5 VI şi 7—19. VI, 1870. 

în 1825, participarea lui la reprezentațiile de diletanţi 
de acolo, apoi din Braşov, vicisitudinile acestei arte 
la Românii de dincoace de Carpaţi, el a găsit prilejul 
să le povestească chiar în momentul când Braşovenii 
alergau la spectacolele lui Millo!). Pe marele come- 
dian el îl cunoştea apoi de mult, din corespondenţele 
de dincolo ale foilor lui; va í asistat chiar la spec- 
tacolele dela Bucureşti, unde, de când cu întemeierea 
Academiei Române, al cărei membru a fost ales, făcea 
drumuri anuale. De aceea el se simte îndatorat să 
consacre lui Millo un lung articol, în care după ce-i 
descrie cariera eroică, îi caracterizează repertoriul şi 
Jocul). Pe când alţi fii de boieri — spune în rezumat 
Barit — se gândeau la posturi înalte de Stat, Millo, 
la întoarcerea lui dela Paris, în 1836, n'a cerut alt- 
ceva, — spre uimirea şi indignarea rudelor lui—decât 
conducerea Teatrului Naţional din laşi. „Aşa-i şoptea 
geniul lui, intima sa convicţiune, că el are vocaţiunea 
de a forma o şcoală dramatică românească, ale cărei 
subiecte să fie luate din vieaţa poporului românesc, 
din istoria, din tradiţiunile, suferinţele, datinele, cos- 
tumele (mores et consuetudines) şi apucăturile singu- 
lare ale lui, îmbrăcate în vestminte naţionale, repro- 
duse în limba naţională şi oarecum înfipte pe scenă, 
reîmprospătate, reînviate, pentruca să nu se piardă 
nicidecum“. ÎInţeles îndeosebi de prietenul său Alec- 
sandri, Millo a reuşit, după multe sacrificii de tot 
felul, să realizeze acest ideal, în parte cel puţin, mai 
întâi la laşi, apoi la Bucureşti, unde a condus teatrul pe 
timpul domniei lui Cuza. După căderea acestuia nu s'a 
mai bucurat de aceleaşi favoruri, totuşi Parlamentul ro- 
mân i-a votat, cu un an înainte, o pensie pe viaţă de 
7.200 franci, iar noul domnitor l-a decorat cu „Bene 


1) Thalia şi Melpomene în Ardeal, in Transilvania din 1 şi 15 


funie 1870. 
2) Matei Millo Ibid. Nr. din 15 Iulie. 

Merenti“. Această recompensă — continuă bătrânul 
gazetar — împreună cu aceea acordată lui Eliade — 
face onoare naţiunii române. Turneul acesta ardelean 
— mărturiseşte el — esţe un vechiu gând al lui Millo. 
El nu şi-a putut permite să vină cu un ansamblu mai 
mare pentrucă Ardelenii n'au o burghezie bogată şi 
numeroasă, care să suporte cheltuelile unui astfel de 
turneu. Întrucât priveşte repertoriul, e adevărat că 
unele piese au caracter prea local, ceea ce le face să 
nu prea fie înţelese în Ardeal, dar Românii de din- 
coace nu s'au grăbit să ofere până atunci nicio piesă 
originală, scoasă din viaţa lor 2), ba nici n'au tradus 
măcar piese străine de valoare, „acomodate după ce- 
rinţele noastre“... „Dacă este vorba de comedii, de 
vodevile şi farse, apoi tot mai bune vor fi acelea, care 
s'au produs de atâtea ori în capitalele României, de- 
cât mulţimea nenumărată a acelor secături sarbede, 
necălite, lipsite de orice sâmbure sănătos, adesea ples- 
nitoare în faţă pentru morală şi buna cuviinţă, la 
care Românii dela oraşe aleargă, pentru ca să le vază 
în câte un teatru nemţesc şi îşi varsă pungile, fără 
să ştie pentru ce“. De altfel — continuă el — „sunt 
şi în patria noastră multe raporturi putrede, la care 
se poate aplica prea bine satira comică... cuprinsă în 
reprezentațiile lui Millo”. In ce priveşte apoi com- 
paraţia între şcoala dramatică a lui Millo şi a lui 
Pascaly, Bariț crede că e mai bine să fie lăsaţi Bucu- 
reştenii să se pronunte. Poate, spune el, să se ajungă, 
în viitor, la o conciliere între naționalismul uneia şi 
cosmopolitismul celeilalte. „Până atunci însă — con- 


1) De fapt, cu câteva luni înainte de articolul lui Bariț, Ion La- 
pedatu a inceput să publice in Familia, drama lui în trei a te 
Tribunui, cu subiect din revoluţia ardeleană dela 1848, scrisă într'o 
admirabilă limbă românească. Cenzura n'ar îi îngăduit însă repre- 
zentarea în Ardal, din partea unei trupe de dincolo, a unei piese 
în care Ungurii erau făcuți trădători, laşi şi impilatori nemiloşi,. 

tinuă el — existenţa politică a naţiunii. şi a patriei 
româneşti va trebui să fie mult mai bine asigurată, 
decât este în timpul acesta, pentru ca şcoala lui Millo 
să poată face concesiuni cosmopolitismului“. Ar tre- 
bui,tbine înţeles, alese din repertoriul străin acele 
piese care prin cuprinsul şi forma lor sunt proprie- 
tatea întregei omeniri, nu numai comedii franceze, pe 
care publicul român adesea nu le înţelege. Şi ar tre- 
bui, mai ales, bine traduse. „Originalul torturat, sca- 
lambat [sic] în româneşte — cine să-l înţeleagă? Ne 
trebuesc traducători, care să cunoască perfect cele 
două limbi, avându-le în deplina lor potestate, nu nu- 
mai din cărţi, ci şi din vieaţă, de pe scenă, dela tri- 
bună, catedră, piaţă, amvon, din capitală gi din sat, 
de pe uscat şi dela mare, dela câmp şi din pădure, 
din lucrătoria profesionistului orăşan şi de lângă ara- 
trul agricultorului“. Jocul lui Millo? El nu caută să-l 
caracterizeze, ci se mulţumeşte să reproducă cuvinte- 
le marelui comedian francez Levasseur, care văzându-l 
pe Millo jucând în Treizeci şi trei de mii de franci, ar 
fi spus: „Millo m'a bătut!”. 
Cele câteva rezerve, timid exprimate, n'au împie- 
dicat însă pe Braşovenisă umple sălile lui Millo, seară 
de seară. La ultimul spectacol îndeosebi (Jianu, căpi- 
tan de haiduci), sala „a fost extraordinar de îndesuită“. 
In momentul când Millo a apărut pe scenă a fost 
inundat de flori şi panglici tricolore. La sfârşitul re- 
prezentaţiei s'au ţinut discursuri şi i sa oferit lui 
Millo un pahar de argint şi o tabacheră. „O nație 
însuflată totdeauna de astfel de sentimente — a răs- 
puns acesta — nu va pieri niciodată“ 1). ; 
Dela Braşov — pe care îl părăsesc în 17 lunie — 
actorii aveau de gând să meargă la Făgăraş. Se vor 
îndrepta însă spre Sibiu unde îi aştepta un comitet 


(1 Gazeta Transilvaniei Nr. 43, Ci. şi Federațiunea din 10— 22 
Iunie, 1870. 

local, pentru 'a le da toate înlesnirile şi onorurile. 
„Aducă-l Dumnezeu în pace!” — exclamă Telegraful 

Român (Nr. 42), când aude că Millo va veni şi acolo. 

Reprezentaţiile au început la 21 Iunie, urmând şi aici 

în aceeaşi ordine. Ele au avut loc în sala teatrui o- 

răşenesc. În momentul apariţiei pe scenă, în Lipitorile, 

Millo a fost năpădit şi aici de flori şi panglici națio- ` 
nale 1). Telegraful Român (Nr. 46), vede în piesă o „tra- 

gedie“ a vieţii ţăranului de dincolo. „Ceva am fi dorit 

încă în dramă sau comedie — continuă acest ziar. Să 

vedem undeva, afară de aviditatea cea mare de a-şi 

astâmpăra setea prin beuturi spirtoase, afară de per- 

plexităţile cele multe ale ţăranului, şi din naturelul 

cel inteligent al Românului ţăran şi din esteticul, pu- 

tem zice şi sublimul ţăranului român în mai mare a- 

bundenţă, pentru ca trăsurile cu care e marcată beţia 

şi perplexităţile să dispară oarecum în materia cea- 

laltă şi totul să aibă mai mult sublim estetic”. 

Publicul — intelectuali, negustori, meseriaşi — a 
umplut şi aici sălile. Piesa lui Millo Boierii şi țăranii, 
se termina cu o horă. Ea a plăcut atât de mult încât 
a fost repetată :). Cu toate că era sezonul muncilor 
agricole, au alergat mulţi Români din jur, mai ales 
„din părţile despre munte“ — cum spune Telegraful 
(Nr. 51). Au asistat şi vreo treizeci de străini. La 
urmă, când s'a dat tot Jianu, iarăşi flori şi aplauze 
entusiaste. 

Jocul actorilor e încărcat şi aici de elogii °). Intrucât 
priveşte piesele, cronicarul Zelegrafului le atribve o 
reală valoare poetică, le crede însă prea locale. Doar 
Braşovenii — spune acesta — al căror contact cu ţara 
e mai viu, le-au putut gusta pe deplin. Să nuse creadă 


1) Familia, 1870, p. 297—298. 
2) Familia, 1870, p. 309. 
3) Cf. Te. Rom. N-rele 47, 48, 49 şi 50, 

apoi că ele alcătuesc întreg teatrul nostru. Teatrele 
din Bucureşti şi laşi cunosc drame mult mai preţioase 
(ca Ștefan cel Mare şi Radu dela Afumați). Şi entusi- 
astul cronicar se gândeşte la un compozitor, care ar 
face din Jianu, ceea ce a realizat Rosini din Wilhelm 
Tell 1). 

Reprezentaţiile de aici au găsit un bogat ecou şi în 

cotidianul săsesc local Hermannstădier Zeitung (Nr. 146, . 

_147, 150, 157). Pe scena dela Sibiu se juca, în acest 

timp Hamlet şi Faust, de către o trupă germană, cu. 
concursul actorului Adolf Klein. Dela aceste mărimi: 
ale literaturii universale, cronicarul sas al ziarului se- 
coboară totuşi, cu destulă înţelegere, la comediile şi 
canţonetele româneşti, cărora le găseşte, pe lângă câteva 
lipsuri, reale calităţi artistice. Năvala la spectacole, 
în număr neobişnuit de mare, a publicului român,atât 
de pitoresc în varietatea lui, îl face să exclame: 
„Suntem oare într'adevăr în Sibiu?“. Aminteşte şi el 
de „inundația“ şi „ploaia“ de buchete. Muzica cu 
motive româneşti a lui Flechtenmacher e plăcută; 
corurile armonioase şi puternice. Dintre actori, Alexan- 
drescu | a cucerit publicul, prin doinele din Jianu, 
cântate cu un bariton sonor şi cald. Mimica, varie- 
tatea interpretării lui Millo sunt într'adevăr, surprin: 
zătoare. El îşi copiază personajiile din viață. Actorii 
ansamblului sunt, în general, elemente -bune; doar 
actrițele nu sunt totdeauna potrivite rolurilor. 

Dela Sibiu, Millo plănuia să meargă la Cluj. Orăştia 
ținea însă mult să admire la ea acasă pe marele actor. 
La stăruința Românilor de acolo, în frunte cu secre- 
tarul judecătoresc Mih. Dobo, Millo se opreşte deci 
şi în acest oraş, pentru patru reprezentații. A ajuns 
acolo în 4 Iulie. Spectacolele n'au început însă decât 
în 7. Trei zile au trebuit să lucreze — actorii şi co- 


1) Ibid. Nr. 51, Cf. despre spectacolele dela Sibiu şi Federaţiunea: 
din 8 lulie 1870. 

mitetul — până au putut sà înjghebeze o scenă po- 
trivită, în sala hotelului Szécsenyi. Reprezentațiile au 
început cu Lipitorile şi s'au încheiat cu Prăpăstiile Bu- 
cureştiior. Săli supraîncărcate şi flori, şi aigi. Au aler- 
gat şi Românii din Deva şi Zarand. „Nu mă uitaţi că 
nici eu n'am să vă uit în veci!“ — a spus Millo, la 
“sfârşitul ultimei reprezentații !). 

In sfârşit iată-i îndreptându-se spre Cluj, senzația 
turneului! Opiniile Saşilor din Sibiu şi Braşov, Ro- 
mânii le-au cunoscut şi cu ocazia turneului lui Pascaly. 
“Ce vor spune însă Ungurii, cu cari erau în fricţiuni 
neîntrerupte, cari ne negau cu încăpățânare orice 
aptitudine artistică? Inainte de plecarea în turneu a 
lui Millo, ziarele din Bucureşti au răspândit svonul 
că eficialitatea maghiară i-ar face dificultăţi). Millo 
a ţinut însă să desmintă aceste svonuri, încă de pe 
când era la Braşov. EI s'a dovedit bine informat. Cel 
puţin de astădată, Ungurii s'au arătat foarte cavaleri. 
{In capitala politică a Ardealului, unde era centrul lor 
cultural, unde aveau cel mai vechiu teatru din întreaga 
Ungarie, ei au ţinut să dea protagonistului scenei 
române toate onorurile. I-au pus, mai întâiu, la dispo- 
ziţie, în mod gratuit, sala teatrului maghiar, fapt unic 
în istoria acestei instituţii pe scena căreia era interzis 
conform literei fundaţionale, să se Joace în altă limbă 
decât cea maghiară î). La întâiele două reprezetaţii 
s'au prezentat apoi într'un număr atât de mare, fucât 
„ Millo a ţinut să le mulţumească în mod special pen. 
tru această atenţie“). 

Cel puţin la întâiul spectacol, publicul străin a fost 
tentat să participe însă şi din alte motive. Se svonise 
adică, cu câteva zile înainte de venirea la Cluj a acto- 


1) Albina, din 12—24 Iulie, 1870. 

2) Federaţiunea, din 10 lunie, 1870. 

3) Kolozsvâry Közlöny din 21, VII, 1870. 
4) Ibid. Nr. din 17. VIL. 

rilor români, că Lipitorile, cu care se va începe seria: 
reprezentaţiilor, nu este o piesă prea măgulitoare 
pentru Evrei. Aceştia intervin deci la Poliţie să se- 
interzică spectacolul. Nu li s'a dat ascultare 1). Agita- 
ţia lor a excitat însă mult curiozitatea publicului. Cu. 
o seară înainte de spectacol nu se mai găsea niciun 
bilet de vânzare. s 

S'au dat la Cluj şase spectacole, în zilele de 16, 17,. 
20, 23, 24 Yi 25 Iulie. La ultima reprezentaţie (Jianu), 
iarăş năvală de flori şi panglici tricolore, A doua zł 
„Societatea de lectură“ a Românilor din Cluj a oferit 
lvi Millo diploma de membru de onoare, iar seara a 
avut loc un banchet de 60 de persoane?). 

De critica dramatică s'au îngrijit atât coresponden— 
ţii gazetelor româneşti, cât şi cele două ziare ma- 
ghiare locale, Magyar Polgár şi Kolozsvâry Közlöny. 
Întâiul a consacrat (în Nr. din 20.VII), o destul de 
lungă cronică Lipitortior. Millo în deosebi — spune 
cronicarul ziarului — „a repurtat un succes excepţio- 
nal şi a conceput admirabil rolul cârciumarului evreu 
Moisi”. El nu exagerează în interpretare şi dovedeşte- 
o mare deprindere în mimică şi plasticizare. I se aduc 
apoi elogii lui Alexandrescu Í, pentru „jocul lui liniştit, 
vocea bărbătească şi ţinuta scenică“. Alexandrescu II, 
exagerează însă, lăsându-se influenţat de public. Ni- 
colau a avut o mască originală şi o voce potrivită 
rolului. Acriţelor li se descopere însă mai multe de. 
fecte, decât actorilor. D-na Alexandrescu cântă me- 
diocru, are însă un bun joc de scenă; d-na Nicolau 
joacă fără vlagă şi n'are concepţie; d.şoara Senti pare 
însă a fi o bună actriţă. 

„Mai curioşi am fost însă —spune cronicarul ace- 
sta—de costumele româneşti din piese. In această 
privinţă însă am văzut puţine lucruri noui. Portul 


1) Federațiunea din 12—24 Iulie, 1870, 
2) Ibid. Nr. din 31 lulie—12 August. 

românesc din unele regiuni ardelene e mult mai pito- 
resc. Cine a văzut, în zile de sărbătoare, la nunţi, la 
joc, sau la botez, porturile femeieşti din împrejurimile 
Sibiului, sau mai de grabă, cele din jurul Hațegului 
(unde se găsesc cele mai frumoase Românce), trebue 
să dea întâietate acestora“, Ansamblurile şi unele 
cântece au fost bine executate. Millo în deosebi „se 
vede că este un vechiu şampion al artei dramatice“. 

Celălalt ziar maghiar nu consacră evenimentului o 

- cronică atât de lungă, este însă şi el plin de elogii 
mai ales pentru director, a cărui putere de travestire 
îl impresionează în mod deosebit (Nr. din 19 Lulie). 

Dintre ziarele româneşti a dat atenţie opririi la 
Cluj a lui Millo, Federațiunea din Pesta. In Nr. din 
31 lulie—12 August, aceasta caracterizează pe larg 
interpreţii, scăldându-i pe toţi în superlative. „D.l 
Millo este în templul Thaliei — spune acest cores- 
pondent — un preot celebru; această însuşire i'o a- 
tribuesc şi Maghiarii din Cluj, fără linguşire”. Un 
Evreu asemenea celui creiat de el în Lipitorile nu s'a 
mai văzut pe scena dela Cluj. Chiar şi Alexandrescu II 
e apărat faţă de criticile din Magyar Polgăr!). 

Pe când era la Cluj, Millo a primit invitaţii să 
meargă la Abrud, Alba lulia şi Năsăud. Probabil însă 
că din lipsa unor scene potrivite n'a putut să dea 
ascultare invitaţiilor. Gândul lui era să viziteze Ora. 
- dea, Directorul teatrului maghiar de acolo i-a pus însă 
astfel de condiţii (din pricina Lipitorilor?) încât nu 
de-a putut accepta. De aceea, în 27 Iulie se îndreaptă 
spre Arad, unde un comitet de organizare dădea zor 





1) Asupra lui Millo la Cluj a ţinut o conferință, în cadrele Pen 
Ciubului din acest oraş, d. Dr. Kovács József., Cf. un rezumat al ei 
de d-l Elie Dăianu, în Boabe de Grâu IV (1933), p. 760. D-sa a 
găsit şi atişul, in româneşte şi ungureşte al reprezentaţiei din 16 

idulie. Cl. despre reprezentațiile dela Cluj şi Familia, p, 345—346. 

Românilor să facă marelui actor toate onorurile pe 
care le merită !). 

Spectacolele încep aici în 14 şi se încheie în 26 
August. Ele au avut loc în sala teatrului maghiar. Au 
fost în total nouă. Ordinea lor însă a fost puţin 
schimbată. Inaugurarea s'a făcut 'cu Millo director, 
Kera Nastasia, şi Corbul român; Jianu, care de obicei 
forma spectacolul de închidere, a fost aici al cincilea, 
iar Lipitorile al VIII.lea. Ordinea aceasta a fost modi- 
ficată cu siguranţă din pricina buclucaşelor de Lipi. 
tori. Evreimea. de aici s'a alarmat şi ea cumplit, când 
a auzit de ele. A intervenit deci iarăşi pentru supri- 
marea piesei de pe afiș. Millo a fost citat la tribunal 
unde a dovedit, cu manuscrisul în mână, că Lipitorile 
au fost admise de cenzura politică. In faţa acestor 
dovezi, căpitanul Poliţiei a fost nevoit să admită 
spectacolul. Tratativele acestea au făcut însă piese: 
o mare reclamă între străini. „Cu ore întregi înainte 
de deschiderea teatrului — spune corespondentul 
Albinei — (publicul) inundă stradele dimprejur. La 7 
şi jum. ore, teatrul era îndesat de public românesc, 
nemţesc, unguresc şi jidănesc; cei ce veniră mai târziu 
rămaseră pe afară, înuntru nu mai încăpea suflet de 
om“, Când Millo apăru în rolul lui Moisi, aplauzele 
„2u sguduit” sala. Chiar şi Evreii au aplaudat?)... 
„Lipitorile erau destinate să formeze spectacolul de 
închidere. La cererea publicului s'a dat însă, în ziua 
următoare, o reprezentaţie de adio cu Paracliserul, - 
Corbul român şi Soldatul român — cele două din urmă, 
canţonete care au aprins pretutindeni entuziasmul, 
prin caracterul lor patriotic. După spectacol a avut 
loc un banchet la care a luat cuvântul deputatul ro- 


1) Vezi apelul comitetului în Albina din 19—31 Iulie, In Nr. ur- 
mător, Millo publică şi el un apel către public. 

2) Albina din 13—25 August. Corespondenţă semn. Curtius - 
(Gheorghe Popa ?). 

mån Popovici-Desseanu şi Millo. Sărbătoritului i s'a 
oferit un vas de argint pentru flori. După banchet 
-tinerimea a dansat jocuri româneşti 1). 

Publicul a asistat la spectacole în număr mare, ca 
şi în celelalte părţi. La întâiul spectacol provincialii 
n'au fost prea numeroşi fie din pricina ploilor, fie 
din motivul că n'au fost anunţaţi mai din vreme?). La 
al doilea însă şi mai ales la al treilea, teatrul a fost 
„năduşit“ de spectatori, atât din loc, cât şi din îm- 
prejurimi. Spectacolele coincideau cu şedinţele „Con. 
sistorului plenar“, fapt care a fost în avantajul lor, 
căci venerabilele feţe preoţeşti şi-au luat cu ei şi fa- 
milia, pentru a nu pierde ocazia, atât de rară, dea 
admira un mare actor român. Străini au asistat puţini 
la început. La Lipitorile au fost însă cel puţin tot atâţia 
cât şi Români. La spectacolul al cincilea s'au văzut 
în sală şi câteva familii de Sârbi?). 

Curtius, cronicarul Albinei — gazeta care relatează 
mai abundent despre spectacole — şi-a luat însărci- 
narea să comenteze şi jocul actorilor. După al treilea 
spectacol el se simte însă foarte descurajat; simte că 
palidele lui note nu pot înfăţişa nici pe de departe 
arta cu care a jucat „brava noastră Thalie română“. 
In Kera Nastasia, Millo — spune el — a realizat un 
adevărat „cap de operă“. A admirat de asemenea mult 
Baba Hârca, piesă care era, de fapt, unul din marile 
succese ale lui Millo. Cuprinsul Lipitorilor e povestit 
cu bogate insistenţe asupra învățăturilor care se pot 
scoate din piesă pentru Românii din Ardeal. Condeiul 
lui devine apoi deosebit de cald (cum trebue să fi fost 
şi inima spectatorilor), când comentează piese cu su- 
biecte naţionale ca: Jianu, Corbul român şi Soldatul 
român. Pe cele din urmă, îndeosebi, le recomandă Ļu- 


1) Albina din 13—25 August. 


2) Ibid. Nr. din 2—14 August. 
3) Ibid. Nr. din 7—19 August. 


www.dacoromanica.ro 


LITERATURA TRANSILVANIEI 7E 


gojenilor, Oraviţenilor şi Timişorenilor, pe unde va 
trece Millo 1). 

Tot atât de elogios vorbeşte despre spectacole Gura 
Satului, p. 123 şi 127. Ea numeşte luna August „luna 
lui Millo“. Culmile au fost, şi pentru corespondentut 
ei, Baba Hârca şi Lipitorile — „rolul cel mai excelent 
al lui Millo, jucat cu atâta măestrie cât ne-a dus la 
uimire“. El protestează împotriva acelora care au afr- 
mat că unele din piese ar dăuna bunului nume al ce- 
lor din „țară“. „Nu e adevăr. Niciuna din piese — 
spune acest anonim — n'a fost frivolă, ci toate pro- 
pagatoare de moralitate, patriotism şi naţionalitate“. 

N'am putut consulta încă ziarul local maghiar AJ- 
föld, pentru a vedea şi opiniile străinilor asupra tur- 
neului. Ele n'au putut fi însă decât favorabile. Cro- 
nicarul Albinei afirmă că... „streinii inteligenţi, văzând 
excelând artiştii noştrii recunoscură că spiritul româ- 
nesc şi pe terenul acesta e capace de a produce re- 
zultate splendide”. Directorul teatrului maghiar din 
localitate ar fi spus — după acelaşi cronicar — despre 
Alexandrescu Í, că de ar fi al lui „nu l-ar da pentru 
tot Aradul“. 

Dela Arad compania a plecat la Lugoj, pentru &. 
spectacole °). Acolo s'au făcut iarăşi intervenţii pen- 
tru înlăturarea Lipitorilor °). Lugojul se pare însă că 
a fost singurul punct negru al turneului. Spectaco- 
lele n'au fost prea frecventate. | se obiecţiona lui 
Millo că astfel de canţonete şi vodeviluri nu sunt 
pentru marele lui talent, nici nu fac prea mare cinste 
literaturii noastre. „Asemenea canţonete pe la noi se 
cântă în berărie“ — spune corespondentul Familiei 
(p. 443), singurul care comentează spectacolele. 

Ultimul popas al ansamblului a fost Oraviţa, unde - 





1) Ibid. Nr. din 13—25 August, 
2) Albina din 7—19 Septemvrie, 
3) Gura Satului din 6 —18 Septemvrie. 

s'au dat patru spectacole cu Paracliserul, Ciobanul şi 
Corbul român (22 Septemvrie), Lipitorile (23 Septem. 
vrie, în beneficiul d-lui Alexandrescu, „transilvănean“), 
Baba Hârca (25 Septemvrie) şi Jianu (26 Septemvrie). 
Românii din acest orăşel bănăţean au alergat însă în 
număr mare la spectacole, dovedind astfel — cum 
spune corespondentul Albinei — „că n'au sărit departe 
de firea strămoşilor din Roma“. De altfel acest co- 
respondent (un E. T.) pare mai iniţiat în arta drama- 
tică, decât ceilalţi cronicari amintiţi (cu excepţia doar 
a lui Bariț), căci el îşi permite să arate pu numai lu- 
mini, ci şi umbre în jocul actorilor români, Actriţele 
mai ales nu sunt găsite totdeauna potrivite pentru ro- 
lurile pe care le interpretează. D.şoarele Constanti- 
nescu şi Senti sunt nişte începătoare. Dintre actori, 
dacă Alexandrescu Î este nu numai un bun cântăreț, 
ci şi un mare actor, dacă Mincu e un bun comic şi 
Nicolau un actor conştiincios, Eliescu are o voce prea 
înaltă, iar Alexandrescu II de abia a putut fi înţeles 
în Baba Hârca. Bine înţeles că Millo e, şi pentru el 
deasupra oricărei critice. Păcat doar că nu e mai tâ. 
năr. El este un adevărat Nestroy, sau Molière al Ro- 
mânilor, care a creiat din nimic teatrul românesc 1). 
Dela Oraviţa, Millo a trecut frontiera, oprindu-se 
la Craiova pentru o serie de reprezentații 2). N'a mai 
mers nici la Timişoara şi nici la Pesta, cum plănuise 
la începutul turneului. Motivele nu le cunoaştem, cu 
siguranţă îvsă că Lipitorile trebue să fi fost, în mare 
parte, pricina acestei ciuntiri a itinerarului. Timpul 
era apoi destul de înaintat, iar lumea privea cu în- 
grijorare la războiul franco german, ale cărui comu- 
nicate umpleau coloanele gazetelor. Cred că din pri- 


1) Albina din 17—29 Septemvrie 1879. 
2) Dim. C., Ollănescu, Teatrul la Români, Anal. Ac. Rom. seria Il. 
tomul XVIII, Mem. secţ. Lit. p. 294. 

cina lor nu s'a dat părţii dela sfârşit a turneului a- 
tenţia pe care o merita. 

Cu toate acestea turneul lui a răscolit adâac mån- 
dria românească a Ardelenilor şi le-a crescut dorul 
după un teatru naţional. În urma lui şi a celor două 
turnee ale lui Pascaly, spectacolele de diletanţi s'au 
înmulţit şi au devenit, uneori, deosebit de îndrăzneţe. 
Astfel entusiasmului stârnit de Millo se datoreşte, în 
mare parte, înfiinţarea societăţii de diletanţi români 
din Cluj, condusă de lon Baciu, viitorul preot din 
'Soimuş (unde va înfiinţa un teatru țărănesc), societate 
alcătuită din elevi români ai liceelor ungureşti. Atât 
de mult au fost cuceriţi aceşti tineri de jocul lui Millo 
în Lipitorile, încât şi-au luat piesa în repertoriu şi au 
cutreerat cu ea o mare parte din oraşele ardelene °). 

Tot turneului lui Millo credem apoi că se datoreşte 
creşterea în Ardeal a admiraţiei pentru teatrul lui 
. Alecsandri. Câteva din piesele lui au fost jucate şi 
înainte. De acum încolo ele vor fi însă nelipsite dela 
reprezentațiile diletanţilor de dincoace de Carpaţi. 


3) V. Podoabă, Prima societate teatrală română ambulantă în 
“Transtlvania, în An. Soc, pentru Fond. de Teatru, IV, pp. 20 şi urm, 

1. Există momente în istoria popoarelor care sunt 
adevărate probe de foc pentru rezistenţa şi conştiinţa 
lor etnică. Aşa a fost, pentru Românii din Transil- 
vania anul 1848. Probă de foc şi de sânge în care s'a 
lămurit crezul unui neam, nu numai pentru decenii, 
ci pentru veacuri de-a.rândul. Căci ceea ce a spus 
Simeon Bărnuţiu, în celebrul lui discurs din catedrala 
dela Blaj, n'a fost literă de Evanghelie numai pentru 
generaţia lui şi pentru generaţiile Transilvaniei până 
la 1918, ci pentru toate generaţiile româneşti; iar ero- 
ismul şi sacrificiile cu care au fost apărate, în acelan 
memorabil, aceste adevărate table ale legii neamului 
românesc din Transilvania, formează un tezaur moral, 
a cărui valoare departe de a scade, creşte mereu cu 
trecerea anilor, 

Iosif Hodoş este fiul sufletesc al acestui mare mo- 
ment istoric. Dela ela primit ideile politice şi culturale; 
în focul lui s'a călit curajul neînfricat cu carea apărat 
aceste idei o viaţă întreagă; întreg stilul vieţii lui de 
luptător cu spada şi cu spiritul a luat formă la lu- 
mina acestui an. ` 


2. Şa născut la 29 Octomvrie 1829 în Bandul de 
Câmpie (jud. Turda), fiind cel din urmă din cei 5 copii 
ai preotului Vasile Hodoş din această comună, Moşul 
lui a fost tot preot, precum preota fost unul din unchi, 

iar cele trei mătuşi au ajuns preotese. Una din ele 
este „moaşa“ lui Axente Sever, iar alta mama lui 
Alexandru Papiu-llarian. Trei dintre fraţii lui Iosif: 
popa Ion din Band, popa Simeon din Giula şi popa 
Novic din lcland sunt de asemenea slujitori ai alta- 
rului. O întreagă dinastie de preoți! Iosif Hodoş se 
trage deci din tagma, care până la 1848, şi în mare 
parte după acest an, a fost singura elită a Românilor 
din Transilvania. Din acest pomelnic genealogic se 
mai poate constata însă ceva: Cu generaţia dela 48 
Hodoş n'a avut numai legături de credinţă şi suferinţă, 
ci şi de sânge. Neînfricatul Axente şi înflăcăratul 
Papiu-llarian i-au fost veri, iar mai târziu, uriaşul 
Popa Balint din Roşia Abrudului, care a schimbat ca 
atâţia alţi preoţi, în acel an, crucea cu sabia, deve- 
nind prefect de legiune, egal în rang cu Avram lancu 
— i-a fost lui Hodoş socru. ~ 

Acestor legături de sânge se adaugă legătura spi- 
rituală cu Simeon Bărnuţiu, şeful spiritual al genera. 
tiei dela 1848. Hodoş a fost elevul lui la Blaj. Când 
Părnuţiu este nevoit, din pricina procesului cu epis- 
copul Lemenyi, să plece dela catedra, pe care o 
transformase în amvon al crezului de redeşteptare 
naţională, Hodoş se solidarizează cu el, părăsind Blaţul 
pentru a se înscrie la liceul din Cluj. 

Anul 1848 îl găseşte în acest oraş. De abia aapucat 
să.şi ia (în mod strălucit) certificatul de absolvire şi 
revoluţia îl prinde în valurile ei. N'avea decât 19 
ani, pentru aceea a fost socotit vrednic de a i se 
încredința o viceprefectură de legiune. A luptat şi 
în urmă a pribegit în Moldova şi Muntenia. A cu- 
noscut deci, la vârsta marilor avânturi, temperatura 
de înaltă tensiune a tuturor provinciilor româneşti 
din acest binecuvântat an, roscolitor de energii şi de 
îndrăzneţe idealuri de libertate şi unitate. 

3. Răsplata curţii imperiale din Viena pentru jertfa 
de sânge a Românilor din Transilvania a desamăgit 
cumplit pe conducătorii acestora. Avram lancu, cel 
mai curat şi mai viteaz dintre ei, s'a simţit atât de 
. crunt lovit, încât a ieşit din rândul oamenilor şi a 
pribegit până la sfârşitul vieţii cu mintea rătăcită, 
biată şi sfâşietor de tragică epavă a celui mai glorios 
moment al istoriei noastre. Această lovitură n'a putut 
sdrobi însă voinţă de a lupta a unei întregi generaţii, 
călită în sacrificii fără seamăn. Oricât de triste sunt 
deocamdată perspectivele — spuneau conducătorii ei 
— lupta trebue continuată. Ar fi o crimă dacă am 
trăda capitalul moral şi de sânge dela 48. Scopul ră- 
mâne acelaşi: Dreptul Românilor din Transilvania de 
a-şi conserva şi desvolta naționalitatea, egalitatea 
lor în faţa legilor. Doar armele trebuesc schimbate. Lăn- 
cile, puştile, celebrele tunuri de cireş, care au băgat 
groază în Unguri, trebuesc înlocuite cu armele spiritului. 

Lupta era însă, de astă dată, mult mai anevoioasă 
şi mai îndelungată. Căci puteai să faci comandanţi de 
oşti pe cei câţiva jurişti şi absolvenţi de şcoli secun- 
dare şi de seminarii, dar era mult mai greu să-i tran- 
sformi peste noapte în autori de memorande şi în 
deputaţi, care să se mişte cu siguranţă în plasa legilor 
şi paragrafelor, anume făcută par.că pentru ca Românii 
din Transilvania să nu se poată descurca niciodată 
din ea. La studiu deci, şi mai ales la studiul dreptului. 
Aceasta era deviza celor traşi pe sfoară de Viena. 
Conducătorii de neam şi prefecţii de legiuni coboară 
pe băncile universisăţilor şi iau în mână tratatele de 
drept. Gândul tuturor este la o Academie de drepturi 
a Românilor din Transilvania. Pentru ea îşi testează 
şi Avram lancu modesta lui avere. 


4. Astfel, în urma unui adevărat program naţional 
ajunge şi losif Hodoş să studieze dreptul, mai întâi la 

Viena, apoi la Padua, în Italia de Nord, pe atunci 
sub stăpânire austriacă. 

A plecat pe acest drum însoţit de vărul său Papiu- 
Ilarian şi de dascălul său Simeon Bărnuţiu, — „Bătrâ- 
nul“ cum îl numesc verii în scrisorile lor. Tinerii se 
înscriu la Universitatea din Padua, iar Bărnuţiu la 
cea din Pavia. Cu toate că în locuri diferite, contactul 
între ei este neîntrerupt în tot cursul studiilor. Ti- 
nerii ajută pe Bărnuţiu cu bani, iar Bătrânul le dă 
sfaturi, le aduce mereu aminte de scopul mergerii lor 
acolo. Căci spre Italia n'au plecat numai în urma 
faptului că viaţa la Universitatea din Viena ar fi 
fost extrem de dificilă pentru nişte revoluționari 
ţinuţi sub observaţie ca ei, ci şi atraşi de mirajul 
gloriei străbune; „Că n'am venit în Italia — spune 
Bărnuţiu, într'o scrisoare din acest timp — ca să 
învăţăm Corpus Juris Il Codice austriaco, ci, afară 
de acestea, ca să vedem cu ochii noştri monumentele 
mărimei străbunilor noştri, ca să putem aduce şi noi 
de aici câte un surcel la vetrele noastre: din Dacia şi 
să ţinem focul naţionalităţii noastre, ca să nu-l stingă 
boarea getică şi sarmatică“. 

Au trăit acolo doi ani (1852—1854) de studiu în- 
cordat şi de viaţă aspră şi plină de privaţii. Bă- 
trânul era mereu bolnav, mereu hărțuit de poliţie, 
dar idealul de care era posedat îi dădea puteri să 
treacă peste toate încercările, să aibă timp nu numai 
pentru pregătirea examenelor, ci şi pentru cercetări 
de dialectologie, pentru observaţii asupra agriculturii 
şi a civilizaţiei italiene — toate, toate cu gândul la 
cei de acasă, care acum ori niciodată trebuiau smulşi 
din starea înapoiată în care se găseau. Gândul lui nu 
se îndrepta numai spre fraţii din Transilvania, ci şi 
spre cei din Principate: „Dacă te vei întâlni cu d. Ma- 


gherui — scrie el cuiva — spune-i salutare. Dorul 
nostru al tuturor îl va însoţi pe undele Archipelagu- 
6 

lui. Şi fiindcă nu putem ajuta altmintre, vom ruga 
zeii nemuritori, cari priveghează asupra României, să 
creeze o inimă şi o unire în toţi Românii, pentru sal. 
varea Patriei”. 

Tinerii la rândul lor fac studii de istorie şi filologie, 
leagă prietenii şi poartă discuţii cu savanții italieni, 
asupra originii şi limbii Românilor. 

Vieaţa le-a fost însă extrem de grea. Fără o bursă 
din Funiaţiunea Ramonţauă a Blajului şi fără ajutorul 
generos al Popii Balint n'ar fi putut-o scoate la capăt. 
„Scurt la vorbă şi greu la scris“, — cum îl caracteri- 
_zează Axente — straşnicul prefect de legiune, care a 
făcut pe Unguri să spună „Dracul să se mai bată cu 
popii!“ s'a retras, după revoluţie, la parohia lui din 
Roşia şi s'a aşternut cu nădejde şi pricepere pe gos- 
podărie, „a pus mâinile pe râzne“ cum spune acelaş 
Axente, şi, din prisosul muncii lui mai trimetea câte 
ceva şi celor trei studenţi din Italia. „Ne bucurăm că 
sunteţi pe pământul străbunilor—le scrie el — şi veţi 
avea ocaziunea a face cunoscută celor de acolo o plasă 
a ginţilor aruncată pe valurile lumii, spuindu.le că noi 
aici inscripţiunile de pe mormintele străbunilor lor şi 
ai noştri în toată ziua le citim“. lar când cei trei stu- 
denţi îşi iau doctoratul în drept, bucuria lui este ne- 
spusă. Națiunea românească—le spune el — este mai 
însetată după astfel de oameni „decât cerbul cel pri- 
gonit trei zile în pustie, departe de izvorul apei cei 
limpede“. 

5. In vara anului 1854 „Giusseppe Hodosiu“ se în- 
toarce acasă, doctor în drept al universităţii din Padua. 
Scopul pentru care a studiat acolo a fost atins. Ro- 
mânii din Transilvania aveau acum încă un om de 
drept, un admirabil cunoscător de constituţii şi para- 
grafe şi un iscusit mânuitor al unei impecabile argu- 
mentaţii juridice. Stilul juridic, clar, sprinten, energic 

cu lungi dar sigure perioade de stil vorbit (Hodoş a 
fost un bun orator) dă o notă particulară cuvântă. 
rilor, studiilor şi articolelor lui. Este o trăsătură pe 
care trebue să o adăugăm celei de luptător, pentru a-i 
defini mai de aproape personalitatea. Din „patria stră- 
bunilor el nu aduce însă numai atât, ci o frumoasă 
cultură generală, mai ales o bună cunoaştere a litera- 
turii italiene, bunuri care luminau din când în când 
activitatea lui, arătându-ne că avem de a face cu un 
spirit de elită. 

Bărnuţiu şi Papiu-llarian se stabilesc la Iaşi, ca pro. 
fesori la Universitate, unde luptă cu mai multă liber- 
tate pentru idealul care le-a încălzit tinereţa, O invi- 
taţie să plece în capitala Moldovei a primit şi Hodoş. 
El a rămas însă acasă, pentru a duce lupta alăturea 
de ai lui, adesea în fruntea lor, luptă mai obscură, 
mai anevoioasă, nu mai puţin necesară însă şi pregă- 
titoare zilei celei mari, la care se gândeau cu toții. 
Ştim cât de fanatică a fost credinţa naționalistă a lui 
Bărnuţiu ; şi mai ştim cât de îndrăzneţe erau planurile 
de unitate naţională ale lui Papiu.llarian, sfetnicul 
intim al lui Vodă Cuza. Un naționalism luminat şi 
drept, tot atât de fanatic, caracterizează şi activitatea 
şi întreaga personalitate a lui Hodoş. Şi pentru el ca 
pentru toţi transilvănenii, limba este cel dintâi şi cel 
mai sacru atribut al naţionalităţii. Pentru păstrarea 
lui integrală — spune el — Românii luptă mai mult 
decât pentru vieaţă. lar membrilor societăţii Astra, 
care vin la Abrud în 1865 pentru a lua parte lao 
adunare generală, el le adresează aceste cuvinte: „Fără 
limbă nu este nici literatură, nici poezie, nici ştiinţă, 
nici vieaţă, nici nimica... Căutaţi la florile pământului! 
Cât sunt de diverse şi de frumoase colorile lor! Ce-ar 
fi când le-aţi reduce — lucru ce nu se poate — lao 
singură coloare? Ei bine, domnilor, naţiunile sunt flo- 
rile nemuritoare ale lui Dumnezeu; limba e coloarea 

lor; fecare îşi are frumuseţa sa particulară care nui 
iertat să piară, pentrucă aşa vrea Dumnezeu... Noi 
încă avem floarea noastră şi noi încă avem să o lăsăm 
posterităţii în deplina ei puritate şi în perfecta ei 
originalitate”. ` 

Acest patrimoniu național nu poate fi salvat şi fm- 
bogäțit decât prin solidaritate şi unire. Cel dintâiu 
principiu al doleanţelor politice a Românilor din Mo- 
narhie — spune el, într'un articol din 186l—este for- 
marea, între celelalte naţionalităţi ale imperiului a 
unui „corp naţional, unul, liber :şi nedespărţit, inde- 
pendent“, supus numai Suveranului. Să nu uitâm că 
Hodoş preciza că din acest corp trebue să facă parte 
nu numai Românii din Transilvania, ci şi cei din Ba- 
nat, părţile arădane, Maramureş şi chiar şi Bucovina. 
El cerea un congres naţional al tuturor acestora. De 
aici din Transilvania, FHodoş nu putea să vorbească, 
în auzul tuturor, decât de atât. Cu siguranţă însă că 
această unire, atât de necesară pentru conservarea 
naționalităţii, el o consideră o etapă pentru unirea 
cea mare. În întâlnirile lui dela Bucureşti, cu vărul 
său Papiu-llarian, gândul lor va fi poposit adeseori 
la acest liman, de a cărui posibilă atingere şi-au dat 
seama în 1848. Uneori acest gând străbate, pentru cei 
care au urechi de auzit, şi în cuvântările de acasă, ca 
atunci când vorbeşte, la 1865, de pregătirea unei ge. 
neraţii „care să ajungă la acel pământ al promisiunii, 
către care şi noi mânăm şi mânăm arca noastră... 


6. Rămas în Transilvania, Hodoş se stabileşte deo- 
camdată la Abrud. Il reţinea acolo vechile legături cu 
Simeon Balint — legături care ajung acum familiare, 
prin luarea în căsătorie a singurei fete a acestuia. 
Cred însă că la alegerea acestui loc a fost determinat 
şi de dorinţa lui de a trăi în mijlocul acelor Români 
care, în 1848, şi-au arătat cu mai multă hotărtre şi 

vitejie voinţa lor de a fi liberi. Cea mai frumoasă 
parte a vieţii, Hodoş şi-a petrecut-o între ei, luptând 
din răsputeri pentru a le apăra drepturile, pentru a-i 
smulge din mizeria în care erau ţinuţi de un sol sărac 
şi de o mână de exploatatori streini. După ce își trece 
examenul de avocat, la insistenţele amicilor săi, se 
mută dela Abrud la Baia de Criş, unde este ales vice- 
comite al Zarandului, judeţ (comitat, cum se spunea 
atunci), compus din plasele Baia de Criş, Brad, Hål- 
maj, Băița şi Aciuva, adecă o mare parte din ceea ce 
numim Ţara Moților. Dela 1861 până la 1876, Hodoş 
conduce acest judeţ, ridică şcoale — gimnaziul din 
Brad, inaugurat la 1870, în mare parte lui se datoreşte 
— spitale, şi alte instituţii publice, exoperează tot fe- 
lul de îmbunătăţiri, Niciodată acest comitat n'a avut, 
o vieaţă românească atât de intensă şi de conştientă. 
A fost cântecul lui de lebedă. In 1876, Ungurii îl des- 
„fiinţează, Acest „cuib al Hodoşeştilor“, cum numiau 
ei Zarandul, trebuia suprimat cu orice preţ. 

7, Când Hodoş a fost numit vicecomite al Zaran- 
dului, acest judeţ nu mai făcea parte din Transilvania. 
Această provincie era greu de înghiţit dintr'odată 
în stomacul nesăţios al Ungariei. Au încercat ei, Un- 
gurii, să facă această înghiţitură în 1848 şi rezultatul 
a fost cea mai cumplită revoluţie pe care a cunoscut-o 
Transilvania. S'au gândit deci că ar fi mai bine să o 
înghită în rate, Au reuşit deci, în 1861, prin tot felul 
de intrigi şi presiuni la Curtea din Viena să desli. 
pească părţile ei mărginaşe şi să le alăture Ungariei. 
Intre aceste părți era şi Zarandul. Hodoş protestează 
tot timpul, cu o neadormită energie, împotriva acestei 
nedreptăţi. Cel dintâi act pe care-l face, în calitate 
de vicecomite al Zarandului, este un memoriu la Im- 
păratul în care cere realipirea judeţului la provincia 
din care a făcut parte din veac. Nu este ascultat. Era 
acolo, la Viena o anumită „cancelarie regală maghiară”, 

care se îngrijea ca aceste memorii şi memorande să 
fie interpretate greşit, sau pur şi simplu, restituite, 
fără a fi citite. Atât în acest memoriu, cât şi în cu- 
vântările din parlamentul din Budapesta — unde a 
reprezentat Zarandul timp de 12 ani — Hodoș, apă- 
rând judeţul lui, apăra întreaga Transilvanie, — „pa- 
tria mea, nefericita şi frumoasa Trawosilvanie“, cum o 
numia el. In celebra lui cuvântare „pro Transilvania“, 
prqaunţată în acest parlament la 26 Februarie 1866, 
el a pledat cu o rară energie şi inteligenţă pentru in- 
tegritatea şi independenţa acestei provincii. Actul lui 
de curaj a avut un mare răsunet, nu numai la el acasă, 
ci şi de cealaltă parte a Carpaţilor. Din Braşov, Sibiu, 
Blaj, Hunedoara, Turda, Făgăraş, Sălaj, Bucureşti, 
Craiova curg adresele de recunoştinţă şi felicitare. 
„Lupta ce o susţineţi, în această cauză mare şi sfântă, 
e o luptă de onoare şi de vieaţă pentru întreaga na- 
ţiune românească” — spune adresa din Bucureşti, care 
purta o sută de semnături. 

Pentru aceeaşi dragă Transilvanie a scris Hodoş, în 
1871 studiul Românii şi constituţiunile Transilvaniei, în 
care cu mare putere de pătrundere şi cu o caldă dra- 
goste de neam analizează toate legile şi actele din care 
rezultă independenţa şi integritatea acestei provincii, 
precum şi drepturile Românilor între hotarele ei. Stilul 
cărţii este sprinten, energic, lucid. Mai ales atunci 
când vorbeşte de Unguri, apare omul dela 48, care 
loveşte fără teamă cu ironie şi uneori cu sacră in- 
dignare, drept la ţintă. 

Ar trebui să cităm numeroase pasagii din această 
lucrare a lui Hadoş!). Unele din ele sunt de o per- 
manentă şi dureroasă actualitate. Spaţiul pe care îl 


1) De remarcat în deosebi paginile” 75 şi urm. în care descrie, , 
deosebit de viu, felul în care Ungurii au hotărât la 48, în sala ree 
dutei dela Cluj unirea Transilvaniei cu Ungaria, ` 

avem la dispoziţie nu ne îngădue acest lucru. Des- 
prindem doar primele şi ultimele ei cuvinte: 

„A cere cu buna, a pretinde în numele dreptului, a 
vindica cu legea e dreptul şi forţa Românului. 

„A lupta pentru limbă mai mult decât pentru viață 
a nu concede din pământul său nici cât e negru sub 
unghie; e virtutea şi datoria Românului“. 

Iar la sfârşitul cărţii: 

Să credem în drepturile noastre; să luptăm în ele 
şi pentru ele“! 

Hodoş a crezut şi a luptat fără încetare, cu toate 
desamăgirile de care au avut parte Românii din Tran- 
silvania. Era în sufletul acestui om una din acele cre- 
dinţe, despre care Evanghelia spune că răstoarnă 
munţi. Nu voiau Ungurii să respecte drepturile Ro- 
mânilor? Cu atât mai rău pentru ei—le dădea Hodoş 
să înţeleagă, povestind în plină cameră maghiară anec- 
dota cu un ţăran din Siria, care fiind tras pe sfoară 
de un advocat într'un proces cu un oarecare Bohuş, 
nu desperează, ci răspunde: „Cu atât mai rău pentru 
Bohuş“ ! Iar altădată Hodoş o spune şi mai răspicat: 
„Lăpădaţi deci, fraţi Unguri, masca ipocritului şi de- 
părtaţi dela voi pe diavolul înşelăciunii. Cum? Au din 
piatră şi din fier să răsară dreptate şi rațiune, numai 
din mintea şi inima voastră nu? 

Nu vrea curtea imperială din Viena să sata pică ce- 
rerile româneşti ? Nu trebue să şovăim, ci să conti- 
nuăm lupta pe toate căile posibile. „Aici suntem, aici 
stăm — spune Hodoş într'o cuvântare adresată unei 
delegaţii de Români, care se întorcea la Sibiu, de pe 
drumul de atâtea ori bătut în zadar, al Vienei”. Aici 
suntem, aici stăm... Vom merge pe calea civilizaţiunii; 
vom cultiva limba noastră; vom propaga cultul reli- 
gios; vom ţine sus şi tare la patria şi pământul nos- | 
tru? ne vom pune pe lucru pentru ca elementul ro- 
mânesc să prindă rădăcină în toate ramurile de viaţă 


www.dacoromanica.ro 


38 ION BREAZU 





publică, socială, arte, industrie, comert; să prindă rä- 
dăcină pe care să nu o poată sgudui nici vijeliile 
timpului şi nici eternitatea veacurilor. Astfel vom da 
împăratului cele ce sunt ale împăratului, lui Dumne- 
zeu cele ce sunt ale lui Dumnezeu, iar nouă cele ce 
sunt ale noastre“. 


8. Am spus mai înainte că Hodoş s'a întors din 
Italia nu numai om drept, ci şi om de o aleasă cul- 
tură. Şi, cu siguranţă, că dacă lupta pentru nevoile 
neamului său nu-l prindea atât de strâns în cleştele 
ei, ar fi dat mai mult preocupărilor de ordin spiritual. 
Modest cum era, nu făcea paradă din cunoştinţele 
sale, Cei care îl cunoşteau însă de aproape, le prețuiau 
soliditatea şi întinderea. De aceea, când în 1867 este 
întemeiată Societatea academică, din care se desvoltă 
mai târziu Academia Română, Hodoş a fost socotit 
vrednic de a fi ales printre membri ei. El face mult 
timp pe secretarul de şedinţă al sesiunilor generale; 
colaborează la întâiul dicţionar al Academiei; traduce 
întâiele două volume din Operele complete ale lui 
Dimitrie Cantemir, editate de aceasta. În sesiunea din 
1869 a rostit comunicarea lui despre „Literatură şi 
bele-arte”, remarcabilă prin luciditatea şi nobleţa ei. 
„»„-Popoarele şi naţiunile — spune acest naţionalist în- 
flăcărat în incinta celei mai înalte instituţii ale ţării— 
«toate sunt create de Dumnezeu, nu pentru a se topi 
unele în altele, ci pentru a se conserva pure şi inde- 
pendente, ca tot atâtea părţi constitutive ale ome. 
nimii“. lar mai departe: „Lăsaţi-ne să gustăm toate 
aceste bunuri preţioase ale cerului (adică literatura, 
ştiinţele şi artele); dar învățând din experienţă să 
avem grijă ca strălucirea să nu ne orbească, precum 
iarăşi să ne nizuim a depărta dela noi acele fantasme 
extravagante ale spiritului care nu arareori îmbată şi 
mintea şi raţiunea; aceasta vom putea-o face dacă 

vom ţine la religiune, la moral, la bunele moravuri, 
sab al căror sacru stindard putem fi asiguraţi de tem- 
pestăţile trecute”. 

Unul din idealurile Românilor ardeleni a fost crea- 
xea unui teatru al lor, de pe scena căruia limba şi 
acele „bune moravuri“ să fie cultivate în spiritul artei. 
Pentru a atinge acest scop a luat ființă, în 1870, So- 
-cietatea pentru fond de teatru român, care era după 
Astra cea mai importantă asociaţie culturală a Româ.- 
nilor din Transilvania până la Unire. Hodoş face 
parte dintre iniţiatorii şi fondatorii acestei instituţii. 
El a avut cinstea „de a fi întâiul ei preşedinte. Mai 
mult: când discuţiile care au pregătit.o erau în toi. 
„Hodoş ţine o energică cuvântare în parlamentul din 
Budapesta, cerând o subvenție de 200.000 floreni pen- 
tru înfiinţarea unui teatru naţional român. Fireşte că 
nu i s'a dat ascultare. „Cu atât mai rău pentru Bo- 
huş“! — se va fi gândit Hodoş. 

Ca Astra legăturile lu; au fost de asemenea foarte 
strânse. La adunările generale ţine strălucite cuvântări 
sau disertaţii. Astfel, la cea din Abrud, din 1865, a 
vorbit despre „Istoria dreptului roman“, iar la cea 
care a avut loc în anul următor la Alba-lulia despre 
„Istoria literaturii italiene“. E pentru întâia oară când 
se vorbeşte la noi cu atâta competinţă şi căldură des- 
pre această mare literatură. Printre cei care ascultau 
din sală disertaţia lui Hodoş era şi genialul tânăr pri- 
beag Mihai Eminescu. 

Când în 1876 se desființează judeţul Zarand, Hodoş 
se mută la Sibiu, unde ocupă postul de asesor în se- 
natul şcolar al Consistorului arhiepiscopesc şi pe cel 
de secretar al doilea al Astrei, alăturea de Gheorghe 
Bariț care era întâiul. Sfârşitul l-a găsit în acest oraş 
la 10 Decemvrie 1880. Inmormântarea lui, făcută pe 
cheltuiala Astrei, a luat proporţiile unor funerarii 


naţionale. 

9. Lângă mormântul lui, închis destul de timpuriu 
— avea 51 de ani — plângeau opt orfani, şase băieţi 
şi două fete. Băieţii se numeau Enea, Sabin, Alexan- 
dru, Brutus, Ulpiu, Nerva, iar fetele Ana.Letiţia şi 
Roma-Victoria — tot nume de împărați şi matroane 
romane! 

Intâiul din aceşti copii, Enea, a fost unul din cei 
mai străluciți profesori ai Ardealului de dinainte de 
Unire. Harnic şi priceput folclorist, scriitor şi ziarist 
de ironie subţire, răspânditor — printre cei dintâi! 
— prin bune traduceri din original al lui Turgheniev 
în româneşte, Enea Hodoş este de multă vreme mem- 
bru corespondent al Academiei Române. Astăzi el tră- 
ieşte la Sibiu ca redactor al Zelegrafului Român. Poartă 
84 de ani pe umerii lui gârbovi; dar capul lui este 
plin încă de lumină, inima caldă, iar mâna se mişcă 
sprintenă pe hârtia albă. 

Al treilea din aceşti feciori, Alexandru, este cuno- 
scutul scriitor [on Gorun, mort în 1928, traducătorul 
lui Faust în româneşte, cunoscătorul lucid şi sigur al 
bunului stil românesc. 

Ultimul din copiii lui Hodoş, Nerva, mort în 1913, 
şi-a îngropat vieaţa la temeliile Academiei Române, 
contribuind cu „aspra lui energie tăcută“ (cuvintele 
sunt ale lui Nicolae Iorga), cu rigurosul lui spirit 
ştiinţific la câteva din lucrările monumentale ale cul- 
turii noastre. El este unul din întemeietorii biblio. 
grafiei româneşti. 

Astfel, Iosif Hodoş a contribuit la ridicarea, prin 
luptă şi spirit, a neamului său nu numai cu truda cu 
rată şi eroică a vieţii sale, ci şi a vieţii urmaşilor să, 
Este cel mai nobil mod de a te integra în veşnicia 
neamului. 


BIBLIOGRAFIE: Lucrări de ale lui Iosii Hodoș, Dorinţele Romå- 


nilor din Munţii Apuseni ai Transilvaniei, în Revista Carpaţilor II 
(1861), p. 85 şi urm, (semn. Castor Gemenul). — Discurs despre 

istoria dreptului roman, şi Cuvânt de binecuvântare membrilor adu- 
narii generale a Asociaţiunii, în Protocolul adunării generale a V-a 
a Asociațiunii transilvane... Sibiu 1865, p. 116 şi urm. — Discurs 
despre istoria literaturii italiene, în Familia, 1866, p. 340 şi urm. — 
Literatură şi beile-arti, în Archiva pentru fiologie şi istorie, 1868, p. 
375 şi urm. — Adresa comitatului Zarand în Foaia p. Minte, 1861, 
Nr. 42 şi 43. — Românii şi constituțiunile Transilvaniei, Pesta 1871. 
— Lucrări despre 1. Hodoş: (|. Vulcan), Iosif Hodoș, în Familia 
1866, p. 109 şi urm. (repr. şi în Pantheonul român, de acglaşi). — 
Iosif Hodoș, necr. nesemnat în Familia, 1880, p. 94 şi urm. — Gh. 
Barițiu, Momente din vwieața lui Dr. Iosif Hodoş, în Observatorul 
1881, Nr. 70—73 — Al. Marcu, Simeon Bâirnuțiu, Al. Papiu-Ilarian 
şi Iosif Hodoş ia studii în Italia, în Academia Rom., Mem Sect. Lit. 
IN, tom. VII, p. 175 şi urm. — Enea Hodoş, O vieață de luptă, 
„suferință şi nădejde, Sibiu î. a, şi Scrisori, Sibiu î. a. (la sfârşitul 
acesteia se reproduc şi fragmente din discursurile lui Hodoş şi par- 
lamentuil maghiar). — Gh. Bogdan-Duică. După 50 de ani 
losif Hodoș, în Țara Noastră, 1930, p. 1094 şi urm. — N. Iorga, 
Nersa Hodoş, in Oameni care au fost, II, p. 67 şi urm. 

— Citatele din Hodoş şi contemporanii lui, care sufereau cu toţii 
de latinism, au fost uşor modernizate. 

Până la sfânta zi de 1 Decemvrie 1918, noi Românii 
din Transilvania am avut două momente mai senine, 
două oaze de lumină într'o noapte care părea că nu 
mai sfârşeşte. Întâiul este o parte domnia dela sfâr- 
şitul secolului al XVIII-lea a generosului Împărat Iosif 
al II-lea, iar al doilea aşa numita „eră constituțională“ 
dela 1860—1865. Cu toatecă amândouă momentele s'au 
terminat cu amara deziluzie a retragerii libertăţilor, 
acordate de Curtea din Viena numai din complicate 
calcule de salvare a imperiului, decât dintr'o dorință 
sinceră de a ne aşeza în rândul naţiunilor egal îndrep 
tăţite, cu toate acestea, cei câţiva ani de relativă res- 
piraţie mai liberă au avut consecinţe binecuvântate 
pentru istoria noastră politică şi culturală, 

Sub: 

» Iosif cel Mare de neamuri iubit, 

Soare de scutință nouă răsărit“ — 
cum este numit într'un Molitvelnic contemporan dela 
Blaj visătorul Habsburg, posedat de filosofia umani- 
tară a veacului luminat, s'au întemeiat un mare număr 
de şcoale: s'au tipărit cărţi pentru învățătura mulți- 
milor; au încolţiţ nădejdile dreptăţii sociale şi naţio- 
nale, care au dus la cumplita răscoală a lui Horia şi 
la Supplex Libellus Valachorum, cea dintâiu limpede 
şi solidară afirmare a conştiinţei noastre politice 
Mândria originii romane, axa renașterii noastre națio- 
nale, în această perioadă a prins aripi. 

In „era cofistituţională” limba română devenind ofi- 
cială şi deschizându-ni-se într'o oarecare măsură por- 
tiţa funcţiunilor publice a crescut în mod simţitor nu- 
mărul tinerilor care urmau şcoalele de toate gradele 
din monarhie. La universităţile din Viena şi Pesta ei 
sunt atât de numeroşi încât se gândesc să se constitue 
în societăţi pentru cultivarea limbei şi a literaturii. 
Liceele din Braşov şi Blaj iau o mare desvoltare, iar 
pe lângă unele licee străine se întemeiază catedre de 
limba română, în jurul cărora elevii români se strâng 
de asemenea în societăţi de lectură. Creşte apoi nu- 
mărul  gazetelor şi al publicaţiilor româneşti de 
toate categoriile; In această perioadă ia fiinţă „Astra“, 
cea mai importantă asociaţie culturală a noastră şi 
tot acum marele Şaguna scutură erarhia sârbească, 
restaurând vechea metropolie ortodoxă. la sfârşit, 
această perioadă constituţională ne-a dat dieta dela 
Sibiu din anii 1863—64, în care pentru prima oară 
Românii au.fost reprezentanţi mai potrivit cu numă- 
rul şi importanţa lor politică. 

Reviste „Familia“ s'a născut în aceşti ani, piini de 
aventuri şi de speranțe. Patruzeci şi unu de ani, dela 
1865 la 1906, săptămână de săptămână, a dus în ca- 
sele intelectualilor români de pretutindeni cultul va- 
loriior româneşti, contribuind astfel cât o instituţie cu 
o armată întreagă de membri la apărarea şi creşterea 
patrimoniul strămoşesc. Dela înaltul ierarh şi condu- 
cătorul politic, la preotul şi dascălul de sat aşteptau 
cu toţii nerăbdători caietele ei, cu articole, literatură 
uşoară şi ştiri culturale de pretutindeni, ilustrate cu 
gravuri în care se preamărea pacea şi mulţumirea că- 
minului familiar. Ceteau bătrânii câte un articol ceva 
mai greu, sau portretul cutărui „bărbat al naţiunii”, 
dar citeau mai ales tinerii şi femeile literatura. Caie- 
tele erau păstrate apoi cu sfinţenie, pentru a fi legate 

în volume şi a fi aşezate în biblioteca familiei, unde 
au rămas multă vreme cele mai iubite cărţi ale casei. 
„Familia“ îşi datoreşte vieaţa exclusiv unui om, lui 
Iosif Vulcan. Am avut şi alte publicaţii legate de 
un singur nume, niciuna nu s'a contopit însă aşa de 
mult cu el, ca revista dela Oradea. Iosif Vulcan s'a 
identificat cu „Familia“ ca un ţăran cu pământul pe 
care-l munceşte din zori până în seară, dându-i pece- 
tea hărniciei, priceperii şi dragostii iui, dar primind 
până la urmă el însuşi ceva din duhul acestui pământ. 
A avut intuiţia acestei reviste, de care şi-a legat vieaţa 
ca de-un destin, încă de pe când era, prin anii 60 ai 
veacului trecut, student la Pesta, când a întemeiat sau 
a fost colaboratorul principal al unor publicaţii ca 
„Umoristul“, „Gura Satului“ şi „Aurora Română”, 
care erau toate dibueli după o formă definitivă, ca 
modelările unui artist după icoana care-l obsedează. 
Această, formă a găsit-o în 1865. Cu siguranţă că la 
plămădirea ei a primit şi sugestii străine, în deosebi 
germane. Dar faptul acesta are puţină importanţă. 
Ceea ce trebue să reținem este spiritul care a fost 
turnat în această formă, adaptarea ei la realităţile ro- 
mâneşti, frământarea aluatului acestor realităţi, pentru 
ca la timp potrivit să crească din el pâinea caldă a 
creaţiei spirituale şi a marilor aspirații naționale. 
Prezent, încă de pe când era elev de liceu la Ora- 
dea la toate manifestările sociale ale generaţiei sale, 
Iosif Vulcan şi-a dat de timpuriu seama de primejdia 
care ameninţa tinerimea română de atunci. El o ve- 
dea dornică de a cunoaşte, de a se desfăta de toate 
plăcerile spiritului, ale artei şi ale vieţii sociale, se 
îngrozea însă la gândul că această curiozitate firească 
e nevoită să se hrănească din publicaţii streine, mo- 
delându-se astfel după tipare care nu erau ale firii 
noastre. Cele câteva periodice pe care le aveam atunci 
dincoace de Carpaţi, cu interminabilele lor articole 

politice, cu aridele lor discuţii fiologice, nu puteau 
satisface setea de poezie, de joc şi de lumină a acestei 
tinereţi. Ea avea nevoie de o revistă care “să-i meargă 
la inimă. Această revistă a creiat-o Iosif Vulcan. 

Şi a mai observat ceva feciorul de preot din Ho- 
lodul Bihariei. În vizitele pe care le făcea în familiile 
româneşti, la balurile, petrecerile şi şezătorile literare 
dela care era nelipsit şi-a dat seama că nimeni nu se 
ocupă de cultura femeii române. Cele câteva institute 
modeste de educaţia fetelor, pe care le-am avut în 
Transilvania dinainte de Unire, s'au consolidat abia 
cătră sfârşitul veacului; femeia adultă era de aseme- 
nea, în completă părăsire. Şi româncele trebuiau să 
primească şi ele o educaţie mai aleasă, căci tinerii 
funcţionari, liber profesioniştii şi chiar preoţii şi în- 
văţătorii mai răsăriţi nu se mai mulţumiau cu soţii 
educate exclusiv în familie, sau cu fice de ţăran. A- 
ceastă educaţie o primeau în institute străine, unde în 
mod fatal îşi însuşiau gusturi, înclinări şi mai ales în- 
văţau limba streină. Femeia a fost apoi totdeauna cea 
mai harnică şi mai pasionată consumatoare de litera- 
tură. Noi nu hrăneam cu nimic această înqlinare f- 
rească a ei. Prin femei eram ameninţaţi deci să pă- 
trundă desnaţionalizarea în ultima şi cea mai rezi- 
stentă cetate a noastră, în familie. Căci oricare ar fi 
meritele celorlalte aşezăminte aie noastre pentru apă- 
rarea şi adâncirea conştiintei etnice, aceea care a rà- 
mas suprema ei garanţie a fost familia, îndeosebi fa- 
milia ţărănească, cu tradiţiile ei puternice şi stator- 
nice. Păstrătoarea şi transmiţătoarea acestor tradiţii 
este femeia, mama. Iosif Vulcan a fost cel dintâi carce 
s'a gândit în mod stăruitor la ea. A căutat să cunoa- 
scă şi să cultive în spirit național lumea ei de dulci 
nimicuri, dar şi de mari şi nobile aspirații. Dela în- 
ceput a creat în revistă rubrica conversaţiei cu ceti- 
toarele, aşa numitele „saloane“, pe care de cele mai 

multe ori le redacta el însuşi, în stilul lui uşor, glumeţ ` 
sentimental. [i trimetea apoi tot felul de informaţii 
privitoare la gospodărie, la vieaţa de familie, la modă 
şi era atent în deosebi la baluri, petreceri, logodne şi 
căsătorii. Din paginile „Familiei“ se ştia că în cutare 
oraş, târguşor sau sat s'a mai întemeiat un cămin ro- 
mânesc, prin alianța dintre cutare şi cutare familie. 
Revista a contribuit astfel la consolidarea familiei 
noastre burgheze, ameninţată de primejdii mult mai 
mari decât familia ţărănească. . 

Dar „Familia“ a'a ajutat numai la întărirea acestui 
nucleu social fundamental al nostru, ci a încurajat 
orice încercare de organizare socială cu scop cultural 
la Românii de dincoace de Carpaţi. Eram în vremea 
când am fost cuprinşi cu toţii de febra spiritului aso- 
ciaţionist. Datorită lui a luat fiinţă, la 1861, ASTRA. 
Dar alăturea de ea a apărut o floră întreagă de aso- 
ciaţii, răspândite pretutindeni unde se găsea o mână 
de Români. Aproape n'a rămas oraş fără casină ro- 
mână, sau şcoală secundară ori superioară fără socie- 
tate de lectură. Până şi la liceele din inima Ungariei, 
unde rătăceau doi-trei tineri români, ei se uniau într'o 
astfel de societate, pentru a-şi apăra şi cultiva naţio- 
nalitatea. „Familia“ a fost buletinul acestor însoţiri, 
îndrumătoarea şi ocrotitoarea lor, 

Şi a mai observat agerul Iosif Vulcan că prin nimic 
nu poate fi mai efectiv îndrumată burghezia româ.- 
nească în spirit naţional, prin nimic nu poate fi ri- 
dicat nivelul culturei sociale a acesteia aşa de mult 
ca prin teatru. A luat atunci, în 1870, iniţiativa înte- 
meierii „Societăţii pentru Fond de Teatru român“, cea 
mai importantă asociaţie culturală din Ardealul de pe 
vremuri, după Astra, al cărei suflet timp de 35 de ani 
a fost Iosif Vulcan. Scopul îi era strângerea fonduri- 
lor pentru întemeierea unui teatru român stabil. In- 
dată după întemeiere „Familia“ a devenit 'organul ofi- 

cial al societății, funcție pe care a îndeplinit-o până 
la dispariția revistei. Un teatru aşa cum îl visa Vul. 
can n'am putut avea decât în 1919. Prin interesul lui - 
neobosit pentru acest aşezământ, despre care Socie- 
tatea, condusă mult timp de el şi „Familia“ sunt o 
impresionantă dovadă, a fost pregătit terenul pentru 
ca, la timpul său, acest teatru să poată lua fiinţă şisă 
fie îmbrăţişat cu toată dragostea, încât am putut să 
dăm şi în acest domeniu un examen strălucit de ma- 
turitate spirituală. Iosif Vulcan este întâiul ctitor, pă- 
rintele teatrului românesc din Ardeal. 

„Familia“ a apărut la Pesta, iar din 1880 s'a mutat 
la Oradea, unde a avut cei mai frumoşi ani din lunga 
ei existenţă. Ea a rămas deci tot timpul în mijlocul 
societăţii româneşti care era mai bântuită de primej- 
diile schițate mai înainte. De aici au ieşit apostolii 
naivi sau interesaţi ai „împăcărilor” şi ai compromi- 
surilor; aici a început să se întindă plaga căsătoriilor 
mixte; aici limba era împestriţată tot mai insistent cu 
elemente străine sau pur şi simplu părăsită. „Familia“ 
a luptat pas de pas pentru înlăturarea acestor pericole 
de: moarte pentru neamul nostru, învățând, ademenind 
cu farmecul limbii şi al literaturii, mustrând, întărind 
conştiinţa naţională. „Ce ne îndeamnă a iubi şi adora 
naționalitatea noastră"? — Se întreba Iosif Vulcan, 
într'o cuvântare rostită în 1872 la Pesta, în sânul so- 
cietăţii studenţeşti „Petru Maior”, „Ce nu ne permite 
ca s'o putem trăda? Ce ne face superbi că suntem şi 
noi fiii ei? Ce ne însufleţeşte să creem fapte mari pen- 
tru a-i asigura înflorirea? Ce ne uşurează durerile 
morții, ştiind că ne-am făcut datoria? — „Conştiinţa 
naţională“ răspunde el, Iar mai târziu, în 1899, la adu. 
narea dela Sălişte a Societăţii pentru Fond de Teatru 
definea astfel acest bun nepreţuit: „Istoria veacurilor 
ne e mărturie că poporul cu conştiinţa naţională n'are 
să se teamă de nimic. Poţi să-l izbeşti cât de crud, 

tot n'ai să-l striveşti; poţi să-i pui cât de multe stavile 
n'ai să împiedeci înaintarea lui; poţi să-l nedreptăţeşti 
cât de volnic, n'ai să-i poţi opri avântul: căci con- 
ştiinţa naţională e scutul care-l apără şi tăria care-l 
scoate biruitor din toate primejdiile. Volnicia poate 
să-i răpească tot, să.] facă rob, să-i stingă chiar viața; 
dar nu-i putere în lume care să-i cuprindă inima şi 
sufletul, care să-i însăbușe simţirea şi săi svgrume 
conştiinţa naţională”. 


Am insistat asupra acestor rosturi ale revistei „Fa- 
milia“, pentrucă ele sunt mai importante decât cele 
literare, care nu sunt totuşi de neglijat. Unitatea. de 
măsură a aprecierii oamenilor şi a instituţiilor în Tran- 
silvania de dinainte de 1918 era contribuţia lor la 
lupta de apărare şi afirmare naţională. Puteai să fii o 
inteligenţă strălucită, un artist sau om de ştiinţă de 
valoare excepţională, şeful unei mari instituţii, dacă 
călcai această lege de fier, erai eliminat din corpul 
naţiunii, ba riscai — am avut şi astfel de cazuri — să 
fi pus la stâlpul infamiei. „Familia“ a respectat această 
lege prin toate actele ei, deci şi prin literatura pe 
care a sprijinit-o. Ea a fost mai întâi leagănul unui 
mare număr de scriitori mari şi mici. A devenit un 
loc comun al istoriei noastre literare faptul că Vul- 
can este naşul celui mai mare poet român, căruia, 
după ce i-a publicat primele versuri, i-a schimbat nu- 
mele din Eminovici în Eminescu. Aici şi-a publicat 
Coşbuc două din primele lui încercări poetice, sub 
pseudonimul Boşcu. Şi alţii, şi alţii şi-au luat sborul 
din acest cuib primitor, pe care mai târziu l-au dat 
uitării s'au l-au criticat. Vulcan nu se supăra, ci îşi 
continua senin drumul lui fiind sigur că îndeplineşte 
o mare misiune. El n'a servit cu încăpățânare nicio 
ideologie literară, ci a căutat, după cum însuşi mărtu 
riseşte, la sfârşitul vieţii, să facă din revistă „oglinda 

fideală a evoluţiei noastre intelectuale“. Totuşi, 
„Familia“ a avut-un ritm al ei, care n'a fost sesizat 
încă în toată amplitudinea. La început, în perioada 
_ dela Pesta, a navigat în apele romantismului naţional 
gen Bolintineanu şi Andrei Mureşeanu. Cei doi poeţi 
au fost'zeii tutelari ai casei, imitaţi de toată lumea, 
cădelniţaţi fără întrerupere de Aron Densuşianu, care 
a fost în aceşti ani criticul mărturisit şi nemărturisit 
al revistei. Dacă la numele lor mai adăugăm pe al lui 
Haşdeu, care se înşirue încă din 1867 printre colabo. 
ratorii revistei, atunci am definit orizontul ei literar 
din această epocă. În privinţa limbii ea era pentru 
setimologism. Poet el însuşi, Vulcan şi-a dat însă în 
curând seama că literatura nu poate prospera în că- 
maşa de forţă a principiilor latiniste. De aceea a în- 
ceput, încetul pe încetul, să comită mici infidelităţi 
faţă de ele. Ochii lui erau îndreptaţi în permanenţă 
spre Ţara liberă; pe care a vizitat-o mai întâi în 1868, 
pentru ca mai apoi, când ajunge membru al Academiei 
să facă an de an câte o călătorie la Bucureşti, unde 
vedea că vieaţa literară a luat cu totul alt curs. Era 
mai ales acolo o mare personalitate literară, în: faţa 
căreia se închinau toate steagurile. Vulcan şi l-a în- 
chinat şi el pe al lui. Vasile Alecsandri — căci aceasta 
era personalitatea — a devenit modelul năzuinţelor 
lui literare. Directorul „Familiei“ l-a imitat în poezie 
şi l-a urmat mai ales cu real succes în teatru; a fe- 
cundat în pământul atât de fertil al Transilvaniei, cul- 
tul lui pentru poezia populară. Avem impresia că el 
a căutat să joace dincoace de Carpaţi rolul pe care 
l-a jucat Alecsandri în literatura Ţării libere. De aceea, 
când poetul dela Mirceşti, în lupta lui împotriva la- 
tinismului, a scris Dicționarul grotesc, fapt care pro- 
voacă replica aspră a lui Cipariu, Vulcan ia apărarea 
poetului într'un ton cu totul neobişnuit pentru atmos. 
fera revistei. Alecsandri, care a fost un mare cuceri- 

tor, a intrat de acum şi el printre zeitățile casei, bu- 
curându-se până la moarte de un cult statornic şi viu. 

Autorul „Gintei Latine” a fost înaintemergătorul 
ideologiei junimiste la Românii din Transilvania. Rup- 
tura dintre vechiul şi noul crez literar, care a luat în 
această provincie proporţiile unui cutremur, despăr- 
titor de ape şi creator de munţi, s'a desăvârşit în ju. 
rul deceniului al optulea al veacului trecut. Ea s'a pe- - 
trecut mai întâi în sânul tinerilor. Iosif Vulcan care 
urmărea de aproape orice mişcare a lor, nu putea să 
nu observe acest fenomen. Valurile stârnite de cutre- 
mur inundă deci curând şi „Familia“. Grigore Silaşi, 
fostul profesor dela universitatea din Cluj, ultimul la- 
tinist bine înzestrat, încearcă să le pună stavilă, prin 
polemicile lui, inteligente şi documentate. Incercare za- 
darnică! Până la urmă Vulcan însuşi trece în tabăra 
junimistă, adoptând un fel de compromis între etimo- 
logism şi fonetism. Ruptura este pecetluită prin publi- 
carea, în 1883, a portretului lui Titu Maiorescu, care - 
la rândul său, recrutează colaboratori pentru revistă 
şi colectează abonamente. La îndemnul lui, Eminescu 
dă lui Vulcan şase din ultimele lui poezii, atenţie 
pe care naşul poetului nu va uita-o niciodată. Alătu- 
rea de el apar apoi cu inedite Alecsandri, Matilda 
Poni, Duiliu Zamfirescu, Carol Scrob şi alţi scriitori 
junimişti, pentru a nu mai aminti pe ardeleni. Această 
schimbare la faţă a fost o adevărată binecuvântare 
pentru „Familia“. Deceniul acesta, 1880—1890, a fost 
cel mai bogat din activitatea ei, 

Chiar dacă mai târziu n'a mai avut un rol important 
în orientarea vieții literare, a adus totdeauna nepre= 
tuite servicii acesteia, fie că publica literatură origi. 
nală, fie că făcea loc traducerilor sau literaturii de 
peste munţi. Mai ales teatrul şi literatura populară 
s'au bucurat de o deosebită simpatie. Vulcan a fost 
apoi unul dintre puținii ardeleni care au cunoscut 

literatura franceză. In 1867 a vizitat Parisul, de unde- 
s'a întors cucerit pentru toată vieaţa. Alăturea de 
traduceri germane, revista lui publică deci numeroase 
traduceri din literatura franceză. Nu sunt neglijate 
însă nici celelalte literaturi. Abia când vom avea bi- 
bliografia completă a acestei reviste — pentru care 
Academia Română a instituit un mare premiu — ne 
vom daseama de imensul material îngropat în cele 
41 de volume ale ei. 


Prin întreaga această operă, săvârşită prin „Familia“, 
Iosif Vulcan a fost unul din ziditorii Unirii. „Ca două 
râurele, pornite din acelaşi izvor, ca două raze ale 
aceluiaşi soare, ca fiii aceleiaşi mame: ne interesăm şi 
noi de toate păsurile fraţilor noştri de peste Carpaţi”... 
— scrie el în 1867 — „Ochii noştri sunt inundaţi de 
lacrimile bucuriei, când dânşii fac un pas pe spinoasa 
cale a înaintării şi a desvoltării naţionale; şi noi cei 
dedaţi a suferi împărţim cu dânşii toate suferințele 
lor, căci sângele apă nu se face, frate pe frate nu-l 
poate denega“. 

La începutul veacului a XIX ideea unităţii de sim- 
tire a început să se lămurească în foile lui Barițiu, la 
Braşov, unde contactul cu Ţara liberă a fost totdea- 
una viu şi permanent. În a doua jumătate a acestui 
veac ea s'a afirmat cu puterea unei porunci dela care 
nimeni nu se mai poate abate, la Sibiu, în inima Ar- 
dealului românesc, prin „Tribuna” lui Slavici. Iosif 
Vulcan şi-a,luat o misiune mai grea: să poarte acest 
steag în însăşi capitala de pe malurile Dunării, iar 
mai apoi să-l înfigă la marginea vestică a românismu- 
lui, strângând sub faldurile lui pe cei mai năpăstuiţi 
dintre fraţii noştri. Toţi cei care au servit cu credință 
acest steag ştiau că pregătesc ceasul unităţii politice, 
singura garanţie definitivă a existenţii şi a propăşirii 
noastre. In splendidul portret pe care-l face lui Iosif 

Vulcan, Octavian Goga ne-a păstrat o dovadă impre- 
sionantă despre măsura în care directorul „Familiei“ 
îşi dădea seama despre acest adevăr. In 1905, la ju- 
bileul de 40 de ani al revistei, la care au luat parte 
delegaţi din toate provinciile româneşti, Iosif Vulcan 
a închinat pentru unitatea sufletească a neamului, Din 
colţul lui, Octavian Goga, care reprezenta acolo „Lu- 
ceafărul“, a strigat însă: „Să bem pentru unitatea 
politică!" Replica lui a stârnit aplauzele tinerilor, dar 
a speriat pe bătrâni — afară de unul singur. Acesta 
a fost Iosif Vulcan. După plecarea oaspeţilor, el a 
sărutat fruntea: tânărului cu ochii albaştri şi i-a spus: 
„Iu ai dreptate!“ 

Era mulţumit. Munca lui de o jumătate de veaca 
fost înţeleasă, în sensul ei ultim, de generaţia tânără. 
Unirea politică se apropie prăvălitoare, ca o apă de 
munte căreia nimic nu-i poate sta împotrivă. De acum 
putea să moară liniştit. După doi ani, într'o zi de 
toamnă a închis ochii la Oradea. Mormântul lui ocro- 
-teşte ca şi al lui Bărnuţiu în Sălaj, al lui Lucaci în 
Satu. Mare şi al lui Goga la Ciucea... 

1. Pentru toate spiritele alese ale Vechiului Regat, 
cunoaşterea Transilvaniei — această vatră străveche şi 
eroică a românismului — a luat proporţiile unei adevă- 
rate revelații. E ca şi cum ar fi descoperit izvoare de 
vieaţă veşnică a neamului, de un farmec şi de o pu- 
tere nebănuită, ca şi cum s'ar fi împărtăşit cu însăşi 
misiunea noastră istorică. Unii din aceştia, un Mihai 
Eminescu de pildă, a avut noroc să facă această des- 
coperire în anii fragezi ai copilăriei; alţii, un Nicolae 
Bălcescu, numai la maturitate: iar alţii, un Caragiale, 
de abia la sfârşitul vieţii. Oricând însă ar fi avut loc 
acest contact fizic cu pământul şi oamenii Ardealu- 
lui — el a însemnat o dată hotărîtoare în desăvârşirea 
personalităţii lor. 

Un astfel de spirit de elită în toată puterea cu*- 
vântului, a fost şi Alexandru Odobescu. Aristocrat 
prin naştere, el a rămas un aristocrat în toate încli- 
nările şi faptele vieții sale. Şi vom adăuga numaide- 
cât: mai presus de toate aristocrat român. După tată 
şi după mamă, autorul „Falsului tratat de vânătoare“ 
se trăgea din vestite familii boereşti de baştină. Când 
întâlnim deci la el o sensibilitate atât de vie şi de 
sigură pentru tot ce este românesc, trebue să ţinem 
seama de aceste porunci ale sângelui, care vin de din. 
colo de leagăn şi care arareori se întâmplă să gre- 
şească. Ceea ce mai trebue remarcat apoi dela început 

la acest boier de o rară distincţie, nu numai în gus- 
turile, ci în întreagă făptura lui, este înţelegerea şi 
dragostea deosebită pe care a avut-o pentru valorile 
etnice populare: pentru limba, poezia, portul, sim- 
ţirea şi toate manifestările celor de jos. Vieaţa lui a 
fost o necontenită goană după frumos; să-i recunoaş- 
tem meritul de a nu fi ocolit, în această goană, po- 
tecile care duc la sat, acolo unde se ascund atâtea 
comori de aleasă simţire şi creaţie, pe nedreptul ig- 
„norate sau dispreţuitea Valori româneşti de oriunde 
şi de pretutindeni! El a avut sufletul deschis şi pri: 
virea atentă asupra întregului pământ şi neam româ- 
nesc, a cărui eliberarea şi unire o considera numai o 
chestiune de timp. 


2. Alexandru Odobescu s'a împărtăşit cu ideea Uni- 
rii tuturor Românilor în tinereţe, din potirul pe care 
i-l întindea cel mai curat şi mai departe văzător la 
altarul acestei idei Nicolae Bălcescu. 


Era în anii de cumplită desnădejde şi de amare re. 
proşuri, de după revoluţia din 1848 în Ţările Române. 
Conducătorii acestei revoluţii gemeau în închisori, 
mâncau pâinea amară a exilului, sau băteau drumul 
Vienei, pentru a stoarce măcar o fărâmă de dreptate, 
pentru poporul care a dovedit prin numeroase jertfe 
de sânge şi prin o conştiinţă şi înţelepciune atât de 
luminată, că merită o soartă mai omenească. l-a fost 
dat însă acestui neam ca, în mijlocul celor mai mari 
înfrângeri şi desamăgiri, să ridice capul cu energie, 
să creadă, cu sacra putere pe care ţi.o dă suferinţa 
şi revolta în faţa nedreptăţii, în steaua lui biruitoare. 
Aşa s'a întâmplat şi după revoluţia din 1848, care, cu 
toate că înfrântă, a devenit cel mai mare capital mo- 
ral şi politic al naţiei române, trezit la viaţă nouă. [n 
focul ei s'au călit ideile de dreptate socială, de inde- 

pendenţă şi de unire, stâlpii de temelie ai ezistenţii 
noastre naţionale. 

Conducătorii munteni şi moldoveni ai acestei revo-. 
luţii s'au refugiat în mare parte la Paris, unde au 
iniţiat energica înflăcărata operă de propagandă care 
a dus la Unirea Principatelor. La 3/15 Mai 1851, ei 
au hotărît să comemoreze acolo adunarea de pe Câm- 
pia Libertăţii dela Blaj. A fost cea dintâi comemo-- 
rare a acestei zile memorabile, .care a devenit apoi o 
sărbătoare naţională, cinstită, împotriva tuturor opre- 
liştilor care s'au ridicat din partea acelora, čare s'ar 
fi bucurat nespus de mult să nu fi fost înscrisă cu 
roşu în calendarul românesc, iar dacă totul s'a în- 
scris să o radă pentru totdeauna. Cel care a evocat 
în faţa pribegilor dela Paris marea zi a fost însuşi 
Nicolae Bălcescu. Cu toate că era atât de slăbit de 
boala, care avea să-l coboare peste câteva luni în mor- 
mânt, încât de abia se mai ţinea pe picioare, a vorbit 
ca un arhanghel. Întreg Ardealul, cu nesfârşitele su- 
ferinţe ale istoriei lui, cu voinţa lui netînfrântă de a 
trăi, cu sângeroasele şi cumplitele lui răzbunări, cu 
visul Unirii ridicându-se triumfâtor la orizont, fre- 
măta în această cuvântare profetică. 

Intre tinerii care ascultau pe marele inspirat era şi 
Alexandru Odobescu. El nu era acolo un pribeag. Se 
dusese în capitala Franţei pentru ca să-şi desăvâr. 
şească studiile. Avea 17 ani, Era deci la vârsta des- 
chisă tuturor marilor elanuri. Cuvântarea lui Bălcescu 
l-a copleşit prin sinceritatea şi elocinţa ei. El nu va 
uita-o niciodată, cum nu va uita, de altfel, nimic din 
ceeace a săvârşit Bălcescu, căruia, după cum vom 
vedea, fi va purta un adevărat cult, toată vieaţa. Dela 
acest martir şi profet al redeşteptării noastre naţio- 
nale a luat Odobescu credinţa în ideea naţională şi 
în Unire. Cuvântarea lui Bălcescu a fost publicată, în 
acelaşi an, în Junimea Română, foaie pe care o scoteau 

la Paris câţiva tineri români, printre care se găsea şi 
Odobescu. Autorul Istoriei lui Mihai Vodă Viteazul 
trebue să fi fost unul din spiritele protectoare şi di- 
riguitoare ale acestei foi. Căci iată ce citim în artico- 
jul ei program: „Acela care vine să vă răpească li- 
bertatea sau naționalitatea este un monstru: să-l go: 
niţi, să-l loviți! Cu cât îi veţi face o rană mai adâncă, 
cu atât veţi merita mai bine dela patrie, dela omeni- 
rea întreagă“. lar în articolul „Muncitorul Român“, 
pe care Odobescu însuşi îl publică aici, citim: Ro. 
mânilor, îndepărtați dela voi '„moliciunea“ şi „melan- 
colia“ care s'a strecurat în cântecele, obiceiurile şi în 
întreg spiritul vostru. Umpleţi-vă de „virtute“ nouă 
căci „a sosit timpul ca România să formeze toată o 
singură şi puternică nație, care să se întindă pe a- 
mândouă poalele munţilor Carpaţi, din Dunăre până 
Ja Nistru, din Marea Neagră până la Tisa“! 


3. Cu un deceniu mai târziu, în 1861, tinerii care au 
fâcut actul de curaj dela „Junimea Română“, împre.- 
ună cu alţi scriitori şi cercetători, scot — de astădată 
la Bucureşti — Revista Română pentru Litere, Ştiinţe 
şi Arte. Sufletul acestei publicaţii, de o eleganță şi 
masivitate necunoscută până atunci la noi, este Alex. 
Odobescu. Mai ales datorită lui, ideea Unirii stăruie 
şi aici ca axă centrală, ca o poruncă dela care ni- 
meni nu se poate abate. Ea apare din cultul de care 
se bucură Bălcescu în paginile revistei — aici a pu. 
blicat mai întâi Odobescu „Istoria. Românilor sub 
Mihai Vodă Viteazul“ şi a reprodus din nou dis- 
cursul comemorativ dela 1851; —'din năzuinţa redac- 
torului ei principal de a atrage între colaboratorii 
revistei scriitori de pretutindeni; din interesul cres- 
când pe care îl poartă manifestărilor româneşti de 
dincolo de hotarele ţării libere. Grija lui Odobescu 
este ca revista să fie cât mai răspândită în Transil- 

vania. El cere în acest scop, sprijinul lui Gheorghe 
Bariț: „Toată inteligenţa Principatelor şi mai ales 
toată junimea — îi scrie el — n'are alte, vis, nici altă 
dorinţă decât unirea în idei şi lucrări cu fraţii de 
peste munţi... Primiţi dar înfrăţirea cu Junimea, căci 
al ei este viitorul. Populaţia românească din Ardeal 
a păstrat virginătatea în idei şi simţăminte; e firesc 
lucru ca ea să se asocieze cu ceea ce este neîntinat 
în populaţia dunăreană“. Pentru ca revista, care era 
cam costisitoare pentru pungile modeste ale popilor 
şi dascălilor ardeleni, să poată fi citită de cât mai 
mulţi, el scoate 50 de exemplare pe hârtie mai ieftină, 
destinate numai Transilvaniei. 

Dar generosul tânăr nu se mulţumeşte cu atât. Când 
în 1862 se ţine la Braşov a doua adunare generală a 
Astrei, participă şi el, publicând în paginile revistei 
o amplă şi caldă dare de seamă. Se strânseseră atunci, 
în acest oraş, tot ceeace avea Ardealul mai ales, dela 
arhiereii celor două biserici—un Şaguna, preşedintele 
Astrei, un Şuluţ, mitropolitul Blajului — la conducă- 
torii politici şi intelectuali: Timotei Cipariu, Gheor- 
ghe Barit, Andrei Mureşeanu, Axente Sever, [lie Mă- 
celar, Vicenţiu Babeş, D-rul Raţiu, Pavel Vasici, Ior 
Popazu, Nicolae Popea, Ion Puşcariu, Visarion Ro- 
man—la țărănimea din sudul ardelean, sau de pe ma- 
lurile, mai îndepărtate,ale Mureşului. Gheorghe Bariț, 
sufletul adunării, a organizat cu acest prilej o expozi- 
ţie a produselor ţărăneşti şi industriale şi chiar a ar- 
telor plastice din Transilvania. A fost cea dintâi ex- 
poziţie de acest fel la Români. Nu se putea un prilej 
mai potrivit pentru a face o baie adevărată în apele 
tari ale sufletului ardelenesc. Nimic nu scapă inteli- 
genţii rafinate, ochiului viu, şi inimii primitoare a lui 
Odobescu. El ne-a dat atunci cea mai frumoasă, mai 
înţelegătoare şi mai caldă cronică ces'a scris vreodată 
despre adunările Astrei. Ceeace l-a impresionat mai 

adânc au fost accentele de românism luminat şi inspi- 
rat din cuvântările lui Cipariu şi Popazu, protopopul 
Braşovului, apoi apariţia singulară a ţărănimii şi a 
preoţimii: „Era plăcut lucru — spune el — a vedea 
amestecându.se cu frăţie albele sucmane ale Ardele- 
nilor câmpeni şi zăbunele de mătase ale frumoaselor 
Scheiene şi Săcelene; apoi figurile venerabile ale pro- 
topopilor români, cu vestmintele lor negre, incinse cu 
brâu roşu şi cu pălăriile largi; apoi acel aer sărbăto- 
resc, care se răspândise peste tot locul, şi care părea 
a zice tuturor: „Suntem aci toţi Români! Sunten în: 
tr'o ţară română! Nu mai e Neamţ, nu mai e Sas,nu 
mai e Ungur între noi!“ 

lar caracterul atât de autentic românesc al produ- 
selor ţărăneşti dela expoziţie, pentru care manifestă 
o mare admiraţie, îl face să nu simtă căa trecut 
frontiera. Ele sunt o dovadă că națiunea română „în 
orice stare se află şi sub orice dominare trăeşte, ea 
totuşi a păstrat, în toate acelaşi caracter, aceleaşi 
obiceie în viaţa sa casnică, aceeaşi activitate, aceleaşi 
tradiţiăni industriale, acelaşi gust original şi propriu 
al său“, i 


4. Cu un singur lucru nus'a putut împăca Odobescu, 
pici la adunarea dela Braşov şi nici mai târziu: cu 
drumul pe care a apucat limba cărturarilor români 
din Transilvania. De aceea el va lupta fără odihnă, 
cu toate puterile spiritului său sprinten şi luminat, cu 
ironie şi glumă uneori, cu înţelepciune totdeauna, pen. 
tru readucerea Ardelenilor pe calea sănătoasă a limbii 
istorice şi populare, aceeaşi pretutindeni, „spornică, 
vârtoasă şi limpede“ cum o numeşte el. El se aşează 
deci pe linia unui Alecu Russo, Vasile Alecsandri şi 
Titu Maiorescu, păstrând, totuşi, în această tovărăşie 
silueta lui particulară. Căci dacă a înfierat şi el, ase- 
menea celor amintiţi, latinomania ardeleană, numind:o 

„trufe stearpă şi fără temei serios“, declarând că 
niciodată „nu va lăuda gâştele din bătătură, sub cu- 
vânt că sunt urmaşe ale gâştelor din Capitol“ şi ce- 
rând „să fim mai presus de toate buni Români şi nu 
Romaui spălăciţi, să vorbim curat româneşte, iar nu 
pocit latineşte“ — nimeni wa avut ca el atâta înţele- 
gere pentru procesul sufletesc, de o desinvoltură 
aproape tragică, ce i-a dus pe ardeleni la această exa. 
gerare. A arătat-o aceasta în deosebi în magistralul 
portret, de umbră şi lumină, ca 'n genialele tablouri 
de filosofi şi evanghelişti ale lui Rembrandt, pe care 
l.a făcut lui Timotei Cipariu, la moartea acestuia, în 
1887. Meritele învățatului canonic dela Blaj, — spune 
Odobescu — de a fi „desţelenit şi prăşit țarina cea 
mai temeinică a naţionalităţii noastre“, limba strămo- 
şească, sunt nepieritoare. El a simţit că „ceea ce i-a 
scăpat pe Români mereu dela nimicire, ceea ce i-a 
făcut să trăiască vieaţă dăinuitoare, vieaţă necurmată, 
vieaţă dela olaltă, întinsă peste tot pământul româ- 
nesc, aceea a fost numai şi numai limba lor. Într'însa 
a răsuflat necontenit şi pretutindeni plămânii neamu- 
lui românesc; cu dânsa au petrecut şi au străbătut 
ei nevoile; cu dânsa vor învinge până la sfârşit. Ea 
este pentru dânşii steagul biruinţii, precum a fost 
crucea pentru întâiul împărat creştin. Despre dânsa 
ni se poate spune nouă „In hoc signo vinces“ l... De 
aceea, din cel mai curat patriotism, Cipariu a dorit 
această limbă cât mai curată de elementele străine, a 
„fugit“ el, omul de ştiinţă, „de ispitele ştiinţei, ca un 
cuvios ce vrea să-şi păstreze nepătată credinţa“. Aşa 
au ficut şi Bariț şi Laurian pentru care de asemenea 
Odobescu mărturiseşte o adâncă venerație. 


5. In faţa patriotismului latinoman al cărturarilor, 


lui Odobescu îi plăcea să pună, ca şi Alecu Russo, 
simțirea românească, simplă şi dreaptă a ţărănimii din 

Ardeal. Prilej pentru a evoca această simţire, ridicată 
pe culmile eroismului şi al martiriului, a găsit tocmai 
în războiul din 1877, adică în momentul cel mai glo- 
-rios al poporului român din ţara liberă. Se ştie cu 
câtă inteligenţă şi hotărâre a militat atunci Odobescu . 
pentru participarea la războiu, find sigur că numai 
printr'un act de mare bărbăţie ne vom cuceri şi ne 
vom merita neatârnarea. Gândul lui nu se îndrepta 
însă numai spre câmpiile de luptă din Bulgaria, ci şi 
dincolo de Carpaţi, la „mândrul Ardeal... acea frumoaşă 
bucată de moşie strămoşească”" — cum numeşte el în 
acest timp Transilvania. In articolele pe care le-a 
publicat atunci în Românul el a înfierat atitudinea stä- 
pânitorilor de atunci ai aceste: provinciì, care inter. 
ziceau doamnelor române să trimită ajutoare răniților 
din Războiul Independenţii şi a demascat, cu sarcasm 
şi cu indignare, simpatia suspectă şi nefirească a aces- 
tor stăpânitori pentru Turci. În primăvara anului 1878 
el a rostit apoi la Ateneul Român două conferinţe, 
una despre Moţii lui Horia, iar alta despre Curcanii 
lui Vodă Carol, „fraţii mai tineri dar nescăpătaţi ai 
Moților ardeleni“, cum îi numeşte el. Conferinţele au 
fost tipărite împreună şi larg răspândite în Transil- 
vania. Ardelenii au putut astfel să citească, la ei acasă 
cea dintâi exaltare a legendarului lor erou, făcută de 
unul dintre cei mai respectaţi scriitori români. Tot 
atunci, Odobescu scoate pentru întâia oară în volum 
„Istoria Românilor sub Mihai Vodă Viteazul“, a zeu- 
lui său adorat, Nicolae Bălcescu, pe care de asemenea 
o strecoară dincoace de Carpaţi. Din această carte a 
scos el superbul tablou al cetăţii de munţi a Ardea- 
lului, cu care şi-a început amintita conferinţă; tot de 
aici şi din documentele şi studiile prietenului său Pa. 


piu Ilarian datele despre cauzele şi mersul sângeroasei 
răscoale. Dacă documentele i le-au dat alţii, haina în 
care l.a îmbrăcat, adânca semnificaţie panromânească 
este a lui, şi numai a lui. 

6. Ultima mărturie a admiratiei şi dragostei. pentru 
Transilvania, ne-a dat-o Odobescu în 1894, cu un an 
Anainte de tragicul lui sfârşit. Ca director al Şcoalei 
Normale Superioare, el a cunoscut şi apreciat pe pro- 
fesorul şi pedagogul ardelean Vasile Gr. Borgovan, 
cu care s'a înţeles să scoată câteva manuale pentru 
şcoala primară. Odobescu mai colaborase înainte la o 
astfel de întreprindere, cu un alt ardelean, cu Ion 
Slavici. Manualele acestea sunt o dată însemnată în 
istoria şcoalei româneşti. La îndemnul lui Borgovan, 
el vizitează, în vara anului 1894, regiunea Năsăudului, 
unde petrece câteva săptămâni în localitatea balneară 
Singeorzul Român. Eram în momentul când s'a ter- 
minat, faimosul proces al Memorandului, care a răs- 
colit timp de doi ani toate conştiinţele româneşti şi 
întreagă opinia publică europeană. A fost o nouă 
baie de patriotism şi energie românească, pe care i-a 
dat-o una din cele mai străvechi şi mai autentice re. 
giuni ale Transilvaniei. „Sunt într'o ţară atât de ro- 
mânească — scrie Odobescu soţieisale — atât de lip- 
sită de străini, încât îmi pare că această ţară nu poate 
să fie — în tot cazul nu trebue să fie — decât ţara 
noastră. Patriotismul meu creşte în localităţile româ- 
neşti care nu ne aparţin încă“. Condiţiile în care lo- 
cveşte la So aia sunt deosebit de rudimentare. Cu 
mare greutate îşi poate înlocui salteaua de paie, prea 
tare pentru oasele lui delicate, cu câteva perini moi; 
au trebuit apoi să treacă câteva zile până când prie- 
tenii i-au găsit un dulap, în care elegantul „boer din 
ţară“ să-şi aşeze hainele. Cu toate acestea, din con- 
vorbirile cu intelectualii, care nu mai prididesc să-i 
arate dragostea lor, din spectacolul frust şi grandios 
al naturii, dar mai ales din priveliştea incomparabilă 
a acelei minunate ţărănimi pe care o cântase cu câţiva 
ani înainte Coşbuc în Baladele şi Idilele lui, din toate 
acestea el se simte adâuc întinerit. Dela Bistriţa îşi 

cumpară fotografiile Memorandiştilor. Ar fi vrut să 
ducă însă cu el şi o fotografie a ţărănimii. Fotograful 
comandat de el dela Bistriţa nu vine însă, pentru a 
prinde în clişeul lui sutele de ţărani şi ţărance, în fru- 
mosul lor port, care joacă, în faţa boierului din ţară, 
Someşanca, Moldovineasca şi Bătuta şi închină cu 
el din băutura, pe care le-a cinstit-o Odobescu nu 
poate deci duce cu el decât un costum pentru fiica 
lui şi câteva strigături, pe care le notează la faţa lo- 
cului. Neştearsă rămâne însă în amintirea lui icoana 
acestui popor. Doresc să trăiesc pentru a vedea reali- 
zarea acestei frumoase aspirații generale, care aici nu. 
mai are forma vagă a unui simplu vis“... 


BIBLIOGRAFIE: Al. Odobescu, Scrieri literare şi istorice. Bucu- 
reşti, 1887, Ed. Socec. 3 vol. Opere complete. Bucureşti, 1906—1919, 
Ed. Minerva, 4 vol. — Opere literare, ediţie critică cu introducere, 
note şi variante de Scarlat Struţeanu. Bucureşti, 1938, Fundatia 
Regală pt. Lit. şi Arta. — N. Bănescu, Opt scrisori ale lui Odobescu 
cătră Bariț (1862—1878) in Transilvania, 1920, pp. 367 şi urm. — 
G. Popa-Lisseanu, Din corespondența lui Al. Odobescu, în Con». 
Lit., LVII (1925), pp. 83—89 gi 332—344. D. Goga, Alexandru Odo- 
bescu, în Satul şi Școala, Cluj |, nr. 1, (1931), p. 14—15. (Se publică 
Şi o scrisoare a lui Odobescu cătră V. Gr. Borgovan).— O. Scridon, 
„Rewsta Română“ şi Gh. Barițiu, în Studii Literare l (1942), pp, 
210—213.—Articolul nostru fiind o conferință ja Radio, n'a putut 
prezenta raporturile lui Odobescu cu Transilvania decât în linii 
mari. După rostirea şi publicarea ei în Transilrania, LXXIIL (1942), 
pp. 932 şi urm. problema a fost reluată într'un articol mai desvol- 
tat, de Ştefan Lupu, Dragostea lui Odobescu pentru Ardeal, în Stiu, 
revista liceului „Decebal“ din Deva, VI (1942), nr. 1—3, pp. 30—58, 
fără să fie epuizată însă. 

Dintre aşezămintele pe care românismul din Tran- 
silvania şi le-a creat, în lupta lui seculară pentru exis- 
tenţa şi afirmarea naţională, fără îndoială că cel mai 
original este presa. Fireşte ne gândim la presa dina- 
inte de 1918, căci după această dată epocală a istorie: 
noastre, chiar dacă presa acestei provincii a avut şi 
are încă momente frumoase, luată în totalitatea ei, n'a 
mai avut o linie sigură de conduită, în tot cazul n'a 
mai jucat rolul de aşezământ fundamental al vieţii 
noastre publice. Cauzele acestei decăderi — căci cu 
Siguranţă că am asistat la o decădere, care a prici- 
nuit multe critici şi amărăciuni — sunt numeroase şi 
în parte explicabile. Nu este însă locul să le expunem 
aici şi acum. Ceasurile grele prin care trecem ne cer 
să înnăbuşim glasul criticei, oricât de justificată ar 
fi ea, şi să ne îndreptăm cu precădere spre momen- 
tele de succes, spre treptele de lumină ale istorie: 
noastre, pentru a scoate din ele pilde de îmbărbătare 
pentru răscrucea de primejdii în care ne sbatem. Şi 
presa Transilvaniei de dinainte de 1918, a fost cu si- 
guranţă o mare victorie, dovadă strălucită de inteli- 
genţă, de înţelepciune, de iubire de neam şi de marile 
idealuri ale umanităţii, de simţ social şi stăruinţă pe 
drumul progresului, de eroism şi spirit de sacrificiu 
— tot atâtea calităţi care caracterizează popoarele 


alese. 

In ce constă originalitatea acestei instituţii faţă de 
celelalte pe care şi leau creat Românii din Transil- 
vania? Când spunem „instituție ne gândim de obi. 
ceiu la un statut şi la anumite condițiuni formale pe 
care trebue să le îndeplinească cei care fac parte din sânul 
ei. De fapt biserica şi şcoala, celelalte două aşezăminte 
culturale principale ale românismului de peste Car- 
paţi au avut aceste caractere, și puterea lor a stat 
nu numai în oamenii care le-au ilustrat şi în credinţa 
care a încălzit inimile acestora, ci şi în tradiţia, statu- 
tele, numărul şi pregătirea acelora care au făcut parte 
din cadrele lor. Presa nu dispunea decât într'o mică 
măsură de aceste condiţii exterioare. Ea era deschisă 
tuturor şi trebuia să săvârşească totul. Acesta a fost 
caracterul presei de pretutindeni; nicăieri însă el nu 
s'a impus cu atâta necesitate ca la popoarele subju- 
gate, cum au fost Românii din Transilvania, unde ea 
trebuia să ţină locul la o mulţime de aşezăminte, pe 
care în mod firesc, trebuia să le întemeieze şi să le 
susțină statul. Dacă în statul de atunci existau însă 
asemenea instituţii — orice ar spune anumiţi cerce- 
tători vecini interesaţi — ele erau create nu pentru 
ridicarea, ci pentru distrugerea noastră. Presa româ.- 
nească avea deci nu numai menirea să le înlocuiască, 
ci să ducă zi de zi o luptă aprigă, împotriva operei 
lor de nimicire. Ea trebuia să fie — şi de fapt a şi 
fost — învăţătoarea şi conducătoarea, atât a elitelor 
cât şi a mulțimilor, şcoala politică în nobilul înţeles 
al cuvântului, semănătoarea generoasă de idei şi cu- 
noştințe, dar şi arenă în care se ascut inteligențele, 
se formează luptătorii și se apără credinţele. Presa 
Transilvaniei a fost timp de un secol laboratorul uriaş al 
conştiinţei naționale. Atât de adevărat este acest lucru, 
încât astăzi, când privim evenimentele din perspectiva 
liniştită a istoriei, nici nu ne putem imagina cum s'ar 

fi putut forma şi oţeli această conştiinţă, fără contri- 
buţia ei luminată, stăruitoare şi eroică. 

Ideea unei gazete la Românii din Transilvania a 
apărut la acel luminat şi generos sfârşit al veacului 
al XVIII, din care pornesc, ca dintr'o stâncă miracu- 
loasă, toate izvoarele redeşteptării noastre naţionale. 
Nu vom înşira aici toate acele încercări, precum şi 
cete care s'au făcut la începutul veacului.următor, în- 
deajuns de cunoscute din studiile d-lui profesor I. Lu- 
paş şi ale altor cercetători, ci ne vom 'opri la cele 
dintâi înfăptuiri care au rămas ca o temelie de granit: 
la „Gazeta de Transilvania“ şi „Foaia pentru minte, 
inimă şi literatură”, întemeiate la Braşov în 1838. 

Asemenea tuturor marilor înfăptuiri ele se datoresc 
unui om. Numele lui este Gheorghe Barițiu. Gazetar 
de vocaţie şi de talent, cu o curiozitate care îmbră.- 
tiga până la adânci bătrâneţe toate domeniile, de stă- 
ruinţă şi de bun simţ, idealist în cel mai desăvârşit 
înțeles al cuvântului şi totuşi cu un profund simţ 
practic, de o simpatică şi cuceritoare sfătoşenie ţără- 
nească, Gheorghe Barițiu a fost pentru presa Tran- 
silvaniei unul din acei oameni providenţiali, care cre- 
iază ei singuri o tradiţie, dela care nu te mai poţi 
abate, ci doar să o asculţi ca pe o poruncă şi să o 
Ftructifici. Cel dintâi merit al foilor lui este cel al 
duratei. Nu era puţin lucru, mai ales pentru acele 
vremuri de început, să trimiţi ani de-a-rândul, săptă- 
mână de săptămână, în casele puţinilor cărturari ro- 
mâni, o gazetă scrisă în limba lor. Al doilea este 
orientarea lor hotărît românească. „Insă scopul del 
de căpetenie nu-l vom pierde din ochi — spune Bari- 
ţiu într'un articol program — cele ce sunt Românilor 
de neapărată trebuinţă vor precumpăni pe cele folo- 
sitoare sau numai desfătătoare“”. Pe linia acestor inte- 
rese esenţiale şi permanente ale românismului s'au 
întâlnit pentru întâia oară toate capetele luminate ale 

Românilor din Transilvania, Banat şi aşa numitele 
părţi ungurene. Oameni care nici nu ştiau unii de alţii, 
aici sau cunoscut, aici şi au comunicat maiîntâi gån- 
durile lor izolate şi adesea desorientate cu privire la 
" soarta poporului român. Lor li s'au alăturat Moldo. 
venii şi Muntenii. Dela românism orizontul se lărgea 
deci, pe nesimţite, la panromânism. De acest proces 
al unităţii de simţire şi.a datseama nu numai Barițiu, 
ci şi cititorii lui. Cu siguranţă că la el se gândeau 
fruntaşii societăţii ieşene, printre care găsim numele 
unui Kogălniceanu, Negruzzi şi Alecsandri, care trimit 
redactorului dela Braşov, în 1843, o adresă omagială 
împreună cu un inel, simbolul cel mai sugestiv al 
unirii sacre şi veşnice. $ 

Dar acest proces a fost observat şi de străini, care 
aduc foilor dela Braşov acuzația că fac „panvalahism”. 
„Dacă prin panvalahism vrea să înţeleagă o deştep- 
tare a naţiei româneşti de peste tot către cunoaşte. 
vea drepturilor sale omeneşti, patriotice şi naţionale, 
atunci Românilor nu le poate fi ruşine de această nouă 
caracterizare — răspunde Barițiu cu un admirabil cu. 
raj şi cu o claritate care desarmează. 

La început precumpănesc în foi ştirile şi articolele 
instructive. Mai apoi apar şiarticolele şi studiile ori- 
ginale „mai lunguşoare, mai vârtos politice“ — cum 
le spune Barițiu. „Pentru ce numai noi Românii — 
continuă el — să rămânem şi pe viitor tot leneşi de 
a cugeta ceva mai mult, a ne încorda şi a ne ageri 
puterile minţii? Pentru ce să aşteptăm, spre multa 
noastră ruşine, ca tot alţii să ne poarte lumina cu- 
noştinţelor înaintea noastră”? Astfel, timp de un de- 
eeniu, dela 1838 la 1848, în aceste foi s'au frământat 
ideile în mijlocul cărora, în acest mare an, Simion 
Bărnuţiu va arunca chiagul unei credinţe politice si. 
gure şi departe văzătoare, iar Avram lancu le va da 
aureola eroismului şi a sacrificiului. 

In preajma revoluției, în 1847, Timotei Cipariu prie- 
tenul şi unul din colaboratorii cei mai devotați ai lui 
Barițiu, reuşeşte să scoată şi el la Blaj „Organul lu- 
minärii*, transformat în anul următor în „Organul 
naţional“, îndeplinind astfel un gând mai vechiu al 
lui, de a înzestra acest important centru de cultură 
cu un organ de publicitate. In anul revoluţiei, marele 
“filolog, preocupat totdeauna de luminarea mulțimilor, 
tipăreşte tot aici „Invăţătorul satului“, importantă 
pentru că este cea dintâi foaie ardeleană pentru po- 
por, inaungurând astfel o tradiţie care va fi ilustrată 
mai târziu de un mare numnr de publicaţii. : 

După revoluție, regimul de restricţiuni al absolu- 
tismului austriac a creat presei condițiuni de viață 
“mult mai grele decât înainte. Examenul de conştiinţă 
şi de bărbăţie pe care l-au dat Românii în acel an 
trebuia însă să-şi dea roadelt, în orice împrejurări, 
ori cât de maştere ar fi fost ele. Numărul intelectua.- 
lilor români a început să crească în mod simţitor. Ei 
trebuiau feriţi de primejdia desnaţionalizării, care îi 
pândea la fiecare pas, şi reuniți pe linia marilor co- 
mandamente naţionale. Cu toate greutăţile deci, toate 
centrele importante din punct de vedere politic şi 
cultural pentru Românii din Transilvania, Banat şi 
părţile ungurene sẹ înzestrează încetul pe încetul cu 
gazete şi reviste, transformând astfel presa românească 
într'o forţă tot mai conştientă, mai necesară şi mai 
temută de adversari. 

După o scurtă întrerupere, „Gazeta Transilvaniei“ 
reapare în 1850. Barițiu este silit însă să se retragă 
din fruntea ei, rămânând totuşi colaboratorul ei prin- 
cipal. De acum ctitoria lui intră pentru mai bine de 
o jumătate de veac sub conducerea Mureşenilor. mai 
întâi a lui lacob, apoi, începând din 1877 a fiului 
acestuia Aurel. Dacă Gazeta a dăinuit, fiind cea mai 
“veche foaie românească de pretutindeni, luptând şi 

astăzi cu vechea dârzenie pentru integritatea patri- 
moniului românesc, faptul se datoreşte, pe lângă te. 
melia lui Barițiu acestei adevărate dinastii de gazetari 
a Mureşenilor, care s'au identificat cu ea, şi-au luat 
în faţa istoriei răspunderea de a-i păstra obrazul curat 
şi de a o înălța fără şovăire ca un steag în faţa tu 
turor Românilor. . 

In anii 1874 şi 1875 apare tot în acest oraş „Ori- 
entul latin“, scos de Teofil Frâncu, Aron' Densuşianu 
şi loan A. Lapedatu, trei oameni de curaj şi de înalt 
patriotism, foaie remarcabilă prin spiritul ei critic şi 
orientarea ei panromânească. 

Incepând din 1853 Sibiul îşi are şi el gazeta lui.Ea 
se numeşte „Telegraful Român”, şi continuă să apară 
şi astăzi. A fost întemeiată de Andrei Şaguna ca or- 
gan al bisericii ortodoxe pe care marele arhiereu a 
consolidat-o şi a reuşit să-i dea un prestigiu unic. De 
fapt, a fost mai mult de cât atât, reprezentând ideile 
politice ale lui Şaguna, care au tras greu în cumpănă, 
iar din punct de vedere cultural contribuind la stre. 
curarea în Transilvania, mai întâi prin reproduceri 
din publicaţiile de dincolo de munţi, apoi printr'o- 
luptă făţişă, ideile care au contribuit la măcinarea la- 
tinismului, în momentul când ameninţa să devină o 
rătăcire primejdioasă pentru ugitatea noastră spiri- 
tuală. Tot la Sibiu scoate Barițiu „Observatorul“, între 
anii 1878—1885. Gloria acestui oraş o formează însă 
„Tribuna“ care apare zilnic începând cu 1884, fiind 
cel mai important ziar pe care l-au avut Românii din 
Transilvania şi unul dintre cele mai bine scrise ale 
tuturor Românilor. Numele ei este legat de întâiul 
său director loan Slavici, care dacă n'a scris pe fron- 
tispiciul ziarului, a militat în fiecare zi în coloanele 
ziarului peniru deviza „Soarele Românilor la Bucu. 
reşti răsare“. Cu darul lui de a descoperi talentele şi 
de a şi le apropia, el a strâns în jurul ziarului o ade- 

vărată generație de gazetari şi scriitori. Septimiu. Al- 
bini, Gheorghe Bogdan.Duică, Gheorghe Coşbuc, lon 
Rusu Şirianu şi atâţia alţii au ieşit din această şcoală 
unică. Marele merit politic al „Tribunei“ este de af 
răspândit până în adâncul maselor româneşti conșşti- 
inţa unităţii spirituale a neamului românesc— temelie 
pentru unitatea lui politică — a drepturilor şi a dem- 
nităţii lui naţionale. Pasivitatea politică, decretată de 
aproape unanimitatea conducătorilor noştri politici, 
ar fi fost o armă negativă, care s'ar fi îndreptat îm- 
potriva noastră, adormindu.ne conştiinţele, dacă n'ar: 
fi existat activitatea de fiecare zi a presei ardelene, 
în primul rând a „Tribunei“. Ei îi datorăm superba 
solidaritate şi dârzenie din jurul Memorandului. Ea 
ne-a dat renaşterea spirituală, întemeiată pe orienta- 
rea spre popor şi spre valorile româneşti de pretu- 
tindeni. | 

Din năzuinţa de a cobori aceste porunci cât mai 
adânc în masele populare, [on Rusu-Şireanu înteme- 
iază în 1893 tot la Sibiu „Foaia Poporului“, cea dintâi 
-gazetă populară a noastră de mare răspândire. Aici 
a ucenicit părintele lon Moţa, care va tipări, înce- 
pânti din 1902 la Orăştie, „Libertatea”* şi celelalte foi 
ale lui, atât de îndrăgite de țărănimea noastră pentru 
graiul lor simplu şi cinstit. 

Sibiul ne.a dat um mare număr de publicaţii cultu- 
rale, pedagogice şi economice, din care mai amintim 
în această înşirare fugară „Transilvania“, revista As- 
trei întemeiată la 1868 de Barițiu, care îşi continuă 
şi astăzi apariţia, şi mai ales „Luceafărul“, mutat aici 
în 1906 dela Budapesta, revistă care a atins fără în- 
doială apogeul presei ardelene, atât prin calitatea cu- 
prinsului cât şi prin condiţiile ei tehnice, Ea a adâncit 
până la ultimile 'consecinţe politice, ideea unităţii, 
propagată de „Tribuna“. Gospodarul ei priceput a 
fost Oct. C. Tăslăuanu, iar copilul minune, Octavian 

Goga, cel mai mare gazetar pe care l-a dat Ardealub 
dela Barițiu încoace şi fără îndoială unul dintre cei: 
mai mari. pe care i-au avut Românii. 

Tot din Budapesta, care fiind capitala statului de- 
atunci era firesc să devină centru de îndrumare prin, 
presă şi pentru Români, ne.au venit o seamă de pu- 
blicaţii, ale unor naivi sau slabi de înger apostoli ab- 
aşa zisei „împăcări“, care s'a dovedit totdeauna o si- 
nistră utopie, sau altele, editate şi subvenţionate gras- 
de oficialitate. Nici unele, nici altele n'au avut ecou. 
statornic în opinia românească. In schimb „Albina“, 
condusă de Vincențiu Babeş şi îndeosebi „Federaţiu-- 
nea“ vajnicului Alexandru Roman, care au apărut în 
deceniul al şaselea şi al şaptelea al veacului trecut, 
iar mai târziu, la 1907, marele ziar „Lupta“ întemeiat 
acolo de Partidul Naţional Român au fost înconjurate- 
cu dragoste de obştea românească, fiindcă luptau cu 
dârzenie pe linia tradiţională a intereselor noastre. 

Când nu mai pot suporta atmosfera sufocantă de- 
aici, publicaţiile se mută în centrul şi sub ocrotirea 
masei româneşti, cum am văzut că a procedat „Lu- 
ceafărul“ şi cum a făcut cu două decenii înainte „Fa. 
milia“, întemeiată la 1865 de Iosif Vulcan. Ea apare, 
începând din 1880 la Oradea, unde a rămas, datorită 
exclusiv priceperii, stăruinţii şi patriotismului direc-. 
torului ei, până în 1905, bastionul românismului la 
marginea lui primejduită, organul prin care clasa noa- 
stră de mijloc, în curs de formare şi mereu primej-- 
duită de desfigurarea etnică a primit o cultură socială 
în spirit românesc. 

Un alt centru important al presei noastre a fost 
Aradul, unde Ioa Rusu Şirianul, întemeiază la 1896. 
„Tribuna Poporului“, transformată în „Tribuna“, în 
1903, după dispariţia ziarului cu acelaşi nume, care 
apărea la Sibiu. Incepând din 1911, Partidul Naţionatk. 
Român scoate tot aici „Românul“, condus de Vasile 

Goldiş. Amândouă aceste cotidiane au fost adevărate 
podoabe ale presei noastre, nu numai pentru verva 
şi curajul articolelor politice, ci şi pentru bogatele 
dor foiletoane, la care colaborau cei mai buni scriitori 
ardeleni şi numeroşi scriitori din ţara liberă. In afară 
de directorii lor, amândoi gazetari de rasă, aici şi-au 
revărsat comoara spiritului lor un Îiarie Chendi, in- 
-comparabilul Octavian Goga şi atâţia alţii cărora re. 
-gretăm că nu le putem aminti nici măcar, numele. 

Important, dacă nu pentru publicaţii politice, de 
bună seamă pentru foile lui culturale, a rămas tot 
ximpul Blajul, în care „Unirea“, organ al bisericii ro- 
mâne unite a împlinit în anul trecut o jumătate de 
veac de existenţă. 

In sfârşit, pentru a încheia cu centrele mai impor: 
tante ale presei de dincolo de Carpaţi să amintim 
Timişoara, cu gazetele ei „Luminătorul* şi „Drepta- 
tea“ — în redacţia acesteia a muncit Teodor V. Pä. 
căţeanu, care a colindat apoi o vieaţă de patriarh 
prin multe alte redacţii, cinstindu-le cu munca lui de- 
votată — apoi Lugojul, unde patriotul luminat şi ne- 
temut, gazetarul de mare cultură, râvnă şi talent Va- 
eriu Branisce a condus timp de 18 ani, începând cu 
1901, „Drapelul“. j 

Nu poate, fi trecută apoi cu vederea nici contribu- 
ţia ardeleană la presa celorlalte provincii: un Gh. 
Bogdan'Duică, Branisce şi Sextil Puşcariu în Buco. 
vina, un Onisifor Ghibu în Basarabia, apoi un lung 
şir de gazetari care s'au afirmat în întreagă desvol- 
tarea presei din ţara liberă, dintre care se cuvine să 
amintim măcar numele marelui Aurel C. Popovici, 
atât de cult, atât de patriot, atât de pasionat în dia- 
lectica lui implacabilă, dela moartea căruia în pribegie 
la Geneva şi în vremuri grele ca şi cele de acum, se 
împlinesc 25 de ani. 

Iată într'o sumară privire retrospectivă, felul în 
Care s'a înfiripat presa Transilvaniei, caracterele ei 
principale, centrele din care a apărut cu dârzenie, ca 
din nişte fortărețe inexpunabile drepturile românis- 
mului şi câţiva numai dintre comandanții unei legiuni 
întregi de eroi cunoscuţi şi necunoscuţi care au iuptat în 
rândurile ei. Câţi dintre ei n'au cunoscut suferinţa închiso- 
rilor, sau măcar jignirea unei condamnări nedrepte,pen- 
trucă au apărat libertatea şi năzuinţa spre lumină a 
unui popor oprimat? Ca să dăm un singur exemplu 
— că din păcate nu avem o statistică complectă în 
această privinţă — numai redactorii „Tribunei“ au su- 
ferit în curs de 10 ani, dela 1893 la 1903, 17 ani de 
temniță şi 40.000 de coroane amendă, sumă enormă 
atunci. Pentru ei închisoarea a fost însă totdeauna 
cel mai nobil certificat de serviciu. Dacă nu-i pândea 
boala sau mizeria, sau dacă nu erau nevoiţi să dis- 
pară prin Vama Cucului, persecuţiunea îi îndârjia, le 
înzecea puterile. Societatea românească i-a încunjurat 
totdeauna cu sprijinul şi dragostea ei. Un Diamandi 
Manole, un Gheorghe Pop de Băseşti, un Dr. loan 
Mihu, Mocioneştii au fost adevăraţi mecenaţi ai ace- 
stei prese. Până şi ultimul ţăran ştiutor de carte, care 
aştepta cu nerăbdare în fiecare Duminecă foaia lui, 
era convins că presa este sângele care dă vigoare or- 
- ganismului naţional. 

Multe pot fi explicaţiile reuşitei acestui aşezămănt, 
Noi credem însă că una singură înlocueşte pe toate. 
Ea este credință în puterea de vieață a neamului româ- 
nesc. „Credinţa o am păstrat!“ exclamă Aurel Mure- 
şianu, la sfârşitul unei vieţi de trudă. „Staţi neclintiţi 
la postul la care v'a chemat soartea — continuă el; 
— n'aşteptaţi dela nimeni nici mulţumire, nici recu- 
noştinţă, ci în bine şi în rău, în pace şi în războiu, 
ţineţi sus şi tare steagul mântuirii poporului vostru, 

ca să-l vadă şi să-l recunoască, pentru ca să nu se 
risipească şi să nu piardă nădejdea în izbândă“. 
Credinţa răstoarnă munţii — spune cuvântul Evan- 
gheliei. Credinţa presei ardelene a măcinat în curs de 
“un veac Carpaţii, munţii, care streinii au crezut că 
sunt un hotar veşnic. Dacă vom şti să o păstrăm în 
-sufletele noastre, ea va surpa cu atât mai uşor munţii 
artificiali, pe care fi aruncă între frate şi frate o ne- 
aătulă ' poftă de cucerire asiatică, o miopie istorică 
âncorijibilă şi împotrivirea unor vremuri maştere. 

Dacă aveţi prilejul să vizitaţi depozitul uneia dim 
marile noastre biblioteci, vă rog să cereţi să vi se 
arate raftul cu Gazeta Transilvaniei. Este un monument 
rar al tiparului românesc. Peste o sută de volume se 
înşirue alăturea, impresionante prin masivitatea lor. 
Sunt colecţiile celei mai vechi gazete de pe întreg- 
cuprinsul pământului locuit de Români, nu numai în 
limba noastră, ci şi în limbă străină. La început vo- 
lumele sunt mai subţirele şi de format mai mic. Ga- 
zeta apărea atunci odată pe săptămână: Paginile ei 
sbârcite de bătrâneţe, sunt scrise cu buchi. Încetul 
cu încetul volumele se îngroaşă însă. Incepând din 
1842, Gazeta iese de două ori pe săptămână, dela 1886 
de trei ori, iar din 1884 zilnic. Creşterea în volum a 
acestor colecţii reprezintă energia în creştere a popo- 
rului român din Transilvania. Pas de pas, foaia dela 
Braşov a mers alăturea de el, adeseori în fruntea lui, 
niciodată în urmă, luminându.l, încurajându.l, mustrân- 
du-l fără cruţare când era nevoie, întărindu.i puterea 
de rezistenţă, de luptă şi de credinţă. Dacă ai răb- 
darea să răsfoieşti aceste file, îngălbenite de vreme, 
te cuprinde un freamăt de bărbăţie, parc'ai intrat 
îatr'o pădure de stejari. De nicăiri umbrele strămoşi.. 
lor nu te înconjoară mai numeroase, mai luminoase şi 
mai dârze. Gazeta este o pildă rară de idealism şi 
tenacitate ardelenească. La jubileul de 50 de ani, Tite 
Maiorescu i-a trimis acest mesagiu: „Nicio pulere nw 
se poale suprima în natură; de aceea este periculos a œ 

- comprima“. Într'adevăr, desvoltarea Gazetei ilustrează 
admirabil această lege, care de altfel ar putea fi scrisă 
pe frontispiciul istoriei noastre. Încercarea de a „com- 
prima“, forţa naturală a poporului român, n'a făcut 
decât să-i crească puterile şi, mai curând sau mai 
târziu, ea s'a întors împotriva acelora care au luat 
această primejdioasă iniţiativă, 

Dacă, interesându.-vă mai de aproape de acest exem- 
plu de tenacitate, aţi vrea să cunoaşteţi numele ace- 
lora care l-au înscris în istorie, să nu vă așteptați la 
un lung pomelnic, care să vă întunece memoria. Ele 
nu sunt decât două: a lui Gheorghe Barițiu şi a Mure- 
şenilor. Barițiu a pus temeliile de granit ale clădirii 
şi a ridicat întâiul ei etaj. Incă din primii ani „mâna 
lui dreaptă“ — expresia îi aparţine — a fost Andrei 
Mureşianu, poetul, autorul lui „Deşteaptă-te Române”, 
In 1850 Barițiu, neînţelegând să facă regimului abso- 
lutist de atunci concesiile care i se cereau. se retrage 
din fruntea foii, cedând răspunderea redacţiei lui 
Iacob Mureşianu, rămânând însă şi mai departe cola- 
boratorul ei principal. Iacob o gospodăreşte până în 
1877, când o lasă moştenire fiului său Aurel. Din mo- 
mentul când a luat această povară pe umerii săi, până. 
în 20 Iunie 1909, când moartea l-a găsit cu condeiul 
în mână, Aurel Mureşianu a apărat, a cultivat şia 
îmbogăţit brazda moştenită cu neistovită putere de 
muncă, cu credinţă, cu curaj şi neînfrântă demnitate, 
devenită legendară în istoria presei noastre, 

De unde a moştenit el aceste virtuţi?. 

Mureşenii descind din Maramureş, stupul din care 
au roit descălecătorii, ţara cu boieri în opinci şi cu 
balade. Viţă de boierisunt şiei; cu o baladă se asea- 
mănă povestea vieţii lor. În vremurile de demult — 
spune cronica familiei — au coborit din Ţara lui 
Dragoş patru fraţi în ţinutul Năsăudului şi al Câmpiei 
ardelene. După locul ei de origine, ei au fost numiţi 

»Moroşeni“, cum numesc şi astăzi ţăranii de pe Someş 
pe Maramureşenii. Bunicul lui Aurel a luptat ca sol. 
dat grănicer în războaiele napoleoniene, de unde, cum 
spune el, „trei gloanțe înfipte în trupul meu am adus“. 
Pe la 1800 a desbrăcat însă uniforma cătanelor negre 
pentru a îmbrăca haina preoțească. Trecerea aceasta, 
de pe câmpul de luptă în slujba altarului, şi invers, 
se întâlneşte destul de des În istoria Transilvaniei. 
Lupta pentru neam cerea adeseori să schimbi crucea 
cu sabia sau să le serveşti pe amândouă în acelaşi 
timp. Iacob, unul, din fii acestui preot.soldat, se sta- 
bileşte în Braşov, ca profesor, mai apoi ca director 
al gimnaziului romano-catalic. Incepând din 1850 el 
este redactorul răspunzător al Gazetei. Fiul său Aurel 
se naşte la 20 Iunie 1847. In familia lui, în şcoalele 
secundare pe care le-a frecventat, la Braşov şi la Blaj, 
el s'a hrănit cu amintirea uriaşă a revoluţiei din 1848. 
Viitorul director al Gazetei este fiul sufletesc al acestui 
eveniment de răscruce al istoriei noastre. Din ezem.- 
plul vieţii celor care au luat parte activă la desfă- 
şurarea lui — şi pe care a avut prilejul să.i cunoască 
din prima copilărie — din învăţămintele politice ale 
acestui an şi ai celor care l-au urmat, din legenda 
care lua aripi sub ochii lui, s'a format nu numai 
crezul politic al vieţii lui, ci însăşi personalitatea 
lui morală. Asemenea lui Simeon Balint, straşnicul 
protopop al Câmpenilor, lui Axente Sever, numele 
căruia umplea de groază pe duşmani, lui Simeon Bär. 
nuţiu, Treboniu Laurian, Papiu Ilarian şi a altor su- 
pravieţuitori ai revoluţiei, Aurel Mureşianu şi-a päs- 
trat toată viaţa atitudinea de naționalism intransigent 
şi protestatar. Cu toate desamăgirile suferite din par. 
tea Curţii din Viena, sprijinul ei trebue căutat fără 
întrerupere. Cu duşmanul cu care ne-am măsurat în 
1848, frângându-i cerbicia, nu trebue însă colaborat. 
Să preferăm libertatea din munţii noştri — spune 

Aurel — coliviei de aur a dietei dela Pesta. Când 
Viena a sprijinit tot mai mult politica Budapestei, 
concluzia acestei gândiri' politice a fost pasivitatea. 
Aurel Mureşianu a fost upul din inițiatorii ei şia 
apărat-o cu îndârjire până la moarte, chiar şi atunci 
când s'a dovedit că ea nu mai poate aduce rezulta- 
tele scontate. Pasivitatea lui nu însemna însă retra- 
gere comodă la gura sobei, ci lupta continuă pentru 
întărirea conştiinţei naţionale, prezenţa neîntreruptă 
în arenă pentru solidarizarea mulțimilor româneşti 
pe linia marilor comandamente ale neamului. 
Redactorul Gazetei încurajează, încă din copilărie, 
orice acţiune care întăreşte solidaritatea naţională. 
In 1862, ca elev al liceului săsesc din Braşov, el ini- 
țţiază „Compania literară a junilor studioşi dela Gin na- 
ziul superior din Braşov pentru cultivarea limbei şi a lite- 
raturii române“, la şedinţele căreia el citeşte numeroase 
disertaţii, dintre care una poartă titlul, semnificativ 
pentru credinţele lui de mai târziu: „Pelagia Roșu, sau 
femeile române în 1848". Lui Aurel Mureşianu se da- 
toreşte reuniunea celor două societăţi ale studenţilor 
români din Viena într'una singură, pe care, inspirân- 
du-se dela „Italia jună“ a lui Mazzini, el va boteza.o 
„România jună“, Cu prestigiul pe care i la dat Emi: 
nescu, Slavici şi un lung şir de spirite alese de pe 
întreg cuprinsul pământului românesc, ea va deveni 
cea mai de seamă societate studenţească din trecutul 
românesc. Dela Viena, unde a făcut strălucite studii 
de drept, el trimitea Gazetei articole de o surprinză- 
toare maturitate politică. Mai importante decât acestea 
sunt însă articolele publicate în marea revistă vieneză 
Die Reform, de sub conducerea lui Franz Schuselka, ziarist, 
deputat şi mare orator al parlamentului austriac, Era 
în vremea când Românii din Transilvania au primit 
lovitura de măciucă a dualismului, trezindu.se „uniţi“ 
cu Ungaria cu toate protestele lor energice şi repetate, 

Aurel Mureşianu a luptat cu toate puterile tinereţii 
sale împotriva acestui dualism, prin articolele apărute 
timp de trei ani în revista lui Schuselka, comentate 
pe larg atât în presa noastră cât şi în cea străină. 
„Nenarocita împărţire în două a imperiului“ — spune 
el într'unul din articole — despoiază trei sferturi din 
locuitorii Ardealului de drepturile şi libertăţile lor 
politice“... „Ardealul nu poate trăi decât prin unirea 
liberă a popoarelor sale — spune el în alt articol; — 
ca bastion al despotismului maghiar niciodată“. 

„Pentru a rezista acestei ameninţări a însăşi existenţei 
lor, Românii trebuiau să se unească. Mureşianu ar fi 
dorit ca pe acest front solidar să se aşeze toţi Ro- 
mânii din monarhie. Când vede că acest plan este 
irealizabil, militează deocamdată pentru unirea într'un 
partid a celor din Ardeal şi Ungaria. La conferinţa 
naţională din Sibiu, ţinută în 1881, când a luat fiinţă 
Partidul Naţional, rolul lui Mureşianu a fost dintre 
cele mai însemnate. Şi cu toate că nu Gazeta a fost 
organul oficial al Partidului, ci „Tribuna“ dela Sibiu, 
Mureşianu a militat fără întrerupere pentru întărirea 
şi solidaritatea Partidului. 

Numeroase din atitudinile de mai târziu ale lui Mu- 
reşianu nu se pot explica decât prin această preocu- 
pare permanentă de solidaritate. Aşa este de pildă 
atitudinea în procesul Memorandului. Mureşianu a 
fost unul din iniţiatorii acestui act politic, care a răs- 
colit până în adâncime conştiinţa naţională a Româ- 
nilor din Transilvania şi a avut un mare răsunet în 
opinia europeană. Ín 1890 el redactează chiar un pro- 
iect de Memorand, care n'a fost însă acceptat, pro. 
babil din pricina formei lui prea răspicate. Omul 
crescut în spiritul generaţiei dela 1848 nu era obişnuit, 
cu frazele onctuoase, care singure puteau străbate la 
Curtea din Viena. „Constituţionalismul unguresc— spune 
ciorna de Memorand a lui Mureşianu — este pentru 

noi o minciună... Poporul române, despoiat de drepturile 
sale politice naționale şi de libertatea sa individuală şi 
amenințat cumplit în bunăstarea și averea sa, amenințat 
-chiar în biserica sa, a ajuns într'o stare, pe care numai 
un fir de păr o desparte de totala disperare“. Şi după 
ce continuă în acest fel, încheie: „Fiţi încredințat, 
Majesiate, că Românii nu vor renunţa niciodată la aceste 
drepturi“. 

Pentru buna reuşită a Memorandului el cerea soli- 
darizarea tuturor Românilor de dincolo de Carpaţi, 
deci şi a celor din Banat, care au păstrat mereu o 
atitudine de rezervă. Cerea apoi solidarizarea maselor 
populare, conştiinţa cărora trebue lâmurită şi îndâr- 
jită prin întruniri populare. 

Dacă Aurei Mureşianu a criticat procedeul între- 
buinţat în înaintarea Memorandului, când cererile 
juste ale naţiunii române au fost răsplătite prin târtrea 
conducătorilor ei în faţa justiţiei, a sărit în apărarea 
lor ca un leu rănit. In sinistrul proces istoric dela 
Cluj, el a fost unul din principalii apărători. Gazeta 
protestează în fiecare zi, din coloanele ei. „Dușmanii 
de veacuri ai neamului românesc dintre Tisa şi Carpaţi 
— scrie el în numărul 90 din 1894 — şi-au împlântat 
securea in marele stejar al națiunii noastre, pe care vor 
să-l răstoarne la pământ“. lar la bara dela Cluj cere 
ca apărarea să se facă numai în limba română, „căci 
m'am venit aici să facem dietă ungurească“. In redac- 
tarea declaraţiei D.rului Raţiu, exemplu clasic de 
demnitate răspicată şi de curaj, Aurel Mureşianu a 
avut o parte însemnată. 

Nu e singura dată când neînfricatul gazetar apără 
demnitatea limbii româneşti. Asemenea tuturor frun- 
taşilor vieţii noastre politice şi culturare, Mureşianu 
credea cu tărie că limba este pavăza principală a na- 
ţionalităţii noastre. Pierderea ei nimic nu o poate 
înlocui. De aceea, când în 1882 se încearcă maghia- 

rizarea tuturor şcoalelor noastre secundare, Gazeta 
protestează cu energie şi ia iniţiativa unor întrunir? 
publice de mare răsunet. Tot aşa în 1891,când planul 
de desnaţionalizare coboară mai jos, pentru a desfi- 
gura sufletele plăpânde ale copiilor, abia ieşiţi diœ 
leagăn, pentru care se intenţionează să se întemeieze 
azile de copii de limba maghiară. Totdeauna Gazeta 
dela Braşov a fost, de altfel, o fortăreață din care 
limba se apăra fără odihnă. Conservatismul ei etimo- 
logic se explică numai prin teama ca nu cumva prim 
adoptarea ortografiel fonetice, limba să-şi piardă dem- 
nitatea romană. 

Aurel Mureşianu a fost cel dintâiu ardelean care 
şi-a dedicat întreaga veaţă profesiunii de "gazetar. 
Marele fruntaş, Gheorghe Barițiu a dat şi el acestei 
profesiuni, care avea atunci aureola unui apostolat, 
o însemnată parte din lunga şi bogata lui existență. 
Aurel Mureşianu şi-a dărait:o în întregime. După stră- 
lucite studii la universitatea din Viena, în timpul că- 
rora n'au încetat de a colabora la gazete, se gândea 
pentru moment să se facă avocat. A şi făcut câţiva 
aai de practică avocaţială, creându.şi un bun nume 
şi frumoase relaţii în capitala monarhiei. Căzut la pat- 
tatăl său fi trimite însă în 1877 un apel desnădăjduit 
să vină să preia conducerea gazetei. Incă din primii 
ani ai studenţiei sale, bătrânul gazetar scria fiului său: 
„Osteneală eşti dator a aduce pentru naţiune, de când 
te-ai născut şi voiu să aduci până la ultima ta su- 
flare“. În momentul atât de decisiv pentru vieaţa lui, 
când trebuia să aleagă între cariera de avocat şi ga- 
zetărie, el îşi va fi adus aminte de aceste cuvinte, şi 
a ales pe cea din urmă. „M'am decis — spune el, în 
mişcătoarea confesiune publicată în numărul prin care 
sărbătorea 70 de ani dela întemeierea gazetei — m'am 
decis a-mi dedica toate forţele mele ziaristicei române 

şi națiunii. Vedeam bine ce mă aşteaptă... Am închis 
deci ochii şi am sărit în reduta Gazetei, ca să apăr 
steagul în jurul căruia au luptat bărbaţii cei mai dis- 
tinşi din epoca redeşteptării noastre naţionale“... 
Şi.într'adevăr, perspectivele nu erau de loc surâ- 
zătoare. Persecuţiunile puterii de stat împotriva pre- 
sei româneşti deveneau din zi în zi mai numeroase 
şi mai anevoie de suportat. Afară de aceasta, Gazeta 
începea să fie concurată tot mai serios de alte organe, 
care apăreau la Românii din Transilvania. In două 
rânduri, concurenţa aceasta putea să-i fie fatală. La 
1878, când Mureşianu preia conducerea foii, Barițiu, 
care timp de patru decenii a fost colaboratorul şi in. 
spiratorul ei principal, se mută la Sibiu, unde pri- 
meşte oferta unor amici de a scoate gazeta „Obser- 
vatorul“. Noul organ nu era ostil foii dela Braşov, 
dar ducând în linii mari aceeaşi politică, putea să 
rupă din cititorii şi sprijinitorii Gazetei. Mureşianu 
nu era însă din rândul acelora care descurajează 
repede. El pune în paginile bătrânei foi tot focul ti- 
nereţii lui, toată pregătirea aleasă pe care şi-o câşti- 
gase la Viena. Departe de a slăbi, Gazeta se întăreşte. 
După doi ani, în 1880, ea apare de trei ori pe săptă- 
mână. Al doilea moment critic a fost întemeierea în 
1884, la Sibiu, a „Tribunei“.: Comitetul însărcinat cu 
întemeierea acestui ziar a oferit lui Mureşianu con- 
ducerea, cerându-i, în schimb desființarea Gazetei, El 
n'a putut accepta dărâmarea unei instituții atât de 
vechi şi încărcată cu atâta prestigiu. In loc Să se lase 
cuprins de griji, transformă Gazeta în cotidian cu 
zece zile înainte ca Tribuna să apară. Ardealul avea 
acum două cotidiane. „Două tunuri care se descarcă 
în fiecare zi!” a exclamat Diamandi Manole, unul din 
sprijinitorii principali ai ziarului sibian. De acum 
conştiinţa naţională era frământată în fiecare zi; de 

acum nu mai scăpa niciun act, măsură sau provocare 
a duşmanilor fără replică imediată; însăşi vieața spi- 
rituală se resimte puternic de această muncă cotidi- 
ană cu valorile spiritului. Concurența cu „Tribuna“ 
. a durat două decenii, Cu toate că Gazeta nu s'a pu- 
tut ridica la nivelul literar al ziarului dela Sibiu, a 
câştigat mult din această concurenţă, Colaboratori 
ei externi s'au înmulţit. Foiletonul egalează uneori 
pe al Tribunei. El ar merita odată un studiu siste- 
matic, In 1887, ea reuşeşte să-şi întemeieze o tipogra- 
fie proprie. Incepând din 1889 ea scoate pentru 
popor Gazeta de Duminecă, la care colaborează un Andrei 
Bârseanu, Ion Pop.Reteganul, I. C, Panţu, bucovi- 
neanul Iraclie Porumbescu şi alţi reprezentanţi iubi- 
tori şi admirabili cunoscători ai sufletului ţărănimii 
noastre. 

Mult mai grele decât această concurenţă erau lovi- 
turile puterii de stat. Când Gazeta se transformă în 
cotidian, evenimentul este primit cu entuziasm de 
studenţii români din Cluj; ceilalți însă o ard în pieţele 
oraşului. Urmează apoi un lung şir de procese de 
presă, care răresc numărul şi aşa scăzut al redacto- 
rilor şi secătuesc fondurile, strânse cu mare trudă şi 
chivernisite cu atâta grijă. Mureşianu are şi el parte 
de două condamnări la închisoare, una în 1889, iar 
alta în 1896. El se duce cu fruntea ridicată la bara 
justiţiei, refuzând să întrebuinţeze altă limbă decât 
aceea pe care a învăţat-o dela mama lui, storcând 
prin atitudinea lui demnă, nu numai admiraţia Româ- 
nilor, ci şi a străinilor. „Mureşianu e spătos, de sta. 
tură înaltă, părul şi barba lui încep să încărunţească 
— scrie ziarul „Budapesti Hirlap”. Decât statura mai 
impunător e talentul lui oratoric, Vocea lui e puter- 
nică, de aramă curată; predarea clară răpeşte cu ea 
şi pe cel ce nu înţelege nicio vorbă din cuvân= 
tarea lui“. 

La întoarcerea din înch soare sau dela procesele de 
presă îl aştepta acasă banderii de călăreţi şi sute de 
telegrame şi scrisori de felicitare şi îmbărbătare. 
Această simpatie sinceră şi largă era singura mân- 
gâiere a trudei lui de fiecare zi, a grelelor încercări 
pe care numai el le cunoştea. Când Gazeta împlineşte 
50 de ani, în 1888, şi 70 de ani în 1908, în toate stra- 
turile societăţii româneşti de ambele părţi ale Carpa- 
ţilor, curg valurile urărilor şi a omagiilor. Evenimen-- 
tele iau proporţiile unor adevărate sărbători naţionale 
însemnate în două numere jubiliare de toată frumu- 
seţea. Kogălniceanu, pentru care Aurel Mureşianu a 
avut totdeauna un adevărat cult, îi trimite, în 1888, 
o lungă scrisoare, din care desprindem aceste rânduri 
care nu trebue să-şi piardă niciodată actualitatea: 
„Dreptul nu piere niciodată... Noi, Românii din Re- 
gatul românesc, un minut n'am fost, un minut nu 
suntem, fără a împărtăşi durerile voastre; fără a sim- 
patiza cu sforţările voastre pentru asigurarea naţi- 
onalităţii române, acolo unde Dumnezeu şi Divul 
Traian a împlântat-o căci ştim că atunci când — (dar 
aceasta nu va fi) — când naționalitatea română ar f 
stinsă peste Carpaţi, nici noi Românii de dincoace de 
Carpaţi nu vom avea propria noastră existenţă naţio- 
nală asigurată“. 

Erau, fireşte, toate aceste sinele ua tăi, o mare mån- 
gâiere pentru Aurel Mureşianu. Chiar dacă ele nu 
veneau Însă să picure untdelemn pe rănile luptăto- 
rului, chiar dacă loviturile duşmanilor s'ar fi repetat 
în fiecare clipă, el ar fi continuat să lupte. Ardea în 
sufletul lui o credință neînfrântă în puterea de viaţă 
a naţiei sale, care ea singură ar fi fost de ajuns să-i 
înzeciască puterile. Creşterea sub ochii lui a presti- 
giului Regatului Român — cu câtă bucurie a salutat 
Gazeta Războiul Independenţei şi întemeierea Rega- 
tului — manifestările tot mai energice şi mai cuprin- 

zătoare ale conştiinţei politice a Românilor din Tran. 
silvania îi 'hrăneau accastă credinţă. In scrisoarea 
amintită, Kogălniceanu urează (Gazetei să-şi serbeze 
jubileul de o sută de ani „în mijlocul unei națiuni fe- 
ricite, adică ajunse la culmea împlinirii dreptelor sale 
aspiraţiuni“. Aurel Mureşianu n'a mai ajuns această 
zi mare, dar a pregătit-o brin munca neprihănită a 
unei vieţii exemplare. 


www.dacoromanica.ro 


VASILE ALECSANDRI ŞI ANDREI BÂRSEANU:' 


1. Legăturile lui Alecsandri cu Ardealul formează 
un capitol mare de istorie literară şi în acelaş timp 
de istorie a unităţii spirituale a românismului. Vom 
încerca să scriem altădată acest capitol. De astădată 
vom da numai o schiţă a lui, pe care o credem nece- 
sară pentru a înţelege cele ce vom spune mai târziu 
despre raporturile poetului cu Andrei Bârseanu. 

Geniul poetic al lui Alecsandri a început să se 
afirme prin anii patruzeci.ai veacului trecut, când în 
toate provinciile româneşti se lucra cu mult entu- 
ziasm, cu eroism chiar, la trezirea conştiințelor ra- 
tionale. Cărţile, gazetele, oamenii treceau dintr'o pro- 
vincie în alta, ducând cu ei ideile şi primind idei noi. 
Astfel a cunoscut şi Alecsandri Ardealul, mai întâi ` 
prin călugărul maramureşan Gherman Vida, care ia 
fost dascăl în copilărie !); apoi prin scrierile Şcoalei 
ardelene, atât de citite pretutindeni; şi, în fine, prin 
gazetele dela Braşov ale lui Gheorghe Bariț, în pa- 
ginile cărora se întâlneau toate condeele de seamă ale 
neamului. Câtă admiraţie aveau Moldovenii pentru 
acesta din urmă o dovedeşte scrisoarea colectivă din 
1843, prin care îl anunţă că îi trimit, drept recunoş- 


1) Trecând Carpaţii, acest călugăr duce în desagii lui manuscrisul 
Cronicei lui Şincai, care va fi tipărit, mai întâi fragmentar, la laşi, . 
în 1843, i 

tinţă- pentru opera lui românească, un inel, — dar 
-deosebit de simbolic pentru acele vremi. Intre cei 
care semnează această adresă este şi Vasile Alec- 


„sandri.!) 
Din acest contact îndepărtat cu Ardealul, cred că 


i-a rămas lui Alecsandri ideea latinităţii, pe care el, 
cel dintâi va transpune:o pe registrul poeziei adevă- 
rate în acea Sentinelă Română, scrisă în 1848, publi- 
cată însă ceva mai târziu, cea mai iubită poezie a lui 
dincoace de Carpaţi. Sentinela era să fie un fragment 
numai dintr'un mare poem „despre cuprinderea Da- 
ciei“, care preocupa pe poet în această epocă de apel 
-stăruitor la gloria străbună. lar ideea latină va adân- 
cio şi lărgi-o mereu, toată vieaţa, aşezând.o în cen- 
trul concepţiei lui politice şi culturale. 

Cu sufletul eroic al Ardealului, Alecsandri a avut 
însă şi un contact mai intim, în 1848, adică în anul 
în care conştiinţa românismului acestei provincii a 
fost răscolită până în străfundurile ei populare. După 
:sugrumarea în faşă a revoluţiei din Moldova, Alec- 
sandri se refugiază la Braşov, în Aprilie 1848, adu- 
când cu sine nu numai Sentinela — pe care am amin- 
tito, — ci şi Deşteptarea României, tipărită pe foi vo- 
lante, înainte de a fi publicată aici în Foaia pentru 
Minte, cu o lună înainte de Deșteaptă»te Române, pe 
care, evident, l-a influenţat. In cele două luni petre. 
cute la Braşov, el mai dă Foaiei poeziile 15 Mai 1848 
şi Hora Ardealului, scrise cu acelaşi scop revoluţionar. 
Activitatea aceasta l-a făcut incomod la Braşov, de 
unde a trebuit să plece în Iunie „trecând — cum spune 
el — printre popor în plină revoluţie, în jurul târgu- 
rilor şi în mijlocul satelor româneşti“. S'a dus la Cer- 
năuţi, mai apoi la Paris, luptând cu farmecul talen- 


1) Ion Breazu, Un omagiu al Moldosenilor pentru Gheorghe Bariț, 
în Transilvania, Anul 70 (1939), p. 132—134. 

tului pentru drepturile naţiei sale. A continuat deci 
să facă politică şi poezie, servind cu una pe cealaltă,. 
înălţându.le pe amândouă prin nobleţa sufletului sàv. 
Ardelenii, rămaşi acasă cu amărăciunea unor speranţe 
înşelate, dar cu amintirea momentelor neuitate din 
epopeea dela 1848 — au continuat să facă politică, 
îndepărtându:se tot mai mult de poezie, desfigurând-o 
într'o limbă fabricată în atelierele latiniştilor fanatici. 
Această schinjuire a limbii, Alecsandri n'a putut-o 
ierta, Între Ardealul oficial şi poet s'a săpat astfel o 
prăpastie, care n'a putut fi astupată definitiv decât 
prin 1880, când Alecsandri a devenit Regele neînco- 
ronat al poziei române, în faţa căruia toate steagurile- 
s'au închinat. 

Alăturea de amicii lui Moldoveni, Alecsandri a ata- 
cat unde şi de câteori a putut, cu armele lui poetice, 
pe stricătorii de limbă ardeleni, cari ajunseseră atot- 
puternici până şi în Academia Română. In tot acest 
răstimp de după 1848, dacă relaţiile personale ale 
poetului cu Ardealul oficial au fost întrerupte, opera 
lui îşi făcea drum, dincoace de Carpaţi, încet dar sta-- 
tornic, la început mai mult subteran, mai apoi pe faţă 
şi prăvălitor ca o avalanşă. Admiratori a 'avut tot- 
deauna, mai als în Sudul ardelean, la Braşov şi Si- 
biu; Nordul nu va ficucerit definitiv decât mai târziu. 

Alecsandri a cucerit mai întâi prin poezia lui. Ti- 
nerii îl recitau şi îl cântau mereu la festivalurile lor. 
Sentinela Română a fost, cu toată lungimea ei, una din 
cele mai recitate poezii româneşti în Ardeal.:) Deş: 


1) lată un exemplu caracteristic dela 1866, povestit de I, Hossu- 
Longin în Amintiri, Caetul IV, p. 49 şi urm. (în manuscris, la Bi- 
blioteca Universităţii din Cluj). Elevii români dela liceele ungurești - 
din Cluj au reînființat în acel an „Societatea Junimei studioase“,. 
care, între altele, organiza şi festivaluri cu recitări şi cântece. La 
unul din aceste festivaluri, Hossu-Longin, pe atunci în clasa VIl-a, 
reGitează Sentinela Română, pe care a învăţat-o din Lepturariul lu 

teptarea României se cânta în Ardeal încă dela 1848, 
Poezia lui a avut mereu imitatori dincoace de munţi. 
In jurul ei se încrucişau săbiile în coloanele publi- 
- caţiilor noastre, între apărătorii şi detractorii poetului. 
Alecsandri a cucerit apoi prin teatrul lui. Elevii 
şcoalelor secundare, burghezia ardeleană în curs de 
formare, ţăranii chiar, cereau mereu teatru şi noi nu 
aveam un repertoriu naţional. Am recurs atunci la 
Alecsandri, cu toate că piesele lui, fiind legate de 
anumite stări de lucruri din Principate, nu erau tot- 
deauna înţelese de spectatorii ardeleni. In tot acest 
secol al XIX, noi am văzut însă în teatru mai ales 
un mijloc de cultivare a limbii şi a sentimentelor na- 
tionale. Pentru acest motiv a fost admirat înainte de 
toate şi teatrul şi poezia lui Alecsandri. Şi este jin- 
teresant de amintit că, între piesele mai mult jucate 
dincoace de Carpaţi, este Rusaliile în satul lui Cremene, 
în care autorul lovea, cu satira sa plină mai mult de 
haz, decât de cruzime, în latiniştii ardeleai, zugrăviți 
în personajul Galuscus. S'au mai jucat canţonetele şi 
piesele cu subiecte luate din viaţa dela ţară, cu atât 
de multe asemănări în toate provinciile româneşti. 
Alecsandri a străbătut apoi în Ardeal prin poezia 
populară, care dacă a avut dincoace de Carpaţi tot- 
deauna admiratori, entuziasm unanim n'a stârnit decât 
prin culegerile poetului moldovean. Această desrobire 
a cântecului popular din lanţurile ignoranței şi a unei 


Pumnul. Cu toate că poezia a fost recitată la sfârşitul programului 
a stârnit un entuziasm neobişnuit. „Când am terminat, ca un singur 
om, au sărit toţi în picioare şi se năpustiră asupra mea, imbrăţi- 
şându-mă şi sărutându-mă, ca pe un copil răstăţat“, La dorinţa lui 
Ladislau Vaida, fruntaş politic ardelean, poezia a fost recitată a 
doua oră. Insuileţirea a fost acum atât de mare, încât toată asis- 
tenţa a început să cânte Deşteaptă-te Române. Printre cei prezenţi 
erau, afară de Vaida, Nie Măcelar, Ladislau Pop şi Iacob Bologa, 
cei doi din urmă viitori preşedinţi ai Astrei. 

false interpretări este, credem, cel mai mare merit al 
poetului. El ne-a ajutat astfel să ne înfrăţim cu po- 
porul, de care niciodată nu ne-am depărtat în Ardeal, 
şi prin această comunitate de inspiraţie, de simţire şi 
de limbă, care ne-o dă poezia. Rezultatul a fost între 
altele, că Alecsandri, mai mult decât oricine, ne-a 
ajutat să iubim iarăşi graiul strămoşilor, păstrat în 
toată bogăţia lui în gura ţăranilor. După poezia po- 
pulară am început să îndrăgim basmul, să le imităm 
apoi şi pe unul şi pe celălalt, ajungând, pe acest drum, 
prin Slavici şi Coşbuc la o adevărată primăvară lite- 
rară. Dacă Junimea a indiguit şi a adâncit apele aces- 
tei primăveri, Alecsandri este acela care le-a desgheţat,. 
le-a deslănţuit — să învioreze văile şi şesurile. 

Pe toate aceste căi, cultul pentru bardul dela Mir. 
ceşti a crescut mereu, atingându-şi culmea în 1878,. 
când prin premierea la Montpellier a Cântecului gintei 
latine, Alecsandri a devenit o glorie universală, o 
mândrie naţională, necesară oriunde, dar mai ales aici 
în Ardeal, unde aveam nevoie, pentru încrederea în 
puterile noastre, nu numai de conştiinţa superiorității 
numerice şi a dreptului, ci şi de prestigiul creaţiei 
spirituale, încununată de un mare juriu european. 
Aproape din toate centrele culturale ardelene sau 
trimis atunci omagii entuziaste poetului, iar el a avut 
răgazul să răspundă tuturor, spunând cuvinte de mul- 
țumire şi încurajare, eu o semnificaţie mult mai adâncă 
decât se dă unui act convenţional. Aşa, de pildă, mul- 
ţumind Românilor din Arad, el le scria: „Ardealul a 
fost totdeauna cuibul: sacru al românismului, pe care 
nici o furtună nu l-a putut distruge, căci a fost cimentat 
cu anticul şi nepieritorul sânge roman. Din acest cuib,. 
binecuvântat de Dumnezeu, mulți vulturi se vor înălța 
pe cerul României, fără ca de azi înainte nimeni să 
îndrăsnească a se încerca a le smulge penele aripilor“!).. 


1) Biserica şi Şcoala, Arad, Anul II (1878), p. 195. 


www.dacoromanica.ro 


„440 ION BREAZU 


Cuvintele acestea ardelenii nu le-au putut niciodată 
uita. Ele au fost amintite adeseori în publicistica de 
dincoace de Carpaţi, ca nişte cuvinte de foc, care 
străbat veacurile. Nu erau numai cuvintele urui poet 
vizionar, ci şi ale unui om politic, cu autoritate nu 
numai la el acasă, ci pretutindeni unde este suflare 
românească. „Sunt în România numai câţiva oameni 
ale căror sfaturi Românii din toate ţările corcanei 
ungare sunt dispuşi a le primi. Astfel sunt: Vasile 
Alecsandri, lon Brătianu, Mih. Kogălniceanu, Titu 
Maiorescu şi D. Sturdza“ — spune [Ion Slavici la 
1886 (Tribuna, Anul III, Nr. 16). Alecsandri a devenit 
astfel, nu numai un îndreptar cultural, ci şi unul 
politic, unul din „părinţii“ neamului. f 


2. Am spus mai sus că admirația penttu opera lui 
Alecsandri s'a păstrat vie mai ales în Sudul ardelean. 
Vom vorbi altădată despre cultul Sibienilor pentra 
poet. Să spunem acum cåteva cuvinte despre cultul 
Braşovenilor. 

In cele două luni, petrecute la Braşov, în primă- 
vara anului 1848, Alecsandri trebue să se fi făcut cu- 
noscut nu numai prin poeziile publicate în foile lui 
Bariț, ci şi prin farmecul totdeauna cuceritor al per- 
soanei sale. Mi-l închipui luând parte la convenirile 
familiare ale societăţii româneşti din Braşov, unde se 
ridicase acum o atât de numeroasă şi reprezentativă 
burghezie românească. Va fi citit aici din opera lui, 
dar mai ales va fi intrat în aprinsele discuţii politice, 
în care se punea la cale soarta neamului românesc de 
pretutindeni. Chipul unui tânăr atât de superior în- 
zestrat va fi rămas neşters în amintirea celor care au 
avut prilejul să-l aqunoască. lar dacă timpul ar fi în- 
cercat să-i şteargă chipul din această amintire, opera 
poetului se îngrija să-l păstreze proaspăt. Teatrui lui 
se juca mereu la reprezentațiile diletanţilor braşoveni de: 


www.dacoromanica.ro 


„LITERATURA TRANSILVANIEI 141 





burghezi, meseriaşi şi elevi,1) sau de cătră turneele 
din. ţară, care au culminat în turneul din 1870, al lxi 
Matei Millo, cu un repertoriu alcătuit în cea mai 
mare parte din Alecsandri. Poezia lui se citia, mai 
ales în Convorbiri Literare, revistă care dela cei diniâi 
ani de apariţie a avut numeroşi abonaţi în acest oraş: 
Ion Meşotă, directorul atât de stimat al liceului, era 
în legătură de amiciţie cu Titu Maiorescu, spiritus 
zector al celebrei reviste. 

In tot cazul, în momentul când tânărul fiu de preot 
din Dârste, Andrei Bârseanu, ajunge pe băncile liceului 
din Braşov, cultul marelui poet era' foarte viu, atât 
între profesori cât şi între elevi. Mai ales doi dintre 
profesorii lui Bârseanu: Ion Popea şi I. A, Lapedatu 
au insuflat elevilor acest cult, nu numai la lecţiunile 
de română, ci în deosebi la şedinţele societăţii de 
lectură. „Parcă văd şi acum acele cărţi frumos legate 
şi puse într'un quart de hârtie albă, de parcă nici să 
le atingă cu degetele — spune un contimporan 2) — 
căci un Alecsandri întreg costa pe atunci 30 lei — şi 
ne cetia (prof. Popea) şi noi asculţam cu o sfinţenie 
<a în biserică. Cu mare grijă ne lăsa şi nouă câte un 
volum să cetim aşa, după sfârşitul orei; şi să ne de- 
copiem câteva din poeziile frumoase. Ne uitam ca la 
nişte moaşte la cărţile lui Alecsandri şi nu le avea 
dintre noi decât un singur elev, un tânăr din România“. 
Pârseanu însuşi ne spune că pe când era în clasa V-a, 
Popea îi punea să înveţe pe derost Pastelurile.2) Vor- 
bind cam în aceeaşi vreme, la o serbare şcolară, despre 
„Ldealurile studentului român“, acest profesor punea, 


1) După informațiile pe care le avem până acum, mai întâi s'a 
reprezentat la Braşov O nuntă țărănească, în 1853. 

2) 1. C. Panţu, Cartea lui Maiorescu în Gazeta Transilvaniei, 1910, 
Nr. 34. 

3) Andrei Bârseanu, Amintiri despre Aug. Bunea, în Gaz. Trans. 
1910, Nr. 69. 

între mijloacele cu care se pot atinge aceste idealuri, 
lecturile din autorii mari, străini şi români. In fruntea 
celor din urmă aşeza pe Alecsandri şi poezia populară, 
gândindu-se de sigur la culegerea făcută de marele 
poet’). Ion Al. Lapedatu, căruia Andrei Bârseanu i-a 
păstrat totdeauna o scumpă amintire, vorbia cu aceeaşi 
admiraţie elevilor lui despre bardul dela Mircești.. 
Vorbea nu numai cu înţelegerea unui bun profesor, 
ci şi a unui poet, de promiţător talent. 

Când, în 1877, tânărul profesor scoate la Sibiu, cu 
ajutorul material al lui Visarion Roman, frumoasa 
revistă de familie Albina Carpaților, poetul moldovean 
se bucură în ea de onoruri deosebite. Poezia lui e 
reprodusă adeseori din Convorbiri Literare, iar victoria 
dela Montpellier este salutată ca un triumf naţional. 
In caldul şi documentatul portret pe care-l face poe- 
tului în această revistă?), Lapedatu ne spune cum nu- 
mele lui „a ieşit de mult din hotarele Moldovei şi au 
pătruns ptin toate celelalte provincii locuite de Ro- 
mâni, au pătruns — continuă el, cu ironie — chiar şi 
în acele părţi, pe unde un potop de proză versificată 
stricase gustul pentru adevărata poezie“, Cu câtă sa- 
tisfacţie anunţa Lapedatu colaborarea lui Alecsandri 
la revistă, care trimite Albinei sceneta La Turnu Mă- 
gurele, foarte mult jucată dincoace de Carpaţi, proba. 
babil tocmai în urma publicării ei într'o revistă ar- 
deleană. 

Când apărea Albina, Bârseanu era în cl. VIlla a 
liceului din Braşov. El trebue să fi citit cu pasiune 
fiecare şir din această revistă a profesorului său iubit, 
la care a colaborat de altfel (în anul al III-lea) cu 
două poezii. 


1) Conferința lui Popea a fost publicată în Foişoara Telegrafului 
Român, Sibiu, Anul lI (1877), p. 18—21. 

2) Anul I, p. 277—279. Articolul nu e semnat dar autorul lui nu 
poate fi decât I. Al. Lapedatu. 

3. Ia 1878 Andrei Bârseanu mergea să-şi continue 
stadiile la Viena, ajutat de o bursă a Asociaţiunii. 
El se ducea, în capitala austriacă, nu numai cu do-: 
rinţa de a-şi trece în mod conştiincios examenele, ci 
de a participa activ la vieaţa culturală, spre care se 
simţea atras încă de pe băncile liceului !). El va trimite 
de aici poezii Albinei Carpaţilor, Familiei şi chiar Convor- 
brrilor Literare, dar mai ales va fi sufletul „României 
June“, cea mai importantă societate studenţească a 
Românilor de atunci şi, poate, din toate vremurile. 

O epocă nouă se deschidea în vieaţa acestei socie- 
tăţi, în momentul când Bârseanu ajunge la Viena. In 
deosebi sub influenţa membrilor ei, veniţi dela Braşov, 
învinge în sânul României June simpatia pentru cu. 
rentul „direcţiei noi“, reprezentat prin Junimea dela 
Iaşi. A fost 'o frumoasă luptă de idei, care £ avut mai 
apoi repercusiuni adânci asupra orientării culturale a 
Românilor din Transilvania. Ca şi în vieaţa culturală 
din ţară, victoria Junimei a fost ajutată mult şi aici, 
de geniul lui Alecsandri, care prin sensul adânc ro- 
mânesc al operei sale, prin prestigiul său poetic şi 
personal avea darul de a îndulci asperităţile, de a uni, 
pe linia permanenţelor româneşti. 

Victoria dela Montpellier, nu putea să nu aibă ecou 
şi la Viena. Tinerii români din capitala austriacă au 
trimis poetului un album, acoperit de un mare număr 
de iscălituri, însoţit de o felicitare entuziastă, căreia 
Alecsandri îi răspunde emoţionat. 

Cântecul gintei latine a început să se cânte la Româ- 
mia Jană, aşa cum, de altfel, s'a cântat, îndată după 


1) In cl. V-a el scoate cu Augustin Bunea revista-manuscris 
Conversaţiuni — titlu imitat după Convorbiri Literare, Un exemplar 
din această revistă a fost donat de curând Bibliotecii Universitare 
din Sibiu. Răstoindu-l!, am rămas surprinşi ae seriozitatea cu care 
a fost redactată. Bârseanu publică aici poezii, nuvele şi o mică 
piesă teatrală. 

apariţie, în toate centrele româneşti. Ciprian Porum. 
bescu, tânărul compozitor bucovinean, pe atunci şi el 
membru asiduu al societăţii, a compus chiar o nouă 
melodie acestui imn. Studenţilor, le trebuia însă un 
imn al lor. Se alcătuieşte atunci un juriu şi se institue 
un premiu — ca la Montpellier. Nu s'a prezentat 
însă decât o singură poezie: Peal nostru steag, al 
cărui autor era Andrei Bârseanu.!) Aşa a luat naş- 
tere Imnul Unirii, care pentru curăţenia sentimentelor 
lui patriotice şi pentru melodia lui de o caldă inspi. 
raţie, scrisă de Porumbescu, a devenit cu timpul, al 
doilea imn naţional românesc. Bârseanu l-a scris sub. 
influenţa Cântecului gintei latine, căci imnul lui are 
acelaşi metru, acelaşi sistem de rimă şi aceeaşi strofă. 

Plin, cum era, de admiraţie pentru Alecsandri, Bâr- 
seanu se gândea să arate, într'o formă mai sărbăto- 
rească recunoştinţa tineretului faţă de marele poet. 
Prilejul se iveşte în 1881, când autorul Cântecului 
gintei latine împlineşte 60 de ani. La îndemnul şi cu 
colaborarea lui, „România Jună“ organizează atunci 
la 4 Iulie, un festival comemorativ, la care a luat 
parte toată societatea românească a Vienei. S'au re- 
citat cu acest prilej, poeziile Mihu Copilul, Groza şi 
Ghioaga lui Briar, s'a cântat Stelufa şi Gondoletia şi 
mai ales s'a vorbit. Ioan C. Panţu, viitorul profesor dela 
Braşov, a rostit o disertaţie despre Poeziile populare 
colectate de V. Alecsandri, lon Paul, yiitorul pro- 
fesor dela Caransebeş, mai apoi dela laşi şi în fine, 
dela Universitatea din Cluj, conferenţiază despre 
„Alecsandri în teatrul român”, iar Andrei Bârseanu 
prezintă întreaga personalitate a poetului 2). 

Ni s'a păstrat această cuvântare strâbătută dela un 


1) I. Grămadă, „România Jună“ din Viena, Arad, 1912, p. 73. 

2) Bârseanu fiind plecat la Paris, cuvântarea lui este citită de 
altcineva. Despre această comemorare cf. Panţu, Op. cil. şi Gräs 
madă, Op. cit. p. 86 şi urm. 

capăt la altul de nobleţa şi elevaţiunea sufletească, 
de sinceritatea şi intensitatea sentimentelor patriotice, 
care caracterizează toate cuvântările viitorului pre- 
şedinte al Asociaţiunii 1). Alecsandri — spune el acolo 
— este, „în istoria literelor române, soarele, la ale 
cărui raze călduroase a înviat o lume întreagă“. Este 
deosebit de elogios pentru culegătorul de poezie popu- 
lară : „lată.l cutreerând munţii şi câmpiile Moldovei 
celei frumoase, iată-l intrând în nemernicele căsuțe 
ale asupritului ţăran, iată-l oprindu-se în mijlocul dru- 
mului şi ascultând cu băgare de seamă duiosul cântec, 
ieşit din fluerul păstoresc; iată.l amestecându-se printre 
pletoşii flăcăi din sat şi veselindu.se împreună cu ei, 
la sunetele vioarei şi ale naiului; iată, în sfârşit, 
stând de vorbă cu înțeleptul moşneag, care nu întârzie 
a-şi împodobi sănătoasele sale cuvinte cu numeroase 
pilde rămase din moşi-strămoşi...“ Acole a descoperit 
Alecsandri pe [leana Cosinzeana care a arătat litera. 
turii noastre calea adevărată. Aceeaşi admiraţie o 
arată apoi pentru Doine şi lăcrămioare, pentru Teatrul 
lui Alecsandri, cu binefâcătoarea lui infiuenţă socială 
apoi pentru Pasteluri şi Legende, unde „totul este de. 
săvârşit“. Şi încheie cu aşezarea poetului între cei mai 
mari poeţi ai lumei. 

Dela această serbare, tinerii au adresat poetului dela 
Mirceşti o telegramă, căreia él îi răspunde mişcat. Ei 
îi trimit apoi un album, legat în catifea, purtând pe 
faţă o ghirlandă de stejar şi lauri, lucrate în argint, 
cu inițialele poetului. Albumul cuprinde o avântată 
dedicație, scrisă probabil de Ion Paul, dar la redac- 
tarea căreia credem că a contribuit şi Andrei Bârseanu, 
Ea se încheie astfel: 

„Ani 60 în şir ai fost în picioare la căpătâiul ţării 
tale; ani 60 ai încălzit.o şi ai întărit-o cu glasul tău 
fermecător. Şi acum când România, după 60 de ani 

1) A tost publicată în Gazeta Transilvaniei, 1881. Nr. 88 şi 89. 

de luptă îşi serbează încoronarea, strigând Europei: 
Loc! cu ea îţi încoronezi rodul celor 60 de ani de | 
lupte. . si 

„Tot Românul îţi urează la mulți ani, pentru gloria 
neamului său. 

„lar noi tinerimea, al cărui părinte şi model eşti, 
îţi strigăm de departe: Glorie ţie, poete, glorie şi ani 
mulţi, ţie care însuţi «şti gloria neamului românesc!“!). 

Alecsandri mulţumeşte pentru album, printr'o scri- 
soare în care, după ce arată melancolia trezită în su; 
fletul lui de trecerea anilor, trimite tinerilor cuvinte 
de încurajare: „Inainte, înainte, Junime română! Fie 
ca ultimii paşi ce mi rămân de fâcut să fie întovărăşiţi 
şi susținuți de răsunetul faptelor tale triumfale“. 


4. latr'o însemnare păstrată între manuscrisele lui 
şi destinată probabil cuiva, Andrei Bârseanu spune 
următoarele despre el: „Ca elev de liceu încă a înce- 
put a se ocupa de adunarea şi studiarea literaturii 
poporale, cătră care s'a simţit totdeauna atras. Mult 
a contribuit la această atragere cetirea colecţiei lui 
Alecsandri şi îndemnurile profesorului şi poetului loan 
Al. Lapedatu, decedat în 1878. 

„Ca elev în cl. VI şi VII a adunat un număr de 
doine şi strigături din împrejurimile Braşovului şi din 
ţinutul Făgăraşului (Ţara Oltului)”. 

Interesul lui Bârseanu pentru poezia populară a în- 
ceput deci sub semnul colecţiei lui Alecsandri. La 
Viena s'a dus plin de acest interes. Acolo va avea 
prilejul să şi-l arate şi în altă formă. 

Intre streinii -care erau nelipsiţi dela festivalurile 
României June se afla şi tânărul docent dela Univer- 
sitatea din capitala Austriei, Dr. loan Urban Jarnik. 
Mânat de interesul lui ştiinţific — era docent de Fi- 


1) Dedicoţia a lost reprodusă în Gazeta Trans., 1881, No. 82. 

lologia Romanică — dar şi de o reală dragoste pentru 
poporul nostru, acesta a început să ne înveţe limba, 
să citească regulat ziare, reviste şi cărţi româneşti, să 
intre în legături cu oamenii de seamă de pe la noi şi 
chiar cu poporul şi pământul românesc. Într'o călăto- 
rie pe care o face în Ardeal, în vara anului 1879, el 
se opreşte la Blaj, unde este oaspele lui [on Micu 
Moldovan. Tânărul învăţat ceh a avut norocul să 
descopere în canonicul blăjean una din cele mai repre- 
zentative figuri ardelene: un om tobă de carte, de 
care însă nu făcea prea multă paradă, un spirit lumi- 
nat, plin de bunul simţ şi de judecata sănătoasă a tă- 
ranilor din mijlocul cărora s'a ridicat, un adânc cu- 
noscător al poporului său. La plecare, Jarnik duce cu 
sine la Viena, drept dar, o mare colecţie de literatură 
populară, adunată de Ion Micu Moldovan cu elevii 
lui, începând din 1863, din toate părțile Ardealului. 

Pentru selecţionarea şi clasarea acestui bogat mate- 
rial, Jarnik cere ajutorul studentului Andrei Bârseanu, 
pe care avusese prilejul să-l cunoască la reuniunile 
României June. A început astfel acea colaborare, 
al cărei rezultat este colecția Doine şi strigături din Ar- 
deal, editate de Academia Română în 1885, una dintre 
cele mai de seamă colecţii de folclor românesc. 

In 1882 colecţia era gata de tipar. Se punea acum 
problema editării. Jarnik sa adresat atunci lui Titu 
Maiorescu, pe care-l ştia mare iubitor de literatfhiră 
populară. Maiorescu a dat colecţia lui Alecsandri, 
pentru ca să facă un raport Academiei, în care să 
propună editarea culegerei pe cheltuiala ei. Alecsandri 
a studiat manuscrisul în liniştea dela Mirceşti şi, în 
sesiunea din primăvara anului 1883, a recomândat-o 
Academiei într'o comunicare foarte elogioasă. Marele 
poet constată din această colecţie că poesia populară 
română este aceeaşi pretutindenea, că modul de sim- 
ţine al poporului nostru este identic, iar exprimarea 

se face în acelaşi chip, dovadă neîndoioasă că „geniul 
românesc este acelaşi peste Carpaţi şi peste Dunăre, 
cum este dincoace şi dincolo de Milcov“). . 

Colecţia a fost prefațată de Andrei Bârseanu. El 
aminteşte cu multă recunoştinţă de sprijinul poetului 
dela Mirceşti, pe care-l numeşte „marele nostru Alec- 
sandri“, 

Cei doi autori au închinat Doinele „Asociaţiunii 
pentru literatura şi cultura poporului român“. Dintr'o 
scrisoare a lui Jarnik cătră Bârseanu se vede că au 
făcut acest gest pentru a mulţumi astfel Astrei, în- 
tâiul pentrucă a fost ales membru de onoare al insti- 
tuţiei, iar al doilea pentrucă aceasta l-a ajutat cu o . 
bursă. 

Cât de statornică a fost admiraţia lui Bârseanu faţă 
de Poesiile populare ale lui Alecsandri se poate vedea 
şi din faptul că, atunci când i s'a oferit prilejul, în 
calitate de Preşedinte al Astrei, să le răspândească 
larg, în massele populare ardelene, le-a reeditat. Noua 
ediţie a fost tipărită în 1914, în biblioteca Astrei, cu 
cheltuiala mecenatelui basarabean Vasile Stroescu. 


5, Acelaşi cult l-a avat Bârseanu pentru întreaga 
operă a poetului moldovean. În puţinele lui poesii — 
alături de o uşoară influenţă din Heine şi Eminescu, 
care străbate în versurile din tinereţe, publicate în 
Albina Carpaţilor (1878), Familia (1881) şi Convorbiri Li- 
terare (1882) — se simt mai ales ecouri alecsandrine. 
Asemenea celui care a cântat toate momentele mari 
ale neamului, Bârseanu ʻa cântat şi el evenimentele 
istorice ale Românilor ardeleni, sau a închinat imnari 
instituţiilor acestora. Le-a cântat uneori cu aceiaşi 
măsură a versului, cu aceeaşi sinceră simţire și în 
aceeași limbă curată, generală românească, modelată 


1) Analele Academiei Rom., Seria II. tomul V, p. 45. 

după graiul poporului. Una din poeziile lui începe 
foarte asemănător cu Deșteptarea României. lată cum 
se adresează el învăţătorilor români: 
„Voi ce'n mâna voastră ţineţi tăinuitul viitor, 
Voi ce plăsmuiţi ursita, binele unui popor“...1) 
Fireşte, poezia lui Andrei Bârseanu nu este stră- 
bătută de fiorul marilor inspiraţii, nici nu e săpată 
în metalul preţios al unui vers care rezistă dintelui 
vremii. Cu modestia care niciodată nu l-a părăsit, îşi 
-dădea bine seamă de acest fapt. De aceea nu s'a gån- 
dit să-şi strângă în volum versurile, risipite prin re- 
viste şi foiletoanele ziarelor, mai ales ale Gazetei Tran- 
-silvaniei. Şi totuşi ar trebui să facem noi aceasta, cel 
puţin cu o parte din versurile lui, nu pentru a des- 
-coperi în ele cine ştie ce încântări artistice, ci pentru . 
realul lor scop educativ, pentru curatul lor fior patriotic. . 


6. In splendida evocare a lui Vasile Alecsandri?), 
Octavian Goga constată cât de unanim a fost doliul 
neamului la moartea marelui poet, dovadă a pătrun- 
Jderii sale adânci în conştiinţa populară a românismului 
de pretutindeni. Cine a răsfoit ziarele şi revistele ar- 
delene din August 1890, a putut vedea pagini întregi 
în chenare negre; articole şi poezii închinate memo- 
riei poetului; «cele mai mici amănunte dela sfârşitul 
vieţii lui, povestite cu duioşie; iar discursurile dela 
înmormântare reprodu-se textual. Opinia publică ar- 
deleană nu s'a mulţumit însă numai cu aceste semne 
de recunoştinţă. In câteva din centrele culturale de 
dincoace de Carpaţi s'au organizat parastase şi festi- 
valuri comemorative. Astfel, la Sibiu s'a ţinut un pa- 
rastas, în catedrala metropolitană, cu care! prilej un 
alt admirator ardelean vechiu şi statornic al poetului 


1) Invăţătorilor români, în Şcoala şi Familia, I}, (1887), p. 20. 
2) Precursori, p. 41—68. 

è 
consilierul eparhial Zaharia Boiu, viitor secretar al 
Astrei, a rostit, poate, cel mai frumos panegiric al lui 
Alecsandri. La parastasul dela Lugoj evocarea marelui 
mort al neamului a fost făcută de protopopul Gheorghe 
Popovici. La Brașov, după parastasul care a avut loc 
la biserica Sf. Nicolae, publicul a trecut în sala fes- 
tivă a liceului „Șaguna“, unde s'a citit şi sa cântat 
din opera poetului, iar Andrei Bârseanu a rostit o 
cuvântare comemorativă 1). 

Este una din cuvântările de seamă ale acestui mare 
orator ardelean, documentat, sobru şi totuşi plin de 
un avânt ales şi comunicativ. El începe prin a arăta 
cum, durerea provocată de „Regele poeţilor români“, 
a fost generală, căci — continuă el — „timp de o Ju- 
mătate de veac el a fost fala noastră, deoarece numele 
lui era cu drag rostit în toate colțurile locuite de su- 
flare românească. Bătrânii se simțeau mândri de con- 
temporanul lor, al cărui geniu le luminase tinereţea 
şi-i oţelise în anii bărbăţiei; iar noi, generaţia mai tå- 
nără, ne-am trezit la fermecătoarele acorduri ale lirei 
lui“. li povesteşte apoi vieaţa, pentrugă o astfel de 
vieață — spune Bârseanu — este totdeauna un izvor 
de sentimente alese. Alecsandri „a fost unul din băr- 
baţii cărora România are a le mulţumi ridicarea sa, 
poziţia sa actuală“. Vorbind apoi despre poet arată 
cum dragostea de neam nu l-a părăsit niciodată, dela 
afirmarea lui ca scriitor. „Sufletul lui nu s'a deslipit - 
nicicând de poporul său; a trăit cu el, l-a urmărit în 
toate mișcările, în toate aspiraţiunile sale; el a fost 
interpretul cel mai fidel al sentinientelor lui“. lar în 
altă parte: „Român a fost Alecsandri în simţirile sale, 
Român în faptele sale, Român în scrierile sale“. Chiar 
dacă Alecsandri n'ar fi făcut altceva — spune el, pe 
bună dreptate — decât, să ne descopere comoara poe- 





1) Reprodusă în Gazeta Trans., Nr. 248 din 1898, 

ziei populare şi totuşi ar trebui să-i fim vecinic recu- 
noscători. Bârseanu face apoi această justă constatare 
a influenței populare în opera poetului:: 

„Indeletnicindu-se neîntrerupt cu produsele muzei 
populare, observând cu băgare de seamă vieața popo- 
rului nostru, Alecsandri dobândi, pe nesimţite, acea 
dulceaţă a limbii, acea fermecătoare simplitate a con- 
-cepţiunilor sale, acea coloritură în adevăr românească 
prin care versurile sale sunt atât de plăcute, atât de 
fermecătoare, care înconjură ca o aureolă toate pro- 
dusele geniului său“. Prin această formă aleasă a poe- 
ziilor lui, precum şi prin „curăţenia simţămintelor“, 
„înălţimea concepţiunilor“: şi „bogata lor fantezie“, 
Alecsandri a devenit nu numai -cel dintâi poet al nea- 
mului, ci unul din cei mai mari poeţi ai lumii. 

Din această vieaţă şi operă bogată în semnificaţii, 
Andrei Bârseanu scoate următoarea învățătură, în- 
<dreptar nu numai pentru tineretul care-l asculta, ci 
pentru toţi intelectualii ardeleni, al cărăr număr a gres- 
cut mult la acest sfârşit de veac, dar deasupra cărora 
ameninţa, fără întrerupere, primejdia înstrăinării: 

„Nu vă depărtaţi niciodată de poporul vostru, sin- 
spiraţi-vă dela el, învăţaţi-i graiul şi-l păstraţi ca cea 
mai scumpă a voastră moştenire“. 

Andrei Bârseanu nu sa depărtat niciodată dela 
această poruncă. El a adus-o, poate din satul lui, sau 
-o putea auzi pretutindeni în Ardeal, căci văzduhul 
era plin, în această vreme, de astfel de comandamente. 
Credem însă că Alecsandri a fost acela care l-a ajutat 
să şi-o adâncească, să-i găsească sensuri spirituale, să 
o aşeze în însuşi centrul vieţii lui, trăită clipă de clipă 
pentru luminarea neamului său, pentru întărirea con- 
ştiinţei şi solidarităţii “lui etnice. 


www.dacoromanica.ro 


PĂTRUNDEREA IDEILOR JUNIMISTE IN 
TRANSILVANIA 


I 


1. Septimiu Albini, scriitor onest şi cumpătat la 
vorbă, a povestit, către sfârşitul vieții, procesul de 
penetrare a junimismului la Românii din Transilvania!). 
Crescut la Blaj, când latinismul stăpânea acolo cu o 
adevărată tirănie, ajuns la Viena, în vremea când „di- 
recţia nouă“ îşi serba biruinţa la „România Jună“, sta- 
bilit,apoi la Sibiu, unde ocupă un loc important în 
redacţia Tribunei, Albini a cunoscut de aproape, sau 
a fost chiar părtaş, la momentele capitale ale acestei 
lupte pentru renașterea culturală a Ardealului şi re- 
încopcierea lui în ritmul general al vieţii româneşti. 
De aceea relatările lui sunt foarte preţioase, mai ales 
pentru numeroasele amintiri personale pe care le cu- 
prind. Tabloul schițat de el, dacă e just, nu e însă 
complet. El are nevoe de câteva întregiri, pe care vom 
căuta să le dăm în cele ce urmează. 


1) S. Albini, Direcţia nouă în Ardeal în Lui lon Bianu, amintire... 
Bucureşti, 1916, p. 3—37. Inainte de Albini, Ilarie Chendi arătase, 
intrun articol sumar, Junimea şi Ardealul (reprodus în Impresii, 
Bucureşti, 1908, p. 269—276), legăturile cu Ardealul ale şcoalei 
literare dela Iaşi. Cf. şi N. Iorga, /storia literaturii româneşti con- 
Zemporane. Bucureşti, 1934, vo!. I, p. 263 şi urm; I. Verbină, As- 
pecte din lupta junimistă în Transilvania, în Studii Literare, | (1942), 
p. 59 şi urm. 

2. Vieaţa literară. a Ardealului până la Unire nu 
sa desvoltat în mod normal. Lipsiţi de o clasă con- 
ducătoare, care să se poată consacra dulcelui inutil 
al artei, angajați cu toate puterile în lupta crâncenă 
pentru existenţa națională, nevoiţi să ne desfigurăm 
sufleteşte în şcoli străine, ameninţaţi, de câte ori un 
scriitor mai de seamă se ridica din mijlocul nostru,să 
treacă Carpaţii, pentru a găsi dincolo împrejurări mai 
favorabile deşăvârşirii sale sufleteşti, literatura noastră 
s'a desvoltat ła mod accidentat, prin răbufniri vio- 
lente — pe cât de fructuoase uneori, pe atât de de- 
zastroase alteori — cărora le urmau tăceri deadreptul 
exasperante prin lungimea lor. Ori de câte ori vrem 
să apreciem un moment din trecutul literar al Ardea- 
lului, dacă vrem să fim drepţi, trebue să ţinem seamă 
de aceste împrejurări şi caractere speciale. Astfel va 
trebui să privim şi latinismul ardelean, de după 1848, 

Cei trei călugări dela Blaj, Clain, Şincai şi Maior, 
au fructificat o idee, care, dacă a existat şi înainte de 
ei în câteva capete de Români, numai prin eniusias- 
mul şi energia lor s'a înfipt, piatră de hotar, în cul- 
tura românească, Dacă la Românii din Principate 
roadele ei, mai ales prin fapta şi jertfa lui Gheorghe 
Lazăr, au fost salutare, cu atât mai binecuvântate au 
fost la Românii de dincoace de Carpaţi, cărora le-a 
-dat conştiinţa şi demnitatea romanităţii, dreptul de a 
ridica fruntea, aplecată până atunci, în fața stăpâni. 
torului străin. Ce a fost în stare să facă această idee, 
s'a văzut mai ales în 1848. Gloatele în opinci şi cu 
mămăligă în traistă de pe Câmpia Libertăţii dela Blaj, 
prin faptul că erau împărţite în „centurii“ şi „decurii“, 
aveau, pentru „prefecţii“, „tribunii“ şi „decurionii“ 
lor, prestigiul armatei romane, care a biruit lumea. Cu 
-coasele, cu furcile şi cu tunurile lor de cireş, dar cu 
mândria romană în pieptul conducătorilor, aceste gloate 
au săvârşit fapte care au rămas cel mai prețios tezaur 

al istoriei Românilor din Ardeal. Se putea ca ideea 
romană să nu devină o.dogmă căreia trebue să i se 
închine orice Român, mai ales dincoace de Carpaţi, 
unde înainte de apariţia ei nici nu existam ca naţiune? 

Cu cât creştea în noi conştiinţa originei noastre ro- 
mane, cu atât aceasta era negată mai cu îndărătnicie 
de naţiunile stăpânitoare din imperiul austriac, în deo- 
sebi de Maghiari. Tratate peste tratate, înzestrate cu 
o armură ştiinţifică, menită să impresioneze, combăteau 
cu înverşunare această idee. Să ne închipuim ce rană. 
producea negarea ei, pe un ton de batjocură, în sufle- 
tul tinerilor Români din şcoalele ungureşti, al căror 
număr, mai ales în epoca absolutismului, crescuse în- 
trun mod neobişnuit; să ne mai închipuim apoi indig- 
narea pe care o stârnea în sufletul intelectualilor, când 
citeau publicaţiile ungurești, unde eram zeflemisiţi ză. 
de zi pentru această ambiţie romană a noastră. Astfel) 
"prestigiul ideii romane a crescut până la desfigurare. 
Om să fii să trezeşti la realitate pe cei cuprinşi în 
plasa ei vrăjită!,, 

Latinismul a avut însă, din naştere, două păcate, 
care aveau să fie fatale desvoltării literare a 'Româ- 
nilor din Ardeal. Atât iniţiatorii lui din secolul at 
XVIII-lea, cât şi continuatorii lor, au fost cu desă- 
vârşire lipsiţi de gust şi vocaţie artistică. In educaţia 
lor claustrală din Viena şi Roma ei n'au răsfoit decât 
tratatele de istorie, de limbă, sau de teologie. Vaticanul 
le-a stat ani de zile în apropiere, în scrierile lor nu 
vei găsi însă nicăeri amintirea uneia din miile de 
minuni ale artei, adăpostite în acest muzeu unic. Chiar 
dacă unii din ei au tradus opere literare, alegerea lor 
s2 oprea asupra unor scriitori moralizatori, incapabili 
de a fecunda o renaştere literară. Chiar dacă unii din 
ei, ca Şincai şi Timotei Cipariu, au avut înclinări li- 
terare, ele au fost înnăbuşite repede de pasiunea lor 
ştiinţifică. O singură excepţie am avut, pe Ion Buda: 


www.dacoromanica.ro 





LITERATURA TRANSIL VANIEI 155 


Deleanu, superbă excepţie, dovadă măreaţă a. aptitu- 
dinilor artistice ale rasei. Rămânând însă în manuscris, 
apera lui n'a avut nicio influenţă asupra desvoltării 
literaturii de dincoace de Carpaţi. 

"Astfel Alecu Russo, ale cărui lovituri au fost atât 
de simţite de „pedanţii“ ardeleni, avea dreptate când 
spunea: „Ardealul n'a dat României, până acum (la 
1855) o singură carte de închipuire şi care să răsbată 
inimile“. Căci singura poezie de preţ din această lungă 
perioadă, Deşteaptă-te Române a lui Andrei Mureşeanu, 
nu putea să legitimeze aspiraţiile literare ale unei na- 
țiuni. 

Și în întâia jumătate a veacului trecut nici nu stă- 
team atât de rău, dacă nu în privinţa creaţiei literare, 
în privinţa contactului cu înmuguririle literare de 
dincolo de Carpaţi, cărora Bariț le-a dat o largă ospi- 
talitate în foile sale. După 1848 însă, vlaga literară a 
acestor foi a secat, (în mod intempestiv, mai ales în 
urma înclinării crescânde a conducătorului lor spre 
latinismul excluzivist. 

Al doilea viţiu originar al latinismului a fost con- 
cepţia lui despre limbă. Voind ca această supremă 
dovadă a originei noastre să fie cât mai nepătată în 
înfăţişarea ei romană, latiniştii au apucat pe un drum 
greşit, care era să fie deadreptul funest pentru des- 
voltarea noastră sufletească. Rătăcirea aceasta a fost 
mai mare decât cea dintâi, pentrucă ea ameninţa să 
rupă unitatea noastră de limbă şi să izoleze pe inte- 
lectuali de popor, acesta din urmă ne mai înțelegând 
păsăreasca celor dintâi. Intemeietorii şcoalei fuseseră 
rezervaţi în tendinţa lor de latinizare. Timoteiu Cipa- 
riu însuși, bun cunoscător al cărţilor vechi, a avut 
o oarecare măsură în purismul lui. Discipolii lui au 
mers însă cu exagerările şi încăpăţânarea până la ri- 
dicol. Şi cu cât latinismul câştiga în prestigiu şi se 
răspândea în mase, cu atât rătăcirea creştea. In fiecare 

preot sau dascăl de sat găseai câte un vânător de 
etimologii latine. Gramatica devenise o boală ucigă- 
toare de poezie. 

S'a pornit dela ortografie şi dela alungarea elemen- 
telor străine, pentru a se ajunge, în momentul când 
s'a întâmplat reacţiunea junimistă, la'pronunţarea cu- 
vintelor aşa cum erau desfigurate de ortografia eti- 
mologică. 

Şi n'a fost destul atât, Incă dela cel dintâi contact 
cu cultura latină, Ardelenii şi-au însuşit:o prin filiera 
germană. Ei au împrumutat astfel structura de frază 
a unei latine artificiale, care face fraza lor uscată şi 
neprietenoasă. Urmaşii au mers şi mai departe pe 
acest drum greşit, introducând în limba românească. 
din Ardeal o mulţime de forme de structură germană 
şi maghiară. 

Latiniştii au ajuns astfel într'un paradox, din care 
trebuia să fie bine scuturaţi pentru a se desmetici. 
L.ipsiţi de stratificări sociale, Ardelenii nu puteau să 
se orienteze decât spre popor; „gergul“ lui nu voiau 
însă să-l recunoască, iar de literatura lui, chiar dacă-şi 
umpleau saltarele cu ea — cum a făcut Ion Micu 
Moldavan — nu se prea entusiasmau. Sunt cunoscute 
epitetele cu care a învrednicit Cipariu — de altfel 
foarte măsurat la vorbă — această literatură. Mas 
târziu, sub influenţa covârşitoare a colecţiei lui Alec- 
sandri, atitudinea lor s'a schimbat. Grigore Silaşi şi 
Atanasie Marienescu, cu toate că îmbătaţi de mitul 
Romei, au colecționat şi au studiat această literatură 
cu o râvnă lăudabilă. Andrei Mureşianu are cuvinte 
elogioase pentru ea. Ei sau ferit însă să facă din 
poezia populară un îndreptar al limbii şi mai ales un 
îndreptar estetic, căutând în ea îndeosebi înrudiri cu 
aceeaşi Romă a visurilor lor de totdeauna. 

Dacă de jos în sus, cum era natural, latiniştii nu 
voiau să se orienteze în aşezarea limbii pe baze sănă- 

toase de desvoltare, cu atât mai puţin puteau să se 
orienteze de sus în jos. În Ardeal nuaveamo clasă de 
sus, care să-şi fi alcătuit o limbă proprie, încercată în 
numeroase opere literare şi ştiinţifice. In Principate 
această clasă exista, limba ei era însă considerată ca 
o adevărată primejdie naţională. Grecismele ei mai în- 
tâi, franţuzismele mai apoi, au speriat pe cei câţiva 
Ardeleni cari au venit în contact cu boierimea de din- 
colo pe Carpaţi. Şi ei nu se gândeau atât la cei câţiva 
scriitori de mare marcă, ieşiţi din această clasă, la un 
Negruzzi, Kogălniceanu, sau Alecsandri, cari în genere 
Sau bucurat de mult prestigiu în faţa lor, cât la limba 
vorbită în societate, sau scrisă mai ales în jurnalele 
de după 1848. Limba acestei clase ei nu voiau să şi-o 
ia de dreptar; dimpotrivă, aveau pretenţia să-i impună 
limba construită de ei, în Ardeal. 

lată, în câteva cuvinte, pricinile gloriei şi decaden- 
ţei ideei romane la Românii de dincoace de Carpaţi, 
în această epocă. La toate acestea trebue să mai adă- 
ogăm prestigiul de care se bucurau, în Ardealul de 
după 1848, reprezentanții latinismului. Cel căruia se 
datorește avântul lui nou, Timoteiu Cipariu, purta o 
aureolă legendară. In vrafurile de cărţi şi manuscrise, 
care umpleau pereţii chiliei lui austere, din modestul 
orăşel dela gura Târnavelor, era, pentru admiratorii 
lui, înţelepciunea lumii. Preşedinte al Astrei, membru 
mai apoi al Academiei Române, care i-a încoronat cu 
un mare premiu Gramatica, Ardelenii, în deosebi Blă- 
jenii, îi urmau cu sfinţenie cuvintele. 

Celălalt, Gheorghe Bariț, era de o activitate miracu- 
loasă. In ştiinţă, în literatură, în politică, el era mereu 
prezent, fiind gata să-şi spună oricând cuvântul, cu o 
sfătoşenie cuceritoare, chiar când îmbrăca cu tot mai 
multă preferinţă haina aspră a limbii latinizante. 

Cei trecuţi dincolo, dintre cari nu amintim decât pe 
Barnuţiu, Laurian şi Papiu-llarian, prin activitatea lor 

ştiinţifică şi publică de mare răsunet, prin dârzenia 
lor patriotică, creşteau şi ei mândria romană a celor 
de acasă. Dacă ei s'au stins mai de vreme, Cipariu şi 
Bariț au atins vârstă de patriarhi, mustrând prin pre- 
zenţa lor încercările tinerilor de a se abate dela ve- 
chea dogmă. 

A te atinge de unul din ei — mai ales aici în Ar- 
deal, unde critica nu putea să ia avânt, din pricina 
necesităţii puternice a solidarităţii naţionale în lupta 
politică — era un adevărat sacrilegiu 1). 


3. Cu tot abuzul de filologie şi de istorie, necesi- 
tatea literaturii a fost însă mereu simțită. 

In tot cursul veacului al XIX-lea, dar mai ales dela 
1848 încoace, românismul ardelean a fost într'o creştere, 
care pe noi ne umplea de încredere, iar pe adversari 
de spaimă. Creştere biologică, politică, economică. Fe- 
nomenul acesta cerea o literatură corespunzătoare lui: 
energetică, optimistă, etică. lată de ce Andrei Mure- 
şeanu — cu toate că poet „monocotiledon“, cum îl nu- 
mește Maiorescu — s'a bucurat de un prestigiu atât 
de îndelungat, având atâţia imitatori. La concursurile 
literare ale revistelor şi ziarelor erau preferate bucă- 
tile brodate pe aceste teme, chiar dacă erau inferioare 
celor cu alte motive de inspiraţie 2). De aceea Ardea- 


1) Glasuri timide s'au ridicat fbtuşi, din când in când, pentru a 
arăta primejdia lipsei de critică, pentru desvoltarea vieţii literare. 
Incă în 1864 un oarecare M. B. se plângea în Aurora Română. 
(H, p. 141 —142) de trista stare a literaturii noastre din pricina lip- 
sei unei critici serioase, arătând că „datorinţa jurnalisticei este a 
sbiciui fără cruţare toate abuzurile, oricine le-ar face, precum şi 
imbulzeala cătră altarul cel sacru al literaturii naţionale“ Familia 
însăşi, care în privinţa aceasta se poate spune că a fost un ade- 
várat sat fâră câini, ofta mereu după critică, mai ales prin artico- 
leie* colaboratorului ei Spinu Ghimpescu, sub care se ascundea 
probabil Iosif Vulcan însuşi. 

2) Caracteristic în această privinţă este concursul Aurorei Ro- 

lul n'a voit să se lase înlănţuit, decât târziu, de tris- 
tețea plină de vrajă a lui Eminescu și a avut mereu 
rezerve față de literatura „bolnavă“ a Convorbirilor. 
Chiar Alecsandri nu satisfăcea totdeauna setea de 
eroism a Ardelenilor. Până târziu, în 1893, Aron Den- 
suşianu, cel mai înverşunat adversar al „Junimei“, 
foarte erudit şi bine înarmat, plin adeseori de vervă, 
a rupt săgeți împotriva „direcţiuniştilor*, în numele 
unei literaturi „sănătoase“ şi luptătoare. Din aceleași 
motive a scris Al. Grama, în 1892, pamfletul lui anti 
eminescian, de tristă celebritate. Şi aceleaşi argumente 
le invoca şi Grigore Silaşi, în atacurile lui repetate 
din Familia şi Amicul Familiei. Acel popor „bomeric“ 
(cuvântul este al lui Slavici) care s'a trezit la vieaţă 
nouă, avea ngvoe, asemenea tuturor popoarelor în 
epoca lor de expansiune, de epos şi de odă. Când un 
poet latinist, acelaşi Aron Densuşianu, a voit săi dea 
o epopee, a scris-însă Megriada, un. eşafodaj obositor 
de versuri, fără pic de duh poetic. 

Aceşti Ardeleni au avut multă energie în ei, cu 
siguranță că au fost printre'ei şi oameni înzestrați 
cu daruri poetice, le-a lipsit însă limba. Ea înflorea 
în apropierea lor, le intra în casă, mai mult decât în 
alte părţi ale românismului, şi ei, legaţi la ochi de 
latinism, n'o observau. Asemenea lui Anteu din mitul 


mâne din Pesta, dela 1864, la care a luat premiul I Gheorghe 
Marchiş cu poezia Un sfat (publicată in rev. la p. 145—146), în 
care un tânăr român e sfătuit să-şi înăbuşe disperarea şi să între 
în lupta pentru ridicarea patriei şi a naţiunii. Juriul a acordat apoi 
menţiune poeziei Dor de libertate (Ibid, p. 157—158) de luiian 
Grozescu, fiind de aceeaşi inspiraţie patriotică. Abia în al treilea 
rând a fost menționată poezia de dragoste a lui Silvanu [Z. Boiu] 
(bid., p. 169—170), care ar fi meritat premiul I. De același spirit 
au fost conduse mai târziu şi juriile Familiei. La concursul acesteia 
din 1867 pentru cea mai bună nuvelă originală se anunţă că vor 
îi preterate bucăţile cu subiecte istorice şi populare (Familia, 
IlI, p. 491). 


www.dacoromanica.ro 


160 ION BREAZU 


străvechiu, îi trebuia Ardealului, pentru a renaşte la 
o nouă viaţă literară, contactul cu pământul. Gestul 
acesta atât de bogat în consecinţe, pe care ei l-au 
uitat, l-au învăţat mai ales dela „Junimea“, 


4. E adevărat că terenul pentru el a fost pregătit 
întrucâtva de Alecu. Russo, a cărui critică împotriva 
pedantismului ardelean a avut un ecou destul de pu- 

„ternic, chiar dacă a fost de scurtă durată, la Sibiu!). 
E adevărat apoi că Alecsandri s'a bucurat de un de- 
osebit prestigiu, încă de timpuriu, în acelaşi Sud ar- 
delean. El a străbătut însă, în toate unghiurile arde- 
lene, mai ales după 1867, când a fost îmbrățișat de 
„Junimea“ şi când Titu Maiorescu a devenit teoreti- 
cianul operei acestui poet. Societăţile de lectură ale 
tinerilor Români, înfiinţate acum până şi în oraşele 
ardelene cu foarte puţină populaţie românească, îl 
declamau, iar trupele de diletanţi se hrăneau de pre- 
ferinţă din repertoriul, lui, chiar când acest repertoriu 
nu se prea potrivea cu împrejurările dela noi. După 
ce „Junimea“ a biruit definitiv, Alecsandri s'a bucurat 

„în Ardeal de o- regalitate literară în mase, ca nici 
într'o altă provincie românească. 


5, E deosebit de semnificativ faptul că întâiele atacuri 
mari ale lui Titu Maiorescu au fost îndreptate împo- 
triva Ardelenilor?). Il durea poate pe acest fiu al dâr- 
zului Ion Maiorescu, că tovarăşii de luptă ai tatălui 
său au împins cultura românească, mai ales în Ardeal, 


1) Cugetările lui din România Literară au fost reproduse şi co- 
mentate elogios în Telegraful Român din 1855—1856. Ci. I. Lupaş, 
Contribuțiuni la istoria ziaristicei ardelene, Sibiu, 1926, p. 93 şi 
D. St. Petruţiu, Ze/egraful Român şi literatura de peste Carpati, în 
„Gând Românesc, I (1933), p. 167 şi urm. 

2) Despre scrierea limbii române (1866); Contra şcoalei Bărnuţiu 
(1868), Limba română în jurnalele din Austria (1868). 

unde era o problemă de existență națională, pe'un 
drum care putea să devină fatal. De aceea a început 
cu ei, pentru a-şi consacra apoi cea mai mare parte 
a activităţii critice luptei împotriva formelor fără 
fond, oare privea în deosebi cultura din Regatul liber. 

Sunt în deajuns de cunoscute atacurile lui împotriva 
Ardelenilor, pentru a mai stărui aici asupra lor. Ceea 
ce vreau să arăt este felul cum ele şi întreaga ideo- 
logia junimistă, au fost răspândite dincoace de Carpaţi, 
şi reacţiunea Ardelenilor în faţa lor. 

Unul din secretele succesului „Junimei“ a fost ad- 
mirabilul spirit organizator şi priceputa strategie lite- 
rară a membrilor ei, în deosebi a lui Titu Maiorescu 
şi Iacob Negruzzi. Când un' talent tânăr eră simţit 
undeva, se făceau imediat sondajii pentru captarea lui; 
când se întâmpla ca tânărul să promită mult şi să fie 
lipsit de mijloace, se făceau şi jertfe materiale pentru 
cucerirea lui, Aceeşi bună chibzuială şi 'strategie au 
fost întrebuințate şi în organizarea şi răspândirea Con- 
vorbirilor Literare, organul de luptă al societăţii. Pentru 
a asigura existenţa revistei, sa cumpărat o tipografie 
ceea ce a uşurat foarte mult editarea ei. Totdeauna 
prompt în relaţiile cu oamenii, cu acel umor cuceritor 
prin simplitatea lui, redactorul revistei a fost mereu 
preocupat de difuzarea ei cât mai largă. 

Românii din Ardeal n'au fost uitaţi nici ei. Se pare 
chiar că s'au bucurat de o solicitudine specială. Incă 
în al doilea an de apariţie, Convorbirile sunt trimise 
societăţilor de lectură din Blaj, Beiuş) şi Satu-Mare?), 
iar în al treilea la Oradea), Orăştie*), Caransebeş?) 


1) Conv, Lit, II, p. 283. 
2) Ibid., p. 299. 

3) Ibid., III, p. 40. 

4) Ibid., p. 104. 

5) Ibid., p, 340. 

Sibiu!). Atât de importante i se par lui lacob Negruzzi 
aceste societăţi, încât le consacră œ cronică specială 
în acelaşi an al revistei, înşirând, pe lângă cele amin- 
tite, societăţile din Viena (unde erau atunci două), 
Cernăuţi, Năsăud, Gherla şi Kecskemét (Ungaria), 
cărora de bună seamă li se trimetea de asemenea re- 
vista?2). Afară de aceasta se făceau abonamente prin 
prieteni, al căror număr dacă la început n'a fost prea 
mare, le-a fost mare devotamentul. Avem informaţi: 
pozitive despre abonamentele pe care le făcea profe- 
sorul I. Meşotă la Braşov, Ion Slavici la “Arad şi 
Oradea, iar Ilarion Puşcariu la Sibiu. Cel dintâi se 
îndeletniceşte cu răspândirea revistei încă din al treilea 
an al ei), pentru a ajunge cu câţiva ani mai târziu 
la frumosul număr de 40 de abonamente numai la 
Braşov). Ion Slavici roagă cerul, în 1873, să dea un 
an bun, pentru ca numărul abonaților din Arad şi 
împrejurimi să crească la 40—505). Lui Il. Puşcariu, 
Negruzzi însuşi ţine să-i mulţumească, într'o scrisoare 
din 1874, pentru abonamentele culese la Sibiu €). 

Prin aceşti agenţi harnici şi devotați revista se di- 
fuza astfel în Ardeal, crescând sub pojghiţa latinistă 
încet, dar sigur, simpatiile pentru Junimea, în deosebi 
în sânul tinerimii. 


6. Acestea n'au fost însă singurele fire, pe care Ju- 
nimea le-a legat la începutul existenţei sale, prin re- 
vista ei, cu Românii de dincoace de Carpaţi. 

Incă din 1868 ochii societăţii se îndreaptă spre acel 


1) Ibid., p. 380. 

2) Societăţile de lectură, Ibid , p. 355—356. 

3) Ibid., p. 104. 

4) I. C. Panţu, Cartea lui Maiorescu în Gazeta Transilvaniei, 1910, 
nr. 34. 

5) Torouţiu, Studii şi documente literare, vol. îl, p. 207. 

6) lbid., vol. V, p. 147. 

Braşov, care avea atunci cea mai numeroasă, mai cultă 
şi mai îastărită societate românească dintre oraşele ar- 
delene, ale cărui legături cu principatele au fost tot- 
deauna vii, de care pe Titu Maiorescu îl legau amin- 
tiri plăcute şi strânse relaţii de rubedenie 1). 

Am amintit mai sus de abonamentele lui I. Meşotă, 
harnicul director al liceului din Braşov, care a lăsat 
atâtea amintiri bune în urma lui. Relaţiile Junimei cu 
acest fost coleg de şcoală al lui Maiorescu?) nu sau 
oprit însă la atât. 

Din întâiele ei şedinţe, societatea literară dela Iaşi 
a fost preocupată îndelung de problema manualelor 
şcolare. Când a reuşit să intre în stăpânirea unei ti- 
pografii, între cele dintâi cărţi care au fost scoase de 
subt teascurile ei au fost aceste manuale. Discutând 
într'una din şedinţe care manuale de geografie şi istorie 
să fie editate, s'au oprit asupra lui Pitz, cărţile căruia 
se bucurau atunci de un bun nume în Germania’). A 
fost însărcinat atunci cu prelucrarea uneia din ele I. 
Meşotă, „a cărui inteligenţă şi solidă conştiinţă de 
lucru îi era (Junimei) cunoscută“. Manualul a şi apărut 
în 1868, întâiul volum, iar în 1870 al doilea, bucurân- 
du-se ambele volume, de recensia elogioasă a lui Titu 
Maiorescu *). 

Alăturea de prelucrarea lui Meşotă, Junimea mai 
editează, în 1868, Odele şi Epodele lui Horaţiu Flaccu, 


1) Protopopul Braşovului, I. Popasu, viitorul episcop al Caran- 
sebeşului, era unchiul după mamă al lui Maiorescu, 

2) Meşotă a fost coleg, în 1850, cu Maiorescu, în cea dintâi şi 
atunci singura clasă a liceului român, proaspăt inființat, din Braşov. 
Ci. A. Bârseanu, Istoria şcoalelor române centrale din Braşov, Bra- 
şov, 1901, p. 57. 

3) Torouţiu, Op. cit., voi. IV» p. 436. 

4) Pentru întâiul cf. Conv. Lit., I, p. 256,ţiar pentru al doilea Zbid., 
vol. lil, p. 136—138. 

explicate în usul şcoalelor de 'G. I. Munteanu, atunci 
director al liceului braşovean 1). 

Din acest Braşov revista recrutează întâiul colabo- 
rator de dincoace de Carpaţi, în persoana aceluiaşi 
Meşotă, care publică în anul I (p. 248 şi urm.) con- 
ferinţa lui Ochire asupra literaturii franceze, importantă 
pentru răsunetul culturii franceze în Ardeal în acest 
timp de recrudescenţă a influenței germane. 

Cucerit prin aceste relaţii de Junimea, Meşotă îi va 
răspândi ideile mai ales în şcoala pe care o ya con- 
duce 2). Incă din 1874, el introduce în liceu ortografia 
fonetică. Ajutat îndeosebi de I. A. Lapedat, I. Popea °), 
I. C. Tacit, a făcut din Convorbiri una din lecturile 
permanente şi cele mai plăcute ale elevilor din cursul 
superior. Elevii acestor profesori, I. C. Panţu, D. Fä- 
gărăşanu, Andrei Bârseanu, E. Codru-Drăguşanu, I 
T. Mera, ş.a. vor transmite junimismul şi în alte 
centre româneşti. 


7. Cu al doilea centru românesc din Sudul Ardea- 
lului, cu Sibiul, relaţiile Junimei au început, de aseme- 
nea, destul de timpuriu. 

Şaguna însuşi a pivit cu interes mişcarea dela Iaşi, 
dela cele dintâi manifestări ale ei). Am văzut cum 
Telegraful Român, care stătea sub directa lui suprave- 
ghere, primeşte cu simpatie critica lui Russo şi poe- 
ziile lui Alecsandri. De aceeaşi favoare se bucură şi 


1) la Conv. Lit, II, p. 128 lucrarea e menţionată într'o notă, în 
Care, cu rezerva unor germanisme, e găsită bună, 

2) CI. pentru acţiunsa junimistă la Braşov mai ales, I. C. Panţu 
Cartea lui Maiorescu, în Gaz. Trans, 1910, nr. 34, 

3) Acesta recomanda, în 1877, într'o conferință ţinută elevilor, 
pe Alecsandri, Alexandrescu, Negruzzi, dar mai ales literatura popu- 
lară. (Ideaieie studentuluj român în Foişoara Telegrafului Român, 
II, p. 18—21), 

4) Ion Slavici, Lumea prin care am trecut, Buc., 1930, p. 81. 

Convorbirile. Foiţa gazetei dela Sibiu se hrăneşte abun- 
dent din ele. Studiul lui Maiorescu Despre poezia română 
este reprodus acolo în întregime!). Şi reproducerile 
nu se reduc numai la atât. Adevărat că ele nu sunt 
comentate în mod deosebit, sunt însă atât de nume- 
roase, încât e evident că sunt făcute cu un anumit 
scop, de care diriguitorul suprem al ziarului nu e 
străin. 

Spirit realist, cu o orientare largă în atmosfera ști- 
ințifică, îndeosebi germană, a vremii, Șaguna sa în- 
conjurat de o pleiadă de tineri, crescuţi cu sprijinul 
sau sub directa lui supraveghere, mai ales în institu- 
tele de învăţământ din ţările germane. Astfel Nicolae 
Cristea, directorul de mai târziu al Telegrafului Român 
şi-a făcut studiile la Iena; Zaharia Boiu şi lon Popescu, 
profesori la Seminarul şi Institutul Pedagogic, la Lip- 
sca; D. Popovici Barceanu, profesor la acelaşi seminar, 
la Viena; Ilarion Pușcariu la Viena şi la Lipsca; lon 
Bechnitz, redactor la Telegraful Român şi spiritus rec- 
tor al Tribunei în aceeaşi Vienă şi la Heidelberg; Eu- 
gen Brote şi D. Comşa în alte centre germane. 

Toţi aceştia au fost mai ales teologi, pedagogi, eco- 
nomişti şi ziarişti. Crescuţi fiind însă în aceeaşi at- 
mosferă ca şi cei mai mulţi dintre junimişti, acţiunea 
şcoalei dela laşi a găsit, de timpuriu, o largă înţele- 
gere în sânul lor. i 

Convorbirile Literare le urmărea de altfel cu interes 
activitatea. Compendiul de drept canonic al lui Şaguna 
a fost salutat de revistă printr'un lung studiu critic, 
semnat de N. Mandrea?). Compendiile de pedagogie şi 
psihologie ale lui Ion Popescu, sau bucurat de primi- 
rea favorabilă a lui Maiorescu însuşi °). 


1) Tel. Rom., foiţa dela 1 Martie 1867 şi urm. CI. şi Petruţiu, 
Art. cit. 

2) Conv. Lit., vol. 1, p. 375 şi urm. şi 389 şi urm. 

3) Compendiul de Pedagogie a fost recensat ibid., II, p. 145—147. 

Directorul ,Convorbirilor cere insistent colaborarea 
Sibienilor, adresându-le lungi scrisori, în care fi sfă- 
tueşte să-şi îndrepte limba, stâlcită de etimologişti şi 
de şcoalele străine. Mai lăsaţi-vă de abstracţiunile 
nemțeşti — scrie el lui Ilarion Puşcariu, în 1874— căci 
nu se potrivesc firii Românului, „ce nu poate sbura 
prin sfere eterice, ci vrea să păşească cu siguranţă 
pe pământ vârtos“. Să lapede apoi mulţimea de neo- 
logisme, luate în cea mai mare parte „din vânt“, fără 
nicio legătură cu vechea limbă românească a cărei fru- 
museţe el o admiră în Precuvântarea la Biblia lui Şa- 
guna. „Frica că ne vor crede Slavi — continuă Ne- 
gruzzi cu sfătoşenia lui românească — fiindcă limba 
noastră are încă elemente slave, elemente ce drept 
vorbind astăzi nici nu mai pot fi considerate ca slave, 
îmi pare tot aşa de nebună ca omul bogat ce ar arunca 
galbenii de aur fiindcă sunt bătuți în fabrica împără- 
tească din Austria. El sărăceşte şi nu este mai Român 
pentru aceasta. Noi ne calicim limba şi tot nu ne fa- 
cem mai Români în suflet... Ce am gândi de acel gos- 
podar ce ar refuza să-şi îngraşe pământul său cu gu- 
noiu din altă ţară, fiindcă e străin ? Gunoiul său intră 
în pământ, grâul său se face mai frumos şi nu este 
pentru aceasta un product străin... Trebue să ne rupem 


„Exounerea — spune Maiorescu — este pretutindeni clară, limba 
pură şi mai ferită de germanisme, decât în alte publicaţiuni de 
peste Carpaţi“ Ed. Ii-a a cărţii a fost primită şi ea elogios. Ibid., 
vol X, p. 401—402. Despre Psihologia empirică Maiorescu spune 
(Ibid. XI, p. 243—244): „D. Popescu este dintre acei autori de peste 
Carpaţi, cari scriv bine româneşte. Inţelegem scriu bive, că scriu 
aşa incât să-i înțeleagă toţi Românii. aşa încâtsă fie cât mai apro- 
piaţi de limba populară şi pe cât mai îndepărtați de construcţiile 
arbitrare ale îilologilor, aşa încât să ajungă a fi identitate de vor- 
bire cu Românii culţi din România liberă şi să pregătească asiiel 
înălțarea la vorbirea şi scrierea unei limbi culte, uniiosrre în pri- 
vința gramaticală şi lexicală“. lar despre ediţia a l-a a cărţii 
afirmă că este „cea mai bună carte de materie filosofică în limba 
română“, (Ibid, XXI, p. 742). 


www.dacoromanica.ro 


"LITERATURA TRANSILVANIEI 167 


cu sila de lanţurile ce ne-au legat trupul încă fiind 
în şcoală. Lucrul nu e uşor, dar suntem siliţi a-l face 
de nu voim să pierim neapărat. Fără pedeapsă nu se 
leapădă nimeni de părinţii săi“. Ardelenii ar trebui 
apoi să se obişnuiască odată cu gândul că adevărata. 
limbă şi literatură românească numai în Regatul liber 
se pdate desvolta. Căci nici „cel mai mare duşman al 
Românilor nu ar fi putut face atâta rău poporului 
nostru, cât au făcut câțiva învăţaţi“ de vreo treizeci 
de ani încoace. „Limba noastră nu o pricepem. Chipul 
nostru de a gândi se deosebeşte din ce în ce, străini 
suntem unii altora şi inima noastră se răceşte pentru 
fraţii depărtaţi de noi!)”. 

Mai târziu, când N. Popea va scrie cea dintâi bio- 
grafie a lui Şaguna, Slavici va primi-o printr'un studiu 
entusiast, în aceleaşi Convorbiri, făcând cu acest prilej, 
un portret cald al marelui arhiereu, faţă de care el 
a avut totdeauna un adevărat cult. 

Prin aceste încurajări, piin propaganda lui Slavici, 
care a stat în relaţii neîntrerupte cu Sibiul, apoi prin 
sporirea numărului membrilor cu aderenți crescuţi în 
aceeaşi Germanie sau la Viena ?), cercul junimist sibian, 
şi-a închegat de timpuriu, rândurile şi aştepta momen- 
tul pentru lupta deschisă. 

Deocamdată membrii lui au intrat în casa înţele- 
gătoare a Telegrafului Român, făcând dia el o foaie 
bine scrisă î). Apoi, când s'au simţit destul de pregă- 
tiţi, au ieşit pe teren. Organul lor a fost Foișoara Te- 
legrafului Român *). Fiindcă această publicaţie are me- 
ritul de-a fi dat un ritm nou acţiunii antietimologice 


1) Torouţiu, Studii şi doc. lit. V, p. 148—154. 

2) Simion Popescu, Dr. Ion Crişanu. ş. a. 

3) „Cea mai modernă de peste Carpaţi” — spune Eminescu, 
da 1876 în Curierul de laşi (Scrieri politice şi literare, ed. Scurtu, p. 158). 

4) A apărut tot la două săptămâni în 1876 şi 1877, doi ani deci, 
nu unul singur, cum afirmă Albini, Op. cit, p. 23. 

în Ardeal, se cuvine să ne ocupăm mai de aproape 
de ea. 

Cu toate că a fost înainte de toate o revistă peda- 
gogică şi de vulgarizare a ştiinţelor, ea este străbă- 
tută dela un capăt la altul de spiritul direcţiei noi. 

In articolul program din fruntea nr. I, ni se spune 
că Foișoara va tinde la formarea unei culturi naţionale, 
întemeiată pe adevăr, cultură, care să se dăruiască 
larg maselor româneşti şi să-şi soarbă originalitatea 
-din ele. Aminfind de literatură, programa anunţă că 
vor fi preferate acele opere, care vor spori „fondul 
de idei sănătoase şi folositoare, care să ţină cumpăna 
superficialităţii şi a frazelor fără cuprins“. In acelaşi 
număr, Dumitru Comşa, în articolul cu care îşi în- 
cepe seria de Studii asupra stării noastre economice, se 
ridică împotriva instituţiilor întemeiate în mod, pripit, 
neţinându-se seama de trebuinţele noastre reale şi de 
evoluţia naturală a poporului român. 

In întreaga revistă se simte o atitudine hotărît cri- 
tică. Eugen Brote, economist şi el, condamnă „încura- 
Jarea superficialităţii şi a ignoranței pretenţioase, în 
literatura ardeleană din ultimul timp t)“. Voind dar 
adevăratul progres — continuă el în acel articol — 
trebue să ne folosim de operaţiunea inevitabilă a cri- 
ticii. Numai o critică pozitivă „va da naştere unei 
lucrări serioase, bazate pe adevăr şi ştiinţă”. Adevărul 
trebue spus răspicat, chiar dacă el ar supăra pe anu- 
miţi „anteluptători naţionali“ şi „ilustrități celebre“. 
Consecvent cu sine însuşi, Brote începe în nr. 13 al 
Foișoarei un lung studiu critic asupra Asociaţiunii 
transilvane?). Pentru ideile lui sănătoase, bogat ar- 


1) Indulgență sau critică, Foig , 1, p. 14—16. 

2) O privire asupra activității Asociaţiunii transilvane pentru li- 
teratura română şi cultura poporului român dela inființarea ei până 
da a XIV-a adunare generală. Ibid., |, n-rele 13—16, 18, 19. 

gumentate, precum şi pentru claritatea cu care sunt 
expuse, studiul s'a bucurat. de elogiul lui Eminescu 


însuşi, care îl reproduce în Curierul de laşi’). Vene- 
rabilul comitet“ al Asociaţiei este acuzat de Brote că 
„a preferit forma goală, înaintea fondului“, gândindu-se 
la întemeierea unei Academii de Drept, când noi nu 
avem şcoalele elementare necesare. „Nu forţa brută— 
continuă el — nici fraze goale, ci o cultură trainică, 
desvoltarea puterilor sale materiale şi spirituale vor 
ridica şi susține pe popor la o poziţie însemnată în 
Stat. O cultură trainică însă numai atunci se creează 
când poporul, în desvoltarea sa, urmăreşte legile na- 
turii şi, după cea zidit fundamentul, pune treptat 
piatră peste piatră, la edificiul culturi; sale“. Progre- 
sul Astrei în cei patrusprezece ani este o iluziune. 
Este însă „un postulat al progresului a ne desface, 
odată pentru totdeauna, de iluziuni şi chiar dacă am 
trace de răi naţionalişti, a cerceta cu sânge rece după 
adevăr“. 

Idei lansate de junimişti se pot găsi în multe din 
articolele colaboratorilor Foișoarei. Acolo însă unde 
ele s'au bucurat de o aplicare sistematică a fost în 
atitudinea redactorilor în chestiunile de limbă. 

Inainte de toate revista a adoptat ortografia fone- 
tică a Convorbirilor, ceea ce a fost o adevărată revo- 
“luţie culturală pentru Ardealul de atunci, în care 
chestiunea ortografică era discutată cu atâta pasiune?). 
Pentru apărarea poziţiilor ei fonetice, Foişoara avea 
în redacţie un om bine înarmat, pe lon Bechnitz, care 


1) Scrieri, ed. Scurtu, p. 314 şi urm. 

2) Familia, care era mai concesivă în acest domeniu, îără de a 
se putea rupe însă detinitiv de etimologism, primeşte inovaţia cu 
rezerve. [n paginile ei Ion cav. de Puşcariu publică ale sale Con- 
siderațiuni ortografice (Fam. vol. XV, p. 266 şi urm.) iu care „co- 
dițele“ şi „cornițele“ „neofiţilor“ dela Sibiu sunt ironizate cu mult 
duh. Cf. şi Albini Op. cit, p. 23—24. 

va juca mai târziu uri rol însemnat în redacţia Tribu- 
nei, întemeiată la 1884. 

In studiul Despre sistemul etimologic 1), el izbeşte în 
îasuşi capul şcoalei etimologice, în Timotei Cipariu. 
Argumentele invocate de el, izvoarele linguistice uti- 
lizate (în deosebi Max Müller), precum şi concluziile 
la care ajunge sunt aproximativ identice cu ale lui 
Titu Maiorescu din Despre scrierea limbii române. El le 
mânueşte însă cu o abilitate şi o vervă care dă stu- 
diului o! coloare proprie, deosebit de simpatică. Bech- 
nitz atacă mai întâi pretinsa bază ştiinţifică a siste- 
mului ciparian; arată apoi cât de nepedagogic şi ne- 
economic este. Mai demonstrează că sub pretinsa 
unitate de limbă, pe care o urmăreşte acest sistem, se 
petrece, în realitate, o ruptură a vechei noaste€ unităţi 
de graiu, care era mult mai reală pe timpul ortogra- 
fiei chirilice. Pentrucă sistemul etimologic nu e numai 
ortografic, ci şi linguistic, ceea ce este o adevărată 
calamitate naţională. Etimologiştii, spune el, citând 
exemple din graiul ardelean curent, tind tot mai mult 
să pronunţe cum scriu, formând astfel dincoace de 
Carpaţi o limbă ciudată, care n'are nicio legătură cu 
desvoltarea organică a limbii româneşti. 

La sfârşitul anului 1877, Foişoara şi-a încetat apariţia. 
Faptul este anunţat prin următoarea notă către citi- 
tori: „După ce vedem realizată o mică parte a sco- 
pului ce ne-am propus, Foişoara Telegrafului Român va 
inceta cu numărul de faţă a apare în ediţiune separată 
şi va intra pe viitor în coloanele Telegrafului Român. 
Această schimbare în formă nu va altera întru nimic 
programul nostru cunoscut“. 

Și într'adevăr grupul va continua lupta junimistă, 
cu o energie îndoită, în paginile Telegrafului, care, în- 


1) Foișoara, Ii, p. 133—135, 139—142, 149—15?, 155—157, 162 — 164, 
semnat Bz. 

cepând cu 1878, adoptă o ortografie fonetică temperată 
şi apare:de trei ori pe săptămână“. 

Când Academia Română își tipăreşte, în același an, 
rapoartele cu „semne“, gazeta o felicită pentru această 
inovaţie, printr'o scrisoare semnată de „Mai mulţi 
Ardeleni“, în care se arată cum creşte simpatia pentru 
fonetism în Ardeal!). 

Cel care va reprezenta cu mai multă stăruință şi 
pricepere ideile literare ale ziarului va fi tot Bechniiz. 
Răspunzând „Unui Etimologist“, care propune, într'o 
lungă scrisoare către redacţie, o tranzacţie în chesti- 
unea ortografică, el se aşează pe aceleaşi poziţii fo- 
netice, încheind cu aceste cuvinte, care ne dovedesc 
cum problema limbii era pentru el o mare chestiune 
națională: „Noi am primit semnele purcezând dela 
principiul că este necondiţionat de lipsă ca Românii, 
a căror limbă se află încă în proces viu de desvoltare, 
să ştie unii dela alții cum vorbesc; şi ca nu cumva 
să se trezească odată, având aceeaşi scriere, desbinaţi 
unii de alții prin graiu. Semnele [fonetice] silesc a pă- 
răsi acel clar obscur, numit unitatea ortografică, sub 
a cărui scut se ţese aici în Ardeal o limbă deosebită, 
Semnele ne fac să ştim cum vorbesc fraţii noştrii de 
dincolo de Carpaţi, cum se desvoltă limba noastră 
acolo unde singur se poate întradevăr desvolta pe 


deplin“ 2). 


1) Mai mulţi Ardeleni, La adresa Academiei Române, Tel. Rom. 
1878, nr. 198. Se propune însă Academiei un fonetism temperat, 

2) O transacție ortografic, Tel. Rom., 1819, n-rele 133—137, 
139, 141 —143, 145, 147—148 şi 151—152, Până la nr. 143 este pro- 
punerea „Unui, Etimologist“. urmează apoi observaţiile redacţiei 
nesemnate, după argumentele şi stilul lor cu siguranţă sunt însă 
ale lui Bechnitz. Tot el, recensând foarte just, al doilea vol. at 
Dicționarului lui Cihac (/bid., n-relă 126—128. şi 13C) critică sever 
Dicționarul lui Laurian şi Massimu, un „făt tragicomic“. Ale lui 
sunt apoi pol:micile, pline de spirit şi ironie, cu Gr. Silaşi, care 

Atât Foişoara cât şi Telegraful nu se vor mulțumi 
numai cu apărarea ortografiei fonetice, ci vor urmări 
şi purificarea limbii de germanisme şi ungurisme, or- 
ganizând o adevărată goană după ele, mai ales în ma- 
nualele de şcoală. Până în 1883, când în urma unui 
conflict politic cu Mitropolitul Miron Romanul, Ni- 
colae Cristea, redactorul Telegrafului a trebuit să pä- 
răsească ziarul, urmat fiind de prietenii lui junimişti, 
Telegraful a continuat propaganda pentru ideile direc- 
şiei noi. 

Pentru răspândirea fonetismului în mase, doi din 
redactorii Foişoarei, Eugen Brote şi D. Comşa, tipă- 
resc cu semne, începând din 1877, Calendarul bunului 
econom, în care literatura Junimii şi folclorul ocupă 
aproape întreaga parte literară 1). 


abuza intrun mod bizar şi comic de analogia în limbă, permiţân- 
du-şi să schimbe unele cuvinte din Latina Gintă a lui Alecsandri 
(Un „meşter strică“, în Tel. Rom., 1878, nr. 91 şi Despre „derepţi- 
unea“ în deswoltarea limbii române, Ibid., n-rele 115—117) 

1) Calendarul avea o parte literară mai redusă, fiind consacrat 
mai ales chestiunilor de economie practică. Intâiul,cel de pe 1877, 
Cuprinde: Slavici, Popa Tanda, Alecsandri, Cinel-cinei şi Groza, 
Bolintineaou, Mărioara, Matilda Cugler, Cât te-am iubit, Veronica 
Micie, De-aşi putea, Gr. Alexandrescu, 7iganul şi Purcelul, Miron 
Pompiliu, Cântece populare şi o traducere din Goethe, Maiorescu, 
Despre scrierea limbii române (în extras). Calendarul de pe 1878 
nu-l cunosc decât dintr'o notă a Tel. Rom. El cuprinde Răsbunarea 
dui Statu Palmă, Sămănătorii şi Rodica de Alecsandri, apoi Stan 
Bolovan de Slavici, Toader şi Mărinda şi Poezii poporale. Cel de 
pe 1879 cuprinde: Creangă, Povestea lui Harap Alb, Alecsandri, 
Cântecul gintei latine, Ulctorul fermecat şi Lăcrămioare, Volenti, 
Problemul deslegat (poezie), apoi cântece populare. Partea lui eco- 
nomică este scrisă într'o limbă admirabilă. El se tipăreşte „în mii 
şi mii de exemplare“ (Tel. Rom., 1878, nr, 108). Pentru buna lui 
redactare, a fost remarcat de Eminescu în Curierul de laşi (Scrieri, 
ed. Scurtu, p. 332). Tot Eminescu recensează (in Conv. Lit, XI, 
p. 197—199, ed. Scurtu, p. 309—314) Pomăritul lui D. Comşa, fä- 
când cu această ocazie sugestive observații asupra limbii româ- 
aeşti şi condamnând purismul filologilor, cari îşi „sug teoriile din 
degetul cel mic”. 

Sibiul n'a făcut însă în acest timp, propagandă fo- 
metică numai prin /Foișoară şi Telegraf. Cu un an în 
urma celei dintâi, apărea tot acolo, Albina Carpaţilor, 
scrisă şi ea cu ortografie fonetică, mai temperată însă 
decât a Foişoarei. Revista nu are ideologia hotărît ju- 
nimistă a grupului dela Foișoara. Redactorul ei prin- 
<ipal, Ion A. Lapedat, a căutat să-şi asigure, încă 
înainte de apariţia publicaţiei, simpatiile şi colaborarea 
<ercului junimist-din Bucureşti. Acesta s'a oferit chiar 
ca manuscrisele să fie citite, înainte de apariţia în 
revistă, în şedinţele sale. Probabil din cauza legături- 
lor lui cu fraţii Densuşianu şi cu grupul Haşdeu, la 
foile cărora a colaborat, Maiorescu a refuzat sprijinul 1), 
Dacă n'a militat însă pe linia junimistă, totuşi, prin 
ortografie, prin limba îngrijită, prin colaborarea unor 
scriitori filojunimişti, între care nu amintim aici decât 
pe Alecsandri, apoi prin bogatul folclor, pe care îl 
publică, precum şi prin nota ei hotărît panromânească, 
Albiha Carpaţilor a ajutat mult la înfrângerea latinis- 
mului şi la biruinţa ideilor direcţiei noi. 


8. Al treilea focar de răspândire a junimismului în 
Ardeal a fost Viena, prin „România Jună“, cea mai 
bine organizată societate de studenţi români până la 
Unire °). 

„Infecția“ datează mai ales din 1870, când Iacob 
Negruzzi, vizitând Viena, face cunoştinţă cu Eminescu 
şi Slavici, cucerindu-i pentru Convorbiri. Conducătorul 


1) Scrisoarea lui Slavici cătră Jacob Negruzzi, din 5 Aug. 1877 
în Torouţiu, Op. cit., vol. II, p. 281. Se pare că Slavici nu e prea 
mulţumit de refuzul lui Maiorescu, căci el roagă pe Negruzzi să 
sprijine revista în Convorbiri, deoarece ea-şi propune să lupte în 
Ardeal, împotriva Familiei, şi în favoarea Junimei. E! a şi dat Al- 
binei povestea Jonea mamei (Il, nr. 5). Eminescu a ţinut să re- 
marce, în Curierul de Iaşi şi această revistă (Scrieri, p. 330), 

2) Asupra ei cf. lon Grămadă, Societatea academică „România 
„Jună“ din Viena (1871—1911) Arad, 1912. 

revistei ieşene a făcut o bună alegere. Cei doi scriitori 
Sau nimerit să fie cele mai lucide capete ale tinerimii 
române din Viena, amândoi plini de entusiasm şi cu 
pronunţate înclinări spre acţiune socială. Ei vor căuta 
deci să inoculeze societăţii, în întâiul comitet, unul 
ca preşedinte, iar celălat ca bibliotecar, principiile 
junimiste, dându-le însă o nuanţă mai naționalistă. In 
organizarea serbării dela Putna, în a cărei desfăşurare 
au partea leului, ei cer mereu sfatul societăţii ieşene. 
La propunerea lor comisiunea pentru censurarea dis- 
cursului festiv al serbării a fost alcătuită din Alec- 
sandri, Maiorescu, Negruzzi şi Pogor. S'a mai nimerit 
ca discursul să fie rostit de un tânăr colaborator al 
Convorbirilir, A. D. Xenopol, pe atunci sttdent la 
Berlin. Toate acestea, dar mai ales alegerea lui Maio- 
rescu în comisia de censurare a discursului, împotriva 
căruia se ducea atunci, în ţară, o urâtă campanie de 
denigrare, a stârnit o adevărată furtună în sânul so- 
cietăţii. Comitetul cu simpatii junimiste a fost crunt 
atacat. Opoziția, condusă de Ioniţă Bumbac,.a reuşit, 
printr'o bună propagandă, să-şi câştige majoritatea în 
societate. Şcoala dela Iaşi a fost declarată de primejdie 
naţională. Ea nu merită decât „să se scuipe în ea“ — 
a declarat şeful acestei opoziții 1). Astfel Slavici şi 
Eminescu şi-au dat demisia, cel din urmă pregătindu'se 
cu o pledoarie pro Maiorescu, pe care însă, mai ales 
la intervenţia lui Slavici, n'a mai dat-o publicităţii?). 

Din polemica aceasta înfierbântată, câţiva Ardeleni 
s'au ales însă cu pronunţate simpatii junimiste, Nu 
mai insistăm asupra lui Slavici, care, alăturea de Emi- 
nescu, a fost capul răutăţilor; credem însă că Sibienii 
Ion Bechnitz 5), D. Popovici Barcianu, Ilarion Pușca. 

1) Eminescu, Scrieri, ed. Scurtu, p. 18. 

2) Slavici, Amintiri, p. 44— 46. 

3) Slavici spune (/bid.), că întâia oară când l-a văzut pe Emi- 
nescu la Viena era in societatea acestuia, Ci. şi Grămadă, Op, cit. 
p. 59. 

riu, Maior (viitor protopop al Săliştei), apoi Braşo- 
venii Sterie Ciurcu, Teodor Nica, Năsăudenii Tanco, 
Mazăre şi.Docan, Blăjanul I. Neagoe, Arădanii Oncu 
şi Hozanu, au luat din aceste discuții sămânța juni- 
mistă, pe care vor răspândi-o apoi în oraşele ardelene !). 

In urma lor a rămas la România Junu o luptă orto- 
grafică ce nu sa încheiat definitiv decât în 1882. Or- 
tografia grupa simpatiile şi ridica sau răsturna comi- 
tetele. In 1874, Ardelenii latinişti doboară comitetul, 
alcătuit în majoritate din Bucovineni, conduşi de Pom- 
piliu Dan care, pe lângă că adoptă fonetismul Convor- 
birilor, mai făcu şi crima de a alege membru de onoare 
al societăţii pe Maiorescu, atunci Ministru al Instruc- 
ţiei 2). 

De acum înainte .simpatiile pentru direcţia nouă 
merg însă crescând, alimentate fiind mai ales de ab- 
solvenţii liceului din Braşov. De prin 1878 se coace 
în sânul societăţii lovitura hotăritoare împotriva eti- 
mologismului, care n'a fost dată însă decât în 1882. 

In 1878 îşi începe discret agitația junimistă în socie- 
tate Andrei Bârseanu şi Ion Paul, care sunt aleşi ambii 
în comitetul societăţii °). 

Iu anul următor se adaogă acestor doi I. C. Panţu, 
Ion Pipoş, I. Moisil, Solomon Haliţă, Septimiu Albini, 
S. Pop, Dionisie Făgărăşanu, E. Codru-Drăgăşanu, A. 
Şterca Suluţiu, Silv. Moldovan, Matei Voileanu, I. 
Cupărescu şi Demian), veniţi la Viena, dela Braşov, 
Blaj, Năsăud, Arad, cuceriţi însă, încetul cu încetul 





1) Pentru unele din nume cf. şi Slavici, Unitatea noastră cultu- 
rală în Tribuna (Arad), 1907, Nr. 6-8, 10-12. 

2) Slavici, Scrisoare către Titu Maiorescu, din Orct. 1815,în Conv. 
Lit., LXII, p. 1149-1153. Maiorescu purta atunci un deosebit interes 
societăţii, fără indoială pentru a şi-o cuceri pentru scopurile lui 
culturale. Când este ales membru de onoare, el donează 30 napo- 
leoni pentru biblioteca Rom. June. (Grârpadă, Op. cit., w 93). 

3) Familia, XIV, p. 595. 

4) I. C. Panţu, Cartea lui Maiorescu, în Gaz. Trans. 1910, nr. 34. 

pentru direcția nouă de către Braşoveni. Discuţiile au 
început, bineînţeles, dela ortografie, pentru a ajunge 
la idei şi a rămâne numai la ele. „Cartea“ lui Maio- 
rescu a devenit cea mai citită din biblioteca societăţii. 

In 1880—1881, grupului amintit sau mai alăturat St, 
Popovici din Lugoj, Pop Radu şi Octavian Bonfiniu 
din Blaj, I. T. Mera, Ciril Vulcan, D. Ştefan şi Enea: 
Hodoş, veniţi mai ales dela Braşov. In semestrul de . 
vară ei organizează, în deosebi la iniţiativa lui Andrei 
Bârseanu, o serbare pentru jubileul de 60 de ani al 
lui Alecsandri, care evidenţiază şi mai mult pe juni- 
mişti în societate. 

In 1881—1882, coeziunea grupului se accentuiază. 
Pentru a-şi arăta cultul maiorescian, membrii lui îm- 
prumută nu numai ideile, ci şi barbişonul maestrului. 
Grupul se numeşte acum „Arborele“, numărând după 
Panţu 14, iar după Moisil 17 membri!). El ţine, fără 
îndoială după modelul Junimei, şedinţe literare săptă- 
mânale. Numărul aderenţilor creşte atât de mult, încât 
la sfârşitul anului se mută cu şedinţele la sediul so- 
cietăţii, punând stăpânire pe ea. Pentru a-şi serba 
triumful, ei organizează, în Iunie 1882, o şedinţă fes- 
tivă în onoarea Junimei, cu prilejul împlinirii a 15 
ani de apariţie a Convorbirilor. Ne mărginim să dăm 
aici programul acestei serbări, ale cărui puncte sunt 
îndeajuns de semnificative. Preşedintele societăţii C. 
Popazu (văr cu Maiorescu) rosteşte cuvântul de des- 
chidere; S. Pop recitează Inșiră-te Mărgărite de Vasile 
Alecsandri şi Scrisoarea a III-a de Eminescu ; S. Haliţă 
vorbeşte despre Literatura română dinainte de 1866, Titu 
Maiorescu şi direcția nouă critică în cultura română; I. T. 
Mera despre Scriitori dela Junimea ; S. Albini, despre 
Titu Maiorescu şi poezia română. Toţi au înălţat osanele 


1) luliu Moisil, Scrisoare către I. Negruzzi, în Arhiva Someşană, 
nr. 8 (1928), p. 54—58. 

Junimei, mai ales şefului ei. S'au citit apoi scrisori şi 
telegrame dela Titu Maiorescu, I. Negruzzi, dela un 
grup junimist din laşi şi dela altul din Braşov!) 
Cum era de aşteptat, serbarea prin caracterul ei 
ostentativ junimist, a trezit ecou în Ardealul cu multe 
puteri latiniste încă?). Cel care a făcut elogiul bătrâ- 
nilor a fost Grigore Silaşi, cel din urmă latinist arde- 
lean bine înzestrat). El începe prin a lovi în Slavici, 
care în Familia*) luase apărarea lui N. Gane, ale cărui 
nuvele au fost. criticate, mai ales pentru limba lor, de 
un Elia Trăilă, elev, se pare, al luj Silaşi5). Foarte 
probabil că Silaşi a cumulat aceste două replici cu 
intenţia de a izbi nu numai în tinerii dela Viena, pe 
cari îi considera mai mult sau mai puţin inconștienți, 
ci şi în acela care era privit pe drept cuvânt prin- 
cipalul instigator junimist în Ardeal. Articolul fostu. 
“lui profesor dela Universitatea din Cluj e plin de 
vervă şi de o indignare simpatică prin sinceritatea ei. 
Slavici recomanda pe Gane ca model de limbă a cla- 
selor culte din Regat, pe care intelectualii ardeleni 
ar trebui să o urmeze, pentru a se mai desbăra de 
germanisme şi ungurisme. Silaşi admitea că limba cultă 
numai în Regatul liber se poate creia, cerea însă boie- 


1) Aceasta a fost semnată de N. Pilţia, V. Voina, Dr. G. Baiu- 
lescu, Cipr. Porumbescu, I. Socaciu, G. Chelariu şi A. Bârseanu. 
CE, şi 1. Breazu, Noi contribuții privitoare la pătrunderea junimis- 
mului în Transilvania în Studii Literare, | (1942), p. 213 şi urm. 

2) Däri de seamă despre ea s'au publicat de către I. C. Frunză 
[Panţu] ia Gaz. Trans. din 1882, n-rele 66 şi 67, de unde a fost 
reprodusă fragmentar în Conv. Lit, din acelaşi an, p. 157—163. 
Apoi de cătră „Un oaspe” în Telegrăful Român din 1882, nr. 69. 
„Cât voi trăi nu voi uita această serbare“ — îşi încheie el repor- 
tajul. Conferința lui I. T. Mera a fost reprodusă /bid,, n-rele 72—73 
apoi în Familia 1882, p. 302—304. 

3) D-l Slavici şi serbarea României June în onoarea Cons. Lit, 
în Familia, 1882, p. 401—403, 414—415, 432—435, 444—447, 

4) 1882, p. 255 şi urm. 

5) Critica lui Trăilă. Ibid, p. 223—226. 

rilor de dincolo să mai lase grecismele şi franţuzis- 
mele. Venind apoi la tineri, elîi mustră pentru laudele 
exagerate, aduse Junimei, făcând tabula rasa cu tot ce 
s'a înfăptuit 'până atunci în literatura română, fără să 
uite nici acţiunea lui Kogălniceanu dela Dacia Literară. 
Se ridică împotriva „gergurilor“, cu care „Direcţiu- 
niştii“ vreau să ne fărămițeze limba. Recunoaşte şi el 
o cădere a literaturii, mai ales dela 1860 încoace. Ea 
n'a fost ridicată însă de producţia Convorbirilor, căreia 
nu-i recunoaşte decât oarecare merite în nuvelă. El 
înşiră astfel multe din argumentele care au fost utili- 
zate împotriva şcoalei dela laşi de numeroşii ei critici, 
a căror sămânță n'a pierit nici astăzi. 

Violentei ieşiri a lui Silaşi îi replică I. T. Mera, 
unul din cei vizați de eat). Mera reproşează profe- 
sorului clujan tonul, şi face apoi, înarmat cu multe 
citate din Maiorescu, o nouă profesiune de credință 
Junimistă. Silaşi ripostează prin articolul Limbă popo- 
vală şi limbă literară?), în care se ridică cu aceeaşi 
vervă împotriva ideilor linguistice ale Junimii, termi- 
nând cu o pledoarie caldă a latinismului. 

Astfel s'a încheiat cea din urmă mare luptă dintre 
latinişti şi junimişti în Ardeal?). Oricâte argumente 
ar fi invocat însă Silaşi pentru apărarea latiniştilor, 
tinerii dela Viena, încurajați acum şi de P. Carp, 
care era ministru acolo, nu mai puteau fi readuşi la 
matcă. Ei îşi continuă drumul în „direcţia nouă“, 
scoțând, un an mai târziu, frumosul Almanah, în care 
Eminescu şi-a publicat Luceafărul, iar alăturea de el 
colaborau Alecsandri, Maiorescu, Creangă, Gane, 
Slavici şi Xenopol). 

1) Familia, 1882, p. 479—482. 

2) Ibid., 1883, p. 4—6, 16—19. 

3) Cum era de aşteptat, serbarea dela Viena a amărit mai ales 
pe Blăjeni. Lui Albini i s'au făcut, la întoarcerea la Blaj, aspre re~ 
proşuri pentrucă participase la ea. (Cf. Albini, Op. cit., p. 28). 

4) Al doilea Almanah al României June, cu colaborări în majori- 
tate junimiste şi acestea, a apărut în 1888. 

9. Ideile însuşite la Viena au fost răspândite larg 
în Ardeal!). Nu mai amintim de surplusul de junimism 
adus din capitala monarhiei de Braşoveni şi Sibieni. 
De acolo însă mai ales sa transmis junimismul la 
Arad, Năsăud şi Caransebeş. 

Captarea Aradului pentru noua ideologie literară a 
încercat-o Slavici încă din 1872, după întâia lui pe- 
trecere în Viena. De atunci încearcă el să facă. abo- 
namente pentru Convorbiri, atât la Arad, cât şi la ` 
Şiria 2). In anul următar, dela propaganda între prie- 
teni, trece la prelegeri publice, de felul celor care se 
ţineau la laşi, bine înțeles la înălţimea modestului 
public intelectual din acest oraş de margine. In una 
din aceste prelegeri el vorbeşte despre Alecsandri, 
Maiorescu, Eminescu — întâia oară, cred, când sa 
vorbit despre Eminescu în Ardeal — apoi, despre 
poezia populară. Alecsandri şi cântecul popular merg 
direct la inima Arădanilor; pentru a-l pricepe pe 
Eminescu nu sunt însă destul de pregătiţi. „Atât din 
această prelegere — scrie el lui I. Negruzzi — cât şi 
din alte convorbiri cu oamenii de aici, m'am convins 
că direcţia d-voastră va intra la noi fără a da de 
greumânte*)“. Incolţit de mizerii, el se gândeşte la 
un mic capital cu care ar cumpăra cărţi din „Ţară“ 
— fără îndoială junimiste, sau acceptate de Junimea 
pentru a le vinde printre ai lui). 

In acelaşi an el face propagandă pentru Convorbirj 
la Oradea.Mare, unde petrece câteva luni 5). 

In Decemvrie e însă iarăşi la Viena, undee scăpat 
de o grea boală şi prin ajutorul bănesc al Junimii, iar 





1) Ardelenii formau de altfel majoritatea membrilor „României 
June“. (Cf. statistica pe regiuni din Gramadă, Op. cit, p, 167); 

2) Torouţiu -0Op. cit., Il, p, 185. 

3) Ibid., p. 207—208. 

4) Ibid., p. 214. 

5) Jbid,, p. 215. 

când se întoarce de acolo, în 1874, trece la Iaşi. Fie 
dia capitala Moldovei, fie din Bucureşti, unde se 
mută în 1877, el păstrează legături strânse cu Arde- 
lenii, în deosebi cu Arădanii şi cu grupul sibian dela 
Telegraful Român (la care colaborează), în cercul că- 
rora se bucura de mare admiraţie. Cu un an înainte, 
ei era convins de biruinţa Convorbirilor în Ardeal: 
„Noi-singuri — scrie el lui |. Negruzzi — ne putem 
făli că avem prieteni grupaţi în Ardeal şi Convorbirile 
vor fi foaia care, mai curând sau mai târziu, va fi 
citită în Ardeal))“. 

In urma lui steagul junimist a fost ținut la Arad, 
cu mai multă sau mai puţină vigoare, de Gherasim 
Şerb, prietenul de şcoală al lui Slavici, Const. Gurban, 
Vasile Mangra şi Romul Ciorogariu *). 

Tăvărăşia de idei începuse cu unii din ei de mult, 
de când se întâlniseră în paginile Speranţei (1869), 
cea dintâi foaie românească din Arad, continuată cu 
Lumina (1872—1875)5). Simpatia junimistă a grupului 
este evidentă însă .numai în Biserica şi Școala, care 
începe să apară în 1877, ca organ oficial al Episco- 
piei arădane. Literatura propriu zisă ocupă puţin loc 
în foaie, atunci însă când străbate, între rapoartele 
şi „circularele“ ei, este alcătuită mai ales din repro- 
duceri din Convorbiri. Alecsandri este preferat şi aici. 
Dragostea pentru poetul ajuns acum, în urma con- 
cursului dela Montpellier, la culmea gloriei, este de 
altfel foarte puternică la această extremitate a ro- 
mânismului. Arădanii ţin, cu acest prilej, să-l felicite, 
printr'o caldă adresă, căreia poetul îi răspunde, făcând 
elogiul Ardealului, într'un mod ca totul neobicinuit 


1) Ibid., p. 216. 

2) Slavici, Amintiri, p. 81, Lumea prin care am trecut, p. 81. 

3) Asupra colaborării lui Slavici la aceste două toi ct. Gh. Ciu- 
handu, Joan Slavici ca pedagog, în Hotarul (Arad), II, 1934, 

pentru autorul Dicționarului grotesc'). Gazeta ară- 
dană se preocupă tasă mai ales de chestiunea or- 
tografiei, pe atunci în centrul discuțiilor literare de 
dincoace de munți. Vasile Mangra, cel mai inteligent 
"dintre redactori, insistă asupra ei cu prilejul ridicării 
de către Sinodul românesc a chestiunii tipăririi căr- 
ților bisericeşti cu litere latine). El cere ca limba 
acestor cărţi să fie ferită, atât de exagerările latiniste, 
cât şi de cele fonetiste, adoptându-se o limbă care să 
fie înţeleasă de toţi Românii şi care să fie revăzută 
de marii noştri scriitori, Semnificativ este elogiul cu 
care Biserica şi Şcoala reproduce, în acelaşi an, ra- 
portul academic al lui Titu Maiorescu în chestiunea 
revizuirii ortografiei. Comentând, într'un articol, dis- 
cuţiile stârnite de propunerile şefului junimist 2), foaia 
constată, „cu deplină mulţumire, că de când. ilustrul 
Titu Maiorescu a pus în evidenţă dificultăţile şi de- 
teriorările ce le întâmpină limba română prin sistema 
etimologică, ortografia pur etimologică, chiar la noi 
dincoace de Carpaţi pierde din ce în ce mai mult din 
terenul ocupat“, Gazeta constată apoi cu îngrijorare 
că mai Ales în părţile ungurene procesul de desfigu- 
rare al limbii face progrese dezastruase, deoarece 
Românii de acolo sunt în contact mai descu Ungurii, 
iar ortografia etimologică îi împiedică să cunoască 
adevărata limbă românească. Prin stilul şi cuprinsul 
lor, aceste articole par a fi ale lui Vasile Mangra, 
chiar atunci când nu poartă semnătura lui. Din pri: 
cina acestor idei filojunimiste el a fost nevoit să pă- 
răsească redacţia foaiei, în 1883, şeful lui ierarhic, 
Episcopul Ion Meţianu, fiind un etimologist îndârjit€). 





1) Textul adresei şi răspunsul poetului în Bis. şi Şc, II, p. 195. 

2) Cf. Bis. şi Şc., I, p, 109—110 şi IV, p. 369—370. 

3) Ibid., V, p. 162—164. 

4) Roman Ciorogariu, Sperantia (1869), Lumina (1872), Biserica 
şi Şcoala (1877), Tribuna (1884 - 1912), Cluj, 1934, p. 11. 

Luându-şi, în articolul Steaua noastră conducătoare, 
rămas bun dela gazeta căreia îi dăduse cele mai bune 
pagini, Mangra spune, între altele: „Pe lângă aceasta 
n'am uitat nici datoria ce aveam în respectul culturii 
şi progresului limbii naţionale. Un jurnal românesc, 
oricare ar fi ramura literară ce tratează, nu este iertat 
să ignoreze progresele limbii naționale, de aceea atât 
în privinţa limbii, cât şi a modului de a scrie nob 
ne-am conformat, pe cât ne-a stat în putinţă, curen- 
tului binefăcător de peste Carpaţi. Noi ştiam prea 
bine şi suntem convinşi de ceea ce ne spunea mai 
deunăzi un mare jurnal din Bucureşti: „A trecut 
timpul, când direcţiunea în cultura naţională să fie 
dată de o mică pleiadă de Români erudiţi din Tran- 
silvania" şi că astăzi „România trebue privită ca cen- 
trul dela care să se împartă razele luminoase pentru 
întregul românism!)“. 


10. Din Viena au ajuns câteva simpatii junimiste şi 
la Năsăud. loan Mălai, Const. Moisil, Ioan Ciocan, 
Pavel Tanco, A. P, Alexi, profesori la gimnaziul de 
acolo, au trecut pe la România Jună în prima perioadă 
"de agitaţie junimistă a acestei societăţi. Ei trebuie 
să fi fost aceia cari au provocat, în sânul corpului: 
profesoral, discuţii aprinse pe chestiunea ortografiei, 
încă de prin 18742). Ele au ecou şi în sânul elevilor 
din cursul superior, cari citesc de preferinţă Convor= 
birile, declamă la societatea lor „Virtus Romana re- 
didiva“, pe Vasile Alecsandri şi admiră literatura po- 
pulară. In a doua perioadă de propagandă pentru 
junimism la Viena, întâlnim acolo pe Năsăudenii S 
Haliţă, Iuliu Moisil şi S. Pop. 

Năsăudul mai avea apo:, înpedagogul Vasile Petri, 


1) Biserica şi Şcoala, VII (1883), p. 52. 
2) |. Moisil, Art, cit., în Arh. Som. 

un om deschis ideilor junimiste1). Studiind la Praga 
(1853—57), el vine în contact, cu o parte cel puţin, 
din cercul de idei în care vor fi crescuţi unii dintre 
membrii şcoalei dela Iaşi. De aceea el este, destul de 
timpuriu pentru această regiune, adept al ortografiei 
fonetice, pe care o răspândeşte larg prin popularele 
sale Abecedare şi Legendare ?). 

Datorită influenţei lui şi a celorlalţi profesori amin- 
tiți, ortografia cu semne a fost introdusă în ţinutul 
Năsăudului încă din 18823). 


1!. Un mic nucleu junimist s'a înfiripat apoi la 
Caransebeş. ; 

Acolo a păstorit (dela 1865—1889) Episcopul lo 
Popasu, unchiul după mamă al lui Titu Maiorescu, 
care privea cu simpatie ideile literare ale nepotului. 
El a avut, mutatis mutandis, în acest oraş grăniceresc, 
rolul lui Şaguna la Sibiu. Cu aceeaşi solicitudine ca 
şi marele arhiereu se îngrijea de educarea elementelor 
mai alese ale tineretului în centrele de cultură ger- 
mană. Asemenea aceluia invita apoi, la institutele de 
cultură de sub ocrotirea lui, tineri înzestrați cu idei 
moderne. 

In anii 1882—1883 petrece acolo, ca profesor la 
Institutul Teologic şi Pedagogic, loan Paul, unul dintre 
cei mai aprigi luptători pentru Junimea la România 
„Jună. În 1886—1889 e profesor la acelaşi Institut, 
Vasile Goldiş, fost şi el, în 1883, membru al societăţii 
studenţeşti dela Viena, când aceasta îşi edita celebrul 


1) Sandu Manoliu, Un ales pedagog al Ardealului: Vasile Petri, 
in Icoana unei şcoli dintr'un colț de tară românese, Năsăud, 1930, 
p. 169 şi urm. 

2) In Tel. Rom., 1878, nr. 44, recensându-i al său Nou abecedar 
românesc, D. P. B[arcianu] îl felicită pentru această inovaţie. 

3) Dr. A. P. Alexi, Incă ceva despre conferința dela Blaj şi despre . 
ortografia scrierii româneşti, în Tribuna, 1, nr. 124—130. 

Almanah. In acelaşi timp conducerea institutului este 
încredinţată lui St. Velovan, foarte apreciat în cer- 
curile junimiste, la revista cărora colaborează cu 
studii pedagogice şi filosofice. 


12. Astfel, în jurul anului 1880, Junimea îşi avea 
asigurată simpatia elitei tinerimii din Ardeal. Bătrâni; 
înşişi au început să şovăe în atitudinea lor, mai ales 
în chestiunea ortografiei. Când, în 1880, Academia a 
discutat raportul lui Titu Maiorescu, Vicenţiu Babeş, 
unul din etimologiştii îndârjiţi de altădată, a trecut 
de partea şefului junimist. Ca director al Albinei, 
spunea el, a primit numeroase scrisori prin care ci- 
titorii „protestau mereu că nu pot să citească” orto- 
grafia etimologică a ziarului!). 

Cu doi ani înainte, Iosif Vulcan se ridicase împo- 
triva Dicționarului lui Laurian şi Massimu, cerând 
unificarea ortografiei’). Atunci el se gândea însă mai 
mult la o unificare pe baze etimologice. Când a văzut. 
însă că tinerii se îndreaptă tot mai insistent spre 
ortografia fonetică, directorul Familiei, care avea ochii 
mereu îndreptaţi spre ei, a cedat, introducând în re- 
vistă, începând cu 1882, un fonetism moderat. Cu 
acest an revista se îmbunătăţeşte, directorul ei orien- 
tându:se mai hotărît spre cercurile junimiste. De unde, 
prin 1880—1881, Familia trăia aproape numai din re- 
produceri ?), în 1883 Vulcan reuşeşte să publice şase 
poezii de ale lui Emiuescu, să primească apoi inedite 
dela Alecsandri, Matilda Poni, Duiliu Zamfirescv, 
Carol Scrob, ş. a. colaboratori ai Convorbirilor. In 
acelaş an, A. C. Şor (Iuliu C. Roşca), corespondentul 





1) Familia, XVI, p.216—217, 

2) 1. Vulcan, Ce cerem dela Societatea academică; Familia XIV, 
p» 433—435, 

3) Ceea ce i-a adus o aspră critică a unui Braşovean,I. A. Castor, 
în Tel, Rom., 1880, nr. 142—143, 

bucureştean al revistei, relatează adeseori despre şe- 
dinţele Junimei din casa lui Maiorescu, la care el ia 
parte activă, citind o lucrare de folclor!). 

Această năvală de junimism, în revista care s'a fă. 
cut adesea ecou al adversarilor direcţiei noi, avea 
nevoe de o lămurire. Ea vine din partea directorului, 
în portretul pe care acesta îl face lui Titu Maio. 
rescu 1). După ce fixează poziţiile dela acea dată a 
celor două tabere adverse, Vulcan arată că pentru el 
adevărul a fost totdeauna la mijloc. Aşa dar nici pu- 
xismul exagerat, dar nici năvala de „gerguri barbare“ 
a celor dela direcţia nouă. „Am crezut şi credem — 
spune el — că numai calea aceea ne poate duce la 
progresul literar, care, mânecând din temelia popo- 
rală, ține cont de cerinţele latiniste. A nu porni din 
popor ar fi să cădem în prăpastiile absurde ale pu- 
rismului radical; a neconsidera latinitatea ar însemna 
să ne deromânim limba... Poporul e temelia, din limba 
lui s'a creat şi desvoltat toate limbile şi literaturile 
culte; de acolo trebue să pornim şi noi, chiar şi cu 
jertfe de purism, dacă voim să ne înţeleagă majori- 
tatea naţiunii căreia ne adresăm şi dacă voim să dăm 
urmaşilor noştri o limbă şi o literatură originală, mai 
cultă de cum ne-au lăsat strămoşii noştri“. El felicită 
apoi cele două tabere pentru concesiunile făcute, ci- 
tând cu satisfacţie dintr'o scrisoare ce io adresase 
Maiorescu, în care acela constata cum „în timpul din 
urmă au început a se apropia direcţiile literare între 
d-voastră şi noi“, 

Scriindu-i astfel, abilul strateg literar şi finul di- 
plomat Maiorescu voia să dea etimologiştilor iluzia 


1) Calul după cântecele poporale ale Românilor, publicată în Fa- 
milia, 1883, n-rele 12 şi urm. Despre o şedinţă a Junimei, în care 
Alecsandri a citit Fântâna Blanduziei, Ibid., nr. 41 şi14. Ea s'a ţinut 
ia 23 Martie şi a avut un Caracter deosebit de solemn. 

2) Familia, 1883, p. 233—235. 

că de nicio parte n'au fost învingători şi învinşi. De 
fapt însă purismul îşi trăia ultimele clipe în Ardeal. 
Va fi însă rezervată ziarului Tribuna din Sibiu fa- 
poarea de a-i da lovitura de graţie. 

II r 

1. Gândul unui cotidian românesc al Ardealului s'a 
înfiripat în capetele tinerilor cari au participat.la 
serbarea dela Putna). Eminescu în deosebi credea 
“atunci că numai în această “provincie, cu naţionalis- 
mul ei viguros şi dârz, se poate lupta pentru o re- 
naştere culturală a românismului în spirit naţionalist. 
Tinerii se gândeau să se pună sub ocrotirea înţele- 
gătoare a lui Şaguna. Marele arhiereu închidea însă 
ochii doi ani în urmă. Prin moartea lui ideea a pier. 
- dut din posibilitatea realizării practice, n'a dispărut 
însă din cercul acelora cari au îndrăgit.-o. 

O împrejurare, mai mult de natură politică, a îm- 
pins:e spre înfăptuire. Tinerii junimişti, grupați în 
jurul -Telegrafului Român, n'au fost nici odată în re- 
laţii prea cordiale cu şeful lor ierarhic, Miron Ro- 
manul, ajuns împotriva voinţei lor în scaunul lvi Şa. 
guna, pentru care gândul lor se îndrepta spre vicarul 
Nicolae Popea, crescut în intimitatea şi în spiritul 
marelui arhiereu. Când planurile politicei floguver- 
namentale ale lui Miron Romanul au început să se 
lămurească şi să devină agresive, opoziţia dintre grupul 
Telegrafului şi Mitropolit s'a accentuat tot mai mult 
până a ajuns la o ruptură. Ea a fost ocazionată de 
articolul Răsplata publicat în Telegraf în 1883, ne- 
semnat, pe care Slavici însă şi-l atribue °). In urma 
acestui articol, Nicolae Cristea, redactorul gazetei, a 


1) Slavici, Lumea prin care am trecut, p. 81. Cf. şi O. Boitoş. 
Activitatea lui lon Slavici la „Tribuna“ din Sibiu, Cluj, 1927, p. 15 
2) Slavici, Op. cit. p. 79. 

fost nevoit să-şi dea demisia dela conducerea foaiei, 
încredinţată lui prin testament de Şaguna însuşi. De- 
odată cu el a părăsit Telegraful întregul grup şagu- 
nisto-junimist, ale cărui figuri mai proeminente sunt 
Ion Bechnitz, Eugen Brote, D. Comşa, Sim. Popescu 
şi D. P. Barcianu. 

Toţi aceştia erau ácum oameni maturi, cari ştiau 
-ce vreau şi erau hotăriţi să realizeze ceea ce vroiaui 
Ei aveau simpatii numeroase şi în ordinea politică 
mai ales printre admiratorii lui Şaguna din Sibiu, 
Braşov şi Caransebeş, iar în ordinea culturală, pe 
lângă aceste trei centre, la Arad şi Năsăud. S'a mai 
nimerit apoi ca printre prietenii lor devotați să se 
găsească câţiva oameni cu o poziţie materială inde- 
pendentă şi cu o remarcabilă inteligenţă practică. 

Cel mai bine înzestrat din acest punct de vederea 
fost negustorul braşovean Diamandi Manole:). El a 
salvat serbarea dela Putna din greul impas în care 
a căzut prin falimentul bancherului Mureşanu, la 
<are tinerii ei organizatori îşi depuseseră sumele co- 
dectate; el va organiza o frumoasă subscripţie printre 
Ardeleni, în 1878, pentru ajutorarea răniților din răz- 
boiul pentru neatârnare; el va aduce, adeseori în 
mod tainic, importante sume de bani dela guvernele 
din Bucureşti pentru şcolile din Braşov: tot el va avea 


partea leului şi în organizarea materială a Tribunei?). 
Fi 


1) Portretul lui, deosebit de simpatic, se desprinde mai ales din 
numeroasele amintiri ale lui Slavici. Cf. Slavici, Tipuri contempo~ 
rane: Pițigoii, în Tribuna, IV, nr. 47, Lumea prin care am trecut, 
p. 85 şi urm. şi Amintiri, p. 1ll şi urm. 

2) Asupra rolului lui în subvenţionarea ziarului Tribuna, trebue 
să presupunem 'chiar mai mult decât ştim din lucrările amintite ale 
iui Slavici. Se pare că, mai 'ales în epoca de criză a ziarului, care 
începe chiar din anul al doilea, el aducea, într'o formă sau alta, 
bani dela Ion Brătianu. Arhiva lui Slavici, pe care d-l Torouţiu 
promite să o publice, va fi revelatoare în această privinţă. (Torou- 
iu, Studii şi doc., LII, p. 133—135). 

In cursul anului 1883 s'au ţinut numeroase consfă- 
tuiri pentru întemeierea cotidianului. La începutul 
anului următor ideea a pătruns în sânul conduceri; 
Partidului Naţional, care alege un comitet pentru 
ducerea ei la îndeplinire. Ziarul se va numi Ateneu? 
Român. El urma să dea în paginele lui, un întins loc 
chestiunilor culturale şi literare. Cu toate că subscrip- 
tiile erau înaintate, planul a fost amânat. Gândul i-a 
dus atunci, mai ales pe Braşovenii grupului, spre 
Gazeta Transilvaniei. Vor intra deci cu toţii acolo, 
sub conducerea lui Aurel Mureşianu, sau îl vor în- 
dupleca pe acesta să părăsească Braşovul şi Gazeta, 
şi să se aşeze în fruntea noului ziar. Probabil însă 
că Junimiştii se temeau de un conflict cu el, mei ales 
literar. De aceea nu s'a putut ajunge la o înţelegere, 
cu toate că tratativele erau destul de înaintate!). 

Aurel Mureşianu nu se va lăsa însă nici el. În 
acelaşi an (1884) el va transforma Gazeta în cotidian, 
astfel că din aceste frământări Ardealul se va alege 
cu două cotidiane, un eveniment hotăritor pentru 
evoluţia lui politică şi culturală. 

Grupul dela Telegraful, cu amicii lui sibieni şi bra- 
şoveni, a rămas atunci la propriile puteri. Din capi: 
talul strâns în grabă, s'a întemeiat mai întâi un „In- 
stitut Tipografic“, întreprindere binevenită atât pentru 
gospodăria ziarului cât şi pentru realizarea planurilor 
culturale ale grupului. La 12/26 Aprilie 1884, întâiul 
număr al Iribunei vede lumina zilei. 





1) Pentru toate aceste dibuiri ale începutului, cf, Trib, JII, pr. 13; 
Slavici, Scrisoare către Titu Maiorescu, în Conv. Lit, LXII!, pag. 
953—957 şi Unitatea noastră culturală, art. cit. din Tribuna (Arad); 
loan Georgescu, George Pop de Băsești, Oradea, 1935, p. 61 şi 224, 
apoi Aurel A. Mureşianu, Un document important relaiiv la geneza 
„Tribunei“ din Sibiu. O scrisoare din 2 Martie 1884 a lui Eugen 
Brote căiră Aurel Mureşianu, în Țara Bârsei, Vili (1936) p. 129 
şi urm. 

2, Pentru conducerea redacţiei s'a oprit la lon 
Slavici'). Cu el, grupul dela Telegraful a avut relaţii 
neîntrerupte, începând dela întâia petrecere a acestuia 
la Viena (1869—1871). La ziarul lor Slavici a cola- 
borat mereu. Activitatea lui literară era de asemenea 
urmărită de amicii sibieni, care în ziarul şi Calendarele 
lor îi reproduceau, din când în când, nuvelele şi ar- 
ticolele din Convorbiri. La această dată gloria literară 
a lui Slavici era de altfel în plină ascensiune. In 1881 
apăruse volumul său de /Vovele din popor, care l-au 
aşezat printre cei mai de seamă scriitori români con- 
temporani?), El era cunoscut apoi din redacţia Tim- 
pului — ziar de aproape urmărit de Telegraful, dovadă 
numeroasele reproduceri din el — ca un ziarist de 
întâia mână. Incă dela serbarea dela Putna, Sibienii 
îl ştiau cu o ideologie culturală bine articulată, pe 
care o aprobau în întregime, 

Dacă Ion Slavici a semnat ca director,având astfel 
şi răspunderea în faţa legii şi a opiniei publice, cen- 
sorul spiritual al ziarului a fost Ion Bechnitz. Intre 
cei ce semnează actul fundaţional din numărul 1, fi. 
gurează şi numele lui. Este singura dată când îi găsim 
numele semnat în acest ziar, care lui îi datorează în 
mare parte viaţa şi aleasa lui ţinută politică şi literară. 

Aproape tot ceea ce ştim — şi e de regretat că nu 
ştim: mai mult — despre rolul lui Bechnitz la Tribuna, 
datorăm lui Slavici?). Din amintirile acestui prieten 
devotat, apoi din ceeace se desprinde atât de discret 


1) Vezi angajamentul lui în Torouţiu, Op. cit, HI, p. 134. 

2) Maiorescu îl credea, la 1876 „cel mai capabil scriitor al între- 
gei Junime“. Torouţiu, Op. cit., vol. I, pag. 6. 

3) Slavici Tribuna şi Tribuniştii, Bucureşti, 1896, p. 27 şi urm, 
Lumea prin care am trecut, p. 94 şi urm. Ci. şi Ion Mateiu, Figuri 
din vechea ziaristică ardeleană: lon Bechnitz, în Societatea de 
Mâine, X (1933), p. 33—35, cu câteva contribuţii asupra tine- 
reţii lui Bechnitz. 

din Telegraful şi Foişoara, unde arareori îşi permitea 
să pună în josul miezoaselor lui articole un „Bz“, lon 
Bechnitz ne apare un adevărat „spirit universal“ al 
Ardealului din acea vreme. „loan Bechnitz” — spune 
textual Slavici — „era, în ceea ce priveşte cultura ge- 
nerală mai presus de toţi intelectualii români cu cari 
am avut parte să lucrez împreună“ 1). El s'a pregătit 
Is Viena şi la Heidelberg pentru cariera juridică. De 
pe băncile universităţii intră însă într'o curajoasă 
polemică cu profesorul german Wattenbach, în care 
dovedeşte temeinice cunoştinţe istorice. La Telegraful 
şi Foişvara l-am întâlnit semnând serioase studii lin- 
guistice. Tot acolo el discută însă cu aceeaşi abilitate 
şi temeinicie teoriile lui Roesler şi Jung, apoi studii 
de etnologie, o ştiinţă novă atunci. L-am crede deci 
cu înclinări istorico-filologice, asemenea celor mai mulţi 
din Ardelenii vremii sale. Dar Slavici ne spune că 
era foarte bine informat în domeniul literar şi ar- 
tistic, mai ales în ce priveşte muzica şi artele plas- 
tice 2). Simţul lui politic era apoi tot atât de sigur, 
căci, după amintirile aceluiaşi prieten, lui i se dato- 
rează conduita politică iniţială a ziarului, precum şi 
` lămurirea ei în multe împrejurări delicate. Necăsătorit, 
cu o poziţie materială independentă, el s'a devotat cu 
desăvârşire, fără a aştepta nici o remuneraţie, gazetei 
care realiza un gând pe care el îl nutrea de mult. 
Titlul şi formatul Tribunei el le.a stabilit; și tot el a 
ales litera şi a împărţit rubricile. Regretăm că nu 
ştim până când a continuat acest zel al lui pentru 
Tribuna. In tot cazul, în 1889elera încă în redacţia ei °). 





1) Slavici, Lumea. . ., p. 94. 

2) lon Gorua, avea deci dreptate când îl numea „lexicon de con- 
versaţie“, Câteva amintiri, în Almanahul Presei Române. Cluj, 1926» 
pag. 29, 

3) G. Bogdan-Duică în recensia despre Slavici, Amintiri, Soc. de 
Mâine, 1I, (1925), p. 61. 

Pe Slavici, Bechnitz şi grupul dela Telegraful se 
sprijinea deci, înainte de toate, Tribuna. Nu vom în- 
cerca să stabilim aici o evoluţie exactă a compoziţiei 
redacţiei, dela 1884 până la finele anului 1695, data 
când cei din urmă dintre Tribuniştii din garda veche 
au trebuit să părăsească ziarul, în urma conflictului 
cu conducerea Partidului Național. Lucrul e de altfel 
şi anevoie de făcut. În împrejurările în care a fost 
dusă lupta politică atât de dârză a Tribunei, care a 
culminat cu procesul Memorandului (1894), nu se putea 
da în vileag tot ceea ce şe petrecea în redacţia zia- 
rului. Ne mărginim să adăugăm aici,la cele două nume 
amintite, pe redactorii cari au avut o oarecare influ- 
enţă asupra evoluţiei literare a ziarului, chestiune care 
pe noi ne preocupă în întâiul rând. , 

Din 1886 semnează ca redactor responsabil al Tri- 
bunei Septimiu Albini, Cu numele lui ne-am întâlnit 
la „România Jună“ din Viena, unde se arăta un ju- 
nimist fervent, calitate ce cu siguranţă a contribuit 
la apropierea lui de ziarul sibian. După ce a intrat 
în redacţie el a ajuns director al Şcoalei de fetea 
Asociaţiunii din Sibiu. Slavici ne spune despre el că 
era „una din cele mai distinse puteri didactice ale 
noastre“ '). E] a colaborat la Tribuna înainte de toate 
cu articole politice, suportând numeroase pedepse 
pentru curajul lui. Dar literatura n'a uitat-o niciodată, 
fie că e vorba de folclor, de schițe originale, sau mai 
ales de traduceri?). Albini părăseşte redacţia în 1894, 
când emigrează la Bucureşti, pentru a nu mai executa 
cei doi ani şi jumătate de închisoare la care fusese 
condamnat în procesul Memorandului. 

Septimiu Albini făcea parte din generaţia tânără, 





1) Tribuna şi Tribuniştii, p. 30. 
2) Ci. despre activitatea lui la Tribuna, lon Breazuv, Literatura 
Tribunei, în Dacoromania VII (1934—35), p. 82—86, ` 

următoare în vârstă a vechiului grup dela Telegraful. 
George Coşbuc era mai tânăr decât el cu cinci ani 
(n. 1866), Speranţele Tribunei se îndreptau deci spre 
tineret; şi ele n'aveau să se înşele. Coşbuc îşi începe 
colaborarea la ziar în 1884; în redacţie. el nu intră 
însă decât în 1887. Dela 27 Martie la 2 Aprilie 1889 
el semnează chiar ca redactor responsabil, în locul 
lui Albini, care îşi ispăşea curajul la închisoare. Ră- 
mâne în redacţie până către sfârşitul acestui an, când 
trece şi el în capitala Regatului liber pentru a-şi de- 
săvârşi acolo irezistibila chemare literară!). Colabo- 
rarea lui la ziar nu încetează însă după această dată. 
Ca redactor el a început prin a scrie preţurile de pe 
piaţă, pentru a ajunge stăpân pe rubrica „varietăţi. 
lor“ şi a da apoi „foiţei“ prodigioasa sa activitate 
poetică, cea mai frumoasă podoabă a ziarului. 

In 1888 şi-a început colaborarea la Tribuna un alt 
tânăr, de aceeaşi vârstă cu Coşbuc. Un an în urmă, 
Gheorghe Bogdan-Duică — el este tânărul— venea să 
colaboreze efectiv cu oamenii pe cari îi admira, a 
căror încredere o câştigase. El a părăsit definitiv re- 
dacţia ziarului în 1895, în urma conflictului cu condu- 
cerea partidului. Cât a petrecut însă exact în redacţie 
în acest răstimp, nu putem stabili. Atâta ştim că în 
aceşti ani el a stat câtva timp la Bucureşti, la studii 
la Jena, apoi la Cernăuţi unde a redactat Gazeta Bu- 
covinei (4.V.1893—5.VI11.1894). Colaborarea lui la ziar 
n'a încetat însă, nici în timpul când era departe de 
el. El a fost unul din stâlpii literari ai Tribunei, care 
a dat gazetei o înaltă ţinută critică 3), 


1) Leandru [l. Russu Şirianu]. Coşbuc-funcţionar, în Tribuna Po- 
porului (Arad) nr. 133 din 1901. (Cf. şi B, Constantinescu, Scrisoare 
căiră T. Maiorescu, în Conv, Lit., LXIV,p. 1055—1056). 

2) Ci. despre activitatea lui la Tribuna, D. Popovici, Evoluţia 
concepției literare a lui Gh. Bogdan-Duică, în Dacoromania 1X, 
(1936—1938), p. 15—55. 

lacepând mai ales cu 1891, un important rol are în 
redacția ziarului [on Russu-Şirianu. Colaborarea lui 
începe însă cu mult înainte, în 1886, pe când era re- 
dactor la Românul din Bucureşti. El părăseşte redac- 
ţia deodată cu bunul lui prieten Gh. Bogdan.Duică. 


3. Cercul Tribunei îşi păstra coeziunea şi entusiasmul 
de care avea nevoie pentru curajoasa faptă pe careo 
întreprindea şi prin cultivarea raporturilor sociale 
dintre membrii lui. Gândindu-se probabil la Junimea, 
al cărei exemplu îl aveau mereu prezent, dar şi la 
societatea germană, pe care o cunoşteau de aproape, 
în cercul căreia şi-au făcut cu toţii educaţia, ei con. 
veneau des, fie la cafenea, fie la excursiile din mun- 
ţii apropiaţi, fie la vreunul din membrii redacţiei, 
acasă. Era respectată mai ales regula ca odată pe 
săptămână să cineze împreună 1). Nu putem să preci- 
zăm cum a evoluat acest cerc şi ce se discuta în sânul 
lui. Intr'o formă, mai mult sau mai puţin definită, el 
a existat însă în tot cursul perioadei care este obiec- 
tul acestui studiu. Coşbuc l.a cunoscut de aproape şi 
a proftat de atmosfera lui aleasă 2). Gh. Bogdan-Duică 
îi apreciază superioritatea intelectuală, faţă de socie- 
tatea braşoveană, pe care o părăsise?). In 1895 el ci- 
teşte în acest cerc, pe care acum îl numeşte „Club 
literar”, o dare de seamă asupra unei cărţi străine). 
In momentul întemeierii ziarului, Slavici constată o 
mare deosebire de nivel cultural între intelectualii lui 





1) Slavici, Amintiri, p. 143; Lumea. . ., p. 94; Convorbiri Lite- 
rare, LXIII, p. 958. 

2) Slavici, Amintiri, p. 143—144. 

3) Art. cit, din Soc. de Mâine. 

4) Tribuna, XI (1895), nr. 263, la Cronică: „Club literar. Azi 
amicii noştri se întâlnesc, în această iarnă întâia oară, pentru a 
asculta o dare de seamă a d-lui Gh. Bogdan-Duică asupra cărţii 
lui Beniamin Kidd, Evoluția Socială şi traducerea verbală a unui 
capitoi din această interesantă lucrare”, 

13 

şi cei din celelalte oraşe ardelene (cu excepţia doara 
Braşovului’). 


4. Tribuna a fost înainte de toate un ziar politic. 
Ea a şi avut un rol hotăriîtor în evoluția politică a Ro- 
mânilor de dincoace de Carpaţi. Dacă politica a stă- 
ruit pe întâiul plan al preocupărilor ziarului, cul- 
tura a urmat imediat în urma ei, nu ca o Cenuşă- 
reasă, ci ca o tovarăşă cu drepturi egale. 

Intâia poruncă din programul cultural al Jribunei a: 
fost: Unitatea culturală a tuturor Românilor; iar a 
doua: „Soarele pentru toţi Românii la Bucureşti ră- 
sare“. i 

Nici una’ din ele n'au fost o inovaţie a Jribunei. 
Conştiinţa unităţii culturale a fost totdeauna vie la 
Români, mài ales în cursul sec. al XIX-lea. Aici în 
Ardeal nimeni n'a luptat însă cu atâta stăruinţă ca 
ziarul sibian pentru lămurirea şi răspândirea ei până 
în straturile cele mai adânci ale românismului. u 

Fără îndoială că rolul principal în formularea acestor 
devize la avut Ion Slavici. Elapare destul de evident 
din numeroasele lui scrieri, iar întru cât priveşte arti- 
cularea lui în paginile Tribunei studiul amintit, al d-lui 
O. Boitoş, ne informează suficient. De aceea noi nu 
vom stărui aici în mod deosebit asupra contribuţiei 
lui la această parte din programul ziarului *). 

Să nu uităm însă contribuţia pe care şi-au dat-o la 
afirmarea lui ceilalţi redactori şi colaboratori ai Tri- 
bunei. Să nu uităm mai ales contribuţia lui Ion Bech- 
nitz, căruia Slavici îi atribue, şi în acest punct, merite 
excepţionale. 

Dacă întâiul din aceste puncte ale programului cul- 


1) Slavici, Conv. Lit., LXUI, p. 1053. 
2) Despre colaborarea lui literară la ziar cf. şi studiul nostru 
citat din Dacoromania VIII, pag. 54 şi urm. 

tural era acceptat de câtre majoritatea Ardelenilor 
luminaţi, cu mult mai anevoie se puteau împăca cu al 
doilea. Că centrul vieţii sufleteşti se află, şi pentru 
Românii de dincoace de Carpaţi, în Principate, a 
spus-o Alecu Russo, la 1855. Cuvântul lui era însă 
prea usturător, uneori chiar nedrept, de acea n'a că- 
zut bine Ardelenilor şi nici n'a găsit, decât o trecă- 
toare aprobare, la Sibiu. El venea apoi şi într'o vreme 
nepotrivită pentru înţelegerea lui. La 1884 situaţia 
era însă cu totul alta. Regatul român creştea în pre- 
stigiu, ca Făt Frumos din poveste. Creşterea lui po- 
litică şi culturală era urmărită de Ardeleni cu o mân- 
drie abia stăpânită. Mai ales războiul pentru inde- 
pendenţă a avut o uimitoare resonanţă, până în cele 
mai îndepărtate colţuri ale Românilor de dincoace de 
Carpaţi. 

Pornită din condeiul lui Alecu Russo ideea nu avea 
apoi şanse mari de succes şi din motivul că venea 
dela unul „de dincolo“. Cu totul alt ecou avea să tre- 
zească atunci când va fi rostită, de cei de dincoace. 
Incă în 1870, un V. Babeş spunea în „Albina: „Aştep- 
tăm ca România să devină un soare ale cărui raze să 
încălzească şi să lumineze pe toţi Românii din ţările 
vecine“ 1). Ideea orientării spre Românii din ţările 
libere era deci în aer. Chiar imaginea în care Slavici 
îşi îmbracă celebra lui deviză nu este atât de origi- 
nală. Dârzenia şi stăruința cu care a luptat însă 
pentru realizarea ei este a lui, şi numai a lui. Mari 
greşeli a săvârşit acest scriitor, în deosebi la sfâr- 
şitul sbuciumatei sale vieţi. Dacă le punem însă în 
cumpănă cu meritele lui pentru preţiosul tezaur al 
unităţii noastre sufleteşti, ele cad în umbră şi figura 
lui rămâne luminoasă în istoria noastră modernă. 


1) Citat de 1. Lupaş, Op. cit, p. 21. 

5. Cea dintâi armă întrebuințată de Tribuna pentru 
înfăptuirea unităţii noastre culturale a fost limba. 
Desrobirea ei de etimologism şi de nefastele influenţe 
străine este cel mai mare merit literar al ziarului. 

Am văzut cum problema ortografică făcuse un pas 
însemnat în direcţia fonetică, în momentul apariţiei 
Tribunei. Ea nu va da lovitura de graţie etimologis- 
mului prin polemici şi discuţii teoretice, ci prin fap- 
tul că va apare zilnic şi prin aleasa ei ţinută literară. 
Atât în această chestiune, cât şi în cea mai larg cul- 
turală, Tribuna a procedat cu un deosebit tact, ceea 
ce a contribuit mult la asigurarea succesului ei. 

S'a ferit mai întâi de atacuri directe. Cu mult ma 
vehement a izbit în etimologişti Foişoara şi Telegraful. 
Tribuniştii ştiau bine de câtă simpatie se bucura fo. 
netismul, mai ales în sânul tinerimii. Socoteau deci 
inutil să mai facă zile amare unui curent, care îşi 
trăia ultimele clipe. Ei ţinea apoi mult la solidarita- 
tea naţională, pentru realizarea scopurilor lor cultu- 
rale şi politice. 

Din întâiele momente ale activităţii, Tribuniştii au 
făcut încercări de a câştiga de partea lor Blajul, ce. 
tatea cea mai rezistentă a etimologismului, unde unii 
din tineri erau de altfel alăturea de ei!). Doi dintre 
cei zece membri ai Consiliului de administraţie al zia- 
rului, Dr. Neagoe şi Simeon Mărgineanu, ambii Bra- 
şoveni, erau greco-catolici. S'a hotărît apoi ca redac- 
torul responsabil al ziarului să fie totdeauna greco- 
catolic. De fapt, Cornel Pop Păcurar, cel dintâi re- 
dactor a fost unit şi tot unit a fost Sept. Albini,care 
a ocupat acest post mai mult timp şi în epoca cea 
mai grea a ziarului. Colaborări greco-catolice au avut 
apoi, totdeauna, din Blaj chiar (A. Grama, Aug. Bunea, 
A. C. Domşa, ş. a.). Coşbuc însuşi, mândria literară a 


Li 


1) Slavici, scrisoarea citată în Con» Lit, LXIII. 

Tribunei, a fost greco-catolic. Şeful şcoalei etimologice, 
Timoteiu Cipariu, este preamărit de ziar în momentul 
trecerii din vieaţă, în termeni foarte elogioşi,relevân- 
du-se într'un articol de fond marile lui merite ştiinţi- 
fice şi naţionale!). Coşbuc fi plânge moartea prin 
poesia Non omnis moriar, publicată în foiţa din acelaşi 
număr al Tribunei. Mai mult prin lucrare directă deci, 
decât prin critică negativă, a procedat Tribuna în 
această delicată problemă, şi bine a procedat, Slavici 
afirmă că, cu tot acest tact,rezerva cercurilor condu- 
cătoare ale Blajului, faţă de fapta lor, n'a fost nici 
odată înlăturată definitiv 2). Dacă rezerve au existat, 
ele nu sau manifestat însă în publicitate, ceea ce a 


contribuit mult la succesul acţiunii tribuniste. 
Mult mai anevoioasă era problema purificării limbii 


de elementele hibride, introduse de etimologism şi de- 
influenţele germano-maghiare, care cu toată critica 
drastică a lui Maiorescu şi acţiunea celor câţiva juni- 
mişti de dincoace de munți, stăruia şi-se sporeau 
chiar, în graiul intelectualilor ardeleni. Nici aici nu 
s'a procedat, cel puţin în întâii ani, prin critică vio- 
lentă. Numeroasele corespondențe ale ziarului—cărora. 
li se da o deosebită atenţie. pentru ca ziarul să câştige 
simpatii locale în toate colţurile Ardealului — erau 
citite cu atenţie, corectate, uneori refăcute atât de 
radical, încât autorii lor abia îşi mai recunoşteau scri. 
sul. „Mai ales în primii doi ani — ni se spune într'o 
notă a redacţiei — noi am fost aici la redacţiunea 
Tribunei, nu numai redactori, ci totodată şi dascăli de 
limbă românească. Chiar acum (1887) primim cores- 
pondente şi mult material pentru „Foiţă“, care na 
poate să fie publicat fără corecturi în ceea ce priveşte- 
limba, stilul şi maniera”?). Această operă de îndrep- 





1) Tribuna, IV, nr. 191. 
2) Slavici, Lumea prin care am trecut, p. 93—94. 
3) Tribuna, IV, nr. 291. 

tare a limbii au săvârşit.o, în întâii ani, Slavici şi 
Bechnitz. Mai târziu li s'a alăturat şi Gheorghe Coş- 
buc, care avea şi el o mare pasiune pentru proble- 
mele de limbă. 

E destul de altfel să luăm în mână oricare din nu- 
merele ziarului pentru a ne convinge de aleasa cali- 
tate a limbii lui, mai ales faţă de felul în care se 
scria înainte în Ardeal, sau faţă de celelalte periodice 
contemporane de dincoace de Carpaţi. Dela articolele 
de fond, la ştiri, dela corespondențe la varietăţi, totul 
e scris într'o limbă românească bine aşezată. Neolo- 
gismele sunt puţine, în comparaţie cu limba gazetelor 
de peste Carpaţi. In schimb se face loc expresiei po- 
pulare, fără a se ajunge la un maânierism din între: 
buinţarea ei. Câte o expresie neromânească mai scapă 
ici, colo, dacă ţinem însă seama că avem înainte” un 
ziar, care niciodată nu poate fi îngrijit ca o revistă, 
sau o carte, dacă mai ţinem apoi seama de contactul 
inevitabil al intelectualului ardelean cu mediul străin 
ele nici nu trebue luate în considerare. Tonul ziarului 
de asemenea, dacă este energic, nu.şi pierde din cu- 
viinţă. Pamfletul îl întâlnim rar. Dacă critica nu lip- 
seşte, ea este însoţită totdeauna de probe suficiente. 


6. Întâia parte din programul literar al Iribunei a 
fost aşezarea pe baze sănătoase de desvoltare a limbii 
româneşti din Ardeal; iar a doua stimularea forţelor 
literare locale spre o creaţie literară originală. 

In programul, publicat în întâiul număr al ziarului, 
ni se spune: „Înfiinţând ziarul, ei [întemeietorii] au 
voit să creeze şi un centru de lucrare literară şi au 
întemeiat o tipografie, menită a spori cărţile populare 
române şi a contribui la educaţiunea poporului romån“. 

Această lucrare literară ziarul a săvârşito prin 
„foiţa“ lui, care rareori s'a întâmplat să nu apară. 

Din foiţă s'a alcătuit „Biblioteca poporală a Tri- 

bunei“, care în perioada pe care o tratăm sa urcat la 
46 de numere!). Ea a făcut, în întâiul rând, o operă 
de educaţie literară, Scopul ei era să trezească în 
Ardeal gustul pentru citit, printr'o literatură potri- 
vită vieţii lui populare, fie că această literatură era 
originală, fe că era vorba de traduceri. Eaa urmărit 
apoi crearea unui curent literar de aceeaşi inspiraţie 
rustică, i 

Prin subiectele ei, prin limba simplă în care era 
redactată, prin largul loc pe care îl dădea folclorului, 
Biblioteca ţintea să coboare până adânc în masele tå- 
răneşti. Cu toate că era scrisă într'o limbă lipsită de 
neologisme, Tribuna nu trata totdeauna probleme pe 

care să le poată pricepe un ţăran cu şcoală. Cărtice- 
lele Bibliotecii puteau fi înţelese însă cu uşurinţă. Ele 
s'au şi bucurat de o largă răspândire?). 

O a doua publicaţie de vulgarizare literară, editată 
de ziar a fost Calendarul Poporului. El începe să apară 
fa 1886 şi continuă în tot răstimpul care intră în ca- 
drul acestui studiu. În întâii ani el a avut parte şi de 
literatură originală. Slavici, Enea Hodoş, Pop.Rete- 
ganul, I. Russu-Şirianu au publicat în el câteva cin 
schiţele şi poveştile lor. Se hrănea apoi din „foiţa“ 
ziarului, din care reproducea mai ales bucăţile de 
inspiraţie folclorică. Unele din poveştile lui Coşbuc 





1) Dela 1884—1887 au apărut 45 de numere. nr. 46 a apărut ip 
1850. Ea a incetat apoi din pricina dificultăţilor materiale ale Insti- 
tutului Tipogratic, CE. despre ea şi Boitoş, Op. cit, p. 57 şi urm. 

2) Pentru a ne da seama de răspândirea Bibliotecii e destul, 
cred, să amintim că al 14-lea număr al ei, Bunica de Bojena Nem- 
tova, în traducerea lui Urban Jarnik, s'a tras în 2.000 de exem- 
plare. (Torouţiu, Op. cit, III, p. 163). Ea era însă cel mai volumi- 
nos dinfre numerile Bibliotecii (404 p.). Celelalte numere, de 
praporţii mult mai reduse şi cu subiecte mai locale, trebre să se 
îi tras cel puţin în număr îndoit, Iar întru cât priveşte ediţiile, a- 
mintim un singur exemplu: Blăstăm de mamă de G. Coşbuc (nr. 
13), a ajuns, în 1912, la a unsprezecea ediţie. 

au ajuns la o mare răspândire nu numai prin Biblio- 
tecă, ci şi prin acest Calendar, tipărit în foarte multe 
exemplare. În fine, se mai reproducea în paginele lui, 
bună literatură din periodicele de peste Carpaţi, mai 
ales din Convorbiri. Astfel el a contribuit mult la po- 
pularizarea în Ardeal a poeziilor lui Eminescu, care 
au intrat aproape în toate numerele lui. 

Când Biblioteca a încetat să mai apară, Institutul 
Tipografic a editat Foaia Ilustrată, o revistă săptă- 
mânală de felul Albinei Carpaţilor şi a Familiei, în care 
literatura a ocupat un loc de seamă!). Probabil din 
cauza greutăților politice, care se ingrămădeau la ori- 
zont, ea n'a apărut decât un singur an. Conducătorul 
ei a fost profesorul D. Popovici-Barcianu, unul din 
membrii grupului literar şi politic al Tribunei, iar co- 
laboratorii ne sunt cunoscuţi cu toţii din foiţa zia- 
ului. Foaia era astfel aproape un supliment literar 
al Tribunei. Biblioteca Poporală şi celelalte două pu- 
blicaţii, editate de Tribuna, sunt departe însă de a ne 
da o icoană exactă a operei literare înfăptuită de ea. 
Ia întreaga ei amploare ea nu poate fi urmărită decât 
ła foiţa ziarului. 

Ritmul acestei activităţi a avut mari variaţii. [n 
întâii patru ani el se menţine la un nivel aproximativ 
egal. Cu anul al cincilea formatul ziarului se măreşte 
şi deodată cu el se îmbogăţeşte şi foiţa. 

Dacă ziarul şi-a păstrat formatul, foiletonul, în deo: 
sebi din 1891, a început să decadă. Tribuna s'a angajat 
într'o luptă politică înverşunată, care îi absorbea toate 
puterile. Redactorii şi colaboratorii ei trec des pe la 
închisoare, privând ziarul de controlul critic şi de cele 
mai bune condeie. Uneori literatura câştiga din aceste 
vacanțe forţate ale colaboratorilor, căci la închisoare, 


1) Foaia ilustrată pentru petrecere şi pentru popularizarea de cu- 


noştințe literare şi ştiinţifice, 16 p. în 40. . „Întâiul număr a apărut 
la 6/18 Ian , iar cel din urmă (52) la 29 Dec. 1891 (10 Ian. 1892). 

pentru a-şi omorî urîtul, aceştia se aşterneau la scris. 
Astfel Slavici a scris la Vaţ Fapta omenească, iar 
Sept. Albini, I. Russu-Şirianu şi Valeriu Branişte av 
trimis şi ei traduceri şi foiletoane din închisoarea. 
Seghedinului. În genere însă literatura ziarului a pier. 
dut prin accentuarea notei politice. 

Dacă frâna critică a slăbit, permiţând să apară lu- 
crări originale şi mai ales traduceri lipsite de orice 
valoare, literatura bună n'a lipsit niciodată Tribunei. 
Aşa încât o putem spune, fără teamă de desminţire, 
că foiţa ei este, pentru anii 1884—1896, cea mai fidelă 
oglindă a literaturii ardelene, mult mai justă decât 
Familia de pildă, care cu toate colaborările ei mari, 
n'a avut niciodată un discernământ critic în alegerea 
materialului şi a abuzat totdeauna de reproduceri. 


7. Sursele literare ale 7ribunei pornesc din Junimea. 
Slavici era un copil literar al direcţiei noi, iar cercul 
de intelectuali pe care se sprijinea ziarul era, şi el, 
adânc îmbibat de ideile şcolii dela Iaşi. 

E natural deci să-l vedem pe directorul ziarului ţi. 
nând la curent pe Maiorescu cu proiectele lui atât 
politice cât şi literare, mai ales la început. Şeful ju- 
nimist era însă sceptic. El avea o opinie nedrept de 
slabă despre conducătorii politici ardeleni şi credea 
cu totul inutilă risipa de muncă pe care Slavici se 
pregătea să o facă cu atâta generozitate. Acesta însă 
n'a descurajat; optimismul şi idealismul lui viguros, 
atât de evident în tot ce a scris, fi dădea puteri. Im. 
potriva sfatului lui Maiorescu, el ia deci conducerea 
ziarului, ține însă mult la un cuvânt de aprobare din 
partea aceluia care era atât de adorat de oamenii cu 
care colabora. „Aş dori — îi scrie el — ca ceea ce 
facem noi aici să afle aprobarea d-voastră, ori cel 
puţin să nu vă supere, căci purtaţi, în mod fatal, răs- 
punderea pentru o parte însemnată din faptele noastre“. 

Dăscălimea din Sibiu, îi mai spune el în acea scri- 
soare, e junimistă „îndârjită“, iar tinerimea dela Is- 
stitutul pedagogic şi teologic este şi ea de partea lor. 
Pentru a-şi manifesta simpatia faţă de spiritul în care 
se va întreprinde noua operă, profesorii îl primesc la 
gară, iar tineretul îi face o manifestaţie cu cântece. 
„Vă spun aceasta — continuă el scrisoarea către Ma- 
iorescu — pentrucă în adevăr ea nu mă priveşte nu- 
mai pe mine“, El îi dă apoi să înţeleagă cât de bine- 
venită ar fi colaborarea Junimiştilor la partea lite- 
cară a ziarului. Caragiale şi Gane au promis chiar 
că-i vor trimite din scrierile lor +). 

Junimea, la acea dată, nu mai era însă o acţiune 
pur literară. Mai ales dela 1874 încoace, politica a 
intrat tot mai adânc în sânul ei, având repercusiuni 
însemnate şi asupra evoluţiei ei literare. Nu toţi cei 
grupaţi în jurul 7ribunei aprobau însă această politică. 
Nu cunoaştem încă îndeajuns dedesubturile acţiunii 
lor politice, avem însă credinţă că, dela început, aveau 
pronunţate simpatii pentru partidul liberal. De aceea, 
cu toată încrederea care îl lega de Slavici, ei l-au si- 
` lit să dea un angajament formal că lon Brătianu nu 
va fi atacat niciodată în ziarul lor?). 

Faptul acesta a influenţat şi atitudinea lor literară. 
Din întâiul an, alăturea de scriitorii Convorbirilor sunt 
reproduşi în foiţă scriitorii simpatizaţi de partidul 
liberar sau militanţi chiar în cadrele acestuia (ca Haş- 
deu şi grupul dela Revista Nouă, sau chiar foiletoane 
de ale Românului). Această purtare are darul de a 





1) Scrisoare cit. în Conv. Lit, LXIII, p. 995. Caragiale publică în 
toiletonul ziarului, apoi în Bibliotecă Nr. 45, traducerea dramei lui 
Perodi, Roma învinsă. Din Gane nu se fac decât reproduceri. Ceea 
ce n'a făcut să scadă admiraţia pentru el a Junimiştilor sibieni, 
cari îi trimit o telegramă de telicitare din partea „caracudei si- 
biene“. (Torouţiu, III, p. 269), 

2) Slavici, Lumea prin care am trecut, p. 91, 

nemulţumi pe câţiva dintre Junimiştii ortodocşi. Pro- 
babil o lămurire a acestei atitudini ambigue a cerut 
lacob Negruzzi, în scrisoarea, la care Slavici răspunde 
între altele: „Intre noi — îi spune acesta — nu mai 
e de discutat nimic. Toate principiile pe care leaw 
susținut Convorbirile Literare sunt astăzi admise de 
toţi. Dacă ar fi vorba de şcoală, nimeni nu e mai 
mult de şcoala Convorbirilor, decât însuşi d-l Haşdeu. 
Şi poate tocmai de aceea îl supără că se vede pus 
pe aceeaşi temelie literară, pe care o combătea. A 
discuta mai departe ar fi să voim a face coterii literare“!). 

Cind legăturile Tribunei cu partidul liberal ies şi 
mai mult în evidenţă, Maiorescu are nevoie şi el de 
explicări din partea lui Slavici. El este convins că 
nu mai are de a face decât cu un „junimist literar“?). 
Acestea s'au petrecut în 1889. Trei ani în urmă, Ma- 
iorescu va ataca în Parlamentul Român, pe Slavici 
pentru legăturile cu D. A. Sturdza, afirmând căel 
w'a făcut în Ardeal decât pe agentul politic al parti- 
dului liberal’). 

Mai ales lui Ion Russu Şirianu, nepotul lui Slavici, 
trimis de acesta în 1884 la Bucureşti cu o scrisoare 
de recomandaţie către Maiorescu, ajuns însă în re- 
dacţia... Românului, credem că trebue atribuite sim- 
patiile ziarului pentru cercurile literare adversare 
Convorbirilor. 

E destul de semnificativă pentru aceste şovăiri ide- 
ologice, atitudinea ziarului în cunoscutul caz Rudow. 
Acesta publicase în 1892 a sa Geschichte des rumănischen 
Schrifitums bis zur Gegenwart, în care meritele scriito- 
rilor dela Junimea erau scoase în evidenţă cu un mare 
lux de amănunte. Tribuna nu se mulţumeşte numai cu 


1) Torouţiu, Op. cit, II, p. 289 —290. 
2) Torouţiu, Op. cıt., IIL, p. 174. 
3) Titu Maiorescu, Discursuri parlamentare, vol. il, p. 65. 


www.dacoromanica.ro 


204 l l ION BREAZU 


critica lucrării profesorului german, ci reproduce în 
întregime, din Revista Nouă, „Eine Trilogie", în care 
Haşdeu, Gion şi Şăineanu, loveau peste capul lui 
Rudow, cu o nedreaptă violenţă, în întreaga acţiune 
literară a Junimei. Slavici însuşi, care acum era la 
Bucureşti, a trebuit să intervină, mai ales pentua 
lua apărarea lui Eminescu, a cărui memorie Haşdeu 
o murdărise cu câteva insinuări maliţioase 1). 
Cu toate aceste oscilări, Tribuna a mers mai mult 
„ps linia literară a Junimei. Ideile ei despre limbă le-a 
pus în aplicare °’). In cele câteva dări de seamă ale 
sale, Slavici este un fidel interpret al criticei lui Ma- 
iorescu °). De asemenea Sept. Albini, Enea Hodoș şi 
mai ales Gheorghe Bogdan.Duică, adevăratul critic al 
mişcării, 


8. Intr'o scrisoare către Urban Jarnik, din ajunul 
apariţiei Tribunei, Ion Slavici defineşte astfel scopul 
ziarului: „..va fi un ziar politic, însă scopul nostru 
este mai ales de a crea aici un centru de lucrare lite- 
rară, în deosebi în direcţia populară”), Din capitalul 
de idei literare ale Junimei el alege deci mai ales 
această „direcţie populară“, pentru a o fructifica în 





1) Ion Slavici, Pro amico. Un răspuns d-lui B. P. Haşdeu, în 
Trib., LX, nr. 268 —269. Repradus şi în Boitoş, Op. cit., p.65 şiurm. 
Pentru polemica în jurul cărţii lui Rudow cf. n-rele 223, 235, 242, 
244, 255—259, 273, 284 din acelaşi an. 

2) Şi nu numai în Ardeal, ci şi în Bucovina In corespondenţele 
Tribunei din această provincie ironiile la adresa ideilor despre 
limbă ale Societăţii pentru cultură sunt frecvente. (Cf. mai ales 
Lupta pentru existență a lui « u» mut, în Trib., |, Nr. 115, semnat 
A. p. şi Convorbiri din Cernăuţi. Ibid., 1l, n-rele 2, 3, 4, semnat 
Armindeanu). Redacţia 7ribunei va da apoi pe Pompiliu Pipoş şi 
Gh. Bogdan-Duică, întâii doi directori ai Gazetei Bucovinei, care a 
avut în această provincie dela Nord, în ordinea literară, rolul zia- 
ralui sibian în Ardeal, 


3) CÍ. Boiteş, Op. cit, p. 5t şi urm. 
4) Torouţiu, Op. cit., vol. III, p, 129. 

Ardeal. Din contactul lui cu românismul de pretutin- 
deni, el s'a convins cum viaţa populară nicăieri nu 
este atât de plină de originalitate ca aici. O ştia el 
bine aceasta din anii adolescenţei, când a cutreerat 
apostoleşte Ardealul în lung şi în lat, zăbovind înde. 
lung printre ţărani, însuşindu şi limba lor, admirân- 
du-le şi culegându.le folclorul. Tribuna era o ocazie 
venită la timp pentru a arăta bogăţia sufletească a 
acestui popos „homeric”, cum numeşte el țărănimea 
ardeleană într'un studiu din tinereţe. 

Prin nuvelele şi folclorul său, Slavici a contribuit 
el însuşi mult la orientarea Junimei spre acest realism 
popular. Acela însă care îl va încadra într'o teorie 
va f Titu Maiorescu, în articolul lui Literatura 
română şi streinătatlea, apărut cu doi ani înainte de 
Zribuna:). E! schiţează acolo cunoscuta lui teorie a 
„romanului popular“. După ce arată cum literatura 
europeană se îndrepta la acea vreme tot mai insis- 
tent spre cultivarea localismului, Maiorescu își arăta 
multumirea că de astădată noi ne-am încadrat la timp 
în ritmul ei, reuşind să atragem atenția Europei asu- 
pra noastră. Intre operele româneşti cele mai repre- 
zentative ale acestei direcţii, el aşeza Amintirile din 
copilărie ale lui Creangă şi Gura Satului de Slavici. 
Pe viitorul director al Tribunei el îl considera deci ca 
reprezentant de frunte al curentului pe care el îl sa- 
luta cu atâta satisfacţie. Acest elogiu venit din partea 
criticului atât de respectat va fi încurajat cu sigu- 
ranţă pe Slavici, pentru a face din direcţia populară 
în care a mers cea mai aleasă parte a operei lui, un 
adevărat program literar pentru ziarul ardelean. 

Cititor pasionat cum îl cunoaştem din tinereţe, 
Slavici nu se mulţumeşte însă cu ceea ce putea oferi, 





1) Reprodus, în Critice, ed. Minerva, vol. II, p.7 şi urm Ela 
fost reprodus şi in foiletonul Telegrafului Român din 1882. 

pentru stimularea realismului popular, opera lui şi 
literatura română a vremii, ci traduce el însuşi, sau 
pune pe alţii să traducă, din operele străine care au 
înălţat acest curent la un mare prestigiu artistic. Au. 
torii cei mai cultivați în foiletonu!l Zribunei sunt toc- 
mai aceia pe cari Maiorescu îi Înşira în amintitul 
articol. Criticul junimist aduce acolo drept modele 
ale genului nuvele şi romane de ale lui Alarcon, Paul 
Heyse, George Sand, Flaubert, Turgheniev, Bret Harte, 
Dickens, Fritz Reuter. Dintre aceştia George Sand, 
Turgheniev, Bret Harte şi Heyse vor fi traduşi cu 
multă râvnă de Tribunişti. 

Foarte cagacteristic pentru această orientare rea- 
list-populară a Tribunei este concursul ei literar din 
1890. S'au instituit atunci trei premii: întâiul pentru 
cea mai bună scriere beletristică, al doilea pentru cea 
mai reuşită descriere a unei datini populare, iar al 
treilea pentru comunicarea unei legende sau tradiţii, 
legate de o localitate din Ardeal. Premiul I a fost 
acordat lui Virgil Oniţiu pentru schiţa lui O serată 
literară-muzicală declamatorică în Șunturug. lată cum 
justifică Septimiu Albini, raportorul comisiei de pre- 
miere, această distincţiune: „Autorul ne-a oferit în. 
tr'însa, prin spiritul său de observare, prin limba sa 
bună românească şi mai ales prin fineţa coloritului 
satiric o adevărată scriere de valoare. Această va- 
loare este cu atât mai mare, fiind lucrarea bazată pe 
un fond real, fiind luată eminamente din viaţa popo- 
rului dela ţară...”. Au primit mențiune onorabilă, din 
cei cari au concurat pentru premiul întâiv, Ion Pop- 
Reteganul pentru „copia de pe natură“ — titlu care 
ne aduce aminte de un junimist de seamă — Ursoanea 
Granciului, lon Popovici-Bănăţeanu pentru D'ale tine- 
rețelor şi Traian I. Mager pentru nuvela Revederea. 
Pentru acelaşi premiu, continuă Albini, s'au mai pre- 
zentat patru lucrări care „horribile dictu“, au fost 

toate nuvele. „Şi toate, fără excepţiune, ne-au pre- 
zentat câte un cioban palid şi gingaş, care vorbeşte 
în şezătoare limba de salon, câte o fată de bogătan 
ce moare sau se îmbolnăveşte de dorul ciobanului, 
câte un părinte tiran, câte o doică (drăguţe de cioban 
cu doică!) intrigantă, care sprijineşte dragostea ne- 
norocitei fete, uneori cu, alteori fără folos, şi aşa mai 
departe, tot personaje imposibile oriunde, dar mai 
ales imposibile între țărănimea noastră, unde cu totul 
altcum se petrec lucrurile.., Romantica ciobăniei — 
continuă Albini — nu este pentru mnuvelistica adevă- 
rată“. Mai bine ar face aceşti tineri începătcri — 
ancheie el — dacă şi-ar face educaţia literară studiind 
şi culegând literatura şi obiceiurile populare t), 


9. Spre popor deci — acesta a fost cuvântul de 
ordine al Tribuniştilor, atât în ordinea politică cât 
şi în cea literară. Nu numai cultivarea limbii lui, nu 
numai inspiraţia din viaţa lui autentică, ci culegerea 
şi imitarea tuturor creaţiunilor geniului său. 

S'a publicat în foiţa Zribunei foarte mult material 
folcloric de toate genurile. L-au cules mai ales învă- 
ţătorii şi preoţii de sat, dar lau iubit toate catego- 
riile de intelectuali. N'a făcut Tribuna o inovaţie nioi 
în acest domeniu. Folclorul a fost cultivat şi admirat 
în Ardeal şi înainte de ea. Mai ales Gazeta Iransil- 
vaniei şi Familia au fost totdeauna primitoare pentru 
poezia şi basmul popular. Ziarul sibian a făcut însă 
din cultul folclorului un principiu, ceea ce-a avut o 
mare influenţă asupra desveltării literaturii ardelene, 
Pentrucă dacă Familia-de pildă a cultivat folclorul, 
nu el a dat tonul literaturii publicate în paginele ei, 
ci mai ales poezia şi nuvela” patriotică, de imitație 
bolintineană, împotriva romantismului melodramatic 
al căreia Albini se ridica cu drept cuvânt. 





1) S. Albini, Concursul literar al Tribunei, VII (1890), nr, 264. 

Nu întreg folclorul publicat de Tribuna este inedit. 
În redacţia unui ziar nu se poate face niciodată un 
control sever al materialului. Uu folclorist cu bună 
educaţie ştiinţifică, Dr. Urban Jarnik, care a stat tot- 
deauna în relaţii amicale cu ziarul sibian, trimițându è 
uneori sfătoase corespondențe din capitala Bohemiei, 
a arătat într'un articol critic cum, din cele 45 poezii 
populare „de pe Olt“, publicate în foiţă de un I. 
Berghea, 42 sunt aproape identice cu cele din colecţia 
lui şi a lui Andrei Bârseanu!). Şi cazul acesta se va 
mai fi repetat şi cu alţi culegători. Totuşi avem cre- 
dinţa că Tribuna cuprinde, până la 1896, cel mai bogat 
şi mai autentic folclor român din Transilvania şi păr- 
tile ungurene. Mai ales în urma propagandei sale, 
folclorul a devenit, de atunci încoace, nelipsit din 
gazetele şi revistele ardelene °). 

În paginele Tribunei au găsit adăpost cei mai buni 
folclorişti din această epocă. Aici şia publicat [on 
Pop-Reteganul o bună parte din poveştile, baladele 
şi doinele lui; aici I. T. Mera, Gr. Sima a lui lon, 
Ion Berescu, I. Trimbiţoniu, „Mărgineanul“ au dat 
numeroase din poveştile lor. Aici a tipărit Avram 
Corcea baladele lui bănăţene, iar Const. Pepa colecţia 
lui de doine şi strigături. Şi alţii, şi alţii, al căror 
nume a rămas pierdut fn foiţa acestui ziar. 

Şi chiar dacă în culegerea acestui folclor suntem 
departe încă de metoda ştiinţifică de astăzi, se ob- 
servă o tendinţă pronunţată spre notarea cât mai 
fidelă a materialului. Suntem deci, şi în acest domeniu, 
avansați faţă de romantismul folcloric al generaţiei 
anterioare; reprezentat mai ales prin Atanasie Mari- 
enescu şi Gr. Silaşi. Cel mai însemnat folclorist ar- 





1) Dr. Urban Jarnik, Despre poeziile populare şi culegerea lor. Ţrib., 
IX, nr, 278—279. ` 

2) Incepând cu 1893 Institutul Tipografic al Tribunei editează 
Foaia Poporului, gazetă pentru popor de mare răspândire, condusă 
de I. Russu-Şirianu. Din foiletonul ei folclorul este nelipsit, Acum 
încep să facă culegeri şi țăranii. 

delean din această epocă, I. Pop.Reteganul sfătueşte 
pe culegători să noteze materialul folcloric în versuri, 
care e mai conservativ în limbă „chiar aşa după cum 
îl exprimă poporul fără a adăuga ori lăsă ceva afară, 
De crede că vreun cuvânt oarecare nu e înţeles de 
mulţimea Românilor — explice.], de crede că nu s'ar 
putea exprima chiar după cum îl exprimă poporul în 
ace] ţinut, pună-i semne oricâte şi explice această îm- 
prejurare, dar nu-l înlocuiască cu altul pentru cât bine 
în lume“. El mai sfătueşte pe culegători să scrie fie- 
care piesă pe „foiţă separată, ca să o poţi pune unde 
vrei şi când vrei ca pe o carte de joc. Aceasta ajută 
studierea şi ordonarea materiei“. Să se mai menţio- 
neze apoi locul şi ţinutul unde a fost culeasă poezia. 
Intru cât priveşte basmele şi credințele deşarte, ideal 
ar fi să fie stenografiate. Cum însă această dexteri.- 
tate este puţin cunoscută de Români, să se respecte. 
cel puţin „şirul ideilor şi al cuvintelor mai uzitate“ 1). 

Aceleaşi sfaturi le dădea folcloriştilor şi Septimiu 
Albini, în amintitul articol asupra concursului literar 
al Tribunei: puţină muncă, onestitate, bună credinţă 
— spune el—,„adecă să se înregistreze obiceiurile fără 
niciun adaos, aşa cum ele în adevăr există în popor“. 
Celor ce aveau de gând să se ridice dela culegere la 
studiu, -el le zicea să fie prudenţi mai ales în apro- 
pierile, lipsite de temeiu ştiinţific, dintre folclorul 
nostru şi cel antic, atât de frecvente la cercetătorii 
de atunci, 

Sfaturile lui Ion Pop Reteganul şi Albini au şi fost 
urmate de mare parte din culegătorii Iribunei, mate- 
rialul cărora este însoţit de indicaţia persoanei şi a 





1) Ion Pop-Reteganul, Despre modul de a aduna materialul lite- 
raturii poporale Trib., VII (1890) nr. 121. El anunţă în acest articol 
că a dăruit Academiei Române cele „5122 poesii lumeşti, fără co- 
linde, descântece, etc.“, pe care le-a cules. 


14 

localităţii, sau cel puţin a regiunii gin care s'a făcut 
culegerea. , 

Cât de iubit a fost folclorul la Tribuna se poate 
constata nu numai din bogatul material publicat în 
foiţa ei, ci şi din cultivarea asiduă a două derivate 
ale lui: povestea artistică în proză sau în versuri. 
Vom vorbi altădată despre aceia din colaboratorii ei, 
cari s'au putut ridica la oarecare originalitate în 
acest gen. 


10. Dacă Tribuna a ţintit înainte de toate la punerea 
în valoare a vieţii româneşti locale, ea nu s'a îngrădit 
în marginile ei, ci a avut ochii deschişi totdeauna 
asupra evoluţiei literaturii noastre din Regatul liber. 
Aceasta o cerea de altfel principiul unităţii culturale, 
promovat de ziar în toate actele lui. De aceea foița 
publică, dar mai ales reproduce operele scriitorilor 
de dincolo de Carpaţi, nu numai pentru fondul scrie. 
rilor, ci mai ales pentru limba lor, care era dată de 
model intelectualilor ardeleni"). 

Scriitorii de dincolo, pentru cari Tribuniştii au avut 
cea mai entusiastă şi mai statornică admiraţie, au fost 
Vasile Alecsandri şi Mihail Eminescu. Cultul ziarului 
pentru ei credem că se cuvine să fie privit mai de 
aproape, deoarece el este un preţios indiciu pentru 
orientările literare şi pentru marea transformare su- 
fletească ce s'a petrecut în Ardeal în acest răstimp. 

In momentul apariţiei Zribunei, Alecsandri era rege 
neîncoronat al poeziei române. În deosebi prin reci- 


1) O bună ocazie pentru aceasta a lost Crestomația Română a 
tui I. Manliu, din care se fac cele mai multe reproduceri. Trib, 
VII, Nr. 66 şi urm). Ziarul o recomandă „celor ce-şi iubesc limba 
şi n'o pot găsi decât în colecţii de acest soiu“. Dintre colabora- 
torii de dincolo ai ziarului mai amintim aici pe Matilda Cugler- 
Poni şi P. Ispirescu, care au pătruns, asemenea lui Caragiale, şi în 
Biblioteca Poporală, 

tări şi reprezentații de diletanţi, el.a pătruns în toate 
straturile sociale ale românismului ardelean. De aceea 
Tribuna s'a acordat sentimentului aproape unanim al 
cititorilor săi, închinând întâiul ei foileton poetului 
dela Mirceşti. Alecsandri a fost sărbătorit atunci la 
Bucureşti cu prilejul reprezentării Fântânii Blanduziei, 
printr'un banchet, organizat de Junimea, cu partici- 
parea însă a tuturor grupărilor literare, Despre 
această sărbătorire relatează foița amintită, cu titlul 
ei s2mnificativ, Prânzul Junimei în onoarea lui Alecsandri, 
Tot în întâiul an Petre Dulfu, corespondentul bucu- 
reştean al ziarului, raportează despre „seara neuitată“, 
în care poetul a cetit în sânul Junimei, drama Ovidiu”). 
Ua bănăţean, P. Broşteanu, scrie un bun articol des- 
pre Alecsandri în Magazin fiir die ‘Litteratur des Aus- 
landes. Tribuna îl traduce în foiletonul său, însoţindu.l 
de deosebite elogii?). Sunt numeroase apoi reprodu- 
cerile din opera poetului, fără de a se ajunge însă la 
un abuz, căci Tribuna nu s'a hrănit niciodată din re- 
produceri fără rost, cum făceau adeseori ziarele şi 
revistele ardelene ale vremii, în partea lor literară. 
Foaia Ilustrată reuşeşte chiar să publice o inedită a 
poetului: Plugul blestemat, pe care autorul o dăduse 
pentru un Almanah al Societăţii „Petru Maior“, care 
n'a mai apărut însă 5), 


' 


1) Pentru a vedea cât de pestrițe au ajuns, la această dată, şe- 
dinţele Junimei e bine, credem, să notăm pe cei cari au participat 
la ea: „Alară de membrii obişnuiţi ai societăţii Junimea — spune 
Duitu — (ca Teodor Rosetti, Iacob Negruzzi, D. Ollănescu, Şt. C. 
Mihăilescu, etc.), mai erau de față D., A. Sturdza (Ministru de Ex- 
terne), P. S. Episcopul Melchisedec, d-nii col. şi adjutanţi regali 
Casimir şi Candiano Popescu, maiorul Argetoianu, etc., şi — ca 
nealtădată — împrejurul mesei de citit strălucea şi o frumoasă cu- 
nună de dame (d-nele Sturdza, Mite Kremnitz, Candiano Popescu, 
d-na Maiorescu, d-ra Livia Maiorescu, etc., etc.)“. 

2) Trib.. |, ar. 171, 

3) Foaia Ilustrată, |, p. 192. 

“ Mai semnificativ însă pentru cultul față dẹ poet 
al Ardealului este ecoul pe care moartea lui l-a avut 
în Tribuna. la răstimpul cuprins în acest studiu, Ro- 
mânii au pierdut pe câţiva dintre fruntaşii vieţii lor 
politice şi culturale: C. A. Rosetti, M. Kogălniceanu, 
V. Alecsandri, I. C. Brătianu, M. Eminescu, Timoteiu 
Cipariu, Gheorghe Barițiu. Tuturora Tribuna le-a în- 
chinat articole şi reportaje cu prilejul trecerii dintre 
cei vii. Dintre toţi aceştia însă, numai I. C. Brătianu 
s'a împărtăşit de elogiile acordate lui Alecsandri. Nu- 
mărul 195 din 1899 al ziarului, închinat tristului eve- 
niment, are întâia pagină încadrată în chenar negru, 
iar articolul de fond, cuprinde, între altele, aceste 
aprecieri asupra operei celui dispărut: 

„Nu există pe faţa pământului un unghiu de ţară, 
locuit de Români, în care numele lui Vasile Alecsandri 
să nu fie cunoscut şi cântecele sale să nu fie în gura 
tuturor. Eminescu a fost un mare geniu, dar adânca 
sa cugetare, fantazia lui colosală n'a străbătut în ma- 
sele poporului, precum a străbătut dulcea limbă, doi. 
nele, baladele, legendele şi cântecul patriotic al lui 
Vasile Alecsandri. Din izvorul bogat al poeziei popu- 
lare s'a adăpat bardul nostru şi din cântecul său dulce 
s'a adăpat poporul român ; aici a grăit inimă la inimă“... 

Sunt relevate în deosebi meritele poetului în des- 
voltarea limbii româneşti: „Pe când Românii, umiliţi 
din toate părţile, se sileau să arate originea lor latină 
nu numai prin fapte istorice, ci şi prin alcătuirea 
graiului lor, s'a format şi aici şi dincolo de Carpaţi 
o şcoală, care în năzuinţele ei naţionale a mers aşa 
de departe, încât începuse a se forma un abis peri- 
culos, între limba literară şi limba viuă a poporului. 
In acelaşi timp, Alecsandri scotea mereu comori din 
“poezia populară şi, pe când răceala îngrozitoare a 
a scrierilor fiilologilor te respingea, te atrăgea căl. 
dura binefăcătoare a graiului, în care se rostea cân- 

tărețul român. Puterea ştiinţifică a tnvățaților se från- 
ea, chiar şi în era unui simț național exaltat, înaintea 
puterii magice a poetului. Tezaurul scos prin Alecsan- 
dri ne va rămâne încă mult timp izvorul perfecțio- 
aării limbii noastre“. 

Dovadă supremă pentru cultul lui Alecsandri — 
mai spune autorul acestui articol — este faptul că 
poeziile lui „se cântă de popor în toate ţările locuite 
de Români“. La Mirceşti, încheie caldul omagiu, este 
Pulberea vremelnică a poetului, spiritul lui „va f însă 
-al nostru al tuturor”. Peste zeci şi sute de ani el va 
răsuna „dincoace şi dincolo de Carpaţi, dincoace şi 
-dincolo de Balcani1)“. 

Scriind astfel, Tribuna nu exprima numai sentimen- 
tul celor grupaţi în jurul ei, ci pe al întregei româ- 
nimi de dincoace de Carpaţi, care a ținut să deplângă 
trecerea din viaţă a poetului într'un mod cu totul 
deosebit. Astfel Sibienii au organizat, pentru odihna 
“sufletului poetului, un parastas în catedrala arhiepis- 
copiei. Cel care a elogiat pe Alecsandri, cu acest pri- 
lej, a fost Zaharia Boiu, fostul redactor al Telegrafului 
Român, admirator şi imitator vechiu al poetului. Zia- 
rul publică în întregime panegiricul lui, care prin 
înțelegerea pentru semnificaţia vietei şi operei lui 
Alecsandri şi prin forma lui aleasă şi inspirată, face 
cinste celui care la rostit?). 

Cu câteva zile în urmă, Braşovenii au urmat pilda 
Sibienilor, închinând de asemenea un parastas poetului, 
urmat de o serbare comemorativă în sala festivă a 
liceului, la care s'a recitat din opera poetului defunct, 
iar Andrei Bârseanu a rostit o cuvântare omagială?). 


1) Tribuna, VII, nr. 195. 

2) Tribuna, VII, nr. 205 Zaharia Boiu a maiînchinat poetului cu 
prilejul morţii poezia La moartea lui Vasile Alecsandri, Tribuna, 
VII, nr. 200. $ 

3) Ibid. Ci. şi Bârseanu, Zst. şcoalelor centrale. Op. cit, p. 537. 
Ct. şi studiul nostru Vasile Alecsandri şi Andrei Bârseanu, publicat 
în acest volum. 

Acelaşi gest de pietate J-au săvârşit apoi Lugojenii, 
unde cuvåntarea festivă a fost a protopopului Gh. 
Popovici 1). 


Cultul pentru Eminescu a fost mai discret, nu ma 
puţin adânc însă °). 

Grupul Tribuniştilor îl admira încă înainte de înte. 
meierea ziarului- Relaţiile lui Slavici cu poetul ne 
sunt îndeajuns de cunoscute. El n'a fost însă singurul 
care s'a apropiat de timpuriu da inima lui Eminescu.. 
Ilarion Puşcariu i-a fost coleg la Viena. Ion Bechnitz 
i-a fost totacolo, prieten bun, iar mai târziu mare admi- 
rator?). Întreg grupul dela Telegraful se va fi simţit apoi 
deosebit de atins de felul în care poetul le aprecia stră. 
duinţele literare. Prin ei cultul pentru autorul Lucea= 
Tărului s'a răspândit în întreaga elită românească a 
Sibiului. Când poetul se înbolnăveşte, în 1883, Sibi- 
enii stăruiau să fe adus în mijlocul lor, asigurând pe 
Slavici că nicărei nu'va f îngrijit ca acolo). „Sosind 
la gară — scrie Slavici lui Maiorescu — am fost fn- 
tâmpinat de dăscălimea de aici, care s'a simţit foarte 
desiluzionată, aflând că nu l-am adus pe Eminescu. 
Era aici aşteptat cu multă căldură. In deosebi şi cu- 
coanele şi cuconiţele sibiene îl cunosc toate şi-l do- 
reau să vină. E aşteptat aici şi dacă va veni va f 
foarte călduros primit)“. Eminescu însă, încolțit pu- 
ternic de boală, a fost trimis de prieteni acolo unde 
se aştepta o salvare mai sigură, la Viena. Dacă n'a 
putut să vină însă la Sibiu, ultimii ani ai vieţii lui 


1) 7rib., VII, nr. 282. 

2) O schiţare mai mult bibilogratică a acestui cult a dat Gh. 
Bogdan-Duică, în Eminescu intrând în Ardeal (Pe drumul Tribunef 
din Sibiu), în Mihai Eminescu IV (1933), p, 1—3. 

3) Slavici, Amintiri, p. 144. 

4) Ibid., p. 135. 

5) Cons. Lit, LXIII, p. 956. 

au fost urmăriţi deaproape de prietenii sibieni, în 
ziarul lor. Cele din urmă poezii ale lui sunt uneori 
reproduse!); planurile lui literare sunt elogiate?); 
mersul sănătăţii lui este înregistrat cu deosebită în- 
grijorare, iar moartea i-a îndurerat pe toţi. Ziarul re- 
produce coloane întregi din presa şi revistele bucu- 
reştene despre răsunetul acestui eveniment la Ro- 
mânii de dincolo de Carpați’). Din parte-i Tribuna i-a 
consacrat o poezie a tânărului Al. I. Hodoş (viitorul 
Ion Gorun) şi un articol scurt, dar care cuprinde în 
scrisul lui miezos întregul sens al operei poetului $). 
El era scris de Gheorghe Bogdan.Duică, care cu un 
an înainte începuse să urmărească în foiletonul zia- 
rului ecoul lui Eminescu dincoace de Carpaţi, demas- 
când pe plagiatori şi lăudând pe cei ce au ştiut să 
tavețe din taina artei lui. 

Două luni în urmă, Vasile Goldiş, atunci profesor 
la Caransebeş, citea la adunarea din acel oraş a So- 
cietăţii pentru Fond de Teatru, conferinţa lui Pesi» 
mismil in poeziile lui Eminescu, pe care ziarul va re- 
produce:o în întregime în foiţă5). Prin gândirea ei 
strânsă, prin metoda taineană, aplicată cu pricepere 
operei poetului, prin explicaţia filosofc-istorică a pesi- 


1) La Steaua, în Trib., III, nr. 299. 

2) Mai ales Fântâna Blanduziei, care e menţionată regulat la bi- 
bliograție. p î 

3) Incepând cu nr. 139, anul VI. Cuvântările dela înmormântare 
sunt reproduse aproape toate. Apoi articolul lui Haşdeu din Rev. 
Nou, al lui I. Negruzzi din Conv. Lil. şi studiul lui Maiorescu 
despre poet, acesta se pare, înainte de a apare în Convorbiri, căci 
în nota redacțională cu care e însoţit se spune: „In Conv. Lit. dela 
1 Nov. câ apare următorul articol scris de d-l Maiorescu“. (Trib. 
VI, nr. 253). 

4) Eminescu, în Trib., VI, nr. 140, semnat g., după stil însă cu 
siguranţă al lui G. B. D. In acelaşi număr poezia Mort a lui A. L 
Hodoş. 

5) Trib., VI, nr. 257—260. 

mismului lui şi indicarea legăturilor lui precise cu filoso- 
fia lui Schopenhauer, avem de a face mai mult decât cu œ 
conferinţă, cu un studiu, care merită un loc de seamă 
în bibliografia eminesciană !). 

Simpatia pentru poet a mers astfel crescând. Se- 
caută amintiri despre petrecerea lui în Ardeal, se 
publică comentarii asupra operii lui. Astfel Aurel [C. 
Domşa] dă Tribunei un fel de statistică a lunii în poe- 
ziă lui Eminescu, precedând:o de preţioase amintiri, 
culese dela Blăjeni despre trecerea poetului pe acolo”). 

Aurel C. Domşa glăsuia, timid, sub pseudonim, în- 
numele Blajului tânăr. Blajul bătrân gândea cu totul 
altfel. Cu trei ani în urmă, unul din reprezentanţii 
lui, Al. Grama, publica cunoscutul pamflet antiemi- 
nescian. El a trezit o adevărată indignare la Bucu- 
reşti. Tribuna se face ecoul indignării Ardelenilor,. 
admiratori ai poetului: „Asigurăm pe fraţii noştri de- 
pe malurile Dâmboviţei — spune ea — că cursurile 
de estetică ale savantului anonim dela Blaj nu numai 
că n'au fost aprobate şi gustate de către publicul ro. 
mânesc de aici, dar au stârnit adevărată indignaţiune 
în toţi câţi au avut răbdarea să le citească. In tot 
Ardealul, cu cele mai îndepărtate părţi româneşti ale 
Ungariei, abia se mai găseşte azi un cărturar în casa. 
căruia să nu fie pe masă volumul de poezii al lub 
Eminescu 2)“. Pamfletul lui Grama se împărtăşeşte, an 
an în urmă, de satira usturătoare a lui Gh. Bogdan- 
Duică, care face cu acest prilej ironice consideraţii 
asupra şoarecilor în literatura universală, numind 


1) Conterinţa wa fost însă pricepută la Caransebeş, probabil dim 
princina caracterului ei de studiu. Ci. Niţă dela Lugoj [lon Popo- 
vici Bănăţeanuj, Adunarea Societăţii pentru Fond de Teatru. Trib. 
VI, nr. 218. 

2) Aurel, Luna lu Eminescu, Trib., VI, nr, 98. 

3) Curentul Eminescu, dare de seamă despre conferința cu acest 
nume a lui Vlahuţă, în Trib., IX, nr. 65 semn. V. D. 

cartea lui Grama o „murdărire a unui spirit dumne- 
zeesc t)“, 

Tribuna n’a fost însă nevoită să apere pe poetul 
adorat numai de atacurile lui Grama, ci şi de ale 
altora, care se bucurau în cercul ei de multă stimă. 
Am amintit mai sus, într'o altă ordine de idei, de re- 
plica dată de Slavici lui Hașdeu, care în critica adusă 
«cărţii lui Rudow era atât de lipsit de pietate faţă de 
anemoria celei mai strălucite minţi româneşti. 


1) Când nu avem ce face ori ceva despre şoareci. Trib, X, nr. 
“1-8. Articolul e semnat Alfa, după stil e evident însă al lui Gh. 
Mogdan-Duică. i 

In toamna anului 1920 veneam la Cluj, absolvent 
al unuia din numeroasele licee româneşti proaspete 
ale Ardealului, cu gândul de a mă înscrie la Faculta- 
tea de Litere. Aduceam cu mine o mareiubire pentru 
literatura românească, pe cate o cunoaştem mai mult 
din bogate lecturi particulare, decât din ceea ce mi-au 
dat profesorii, copleşiţi sărmanii de povara vremilor 
prin care trecusem. Cel dintâi contact cu specialitatea, 
la Universitatea Clujului, l-am avut la cursul de des- 
chidere al lui G. Bogdan.Duică. Vorbea despre admi- 
ratorii şi detractorii lui Vasile Alecsandri: „Cinci 
decenii națiunea românească din toate părţile — spunea 
profesorul — a stat necontenit subt influenţa lui 
Alecsandri: s'a înveselit cu el, a plâns cu el; s'a 
bucurat, a gemut împreună; a nădăjduit, a suferit de 
îndoieli; el a fost ea, ea a fost el... Căderea aceasta 
periodică de versuri şi proză, de idei generoase şi de 
sentimente alese peste sufletele poporului nostru se 
poate asemăna cu căderea ploilor pe lanuri încolţite. 
Ca lanurile, ca iarba verde, sufletele creşteau, săltau 
fn sus. Dar din ele câte au spus, câte au putut spune 
ce au gândit şi ce au simţit? Unde sunt probele ameste- 


“ 1) Cuvânt comemorativ, rostit în aula Universităţii din Cluj, la 
16 Dec. 1934, 

cului intim de suflet naţional şi suflet de cântăreţ națio- 
nai: ?“!). Au urmat apoi probele, o pitorească suită de au- 
tori şi date în mare parte necunoscute mie, vivificate de 
caracterizări cuprinzătoare şi plastice. Alecsandri mi-a 
apărut atunci, pentru întâia oară, un uriaş care a 
purtat pe umerii lui destinul sufletesc al unui neam” 

dar un uriaş mi-a apărut şi profesorul de-o apariţie 
singulară, de pe catedră. In tot cursul lecţiunii am 
avut senzaţia de plăcere, amestecată cu teamă, a înăl- 
ţimilor. Plăcerea mi-o dădea perspectiva nebănuit de 
largă asupra specialităţii, pe care mi-o deschidea pro- 
fesorul ; iar teama spiritul lucid, sprinten, caustic şi 
mai ales bogăţia lui de cunoştinţe, pe care nu ştiam 
cum am să le înfrunt la examen. 

Astfel l-am cunoscut pe Gheorghe Bogdan- Daică. 
Şi am avut norocul să-i fiu elev în cea mai frumoasă 
epocă a activităţii lui. La sfârşitul întâiului meu an 
de universitate apărea clasicul lui discurs dela Aca- 
demie asupra lui Titu Maiorescu; la al doilea mono- 
grafia asupra lui Ioan Ionescu dela Brad; în al treilea 
Poeţii munteni şi discursurile asupra lui Goga şi Sa- 
doveanu; în al patrulea George Lazăr şi Simeon Bărnaf, 
apoi vioaiele recensii din Societatea de Mâine. Alături 
de această revărsare de studii — cursuri care mer- 
geau dela Şcoala ardeleană până la ultimul poet mo- 
dern. Perspectiva mea asupra literaturii române creştea 
mereu şi cu ea entuziasmul. lar teama dispărea. De 
pe catedra lui profesorul cobora în mijlocul nostru, 
de câte ori i se oferea prilejul. Nu numai pentru a 
ne da sfaturi, totdeauna utile pentru specialitate, ci 
gi pentru a-şi descărca bogatul şi veşnic agitatul său 
suflet. Am cunoscut astfel şi omul, acea miraculoasă 


1) Lecţiunea a fost citită, în primăvara anului următor, la Aca- 
demia Română şi publicată în Anale, Seria II, Tom. XLI, Bucu- 
seşti, 1922, Citatul este dela p. 328. 

acumulare de cunoştinţi, de amintiri şi pasiuni, din 
care a curs opera, cum izvorul curge din munte. 

Să.mi daţi voie să fac elogiul acestei opere, oprin- 
du-mă numai asupra istoricului literar şi a criticului, 
adecă a părţii ei mai importante. 


I. 


Gheorghe Bogdan-Duică şi-a deschis ochii spiritului: 
sub auspicii binecuvåntate. La liceul din Braşov, al 
cărui strălucit elev a fost, a surprins întâiele unde 
ale Junimismului în Ardeal, aduse acolo de profesorii 
lui I. C. Panţu, D. Făgărăşeanu şi Andrei Bârseanu, 
care fuseseră cuceriți pentru „direcția nouă“ în lup- 
tele dela „România Jună“ din Viena!). Incă nu ter. 
minase liceul şi asupra Ardealului se revărsa valul 
junimist, mare şi hotărîtor, al Zribunei (întemeiată la 
1884), pe care el a urmărit:o dela întâiele numere cw 
tinerească înfrigurare. Cetitor asiduu încă de pe băn- 
cile şcoalei, el nu s'a mulţumit cu ceea ce-i spuneau 
profesorii, sau cu ceea ce aducea foiletonul Zribunei, 
ci a adâncit bine operele Junimiştilor şi colecţia Con». 
vorbirilor Literare, astfel că atunci când îşi începe acti- 
vitatea de critic literar el se prezintă bine înzestrat 
cu arme din arsenalul junimist. Această activitate 
începe destul de timpuriu — n'avea decât 22 de ani 
— în foiletonul Gazetei Zransilvaniei (1888) cu un ciclu 
de „Reviste Literare“. Venind cu un ciclu el aducea: 
un plan de luptă bine chibzuit. Se pregătea să facă 
în Ardeal ceea ce Titu Maiorescu a făcut în ţara li- 
beră: să curețe mai întâi câmpul literar de toată pă- 
lămida şi uscăturile „gloriilor* locale răsuflate, de 
poetaştrii goi de idei şi de simţire, cu o limbă păsă- 
rească, pentruca mlădiţele tinere, care-şi trăgeau seva 


1) Sextil Puşcariu în răspuns la discursul de recepţie la Acade-— 
mie al lui G. B.-D. Ac, Rom. Discursuri de recepțiune, Lh, |, pe 34. 

din fondul popular, să crească libere, în bătaia vån- 
tului care venea de dincolo de Carpaţi, la lumina 
soarelui care — Slavici a spus o — la Bucureşti răsare 
pentru toţi Românii. Dacă nu cu luciditatea maestrului 
dela laşi, fără îndoială cu curajul lui, tânărul critic a 
început să revizuiască şi să izbească în Andrei Mu- 
reşanu, apoi în Teochar Alexi, losif Vulcan, Í, Popfu, 
T. H. Pop, Ranta-Buticescv, V. Muntenescv, şi alte 
„celebrităţi“ ale revistelor şi gazetelor noastre de 
atunci. În locul lor atrăgea atenţia asupra poeziei lui 
loan Lapedatu, Andrei Bârseanu, Lucreția Suciu, dar 
mai ales asupra lui Gheorghe Coşbuc, tânărul şi fe 
cundul poet din foiletonul Zribunei. „A nu vedea în 
începuturile lui Coşbuc — spune el — toate elemen- 
tele ce.l vor face un bun şi cu renume poet ar în- 
semna că nu avem pricepere şi ar fi şi o nedreptăţire 
a talentului, căruia i se cuvine cinste, ori de unde 
s'ar arăta“ !), 

Dacă avem şi astăzi admiraţie pentru curajul dela 
1867 al lui Titu Maiorescu, nu putem să nu avem cu- 
vinte de laudă şi pentru opera urmaşului său la Aca- 
demie, cu toate că ea a fost săvârşită cu două decenii 
mai târziu. Pentrucă societatea ardeleană a vremii, 
cu solidaritatea ei de fier, în atmosfera ei patriarhală 
nu admitea astfel de îndrăsneli mai ales din partea 
unui tânăr. Asemenea lui Titu Maiorescu, tânărul 
braşovean avea să-şi atragă şi el oprobriul bătrânilor: 
Mai întâi Gazeta Zransilvaniei n'a mai voit să-i publice 
„revistele literare“ pentru că prea a lăudat în ele pe 
„necunoscutul“ Coşbuc; iar la un an după aceasta, în 
toamna lui 1859 Venerabilul Consistor dela Sibiu îi 
retrăgea suplinirea catedrei de limba română dela li- 
ceul din Braşov, pentrucă „răspândeşte idei în contra 
disciplinei bisericii“. „Caut în firea mea legile eticei 





1) Gazeta Transilvaniei, 1888, nr. 113. 

mele” — a răspuns G., Bogdan.Duică Consistorului,*) 
continuându.şi scrisul cu aceeaşi stăruinţă şi îndărăt- 
nicie. „Revistele“ lui literare, care apăreau acum în 
Tribuna, au ajuns până la 26. Alăturea de literatură 
revizuia ştiinţa, mai ales pedagogia şi istoria, alun- 
gând şi de acolo falsurile şi pretenţiile. La încheierea 
acestor reviste le-a rezumat Ardelenilor, în lungi foi- 
letoane, Philosophie de l'art şi Histoire de la littérature 
anglaise ale lui Taine, sfätuindu-i să-şi distrugă demo- 
dații zei locali şi să se îndrepte spre ideile estetice 
moderne. lar întrucât priveşte literatura să citească 
cât mai multe cărţi din „ţară“, sau pe autorii mari 
streini. Din parte-i se va nizui să vorbească cât mai 
des, atât de unii, cât şi de aiţii. Foiletoanele lui vor 
prezenta acum pe Neniţescu, Vlahuţă, Sihleanu, Iulia 
Haşdeu, Odobescu, Naum, loan Ghica, Nicoleanu, 
ş. a. Dealtfel aceste foiletoane se vor întitula în cu- 
rând „Corespondenţe din Bucureşti“. De acolo va 
scrie nu numai despre cărţi, ci şi despre teatru, dând 
Ardelenilor cele dintâi cronici dramatice documentate. 
Dintre autorii streini, alăturea de Taine, pe care 
l-am amintit, va prezenta într'un lung studiu Laokoonul 
lui Lessing, apoi pe Tolstoi, Björnson, Hebbel, Mo- 
lière, V. Hugo, R. Voss, sau va traduce însuşi, în 
versuri sau în proză, din Mahabarata (Savitri), sau 
din poezia chinezească, din Ludovic Börne, sau din 
filozoful vienez Fr. Brentano. Astfel G. Bogdan-Duică 
s'a înscris în primele rânduri ale luptei literare dela 
Tribuna, hotărâtoare pentru transformarea spiritului 
public din Ardeal. Precum nu ne putem închipui ac: 
ţiunea dela Tribuna, fără Slavici şi fără Coşbuc, aşa 
nu ne-o putem închipui fără el. Dacă Slavici a dat 
directivele culturale şi politice ale bătăliei, dacă Coş- 
buc a fost poetul, G. Bogdan.-Duică a fost criticul ei 





1) Tribuna, 8—20 Oct, 1889, 

curajos, sigur de idealul literar urmărit, pe care îl 
verifica mereu cu cele mai autentice valori europene. 

Astfel numele lui s'a impus de timpuriu în întâiele 
rânduri ale publiciştilor ardeleni. De aceea nu trebue 
să ne mire chemarea lui în fruntea Gazetei Bucovinei. 
In răstimpul petrecut la Cernăuţi (dela 4 Maiu 1893 
la 5 August 1894) G. Bogdan.Duică a continuat, cu 
îndoită energie, lupta junimistă, începută la Tribuna. 
A fost un an neasemănat de bogat în agitata lui viaţă. 
Cu toate că la Gazelă avea povara direcţiei politice, 
ideea literară n'a abandonat.o nici odată. Foiletonul 
era susţinut în cea mai mare parte de el, scriind des- 
pre autorii din ţară, (Basarabeanu, Beldiceanu, Dela 
vrancea), despre Budai-Deleanu, Bariț, Bărnuţ sau 
Coşbuc, comentând şi traducând pe J. St. Mill, Zola, 
Brandes şi alţii. In jurul lui se formase o adevărată 
mişcare literară. „Aşteptam foiţa Gazetei — spune d. 
Victor Morariu — cu aceeaşi înfrigurare cu care mai 
târziu aşteptam Sămănătorul lui Iorga. A fost vn an 
de glorie în publicistica bucovineană“!). 


II. 


Pasiunea lui pentru literatură, temperamentul lui 
combativ, probabil fermecătoarea carieră a lui Titu 
Maiorescu, l-au făcut pe Gheorghe Bogdan.Duică să 
debuteze şi să stăruie în critica literară. Critic a şi 
rămas el întreagă viaţa. Şi nu numai atunci când fă- 
cea literatură. Dar acolo unde a fost neîntrecut este 
istoria literară, 

Vocaţia pentru ea şi-a descoperit-o destul de tim. 
puriu. Apariţia ei a fost favorizată şi de anumite 
împrejurări speciale. In Germania, unde G. Bogdan. 
Duică şi-a făcut o parte din studii, de unde veneau 





1) Victor Morariu, Gh. Bogdan-Duică îndrumător literar al Buco- 
vinei (1893—94), în Făt Frumos, V (1930), p. 85. 

cele mai multe cărţi ale acestui cetitor nesăţios, stu- 
diile istorice îşi atingeau apogeul; la Junimea istoria 
a pătruns şi ea deabinelea, luând locul esteticei şi 
filosofiei; atât de bine încât conducerea Convorbirilor 
e trecută în mâna unui istoric, câre nu era altul de- 
cât fratele mai mare al regretatului profesor, sobrul 
şi documentatul Ion Bogdan. In Ardeal istoria a fost 
apoi mereu o armă de luptă. Deaceea când George 
Bogdan.Duică a fost atras în lupta politică, ajunsă la 
mare încordare prin acţiunea memorandistă, intelec- 
tualul din el se va îndrepta spre istorie. Din trecutul 
agitat al Ardealului el a ales atunci un luptător cu 
condeiul pentru demnitatea românească, un sămănător 
de idei generoase, un caracter neînfricat, pe Petru 
Maior. Studiul pe care tânărul publicist i-l închina 
la începutul anului 1892, era o adevărată înviere a 
fruntaşului latinist. 

Lui Petru Maior i-au urmat câteva contribuţii asupra 
lui Inochentie Micu Klein, Călugărul Visarion Sarai, 
Budai-Deleanu, Bariț, Bărnuţ, ş. a. Temperamentul 
nu-l prea lăsa însă pe Bogdan.Duică între documente 
şi cărţi vechi, Întransigenţa lui i-a făcut zile amare 
şi la Cernăuţi, pe care a trebuit să-i părăsească după 
abia un an de înfrigurată activitate. Din Capitala 
Bucovinei s'a reîntors în redacţia Zribunei cu câteva 
amărăciuni, cu spinarea dreaptă şi cu cunoştiinţa pro- 
fundă a naţiei româneşti din provincia dela Nord, pe 
Care a condensat:o imediat într'o bogată monografie’). 
După doi ani a trebuit să părăsească însă din nou şi 
Zribuna, din pricina conflictelor cu acelaşi Venerabil 
Consistor dela Sibiu şi cu tot aşa de venerabila con- 
ducere a Partidului Naţional, conflicte pe care după 
obiceiul său le-a făcut publice, prin tipărirea a două 





1) Bucovina, Notite asupra situației. Sibiu, 1895. 

broşuri 1). De astă dată şi-a căutat rosturile peste 
Carpaţi, unde prin scrisul lui a îndreptat mereu pri- 
virile Ardelenilor. După scurte popasuri prin Focşani 
şi Galaţi ajunge, însfârşit, prin 1899, profesor la Bucu- 
reşti, bucurându-se acum de o relativă linişte — atâta 
câtă îi permitea temperamentul. 

Situaţia politică era destul de calmă, în acest timp, 
în capitala Regatului. Gheorghe Bogdan-Duică s'a în- 
chis deci în biblioteci şi în şcoală, dedicându-se stu- 
diilor pedagogice, dar mai ales studiului literaturii 
române din epoca dragă lui, dela sfârşitul veacului 
al XVIII şi începutul veacului al XIX.-lea. Incepând 
cu anul 1900 Convorbiri Literare vor aduce mereu con- 
tribuţiile lui privitoare la scriitorii din această epocă, 
contribuții de.o uimitoare erudiție, pline de puncte 
de vedere şi descoperiri noi. Atât de bogată i-a apă- 
rut perspectiva ce i se deschidea în tainele acestei 
epoci, şi atât/de puţin cunoscută, încât s'a simţit 
„umilit de atâta lipsă de interes"). Studiul ei îl con- 
cepea astfel, încât nu-şi putea închipui o sinteză a ei 
decât după cercetări îndelungate de cel puţin o ju- 
mătate de veac. Gândul lui se întindea cel mult până 
la monografii asupra singuraticilor scriitori şi curente, 
Nici pe acestea n'a avut însă răbdarea — şi cu sigu- 
ranţă nici răgazul — să le facă. Monografiile lui asupra 
lui Budai-Deleanu şi Costache Conachi, concepute pe 
un plan atât de vast, se termină cu un „va urma“. 
Aceste torso-uri vor rămânea însă în admiraţia şi fo- 
losul cercetătorilor mai mult decât atâtea „sinteze“ am- 
biţioase. 

Gheorghe Bogdan.Duică a publicat, în această întâie 
perioadă a activităţii lui de istoric literar, alăturea 





1) Canoanele şi politica, Sibiu, 1595 şi Partea mea în crisa Tri- 
bunei, Orăştie, 1896. 
2) Pretaţă la Zst. lit. moderne. Intâii poeți munteni. Cluj, 1923. 

de începuturile de monografii amintite, contribuţii şi 
studii asupra lui Grigore Alexandrescu, Alecu Russo, 
Anton Pann, George Bariț, Vasile Cârlova, Ion Ghica, 
Vasile Alecsandri, şi asupra altora mai mărunți; 
apoi contribuţii asupra teatrului românesc în Ardeal, 
sau asupra saloanelor literare dela începutul veacului, 
dela laşi şi Bucureşti. 

Eu n'am făcut însă aici decât o seacă şi fugară 
înşirare de titluri. Şi nici 'măcar titlurile nu le-am 
amintit decât în parte. Pe toate le va cuprind biblio- 
grafia, foarte utilă specialiştilor, pe care cu colegul 
I. Crăciun am alcătuit-o anevoie din numeroasele pu- 
blicaţii, în care acest muncitor uriaş şi-a risipit scri. 
sul!). Timpul care îmi stă la dispoziţie nu.mi permite 
să arăt ceea ce G. Bogdan-Duică aduce nou nici măcar 
în parte din ele. Totuşi, nu pot trece peste acest strălucit 
debut al lui în istoria literară fără de a aminti inge- 
niozitatea cu care întrebuința o armă nouă de cerce- 
tare: metoda comparată. 


UL. 


Literatura comparată este o disciplină destul de 
tânără în Universităţi. Dacă studii asupra împrumu- 
turilor literare există de mult, teoria acestei discipline 
nu s'a încercat decât după răsboi, odată cu intensi- 
ficarea spiritului de colaborare între popoare. Astăzi 
ea este un instrument de întâiul ordin în istoria lite- 
rară de care nimeni nu se poate dispensa. 

Este meritul lui G, Bogdan-Duică de a fi recurs la 
ajutorul ei, încă dela cele dintâi studii ale sale. Insăşi 
epoca la care se oprise else caracteriza dealtfel printr'o 
intensă şi bogată circulaţie de idei pe întreg teritoriul 
Europei. 





1) Ea a fost publicată în volumul comemorativ: /n memoria luă 
G. Bogdan-Duică, Cluj, 1935, pp. 38—80. 


www.dacoromanica.ro 


LITERATURA TRANSILVANIEI 227 


a 


Renaşterea noastră modernă datoreşte imens acestei 
osmoze spirituale. Setea noastră aprigă după tot 
ceea ce este nou, apoi lipsa unei tradiţii culturale pu- 
ternice, care să se opună, sau să revizuiască ceea ce 
ne venea de peste hotare, ne-au făcut să primim totul 
într'o pitorească şi trepidantă desordine. Clasici şi 
romantici intrau la noi deodată, fiind primiţi cu egală 
simpatie, uneori în aceeaşi casă. Autori mediocri ve» 
neau braţ la braţ cu celebrităţi consacrate, fără pu- 
tinţa de a-i distinge. Om să fisă te descurci în acest 
stufiş de influenţe streine şi înmuguriri autohtone... 

Gheorghe Bogdan-Duică s'a mişcat dela început în 
el cu o rară siguranţă. Cetitor neodihnit, înzestrat cu 
o memorie căreia nimic nu-i scapă, el era un compa- 
ratist înăscut. Şi literatura comparată a şi rămas, 
întreaga viaţă, marea lui pasiune, 

Incă în Petru Maior G. Bogdan.Duică arăta marele 
rol avut de iluminismul sec. XVIII-lea în desvoltarea 
fruntaşului ardelean. De atunci se dovedea bine in- 
format asupra mediului austro-german din epoca Mariei 
Terezia şi a lui Iosif al II-lea, din care scriitorii re- 
naşterii noastre romanice au supt un duh nou, cu 
consecinţe atât de generoase pentru neamul nostru. 

Atenţia lui G. Bogdan-Duică sa îndreptat mai ales 
spre influenţa germană. Intre numeroasele lui planuri 
este şi studiul amănunţit al acestei influenţe cel puţin 
până la jumătatea veacului al XIX-lea. N'a dat însă 
deocamdată, decât câteva contribuţii asupra unor 
autori: August de Kotzebue, Salomon Gessner, Kant, 
şi elevii lui, Schiller, Gutzkow, sau asupra călătorie! 
unor motive literare germane la noi. Toate aceste 
contribuţii sunt cu -atât mai preţioase cu cât, până 
astăzi, înrâurirea culturii germane la noi, mult mai 
bogată decât se crede de obiceiu, a fost foarte puţin 
studiată. 

Nu s'a oprit însă numai la ceea ce ne venea din 

ţările germane. Scriitorii studiaţi de el cereau bogate 
investigaţii şi dincolo de Rin. Bogdan.Duică le-a făcut 
cu aceeaşi pricepere şi pasiune, dându.ne şi aici câteva. 
descoperiri care-i aparţin. Importante sunt contribu. 
tiile lui mai ales privitoare la influența la noi a pre- 
romanticilor şi a romanticilor francezi: Florian, Mar- 
montel, J. J. Rousseau, Bernadin de St. Pierre, Volney, 
Lamartine, Victor Hugo, Lamennais, Fourrier ş. a. 

Şi privirea sa se rotia şi mai departe, atât la Vest 
cât şi la Est, descoperind, de pildă, ecourile lui Byron, 
sau ale poetului rus Jucovschi, în poezia noastră. 

Nici atunci însă şi nici mai târziu această pasionată 
urmărire de influenţe nu i-a întunecat privirea asupra 
virtuţilor creatoare ale rasei şi scriitorilor care o 
reprezintă. 


IV. 


Cele mai însemnate studii de istorie literară ale lut 
G. Bogdan-Duică, din această perioadă a activităţii 
sale, au apărut în Convorbiri Literare din anii 1900—1803. 
Fără să aibă amploarea acestora, contribuţiile lui 
au fost trimise mereu, până cătră 1907, aceloraşi 
Convorbiri, Sămănătoruțui, Vieţii Româneşti, Luceafărului, 
sau unor gazete ca Tribuna Poporului dela Arad, îm 
foiletonul căreia publică cu comentarii, lungi extrase 
Gin atât de preţioasa corespondenţă a lui Bariț. Zelul 
istoricului a început însă să scadă, iar "criticul să-şi 
arate neastâmpărul. Alăturea de el literatura româ. 
nească lua un nou avânt; un val de întinerire înviora 
toate provinciile. Criticul dela Tribuna s'a simţit şi ek 
întinerind. La Convorbiri, unde dela 1902 face parte 
din comitetul de redacţie, recensiile lui asupra cărților 
proaspete se îndeasă mereu. Ele analizează, într'un 
stil vioi, cu vechea francheţă, chiar când e vorba de 
prieteni, proza lui lon Adam, Const. Sandu-Aldea, 
Duiliu Zamfirescu, Delavancea sau Sadoveanu, poe- 

ziile lui Iosif şi Coşbuc, sau dramele lui Davila şi 
Ronetti Roman. 

O altă împrejurare venea să-l depărteze şi mai mult 
de vrafurile de manuscrise şi periodice ale Academiei, 
între care devenise atât de familiar. In Ardealul, pe 
care dacă a fost nevoit să-l părăsească nu l-a scos 
nici odată din inima lui, mişcarea literară lua o des- 
voltare ne mai cunoscută din timpulşcoalei ardelene. 
Tinerii grupaţi în jurul Luceafărului se impuneau tot 
mai mult, nu numai la ei acasă, ci şi la Bucureşti, 
[dealul cultural pentru care luptau era o continuare, 
într'un ritm mai viguròs şi cu mai conştiente aluzii 
politice, a idealului pentru care G. Bogdan-Duică a 
militat în foiletoanele Zribunei. De aceea el va alerga 
în mijlocul lor. Incepând din 1906 paginele frumoasei 
reviste ardelene vor aduce „Corespondenţele lui din 
Bucureşti“, cari vor prezenta viaţa culturală, literară 
şi dramatică din capitală în spiritul românismului 
unitar şi luptător, urmărit de Luceafărul, „De când 
trăesc în România — spune el într'o astfel de cores- 
pondenţă — am avut adeseori momente, în care adu- 
cându-mi aminte de ce ştiam cândva în Ardeal, despre 
oamenii din România şi operele lor, mi-am zis: Puţine 
ştiam şi nici prin gând nu ne trecea că ar trebui să 
ne fe ruşine cât ştim de puţin. Ruşine pentrucă dacă 
vorba este să creem împreună o unitate culturală, 
aici nu ne putem desinteresa de, nimic ce se petrece 
acolo, şi acolo de nimic ce se petrece aici“!). 

Sunt numeroase mai ales cronicele lui dramatice, 
crescând prin ele dorul Ardelenilor după Teatrul Na- 
tional, pentru care Societatea pentru Fond de Teatru 
lupta de mult, greoi, fără prea mari şanse de reuşită. 
Grija lui se îndrepta mai ales spre producția drama- 
tică originală. Când prin dramele lui Delavrancea 





1) Luceafărul, VI (1907), p. 77. 


www.dacoromanica.ro 


-230 ION BREAZU 


această producţie trezea mari speranţe, coresponden.- 
tul din Bucureşti al Luceafărului şi.a dat drumul en- 
zuziasmului. Cronica lui despre Apus de soare este 
numai elogii — lucru rar la el. 

Atâta n'a fost însă deajuns. Alte împrejurări îl ră- 
peau şi mai mult dela studiile literare. Mişcarea pe- 
dagogică, pentru care dela întâii lui ani de profesorat: 
în Vechiul Regat a arătat un deosebit interes, lua, 
sub impulsul lui Spiru Haret un mare avânt. G. Bog- 
dan-Duică trebuia să-şi spună şi el cuvântul. Şi la 
spus, în câteva studii temeinice, care îl aşează în 
întâiele rânduri ale acestei mişcări. 

In preajma răsboiului lupta naţională, în care era 
adânc implicat prin alegerea lui de secretar al Ligii 
Culturale, l-a absorbit apoi definitiv. Loviturile lui 
împotriva pajurei cu două capete, ale cărei păcate le 
cunoştea demult, cad acum ca grindina. 

Timpurile nu mai erau pentru literatură. Vor trebui 
alte împrejurări pentru ca să se apropie de această, 
veche prietenă cu un entuziasm crescut. 


V, 


Pentru poporul românesc din Ardeal, Universitatea 
Daciei Superioare a venit cu câteva veacuri mai tår- 
ziu; pentru Gheorghe Bogdan-Duică cu trei decenii. 
Domnul fie lăudat că ea n'a venit prea târziu, nici 
pentru Românii din Ardeal, nici pentru Gheorghe 
Bogdan.Duică! 

Revenit în Ardeal între întâii profesori ai acestei 
instituţii, el aducea pe tălpile lui ţărână de pe întreg 
pământul românesc; aducea apoi, ca un alt Şincai, 
în fişele şi memoria lui cultura românească modernă 
în toată amploarea ei; şi mai aducea un entuziasm pe 
care numai tinereţa lui, fără bătrâneţe, putea să-l 
aibă. Ce binecuvântare pentru elevii luil 

Intâiul lui an de profesorat este închis în /sforia 

literaturii române moderne. Iniâii poeţi munteni. (Cluj, 
1923). Ce mare de informaţii, de sugestii, de perspec- 
tive! Ardelenii puteau să respire, la cursul lui, at- 
mosfera în care a înmugurit românismul modern, în 
toată complexitatea ei. Mai ales Ion Eliade Rădu. 
lescu, acest patriarh al literaturii noastre a fost în- 
făţişat în toată măreţia lui vulcanică. Apoi Iancu 
“Văcărescu, Grigore Alexandrescu, Cârlova, Bolliac, 
Rosetti. „Cea mai mare energie românească modernă“ 
— cum numea el literatura, în prefața acestui volum, 
se desfăşura înaintea noastră, descărcâd şi în noi va- 
luri de energie. 

Şi, totuşi, această uriaşă desfundare a unei epoci 
e] o considera numai ca o contribuţie pentru o sinteză, 
care — spune el, cu melancolie — „peste 40—50 de 
ani eu nu o voi mai citi“, 

Dacă stadiul în care se afla istoria noastră literară 
şi spiritul ştiinţific în care a fost crescut l-au reţinut 
dela această sinteză largă el ne-a dat în schimb câteva 
sinteze parţiale, câteva monografii în care facultăţile 
lui sufleteşti şi sistemul lui de cercetare au ajuns la 
supremă desvoltare. 

Să fim recunoscători memoriei lui, noi Ardeleni: 
mai mult decât toţi, pentrucă aceste monografii au 
fost închinate mai ales figurilor eroice, pe care noi 
le-am dăruit românismului. 

Din mai multe motive atenţia lui s'a oprit asupra 
lor. Mai întâi un motiv de natură intimă. In George 
Lazăr şi Simeon Bărnuţiu s'a regăsit, într'o anumită 
măsură, pe sine însuşi, iubitpr al rasei, luptător dârz 
pentru progresul şi umanizarea ei, nevoit, asemenea 
lor, să părăsească Ardealul pentru ideile lui. De aceea 
de timpuriu s'a simţit atras spre ei de o irezistibilă 
simpatie morală. 

Atât Lazăr cât şi Bărnuţ au fost apoi stâlpi de foe 
în acea epocă dela începutul sec. XIX.-lea, în tainele 

căreia el a pătruns de mult, ca nimeni altul. Stabilin- 
du-se apoi la Cluj, nu mai avea la îndemână biblio- 
teca Academiei. Şi el nu putea lucra decât verificând 
mereu orice afirmaţie, oricâtă simpatie ar fi avut 
pentru subiectul ales. Atât Lazăr cât şi Bărnuţ s'au 
născut însă şi s'au desvoltat în mediul austro-ungar 
pentru care bibliotecile Ardealului sunt destul de bine 
informate. 

Acest fericit concurs de împrejurări au dat naştere 
lui George Lazăr şi Vieţii şi ideilor lui Simeon Bòrnuț, 
două din cele mai bune monografii din literatura 
noastră istorică, care sunt şi două capitole din întro:- 
ducerea la noi a civilizaţiei moderne. 

Dacă în studiile de până acum Bogdan.Duică s'a 
fărămiţit în fragmente, în schiţe de lucrări, în preci- 
zări de date, deastădată a urmărit un fenomen în 
desvoltarea şi structura lui intimă, epuizându-l cu 
desăvârşire. O masă enormă de informaţii şi fapte 
sunt armonizate, stăpânite cu suveranitate absolută, 
stoarse de întreaga lor semnificaţie, cum dirijorul 
stoarce palpitaţia armonică a unei simfonii din toate 
elementele orchestrei. Stăpânirea aceasta a unui ma- 
terial imens şi gruparea lui în jurul unei figuri eroice 
dă celor două monografii un deosebit farmec epic. 
Ca la marii maeştri ai istoriei, faptele şi realităţile 
sunt lăsate să vorbească cu elocvenţa lor implacabilă. 
Viața unei epoci freamătă aici puternic. Cel ce o po- 
vesteşte se vede că a retrăit.o intens. Şi poate să te 
facă şi pe tine, cetitor, să o retrăeşti. Stilul lui masiv, 
lapidar, frânt este adaptat şi el subiectului, crescân. 
du-i acel farmec epic de care aminteam. lată-l de 
pildă pe Bărnuţ în catedrala dela Blaj, înainte de a-şi 
rosti celebrul discurs: 

„Canonicul din Blaj, Vasile Raţiu, rosti câteva cu- 
vinte. Şi deodată, din toate părţile, unanim, se auzi 
poftirea: Să vorbească Simeon Bărnuţiu. 

»S. Bărnuţiu stătuse liniştit lângă altar. Lângă 
inima, care-i bătea mai iute decât de obiceiu, se odih- 
nea manuscriptul discursului său. Ochii lui se plimbau 
asupra lumei, care aştepta curioasă, încordată. Nu 
lipsea nici ua Blăjaa; din Sudul Ardealului erau de 
faţă Sibienii şi Bragovenii, cu care venise Şaguna; 
fto fruntea lor era Moise Fulea şi viciul protopop 
Ion Popasu dela Braşov; liniştiţi, ştiind ce va urma 
se examinau şi se felicitau A. Tr. Laurian, G. Bariț, 
Nic. Bălăşescu; câţiva tineri, viitori tribuni, scășă.: 
rau de idealism; aceştia ca şi ceilalţi vor fi privit cu 
părere de rău că din Banat şi dela Criş veniseră pu- 
tini: protopopul Bercian din Lugoj, preoţii Munteanu 
din Sarcău şi Popdanul din Sarsig şi — niciun Murgu. 
Dar munţii, Moţii, erau aici, cu craiul lor cel tânăr, 
Iancu. Pe acesta-l încălzeau mai ales ochii celor ce 
făcuseră revoluţia de dincolo de munţi şi care veni- 
seră să o continue la noi, cu ai noştri: Alecu Rusu, 
Lascar Rosetti, G. Sion, fraţii loneşti, Teodor Mol- 
dovanul, Curius, actorul de origine ardeleană. Pe ici, 
pe colea, se ivea câte un tip săsesc; decât Saşi mult 
mai mulţi erau Ungurii, cari încă în aceia zi se grå- 
biau să trimită la guvern şi la gazete raporturi des- 
pre ce vor vedea şi vor auzi. O mulţime agitată, 
preoţi, civili, nobili şi militari aştepta un ceas istoric. 

„Din toate părţile se auzi poftirea: Să vorbească 
Bărnuţiu! Un răsunător aplaus cutreeră biserica. Cea- 
sul istoric bătuse: Bărnuţ era deasupra „sugestului“ 
din faţa altarului; Bărnuţ începu a vorbi“!). 

Alături de Lazăr şi Bărnuţiu un alt ardelean dela 
acelaşi început de veac, modestul versuitor dela Braşov, 
lon Barac, sa învreduicit de o cercetare tot atât de 
vastă. Bine înţeles că faţă de acesta n'a fost atras 
pentru personalitatea lui — pentru care nu odată G. 





1) Simion Bărnuj, pp. 89—90. 

Bosan.Duică este destul de aspru — ci pentru prilejul 
ce i-l oferea de a urmări călătoria până la noi ao 
mulţime de motive literare streine. În această mono. 
grafie comparatistul s'a întrecut pe sine. Ea este un 
model de cercetare exactă, un monument de erudiție. 

Vorbind despre aceste monografii — cărora le putem 
adăuga pe Ion Ionescu dela Brad şi Vasile Alecsandri— 
Gheorge Bogdan-Duică, atât de sever cu sine, era mul- 
tumit. Avea dreptul să fie. Vorbea de o metodă pro- 
prie de cercetare. Credem că a sosit momentul să 
spunem şi noi câteva cuvinte despre această metodă. 


VI. 


Născându-se în zodia Junimismului,în floare, având 
dela început un adevărat cult pentru Titu Maiorescu 
— pe care dealtfel şi l-a păstrat întreagă viaţă; do- 
vadă discursul dela Academie — G. Bogdan.Duică a 
avut totdeauna un mare interes pentru filosofie: „Eu 
filosofia o socotesc necesară pe lângă orice studiu, fie 
el cât de practic — spune el. Cu atât mai mult o so- 
cotesc indispensabilă carierelor ai căror posesori se 
îngrijesc de interesele culturale ale 'naţiunilor"?). 

Aceasta este întâia lui virtute, care îi dă o siluetă 
specială între istoricii noştri. El ştia să meargă până 
în fondul ideologic al oamenilor şi evenimentelor, des- 
coperindu-le astfel fisionomia general-omenească. 

A doua virtute, moştenită tot dela Junimea, este 
iubirea de adevăr şi afirmarea lui cu curaj. Moșteni- 
rea aceasta s'a grefat dealtfel pe un temperament cât 
se poate de potrivit pentru valorificarea ei. Respectul 
de adevăr îl făcea să nu rişte nici o afirmaţie până 
nu este controlată cu sursele ei cele mai autentice, 
pentru descoperirea cărora desvolta nu odată inves. 
tigaţii uriaşe. 





1) Societatea de Mâine, 1 (1925), p. 243. 

Cu această pasiune pentru filosofie a dat de Taine,. 
destul de timpuriu. A dat de el într'o vreme când 
prestigiul autorului Istoriei literaturii engleze era enorm, 
nu numai în Franţa, ci în întreagă Europa. Gheorghe 
Bogdan-Duică l-a citit în întregime cu o mare plăcere.. 
„Taine — spune el— te şi învaţă şi te înveseleşte mult. 
[ți foloseşte şi te scapă de urît“:). De aceea l-a dat 
pildă Ardelenilor, iar el la urmat cu multă fidelitate 
mai ales în întâia perioadă a activităţii sale ştiinţifice. 

Positivismul lui Taine, hrăait de ştiinţifismul german, . 
cunoscut de G. Bogdan-Duică la propriile surse, i-au 
dat aşadar metoda de riguroasă critică istorică, cre- 
dinţa că fenomenele literare trebue studiate şi pot fi 
explicate ca orice fenomen din natură, total, definitiv.. 
„ Minunea omenească — spune el — se explică; trebue 
să se explice; să se poată explica”?). 

De aici pasiunea lui pentru analize, pentru preci- 
zări de date, de infiuenţe. Toate aspectele unei opere- 
literare şi ale unui scriitor trebue studiate în mod 
critic, pentruca nimic să nu mai rămână neezxplicat.. 
Şi acest „tot“ era pentru el neînchipuit de cuprinză- 
tor. De aceea s'a oprit mai mult la analiză şi a privit 
sinteza cu sfială, cu toate că am credinţa că ar fi 
putut-o face. 

Dina aceleaşi surse a luat interesul pentru rasă şi 
mediu, cărora le-a atribuit un rol atât de important. 
în cercetările sale. Nu numai rasa spirituală, ci şi rasa. 
biologică. Ia arhiva scriitorilor el nu căuta numai 
reminiscenţe de idei, ci şi buletine medicale. Şi îi dă. 
deau aceeaşi satisfacţie şi unele şi altele. 

Nici temperamentul şi nici marea lui pasiune pentru 
citit nu-l puteau lăsa pe G. Bogdan-Duică robul unui: 
sistem. Până în pragul mormântului curiozitatea lui a. 





1) Tribuna, 1889 nr. 2. 
2) Societatea de Mâine, I (1925), p. 243. 

fost neadormită, pentru tot ceea ce producea creerul 
omenesc. lar întrucât priveşte specialitatea era tot- 
deauna informat asupra ultimelor concepţii şi metode 
de cercetare. 

Am arătat cum împrejurările lau rupt pe G.Bogdan- 
Duică, pe la 1908, dela studiile de istorie literară, 
îndreptându-l spre critică şi studii pedagogice. Din 
aceste incursiuni, întâia într'un domeniu înrudit, a 
doua într'unul mai îndepărtat, s'a întors cu bogate 
câştiguri sufleteşti. Nu voiu aminti decât pe unul: 
importanța personalilății. In întinsul lui studiu asupra 
Şcoalei Normale, publicate în Convorbiri Literare (din 
1911—1913) el arată, întemeiat pe ultimele autorităţi 
în materie, rolul covârşitor care trebue acordat per- 
sonalităţii în educaţie. Când, dupăce ajunge profesor 
la Universitatea noastră, se îndreaptă iarăşi spre 
istoria literară, vechea concepţie tainiană este lărgită 
prin restabilirea personalităţii în drepturile ei suve- 
rane în geneza fenomenelor literare şi în genere, în 
evoluţia istorică. 

Numai acum îşi permitea să vorbească de o metodă 
proprie, chiar când cercetările lui se opreau asupra 
unui subiect studiat şi de alţii: „Proprie rămâne ten- 
dinţa mea — spune el — de a-l descifra pe Lazăr ca 
personalitate ştiinţific bogată, de-o acută simţire la 
orice atingere; imaginând meniri proprii şi naţionale 
mari; voind să realizeze stăruitor ce imagina: con- 
ştientă în orice moment de martiriul său şi chiar tra- 
gică prin durerea că nu a văzut rodul apostolatului 
său suferitor“!). Astfel, oricât rol ar fi atribuit ere- 
dităţii şi mediului, oricât ar fi arătat — cum spune 
el — istoria universală curgând alăturea de Lazăr, 
individualitatea acestuia nu e pierdută nici un moment 
din vedere, iar monografia se termină cu un admirabil 





1) Gheorghe Lazăr, p. 1. 

capitol al caracterului lui Lazăr, descris cu siguranţa 
unui profund cunoscător al sufletului omenesc. Aceeaşi 
metodă a fost aplicată şi lui Bărnuţiu şi Alecsandri, 
reuşind astfel să ne dea fiinţe vii, să îmbrace — cum 
spune el — scheletul în muşchi şi piele, să.i dea duhul 
său, „pentruca omul să fie omîntreg“!). 

Atât personalităţile cât şi fenomenele literare le 
studia apoi în mod evolutiv, în devenirea lor. Incă în 
1904 dădea lui Ion Scurtu sfatul, ca atunci când va 
scrie biografia lui Eminescu să ne arate „cum devine 
Eminescu, ce-a devenit, cum sporeşte, din ce izvoare 
creşte râul cugetării sale, nu numai ideia lor, ci creş. 
terea lor, adaosul treptat din cărţi, din viaţă, din 
colaborarea proprie“ ?). 

Il interesa mai ales geneza şi creşterea „unei indivi. ` 
dualităţi, sau a unui fenomen literar. Căderea o trata 
scurt, sec. De aceea a dat atât de puţină importanţă 
părţii ultime,de după 1848, a activităţii lui lon Eliade 
Rădulescu şi Simeon Bărnuţ. 

Cu tot acest rol atribuit personalităţii, cu toată 
această ascensiune până la sinteza monografică, şi în 
partea din urmă a activităţii lui a avut acelaşi inte- 
res pentru amănunt. Dovadă imensul material asupra 
lui Alecsandri şi Eminescu, sau asupra literaturii ar- 
delene, strâns în anii din urmă, prezentat într'o formă 
strict documentară. Ochii îi erau îndreptaţi însă mereu 
spre sinteza de mâine a istoriei noastre literare, pe 
care el o vedea: „O psihologie literară evolutivă, 
sigură, a curentelor şi a scriitorilor fixaţi exact în 
ele; o expunere — până acum neglijată cu desăvârşire 
— a mijloacelor artistice-tehnice; oinformaţie deplină 
despre contactul nostru cu literaturile streine din 


Est şi Vest“?). 





1) Ibidem. 
2) Conv. Lit, XXXVIII, (1904), p. 323. 
3) Prefață la /st. lit, moderne, 

VII. 


In acest răstimp, când istoricul literar se urca pe 
culmi, criticul literar n'a adormit nici el. Paralel cu 
Lazăr şi Bărnuf apăreau cronicele literare din Socie- 
tatea de Mâine, în care G. Bogdan-Duică era ma: 
tânăr decât la Tribuna; atâta supleţe, atâta largă în- 
țţelegere, atâta căldură au aceste cronici. Şi până în 
pragul mormântului criticul a urmărit literatura ro- 
mână până în cele mai proaspete palpitaţii ale ei, 
spunându-şi cuvântul cu francheţa lui, devenită pro- 


verbială. 
Principiile estetice ale criticului pornesc din acelaş 


izvor tainean, din care porneau principiile istoricului 
“literar. Corespondentul estetic al pozitivismului este 
realismul. G. Bogdan: Duică-a păstrat totdeauna această 
noţiune în atelierul său, şlefuind.o, lărgind-o mereu, 
pentru a deveni cât mai cuprinzătoare. De altfel 
atunci când îşi făcea debutul literar realismul era în 
floare în Europa. El l-a urmărit cu pasiune, promi- 
ţând, de pildă, în Gazeta Bucovinei, un întins studiu 
asupra curentului realist în Germania. Studiul n'a 
apărut dar criticul a vorbit, atât în Gazetă cât şi în 
Tribuna despre realismul lui Tolstoi, Zola, Björnson 
şi Hebbel sau, dintre cei mai vechi, Shakespeare şi 
Grillparzer. lar când Delavrancea venea cu nuvelele 
sale să dovedească încadrarea noastră în acest curent 
european, G. Bogdan.Duică l-a salutat cu satisfacţie. 
In cronicele literare de mai târziu, din Convorbiri, 
Luceafărul şi Ramuri simpatiile lui se opreau mai ales 
asupra scriitorilor noştri realişti : Ilon Adam, C.Sandu- 
Aldea, M. Sadoveanu. i 

Contactul lui permanent cu marii clasici l-au oprit 
însă de a merge până la exagerările acestui curent. 
Naturalismul, rarul, bizarul, diformaţiunile fizice şi 
etice nu le-a admis nici odată în artă. Într'un foileton 
din Tribuna a amintit o vorbă a lui Goethe: Der reine 

Mensch, Omul curat era şi idealul lui. Artistul să fie 
real, să scoată însă din sine şi din lumea încunțură. 
toare mai ales sentimente şi idei cari înalţă naţia sa 
şi genul omenesc spre un înalt ideal etic. „In poeţi 
ţâşneşte neamul, rasa — spune el. Cum simte aceasta, 
până la ce înălţimi se ridică putinţa ei de concepție 
ideală — aceasta trebue să ne intereseze”. Aşa se 
explică rezervele lui faţă de Caragiale, obiectând lui 
Maiorescu că n'a făcut o alegere tocmai potrivită, 
<ând a vrut să-şi ilustreze estetica sa platoniciană cu 
tipurile din Scrisoarea perdută!). 

In etajul de sus al realismului este misticismul. G. 
Bogdan-Duică nici: acolo n'a vrut să între şi a fost 
totdeauna plin de ironii faţă de cei ce locuiau în acest 
etaj. Este foarte natural ca-un om, pentru care totul 
poate fi explicat, să nu se lase prins de sborul mistic. 

Sinceritate, adevăr, intensitate şi energie de simţire, 
iată ce cerea el artei. Jocul sclipitor al formelor, ori- 
cât de ingenios şi delicat ar fi fost, dacă nu acoperea 
acest fond de realităţi umane nu-l entuziasma. lată 
explicaţia rezervei lui faţă de un alt scriitor al no- 
stru, faţă de Dimitrie Anghel. „Forma este suprafaţă 
— spune el în legătură cu poetul florilor — poezia 
este sentimentul, este viaţa coaptă în simţire şi nu- 
mai îÎnvăluită în formă: drumul spre simţirea vieţii 
şi viaţa simţirii trebue să ducă neted, uşor, ademenitor, 
prin armonie şi prin caracteristicul expresiv al celui 
mai adecvat cuvânt, cerut de conţinut cum apa-i ce- 
rată de cel setos şi pâinea de cel flămând, cuvânt care 
să nu rămână numai atârnat de conţinut, ca fluturii 
de o fotă românească, ci să fie cusut din el, ca în 
fotă înfloritura arniciului“ 2). 

Când artistul căzut în obiectivul criticei lui întrv- 





1) Titu Maiorescu, p. 18. 
2) Soc. de Mâine, I (1924), p. 680. 

nea aceste condiţii, atunci entuziasmul lui își lua 
sborul nestânjenit. Prospeţimea entuziasmului şi-a pä- 
strat-o până în ultimii ani ai vieţii. Mai cald, ma: 
viguros vibrează acest entuziasm în discursurile dela 
Academie asupra lui Goga şi Sadoveanu şi în volu- 
mul omagial asupra lui Alecsandri. 

Nu pot încheia decât parafrazând cuvintele cu care 
termină el acest mişcător omagiu: 

Oameni ca George Bogdan.Duică pier, dar nu mor. 
În mormântul dela Sibiu am închis moaşte; duhul pro- 
fesorului a rămas afară, în larg, în ţara mare, cum a 
dorit-o din toată inima sa. Pentru acest dubh în ţara 
sa nu va exista moarte. 

Povestirea ardeleană, ale cărei caractere sunt astăzi 
îndeajuns de distincte, a apărut relativ târziu. Au 
trebuit să treacă mai bine de trei decenii dela publi- 
carea de cătră moldoveanul Costache Negruzzi a nu- 
velei „Alexandru Lăpuşneanu“ — adevărată peatră de 
hotar a prozei noastre — până când ardeleanul Ioan 
Slavici să dea la lumină pe „Popa Tanda“, cu 'conse- 
cinţe tot atât de binecuvântate, cel puţin pentru proza 
de dincoace de Carpaţi. Pricinile acestei întârzieri 
sunt îndeajuns de cunoscute, pentru a insista în mod 
deosebit asupra lor. Lipsa de interes estetic a latiniş- 
tilor, cultul lor excesiv pentru studiile de erudiție 
istorică şi filologică, idealul lor de limbă abstractă şi 
greoaie — o peatră de moară pentru orice âvânt po- 
etic —, lipsa unei clase culte mai numeroase, care să 
cultive şi să ceară literatura de acest gen — iată cå- 
teva din aceste pricini. Lor ar trebui să le adăugăm 
una, poate mai imoortantă decât toate: nici un poves- 
titor de mari proporţii, care să risipească haosul şi 
să despartă apele de uscat n'a apărut în această lungă 
perioadă de stăpânire latinistă. Acest talent nu şi-a 
copt roadele nici măcar subteran, cum am avut noro- 
cul în poezie, unde Ion Budai-Deleanu, elevul semina- 
riilor vieneze, a scris, cu multă sare voltaireană, după 
ce a asimilat îndelung toate capodoperele *-genului, ce- 
lebra, lui „Ţiganiadă“. Făgărăşanul Ion Codru-Drăgu- 


16 

şanu, care îşi trimitea scrisorile lui de pe drumuri 
europene, cam pe timpul când Costache Negruzzi 
dădea „Daciei Literare“ pe „Alexandru Lăpuşneanu“, 
nu poate ocupa, în desvoltarea prozei noastre, locul 
pe care îl are, în desvoltarea poeziei, autorul hazliei 
epopei ţigăneşti. El ştie să povestească cu multă vervă 
şi cu un ascuţit simţ al observaţiei ceeace a văzut în 
lungile lui călătorii, e departe însă de gândul oricărei 
ficțiuni literare. Povestirea care tinde la o anumită 
dispoziţie a materialului, în vederea unui tot artistic, 
din mijlocul căreia să se desprindă oameni şi locuri, 
care să lase sbor imaginaţiei, va apare, în forma unor 
dibuieli stângace, ceva mai târziu. 

Căci Ardelenii n'au avut răbdarea să aştepte pe loan 
Slavici, pentru a-şi stâmpăra dorul de povestire. Dacă 
marele nuvelist a fost acela care i-a învăţat adevăratul 
meşteşug al genului, făcându-le loc în literatura pan- 
românească, încercări de nuvelă, şi chiar de roman, 
au existat şi înaintea lui. 

După 1843, mai ales în urma libertăţilor din era 
constituţională, numărul intelectualilor ardeleni care 
frecventau cele câteva şcoale secundare şi seminarii 
româneşti de dincoace de Carpaţi, dar mai ales al 
acelora care se îndesau în băncile liceelor şi univer- 
sităţilor streine, a crescut în mod simţitor. In socie- 
tăţile lor de Mectură, întemeiate prin anii 1850—1870 
până şi în oraşele cele mai ostile nouă, nu se citeau 
numai nuvelele şi romanele aduse de periodicele streine, 
sau de dincolo de Carpaţi, ci se făceau şi încercări 
originale, atât în versuri cât şi în proză. E adevărat 
că aceste încercări au oferit mai apoi exemple pline 
de haz criticii usturătoare a lui Maiorescu, e adevărat 
că ele au trezit multă indignare până şi la spiritele 
luminate de dincoace de Carpaţi; totuşi trebue să le 
acordâm meritul opintirilor de început. Dacă nu de 
alta, ele au stimulat interesul pentru acest fel de lite- 

ratură al membrilor acestor societăţi şi au îndemnat 
pe unii să facă şi altfel, sau în tot cazul mai bine, 
decât aceşti începători. Istoria literaturii ardelene va 
trebui deci să ţină seama de nuvelele şi povestirile, 
care se întind uneori pe foarte multe pagini, în alma- 
nahurile „Zorile Bihorului“ (1854) şi „Fenice“ (1867) 
dela Oradea, în „Muguri, (1859) dela Arad, „Muza 
Română“ (1865) din Pesta sau chiar în „Foaia pentru 
Minte“ de după 1848 şi în „Aurora Română“ (1863—1865) 
din Pesta, semnate de un I. Brânduşian, D. Sfura,, 
Ilie Trăilă, E. B. Stănescu, cu titluri ca: „Cursoriul 
lui Horia“, „Gonitul de soarte“ „Fica lui Menumorut“, 
şi altele asemenea, tot atât de streine şi de bizare 
pentru urechea de astăzi ca şi numele celor care le-au 
scris. Copleşiţi de atmosfera de naționalism eroic de 
după revoluţia ardeleană din 1848, aceşti povestitori, 
fie că imitau pe anumiţi epigoni romantici din litera- 
tura germană sau ungară, fie că se inspirau din scrisul 
lui Costache Negruzzi, Bolintineanu sau Odobescu, 
cultivau cu precădere nuvela istorică romantică. 
Alături de ea şi-a făcut lot însă, încetul pe încetul, 
povestirea cu subiecte populare, desprinse din mediul 
de acasă, bineînţeles transcrisă şi ea pe registrul celui 
mai melodramatic romantism. „Fata pădurii“, nuvela 
pe, care o semnează V. Ranta-Buticescu, în almanahul 
„Fenice“ dela Oradea, face parte din rândul acestora. 
De sub pojghiţa de ghiaţă a limbii ei latinizate, se 
pot desprinde câteva fragmente de un lirism autentic, 
cu un surprinzător sbor al fanteziei, scrise cu multă 
sprinteneală. Timp de trei decenii, V. Ranta-Buticescu 
va fi primcipalul povestitor al „Familiei“ (întemeiată 
la, 1865) al „Amicului Familiei“ (întemeiat la 1878) şi 
al altor reviste, din Ardeal. La numeroasele concursuri 
pentru nuvele ale acestor reviste, el a ieşit adoseori 
întâiul, fiind cel mai gustat povestitor ardelean, ală- 
turea de loan Slavici. Premiindu-l, directorii acestor 

publicaţii se potriveau gustului cetitorilor, pe care 
mai adesea s'au nizuit să-i asculte, decât să li se îm- 
potrivească. 

Nuvela romantică, istorică sau populară, va da multă 
vreme tonul în „Familia“, cea mai importanţă revistă 
literară ardeleană, până la „Luceafărul“, Iosif Vulcan, 
directorul: acestei reviste, va merge şi el pe drumurile 
ei, sau ale romanului de aventuri, sau de moravuri 
sociale, fără de a reuşi însă, cu tot marele număr de 
volume rămase în urma lui, să ne reţină interesul cu 
o bucată mai împlinită. Doar în romanul „Ranele na- 
țiunii“ (1876) intriga este mai susţinută. Limba lui, 
dacă nu este atât de încărcată de latinisme ca a con- 
timporanilor, dacă este uneori destul de curgătoare 
— poate şi în urma lecturilor lui franceze şi a con- 
tactului viu cu literatura Vechiului Regat — nare 
nici un accent particular. Şi totuşi, Iosif Vulcan, pev- 
tru marele rol istorico-literar jucat de revista lui, 
pentru punerea în circulaţie a unor motive literare, 
care vor fecunda mai rodnic la scriitori mai înzestrați 
decât el merită un loc de seamă în antologia povesti- 
torilor ardeleni. 

In şcoala lui şi a lui Haşdeu şi Odobescu şi-a făcut 
educaţia literară un alt ardelean de cultură franceză, 
Ion Al. Lapedatu. Prin revista „Albina Carpaţilor“ 
(1877—1880), încredinţată lui de Visarion Roman, el a 
încercat să ridice nivelul prozei ardelene, luptând 
pentru un. stil mai îngrijit şi mai eliberat de povara 
latinismelor. Din condeiul acestui harnic cititor de 
cronici vor ieşi întâiele povestiri istorice mai atrăgă- 
toare, atât prin zugrăvirea veridică a personajiilor, 
cât şi prin limba lor viguroasă şi neaoş românească. 

In paginile revistelor amintite şi a gazetelor de din- 
coace de Carpaţi (îndeosebi „Gazeta Transilvaniei") 
străbat însă, în acest timp, culegerile de folclor. Doi 
cercetători entuziaşti, Atanasie Marinescu şi Grigore 

Silaşi, propagau cu o râvnă neostoită cultul pentru el, 
atraşi mai mult de valoarea lui istorică, filologică şi 
mitologică, decât literară. Astfel a început să fie în- 
drăgit basmul. El a fost puntea între povestirea ro- 
mantică — cu care se asemăna prin locul pe care îl 
acordă fanteziei — şi povestirea realistă. El va lega 
pe scriitori ardeleni iarăşi de pământul, ale cărui taine 
şi frumuseți le uitaseră. El mai ales, le va da alt ritm 
şi altă limbă povestirii, mai apropiate de duhul locu- 
lui. Basmul va fi, multă vreme, şcoala scriitorilor ar- 
deleni, nu numai a prozatorilor, ci şi a poeţilor, 

Cu basmul şi-a făcut ucenicia literară şi loan Sla- 
vici. ln svăpăiata lui copilărie l-a sorbit cu o rară 
plăcere de pe buzele bunicului său şi a altor poves- 
taşi iscusiţi din Şiria, iar în tinereţe l-a cules cu un 
adevărat cult din numeroasele sate, prin care a fost 
purtat de patima drumeţiei şi a cunoaşterii. Întâia 
povestire pe care o trimite Junimei (publicată în „Con- 
-vorbiri Literare“ din 1872) este basmul „Zâna Zori- 
lor“. Până târziu, în pragul bătrâneţelor, marele po- 
vestitor nu se va putea despărți de această dragoste 
din tinereţe, reuşind să dea literaturii noastre câteva 
din cele mai alese basme ale ei. Intâiele şi cele mai 
frumoase nuvele ale lui Slavici sunt de aproape înru- 
dite cu basmul. Eroii lor cobor din poveste, sunt cro- 
iţi pe măsura eroilor eposului popular. Limba lor are 
sfătoşenia şi resonanţa limbei băsmuitorilor. Ea este 
mai mult o limbă vorbită, decât scrisă, în care auto- 
Tul nu este preocupat atât de structura simetrică a 
frazei, cât de povestirea însăşi. Recitiţi „Gura Satu- 
lui“ şi „Budulea Taichii“, cele mai bune nuvele din 
întâia fază a scrisului lui Slavici, şi vă veţi convinge 
de acest adevăr. Mihu al Saftei şi Cosma Florii Ca- 
zacului, cei doi ţărani din „Gura Satului“, sdraveni 
ca nişte uriași, plini de o regală demnitate, sunt un 
fel de Roşu şi Verde Împărat ai satului lor; Marta, 

fica i Mihu, este o fată alintată de Craiu; jar Mi- 
yog jeru} un Făt-Frumos, care până la urmă va bi- 
rui toate obstacolele, pentru a ajunge în stăpânirea 
Martei. i 

P Din basm a luat apoi Slavici farmecul epic al aces- 
tor nuvele. „Gura Satului“, pe care o reproducem în 
această crestomaţie, este străbătută, dela un capăt la 
altul, de acest farmec. Povestirea curge, plină şi vân- 
joasă lăsând impresia de inepuisabil, ca apele unui 
râu, coborite la şes într'o albie statornică. Acest epic 
Slavici nu l-a luat însă numai din contactul literar 
cu basmul, ci şi din trăirea îndelungată cu marea 
masă ţărănească a Ardealului şi dintr'o cunoaştere 
adâncă a ei. Asemenea lui au făcut şi ceilalți mar: 
povestitori şi aproape toţi scriitorii de dincoace de 
Carpaţi. Prin convieţuirea aceasta nemijlocită cu sin- 
gura noastră clasă autohtonă, literatura ardeleană şi-a 
însuşit forţa epică, prin care se deosebeşte de litera- 
tura celorlalte provincii. lon Slavici este, din acest 
punct de vedere, cap de coloană. 

In scrisoarea -trimisă „Convorbirilor Literare“, cu 
care însoțea povestea „Zâna Zorilor“, vorbind despre 
felul cum înţelege să prelucreze materialul brut al 
basmelor, lon Slavici insistă în mod deosebit asupra 
„sucului“ lor. etic, pe care se va nizui să-l păstreze 
cât se poate de neatins. De fapt, toate basmele noa- 
stre sunt înzestrate cu acest suc etic. Binele şi răul 
sunt îndeajuns de delimitate în ele, cel din urmă fiind 
răpus până la urmă de întâiul. lată întâia sursă a eti- 
cismului lui Slavici. Ea nu este însă singura. Vorbind 
de anii copilăriei, în scrisorile autobiografice publi- 
cate în „Tribuna“ din 1888, sub titlul „Fapta ome- 
nească“, autorul lui „Popa Tanda“ arată cum cea mai 
citită şi mai iubită carte din familia lui a fost „Sfânta 
Scriptură“. Cărţile sfinte, asimilate cu prospeţimea şi 
intensitatea adoleşcenţei, vor lăsa un strat rezistent 

în ființa lui etică, pe care toate concepțiile filosofice 
şi îndoielile ştiinţei, trăite la Viena alături de marele 
său prieten Eminescu, nu-l vor putea şterge. Invăţă- 
turile lor vor străbate tot mai multi în scrisul lui, până 
vor copleşi cu ţotul artistul. Este o literatură de pe- 
dagogie socială aceasta, foarte cultivată în Ardeal, 
unde cele două biserici stăpâneau suverane viaţă pu- 
blică, unde lupta pentru conservarea naţională impu- 
nea pe întâiul plan problemele de caracter. Slavici 
va fi, şi în această privinţă, cap de coloană. Povesti- 
torii crescuţi în şcoala lui şi chiar şi aceia care îi ur- 
mau cu rezerve acţiunea literară, vor cultiva eticul, 
cu toate calităţile şi neajunsurile acestui fel de lite- 
ratură. , 

Autorul „Moarei eu noroc a avut un temperament 
profund romantic. Ideałismul lui, locul pe care îl a- 
cordă sentimentului în concepţia despre viață, exem- 
plele existenţei lui agitate, toate ni-l arată asemenea. 
Slavici şi-a făcut însă educaţia literară în epoca rea- 
lismului în floare. El a citit şi a tradus cu multă pa- 
siune pe realiştii celebri ai vremii. Asemenea acelora, 
şi-a îndreptat privirea asupra vieţii care forfotea în 
jurul lui, încercând, cel puţin în întâiele nuvele, să o 
reproducă cât se poate de fidel. Astfel a întemeiat el 
acel „realism popular“ — cuvântul este al lui N. Iorga 
— cu consecinţe atât de bogate, pentru întreaga noa- 
stră literatură, dar mai ales pentru literatura de din- 
coâce de munți. Povestitorii ardeleni reprezentativi 
vor merge totdeauna pe linia realismului, încercându-i 
toate virtuțile, cultivându-l până la cea mai înaltă ex- 
presie a lui, care se desprinde din romanele lui Liviu: 
Rebreanu. Ei vor urma atât de mult codul acestei 
şcoale încât vor prefera fondul, faptele, expresiei ar- 
istice ; i se vor supune chiar şi atunci când vor avea 
o structură sufletească mai potrivită altor formule li- 
terare. Un Ion Popovici-Bănăţeanu de pildă, crescut 

în şcoala lui Slavici, temperament romantic şi e], scria. 
unui prieten prin anii 90 că „direcţia realistică” este 
eSsingura cu putere de. viață veșnică“. 

loan Slavici n'a influenţat însă proza ardeleană nu- 
mai prin nuvelele şi povestirile lui, ci şi prin acţiu- 
nea lui literară. El n'a fost numai un producător, ci 
şi un foarte harnic agent literar. Prin el mai ales, 
ideile Junimei au pătruns dincoace de Carpaţi, schim- 
bând nu numai concepţia Ardelenilor despre limbă, 
ci şi întreaga lor ideologie literară. „Tribuna“, ziarul 
sibian (întemeiat la 1884), care a dus la biruinţă de- 
finitivă acţiunea junimistă în Ardeal, a fost sprijinită 
în acţiunea ei literară de toate nucleele ardelene care 
simpatizau cu şcoala dela laşi. Astfel toţi prozatorii 
ardeleni, din ultimile două decenii ale veacului trecut, 
au crescut în cultul Junimei, luând de model pe marii 
ei povestitori, urmând cu o rară fidelitate îndeosebi 
pe reprezentantul ardelean.al şcoalei, pe Ioan Slavici. 
D-rul I. T. Mera, Sept. Albini, I. C. Panţu, Enea Ho- 
doş, loan Paul, Virgil Onițiu, Ion Popovici-Bănăţeanu, 
au trecut cu toții prin centrele junimiste de dincoace 
de Carpaţi, sau pe la „România Jună“ din Viena, în 
momentul când în această societate se dădeau lupte 
stăruitoare pentru biruinţa direcţiei noi. Chiar şi a- 
ceia dintre povestitorii ardeleni care au crescut în 
cercuri ostile direcţiei dela laşi au fost seduşi de scri- 
sul lui Ioan Slavici. Personagii, situaţii şi chiar şi în- 
torsături de fraze de ale acestuia pot fi surprinse de 
pildă în povestirile lui V. Ranta-Buticescu sau Ion 
Pop-Reteganul, pentru a nu mai aminti pe imitatorii 
de mai puţină importanţă. lată de ce loan Slavici 
poate primi cu tot dreptul titlul de părinte al prozei 
ardelene. , 

In 1890, când a fost nevoit să părăsească conducerea 
„Tribunei“, Slavici n'a dus cu el dincolo de Carpaţi 
numai câţiva prieteni politici şi literari, ci şi curentul 


www.dacoromanica.ro 


LITERATURA TRANSIL VANIEI i 248 





realismului popurar şi naţionalist, pe care l-a inaugurat 
în Ardeal. După un scurt popas în „Vatra” şi în alte 
publicații mai mărtnte dela sfârşitul veacului trecut, 
-curentul a isbucnit cu putere nouă în „Sămănătorul“, 
punând de astădată stăpânire pe întreaga noastră li- 
teratură. Datorită acţiunii desfăşurate de Slavici, când 
literatura ardeleană va lua un nou avânt în paginile 
„Luceafărului“ (întemeiat la 1902), va găsi aici un 
public gata să o înțeleagă şi să o îmbrăţişeze, cu o 
căldură fără precedent în trecutul literar al acestei 
provincii. Pe drumurile indicate de autorul lui „Popa 
Tanda“, povestirea se va îndrepta spre aceleaşi zăcă- 
minte inepuizabile ale vieţii. rurale. lon Agârbiceanu, 
cel mai de seamă povestitor al „Luceafărului“ dacă 
n'are forța epică a lui Slavici, aduce un peisaj al vieţii 
„locale mult mai plin de relief, în care se mişcă o mai 
mare varietate de personajii, zugrăvite! toate cu un 
admirabil simţ al umanului. El a cultivat mai ales 
schiţa, prinzând în rama ei cea mai .bogată imagine a 
satului ardelean. Asemenea lui Slavici este şi el pro- 
fund creştin, făcând mai ales în romane, o adevărată 
apologie a vieţii evangelice. Mila pentru năpăstuiţii 
soartei, pentru cei încleştaţi în luptă crâncenă cu aspri- 
mile vieţii, a găsit în scrisul acestui mare preot una 
-din cele mai înalte expresii din literatura noastră. 
Ion Gorun, Zaharia Bârsan, Gheorghe Stoica, Lucian 
Bolcaş, Constanţa Hodoş, Mihail Gaşpar, Al. Ciura, 
Al. Lupeanu Melin au mers pe linia aceluiaşi realism 
popular, păstrându-şi bineînţeles cu toţii individuali- 
tatea. Asemenea lui lon Agârbiceanu, ei au dat mai 
ales povestiri şi schiţe. Povestirea scurtă, foiletonul a 
fost, de altfel, totdeauna îndrăgite de scriitorii de 
dincoace de Carpaţi. Faptul îşi are explicaţia şi în 
condiţiile vieţii literare din Ardeal, unde eram nevoiţi 
să publicăm mai mult în ziare şi reviste — făcând din 
acestea adevărate instituţii de educaţie naţională — 

decât în volume, lipsindu-ne atât răgazul pentru a S” 
scrie, cât şi posibilitatea, de a le edita. Am avut scrii. 
tori care sau, dedicat cu o rară pasiune foiletonului, 
încercând printr” un stil mai îngrijit, mai plin de vir- 
tuozitate, să-i dea trăinicia .artei. Aşa a fost Virgil 
Oniţiu, care a început cu nuvele şi povestiri lungi 
cultivând mai apoi cu precădere foiletonul şi schiţa. 
umoristică ; aşa afost Ilarie Chendi,. care a debutat 
şi el cu nuvele, pentru a deveni mai târziu. cel mai 
mare meşter al foiletonului; şi din aceeaşi familie face 
parte delicatul Alexandru Ciura. 

Cu schiţe şi nuvele şi-a început, prin 1908, cariera 
literară şi Liviu Rebeanu. Se simte însă în acest debut 
o vigoare nouă, care îţi lasă impresia că nu poate fi 
cuprinsă în povestirea de proporţii reduse. De fapt, 
el îşi va găsi în curând o albie, în care să poată in- 
cape, întreg freamătul său interior de vaste proporții 
epice. Ea este romanul. Redactat în cursul răsboiului,. 
„Lon“ n'a fost dat publicităţii decât în 1920, însemnând 
o dată în evoluţia prozei noastre, tot atât de impor- 
tantă ca şi nuvela lui Costache Negruzzi, amintită la 
„îaceputul acestor şire. Epicul şi realismul ardelean se 
eliberează. „acum de toate balasturile streine artei, atin- 
gând cea mai mare amplitudine şi obiectivitate. 

Data apariţiei lui „Ion“ coincide aproape cu Unirea, 
care a creat cu totul alte condiţii de desvoltare lite- 
raturii de dincoace de Carpaţi. Prin actul epocal dela 
1918 limba literară a primit libertate desăvârșită de 
desvoltare. Din pricina contactului permanent pe care 
l-am avut aici în Ardeal cu şcoala şi cu întreaga or- 
ganizaţie de stat streină, mai ales intelectualii, eram 
ameninţaţi în fiecare moment să ne desfigurăm limba. 
De aceea greşeli de limbă se vor întâlni în Ardeal, 
şi după înlăturarea rătăcirilor latiniste, chiar și în 
scrisul prozatorilor celor mai aleşi. Aceştia n'au excelat 
dealtfel niciodată prin frumuseți de stil. Ele pot £- 

descoperite mai de grabă la poeţi şi gazetari (la Octa- 
vian Goga, de pildă). O antologie a acestora ar fi 
foarte instructivă pentru evoluţia scrisului ardelean. 
Limba literară de dincoace de Carpaţi n'a putut fi 
ferită de impurităţile influențelor streine decât prin 
corectivul limbii populare şi al literaturii Vechiului 
Regat. Numai aceia dintre scriitorii noştri care s'au 
bucurat într'o măsură mai mare de aceste avantagii» 
au “fost în stăpânirea deplină a unui:'stil neaoş 'româ- 
nesc. Este destul de semnificativ faptul că redactorii 
„Tribunei“ şi ai „L.uceafărulăi“, publicaţiile 'ardelene 
tare au creat epocă în desvoltarea literaturii ardelene, 
au trăit.timp mai îndelungat în Vechiul Regat. loan 
Slavici, directorul „Tribunei“, a avut revelaţia fru- 
museţilor limbii noastre dela Eminescu, şi-a însuşit-o 
însă pe deplin numai În timpul petrecut la Iaşi şi:Bucu- 
reşti. Ion Rusu- Şirianu, redactor şi el la „Tribuna“ 
dela Sibiu, mai apoi întemejetor şi director al „Tri- 
bunei Poporului“ şi al „Tribunei“ dela Arad, şi-a făcut 
ucenicia de publicist în redacţiile din capitala Rega- 
tului liber. O. C. Tăslăuanu, redactorul „Luceafărului“ 
a fost student al Universităţii din Bucureşti. 

Dacă Unirea ne-a scăpat de. această primejdie „per 
manentă a înstrăinării limbii, nu suntem de părerea” 
acelora care susțin că, prin săvârşirea ei, literatura 
specific ardeleană a intrat în domeniul istoriei. Pen- 
trucă specificul acesta nu este alcătuit numai din cele 
câteva greşeli de limbă, sau din Sărăcia de stil şi con- 
strucţie a prozei noastre, ci are temeiuri mult mai a- 
dânci. Dovada perzistenții şi fecundității lui o avem 
în scriitorii ardeleni „care s'au afirmat după Unire. 
Un Pavel Dan de pildă'— pentru a aminti unul din 
prozatorii tineri — şi soarbe din acest specific seva 
autentică a scrisului său. 

Datorită zelului unor editori pioşi!) şi publicări: 
corespondenţei sale ?), Duiliu Zamfirescu a devenit o 
monetă de o oarecare circulaţie, atât în viața cât şi 
în cercetările literare din ultimul deceniu). Strânsă 


1) Îndeosebi Mariana Rarincescu-Zamlirescu, sub îngrijirea căreia 
au apărut în colecţia „Clasicii români comentaţi”, dela ed. Scrisul 
Românesc din Craiova, începând din 1934, Poezii (unde sunt reu- 
nite versurile apărute în volume şi câteva din cele publicate numai , 
în reviste): întreg ciclul Romanul Comăneştenilor (I Viaţa la fară ; 
II. Tănase Scatiu ; III. In răsboiu; IV. Indreptări, V. Anna); şi în 
sfârşit Nuvele, — Cu prilejul implinirii unui deceniu dela moartea 
poetului, a fost publicat un volum de Poezi/ şi proză, Focşani, 
1933, Cartea Putnei, cu o prefaţă de G, Dimitriu. 

2) I. E. Torouţiu şi Ch. Cardaş, Studii şi documente literare, Bu- 
cureşti 1931, vol. I, pp. 53—1€5 (cuprinde corespondenţa cu lacob 
Negruzzi); I. E. Torouţiu, Studii şi documente literare, Bucuresti, 
1939, vol. VI, pp. 109—223 (corespondenţa cu N. Pătraşcu, publi- 
cată înainte, fragmentar, în monografia acestuia Duiliu Zamfirescu, 
Bucureşti, 1929). Em. Bucuţa. Duiliu Zamfirescu şi Titu Maiorescu 
în scrisori (1884—1913), Bucureşti, 1937 şi 1944. 

3) Menţionăm îndeosebi introducerile d-nei Mariana Rarincescu- 
Zamtirescu la ediţiile amintite, precum şi studiul d-sale Duiliu 
Zamfirescu şi Italia (Studii Italiene, I, p. 31—15), care alcătuesc 
împreună aproape o monografie a scriitorului român; capitolele 
privitoare la ẹl din N. lorga,/storia literaturii contemporane, Bucu- 
reşti, 1934, voi. [, pp. 330—335, B. Munteano, Litterature roumaine, 
Paris, 1938, p. 109 şi 143 şi urm., D, Murăraşu, /storia literaturii 
române, Bucureşti, t. a. p, 306—311; G. Călinescu. /storia litera- 
urii române. Bucureşti, 1941, p.470 şi urm.; apoi numărul închinat 

la un loc, opera_lui pare mult mai unitară şi mai ma- 
sivă ; iar corespondenţa atât de îngrijită, dă relief şi 
căldură personalităţii sale. Avem înaintea noastră un 
om mai bogat şi mai viu, în tot cazul o figură repre- 
zentativă a culturii noastre. Şi chiar dacă opera nu a 
câştigat un număr prea mare de cititori maturi, istoria 
literară a avut şi va mai avea câştiguri însemnate de 
pe urma âcestor ediţii. Duiliu Zamfirescu a fost o 
conştiinţă agitată fără întrerupere de problematica 
literară a vremii lui, atât româneşti cât şi europene 
spre deosebire apoi de mulţi scriitori, el a rămas tot 
timpul un cititor pasionat în toate domeniile spiritului. 
Ecouri din aceste preocupări pot fi întâlnite la fiecare 
pas în corespondenţa şi opera lui. Aceasta din urmă 
sufere chiar de balastul unor idei nu totdeauna sufi- 
cient digerate, sau dăunătoare pentru spontaneitatea 
creaţiei literare. Omul era apoi plin de ambiţii „iubi- 
tor de sine şi vanoglorios“ — cum se numeşte el însuși 
şi cum lau apreciat cei mai mulţi din aceia care l-au 
cunoscut — care atunci când era rănit lovea fără milă 
şi fără măsură. De aceea trecerea lui prin literatura 
noastră este însoţită de sgomotul unor polemici răsu- 
nătoare. Toate acestea au făcut din Duiliu Zamfirescu 
un bun ferment literar. Atitudinile lui au ajutat la 
lămurirea unor poziţii, într'o epocă în care literatura 
română se zbătea pentu găsirea de noi orizonturi. 
Intre preocupările lui problema Transilvaniei ocupă 
un loc însemnat. Ea a străbătut până pe primul plan 


iui din Miicovia UI, nr. 1—2, 1932, (cu articole de M. Simionescu- 
Râmoiceanu, lon Pillat, I. Diaconu); I. M. Raşcu, 32 opere în lite- 
ratura română, Bucureşti, 1933, p. 182 şi urm., N. Pătraşcu, op. cit; 
Şerban Cioculescu, O față nouă a lui Duiliu Zamfirescu în Rev. 
Fund, Reg. LUI, 1936, nr. 8.—Pentru orientări bibliograf ce mai largi 
ci. bibliograțiile publicate în Dacoromania, apoi Pimen Constanti= 
nescu, Opera lui Duiliu Zamfirescu ia n-rul cit. din Miicovia, p. 33 
urm. şi L, Predescu, Duiliu Zamfirescu, Bucureşti, î. a. 

al 'operii sale, iar'polemicile purtate u scriitorii arde- 
leni, au adus în discuţie însăşi fHeologia noastră literară 
dela începutul' acestui veac. lată de ce credem că o 
prezentare mai amplă a acestei probleme nu este 
lipsită de interes pentra istoria literară. Ea se poate 
face astăzi cu mai multă obiectivitată, nu numai pen- 
trucă se întemeiază pe documerite noi, ci pentrucă şi 
perspectiva 'din tare o privim este mai calmă şi mai 
sigură. 


L 


1. „Timp de 40 de ani — spune Duiliu Zamtirescu 
în 1922 — am suspinat după Transilvania” 1), aşezând 
astfel începutul interesului său pentru această provin- 
cie prin anii 1882. El se afla atunci în redacţia zia- 
rului România Liberă, al cărui redactor şef era Dimi- 
trie Laurian, fiul dârzului istoric şi filolog latinist 
August Treboniu Laurian. N. Pătraşcu ne spune des-. 
pre acest distins gazetar că era „inteligent şi sceptic“2); 
oricât de sceptic va fi fost credem însă că ceva din 
credința fanatică a tatălui său a rămas şi în sufletul 
lui, pentru a încălzi cu ea atmosfera zilnică a redac- 
ţiei, din care nu lipseau Transilvănenii. Cu patriotismul 
lui totdeauna viu, Duiliu Zamfirescu trebuie să fi avut 
aici întâiul contact spiritual cu această mare problemă 
dar şi întâele conflicte cu Transilvănenii. N. Pătraşcu 
susține că nu prea era agreat de personalul de din- 
coace de Carpaţi al gazetei, găsindu-l „afectat şi spel- 
cuit“. 

Cu un an în urmă, numele lui Duiliu Zamfirescu 
pătrunde în Transilvania prin paginile totdeauna pri- 
mitoare ale Familiei, unde îşi începe colaborarea cu 
cronici rimate şi schiţe, semnate uneori Don Padil 


t 


1) Prefață la ed, V-a a Vieţii: la țară, ed. Rarincescu, p. 10 
2) N. Pătraşcu, op. cit., p. 15, 

Simpatia „revistei pentru el merge atât de departe, 
încât .în 1885 îi reproduce în întregime romanul In 
fafa vieții. Ea se explică prin apropierea lui. Iosif Vul- 
can de scriitorii junimişti, de pe urma căreia revista 
dela Oradea a câştigat considerabil. Titu. Maiorescu, 
care i-a dat un larg sprijin în această reorganizare, 
trebue să fi recomandat printre scriitorii tineri şiipe 
Zamtirescu. ` 

Cam în aceeaşi vreme, într'o vară, trece frontiera 
în Transilvania, dela Slănicul Moldovei, unde îşi pe- 
trecea vacanța. Este întâia întâlnire cu pământul şi 
oamenii locului. Grupul de excursionişti din care fä- 
cea parte vizitează cu acest prilej) comuna Satu-Mare, 
din apropierea frontierei, unde au avut norocul să 
vorbească cu unul din acei preoţi reprezentativi ai 
Transilvaniei, pentru care Duiliu Zamfirescu va pă- 
stra totdeauna o mare admiraţie. Impresionat de. a- 
ceastă convorbire, spunea parcă cu privirea „că tot 
în Transilvania este răsada bună a neamului“ 1). 


2. Autorul Vieţii la fară a fost totdeauna preocupat 
de problema originii neamului .nostru. Pe urmele ace- 
stei probleme, atât de desbătută de istoriografia şi 
filologia 'contemporană, trebuia să. ajungă iarăşi şi ia- 
răşi în cetatea de munţi a Transilvaniei. Întâia oară 
când poposeşte mai îndelung aici este în nuvela lu: 
istorică Străbunii noştrii, care se petrece între întâiul 
şi al doilea războiu dacic?). Nuvela nu are nici o va: 
loare literară. Ea este încărcată cu reminiscenţe din 


1) Ibid., p. 46—47. 

2) Duiliu Zamfirescu, Străbunii noştri, nuvelă istorică în Convor- 
biri Literare, n-rele dela 1 lanuariė şi 1 Februarie 1888, 'reprodusă 
îa Nuvele, Bucureşti, 1888. El intenţiona să facă din acest epizod, 
pe care îl numea <al lui Longinus» o dramă, a renunţat însă la 
acest gând din pricina „detaliilor foarte frumoase”. Se pare că nu- 
vela a fost citită la Junimea în 1887 (Bucuţa, op. cit., p. 27). 

lecturile istorice ale autorului, cărora le mai adaugă, 
probabil pentru a intensifica culoarea locală tot 
felul de amănunte descriptive şi numiri cu totul ne- 
verosimile, uneori chiar comice. Decebal, personajul 
“principal, este un rege barbar de operetă. lată tronul 
lui: „In colţul din stânga, la o parte, se văd doi bo- 
lovani de cremene, răsturnaţi unul peste altul, aşa în- 
cât să formeze un tron, iar la picioarele lor un trun- 
chiu de stejar trântit jos. Peste bolovani şi stejar sunt 
trei piei de urs negru“. El nu slăbeşte pe preotul lui 
suprem, Vezinas, din „Popo!“, „Preot al naibii“!, „Mu- 
ere!“. Furia lui e uneori isterică: „V'am bătut de 
patru ori şi m'aţi bătut odată, o singură dată! — strigă 
el generalului roman Longinus — Ei!.., şi pentru a- 
ceastă singură dată, aş vrea să vă crăp capul în bu- 
căţi, aş vrea să împung cu vârful suliţei în ochi pe 
împăratul vostru!“ 

Prin contrast cu Decebal, Longinus este calm, plin 
de demnitate romană şi de nobleţă umană. Intreagă 
nuvela este construită pe astfel de contraste, iar sfâr. 
şitul cade în melodramă. Duiliu Zamfirescu nu se des- 
bărase de romantismul tinereţelor sale. El găseşte to- 
tuşi momente de reală inspiraţie, ca atunci când vor- 
beşte de dragostea de ţară a regelui dac: „Decebal 
era adesea câinos şi nedrept; ucidea şi spânzura fără 
prea multă chibzuinţă. Dar... înaintea ochilor lui 
alerga umbra cea măre a Patriei!... Era făcut din 
acea schij de oameni care de vii se îngroapă până 
în brâu în pământul ce i-a născut şi crescut, cari 
trăesc şi mor tu o singură idee între tâmple: ţara!" 

Să reținem din nuvelă acest accent de patriotism şi 
de bărbăţie, motive care vor reveni mereu în scrisul 
lui Duiliu Zamfirescu, în legătură cu problema Ar- 
dealului. 


3. Străbunii noştri a fost închinată lui Decebal şi ero- 

ismului dac..]n anul când apărea, autorul ei pleca la 
Roma, pentru a-şi ocupa postul de secretar la legația 
României. El rămâne în capitala Italiei, cu oarecare 
întrerupere, până la 1906, adecă tocmai în floarea băr- 
băţiei. Aici se lasă copleşit de măreţia şi de toată 
armonia şi limpezimea antică. i 

Ceeace îl covârşeşte în mod precumpănitor este 
figura împăratului Traian. „Timp de 15 ani am trăit la 
Roma, adorând pe Traian“ — spune el!). Cercetându-i 
corespondenţa şi scrierile din acest răstimp ne con- 
vingem că această afirmare nu cuprinde nici o exa- 
gerare. De abia ajuns în Italia, el caută pe marele îm- 
părat pretutindeni,la Napoli şi mai ales la Roma: în 
For, pe coloană, la Vatican, la Vila Borghese, la Ca. 
pitol. „Pentru noi, pentru mine cel puţin, e un nespus 
farmec şi o sfântă emoţiune de a sta într'o sală rece 
sub statuia Împăratului nostru şi a-i privi capul gån- 
ditor şi braţul vânjos — şi e o bucurie aproape copi- 
lărească, dar întrucâtva artistică, de a constata că te 
cobori ca popor din contemporanii acestui om...“ — 
scrie el lui N. Pătraşcu?). lar într'o scrisoare cătră 
Negruzzi, îl numeşte „cel mai mare împărat pe care 
l-a avut lumea“). Dintre monumentele lui Traian ad- 
miră mai ales bustul dela Capitol, în care găseşte 
„mândria senină a capului care cugetă şi melancolia 
unui suflet cu adevărat mare“). Traian stă mai presus 
de toţi ceilalţi împărați romani pentrucă „avea mintea 
sus, ochiul clar, vederea justă, le înţelegea şi le în- 
frăţea pe toate întru împlinirea scopului celui mare: 
guvernarea ` imperiului“ 5), Statul româă ar trebui să 
facă còpii în ghips, sau măcar fotografice după bus- 


1) Prefață la ed. V-a a Vieţii la fară, ed. Rarincescu, p. 10. 
2) Studii şi doc. lit, VI, p. 117. 

3) Ibid., vol. I, p. 56. 

4) Ibid., vol. VI, p. 137. 

5) Ibid., p. 135. 

turile împăraţilor de pe timpul dominaţiunii romane: 
în Dacia; pentru el nereproducerea coloanei lui Traian 
este „aproape o necuvinţă“ 1). 

Şi interesul lui pentru împărat merge crescând. 
Cultul lui îmbrăţişează “întreaga familie a acestuia. 
Când Maiorescu îl vizitează la Roma, în 1889, fi dä- 
rueşte Istoria romană a lui Gibbon. Pe urmele acestuia, 
pentru care mărturiseşte o mare admiraţie, se duce 
la izvoarele contemporane: la Tacit, la Pliniu cel tânăr. 
Il ispiteşte gândul unei „istorii populare a împăratu- 
lui nostru“. „Ce carte frumoasă s'ar putea face, Dom- 
nule Negruzzi, la Roma, având toate datele istorice, 
urmărindu-l pe monumente, studiindu-l pe busturi, 
cercetând forul şi deaproape copia în plastru a co- 
loanei ce se află la Lateran, cu Frâhner alăturea şi 
posedând mai presus de toate căldura unei inimi de 
Român tânăr, care sa pătruns de mărirea şi geniul 
aceluia ce ne-a adus la gurile Dunării! Scrisă într'o. 
limbă românească limpede şi încălzită de entuziasmul 
unui suflet optimist, o asemenea carte n'ar avea nici 
o valoare pentru streini, dar pentru Români ar fi o 
comoară. Ce este istoria lui Bălcescu, decât o pagină 
de entuziasm asupra lui Mihai Viteazul, scrisă de un 
artist ?*?). 

Nu realizează acest proect literar, dar dragostea 
lui pentru împărat se păstrează. Când îl vizitează Pä- 
traşcu la Roma, în 1895, îl găseşte vibrând încă de ea. 
„Pronunțând numele lui Traian el lasă să i se vază 
în suflet un fel de mândrie personală, de coboritor al 
lui Traian, ca şi cum ar fi zis că inteligenţa lui, fizicul 
lui, că nobleţa, că dragostea lui de frumos sunt toate 
romane, ca şi numele lui de Duiliu“ °). 





1) Bucuţa, op. cit., p. 39.— Cf. şi Studil şi documente, VI, p. 138. 
2) Studii şi documente literare, |, p. 66. 
3) Pătraşcu, Op. cit, p. 98. 

' Dacă! n'a ajuns 'să scrig cartea închinată -impăra- 
“tului nostru“, figura âdesiuiă străbate din când în . 
când îi operele lui, învăluită în aureola marei sale 
admiraţii. Astfel, în romanul epistolar Lydda, pe care 
începe să-l publice în 1898, tânărul Mircea, “vizitând 
Capitolul se opreşte în' faţa busturilor imperiale, fiind 
mai ales copleşit de chipul lui Traian, care semăna 
atât de bine cu imaginea ce şi-o făcuse despre 
„marele nostru părinte“. „Ce straniu moment al isto- 
riei “romane — spune acesta — clipa aceasta de 18 
ani, în care o lumină de geniu puternic, o mână de 
suflet cu adevărat nobil încearcă să oprească rosto- 
golirea totului în prăpastia depravării, a _ viţiului, a 
infamiei! Şi ce' marè ne apare omul acesta al cărui 
caracter moral avea să lupte nu numai cu imoralitatea 
altora, dar chiar cu propriile sale slăbiciuii...“. Bustul 
dela Capitol este „icoana însăși a melancoliei. Acolo 
se răsfrâng grijile unui imperiu mare ca lumea; acolo 
năzuințele unui suflet păgân, în care, cu toate astea, 
sublimul martir dela Golgotha părea că aruncase să- 
mânţa îndoielii; acolo luptele unei conştiinţe, în care 
blândeţa iertătoare a geniului se întâlnea cu disciplina 
rigidă a generalului din Germania de jos. Acesta e 
căpitanul din primul răsboiu dacic, care după ce bă- 
tuse pe strămoşii noştri în pământul lor, se ruga de 
femeile dace să nu-şi caute moartea, fiindcă „Roma 
iartă pe cine se supune“, cuvinte noui în gura unui 
popor ce nu iertase pe nimeni“). 


4. Pe urmele lui Traian şi ale Romei imperiale, 
Duiliu Zamfirescu este stăpânit tot mai mult de convin- 
gerea descendenţei noastre latine. „Eu singur râd cå- 
teodată de această flacără sfântă, care mă încinge ca 
pe fraţii gheghincolo, dar iar zic: se vede că, cu toată 


1) Lydda, Ed. Bibl. p. toţi, nr. 678, Bucureşti, f. an p. 87. 

aparenţa mea nu sunt așa de blazat, sau poate tocmai 
pentrucă sunt, aceste rămăşiţe puternice şi măreţe nu 
mai au nimic ridicul şi banal la Roma“1). Aceste cu- 
vinte le scria lui I. Negruzzi puţin timp după aşezarea 
sa în capitala Italiei. Atunci încă mai trăiau în el 
anumite rezerve, aduse din cercurile junimiste, zefle- 
misitoare ale latinismului. Cu cât trecestimpul, rezer- 
vele dispar, „flacăra sfântă“ îl încinge tot mai mult 
până devine o convingere estetică şi politică, temeiul 
patriotismului său. Descendenţa romană îi dădea un 
argument nou, foarte puternic, argumentul sângelui, 
pentru această convingere, cătră care se îndrepta cu 
toată fiinţa lui. 

Vom arăta cum s'a desvoltat această convingere îm 
opera lui. 

Intâia oră când ea apare mai lămurit este în aceeaşi 
„Scrisoare romană“ din Lydda, pe care am amintit:d 
mai sus. Meditaţiile în faţa bustului lui Traian trezesc 
în tânărul Mircea „emoţiunea binefăcătoare a patrio- 
tismului“. Este o fericire pentru noi — spune acesta — 
că ne-am format ca neam „tocmai în epoca cea mai 
curată a imperiului, sub privirea blândă a divului 
Traian“. Şi aminteşte apoi cu regret de tinerii noştri 
care se duc să studieze mai mult la Paris, de artiştii. 
şi călătoriile de plăcere care năzuesc toate acolo, cu 
toatecă originea noastră ar trebui să ne îndrepte spre: 
Italia. De când cu „ironia bonjuriștilor decadenţi“ tot 
ceeace este în legătură cu această origine romană pare 
de domeniul basmelor. „Dar vai de poporul care îşi 
tratează mărirea trecută cu ironie! Coloana traiană. 
ar fi axa pe care sar învârti, ca pe o spirală antică, 
năzuinţele noastre; ar fi dovada hotărîtoare, pentru 
munteanul din Vrancea şi câmpeanul din preajma Bä- 


1) Studii și documente literare, 1, `p. 56. 

răganului că Traian nu e o poveste, ar fi documentul 
nostru de nobleţă, adus la noi“1). 

“Cu trei ani în urmă când lucrează la romanul Jn-- 
dreptări este un apărător şi mai hotărât al ideii latine 
în cultura noastră. „Când latiniștii noştri transilvă- 
neni au deşteptat pe cărturarii noştri din deprinderile- 
fanariote şi limba grecească, toţi oamenii noştri culţi 
ai timpului au pornit într'acolo; când Şcoala dela Iaşi a. 
început reacţiunea contra latiniştilor toţi oamenii noştri 
culţi s'au întors în partea asta. Acum— continu el—par'că. 
a venit vremea să înceapă o reacțiune contra reac- 
ţiunei“. El condamnă excesul de zel al unor istorici 
şi filologi cari preferă să caute originea unor cuvinte- 
româneşti în limbile slave, maghiară şi turcă, în loc 
să le caute, cum e firesc, în limba latină. Această ten- 
dinţă este primejdioasă pentru educaţia generaţiilor: 
tinere, căci ea dă dovadă de „lipsă de energie morală“. 

„Când geanta latină este obiectul de glumă al atâtor 
literați anemici, se naşte, fireşte, în spiritul tânărului 
îndoială asupra valorii morale a teoriilor din şcoală“. 
Şi „noi ca popor, ca stat, avem cel mai.mare interes 
ca tânărul să creadă cu putere în originea latină — să 
creadă, s'o apere şi s'o venereze“. A ne păstra „cali-- 
tăţile psiho-fiziologice ale rasei noastre daco-latine şi 
a perpetua nobleţa limbei şi, pe cât se poate, a tra- 
dițiunilor romane, trebue să fie datoria noastră de fie-- 
care moment, înconjurați cum suntem din toate părţile 
de popoare tinere care vorbesc alte limbi şi au alte 
tradițiuni. Aceasta e raţiunea noastră de a fi la 
Dunăre“2). 


1) Lydda, p. 89. Ă 

2) Duiliu Zamtirescu, Scrisoare în Noua Revistă Română, nr. dela 
15 Aprilie 1901, El trece chiar la exemple, dând câteva cuvinte pe 
care le crede mai de grabă de origine latină sau italiană, decât 
venite din alte limbi, greşind adesea în etimologiile pe care le- 
face. E o dovadă totuşi cât de departe mergea zelul lui latinist.. 

Că suntem latini cu ceeace avem mai bun din noi, 
el o spunea nu numai din motive politice, ci penttucă 
era convins că acesta este un adevăr. Cucerirea Da- 
ciei a fost o necesitate a Romei, îă momentul când 
era condușă de unul din cele mai luminate capete ale 
ei. „Dacia forma ceeace se numeşte astăzi un tête de 
ligne, prin urmare trebuia să fie întărită cu toate mij- 
loacele de apărare cunoscute pé atunti:de arta militară, 
ca drumuri, castre şi, mai presus de toate coloni, care 
pe deoparte luau ţara în stăpânire reală, pe de alta 
serviau legioanelor recruţii trebuitori“. Şi el afirma 
cu hotărâre că aceşti coloni nu puteati să fie decât 
trupe de elită, aduse din Roma sâu din suburbiile şi 
provinciile apropiate, fapt dovedit de marea asemănare 
de rasă şi obiceiuri dintre poporul nostru şi cel din 
Roma şi mai presus de toate existența noastră. „In 
propagarea raselor — spune el — natura nu face sal- 
turi“. Salvarea noastră în cursul veacurilor se dato- 
reşte conservatorismului nostru şi simțului de orien- 
tare, calităţi specifice romane!). 

Acestea asi fost spuse în 1909, în discursul academic 
Poporanismul în literatură, care a trezit un val întreg 
de proteste, dintre care unele atingeau şi afirmaţiile 
prea categorice despre latinitatea noastră. Zamfirescu 
nu era însă omul care să părăsească uşor o convin- 
gere, odată ce şi-a însuşit-o.' Cu un an în urmă, când 
citeşte, tot în incinta Academiei Miriţă, repetă şi mai 


Dealtfel încă din primii ani la Roma notează în scrisorile lui înru- 
diri între limba italiană şi română. In 8 Iunie 1899 îi scrie lui Ma- 
iorescu că „coordonează nişte note relative la unele curioase cu- 
vinte româneşti care se găsesc aidoma în limba italiană“ (Bucuţa, 
op. cit, p. 218). Asupra acestei înrudiri atrage atenţia şi lui... Badea 
Cârţan, care vizitând Roma.nimereşte la el. (Cf. spirituala iui schiţă 
Badea Cârţan la Roma, în Literatură şi Ariă Română, 1 (1896), p. 
543—547, reprod. şi în Nuvele, ed, Rarincescu). 

„1) Duiliu Zamfirescu, Poporanismul în literatură. Ac. Rom, Disc. 
«de recepţiune, XXXIII, Bucureşti, 1909, p. 7-8. 

hotărît că întreaga lui viaţă literară se întemeiază pe 
„latinitatea noastră adâncă, poate cea mai completă, 
ca tip etnic şi ca legi sufleteşti, printe toate popoarele 
neolatine“!). 


5, Trimiţând romanul epistolar Lydda lui Titu Mà- 
iorescu, pentru a-l citi, înainte- de à fi publicat îm 


Convorbiri Literare, Duiliu Zamfirescu îi atrăgea atenția. 


că ideile expuse acolo de tânărul Mircea sunt con- 
vingerea lui „puternică şi definitivă“, „îndreptariu“ al 
vieţii lui’). Şi cu toate că romanul nu-i place lui Ma- 
iorescu, el repetă cu şi mai multă insistență: „Este 
adevărat că întreaga mea viaţă actuală este guver- 
nată de ideile expuse în prima parte a Scrisorilor ro- 
mane şi că acest fel de Indreptariu w'a liniştit şi mwa. 
aşezat în scaunul de a trăi pentru tot restul zilelor“?). 

Care sunt datele fundamentale ale acestui „îndrep- 
tar?“ In faţa scepticismului intelectualist al bătrânului. 
Filip, din romanul amintit, tânărul Mircea pune um 
energetism viguros, un optimism bărbătesc, hrănit dia 
etica lui Spinoza, principiile căreia, după Zamfirescu 
au fost confirmate de ştiinţa modernă. Filip spune 
că singurul bun al vieţii este „libertatea lăuntrică“, 
pe care nu şi-o poate câştiga decât un om fără pasmni.. 
Mircea nu se teme de pasiuni. El luptă pentru stă- 
pânirea prezentului. „A fi acum hotărît şi voinic — 
spune el -— este a adăuga un inel puternic la marele 
lanț al istoriei, care lanț numai atunci are sorți de a 
se întinde departe în viitor, când fiecare acum este trăit 
din plia“*). 

Incă din acest roman Sa putut vedea cum autorul 
lui vrea șă facă din acest energetism nu numaâi ur: 





1) Ac. Rom, Desbateri, Seria II, Vol. 33, p. 159. 

2) Bucuţa, op. cit., p. 209. 

3) Ibidem, p. 221, . 

4) Lydda, p, 65. Asupra legăturii cu Spinoza. cf. şi Bucnţa,op. cit 

îndreptar al vieţii lui, ci şi al vieții- neamului său. 
Dorea ca şi acest neam să-şi stăpânească bărbăteşte 
prezentul şi să privească cu încredere viitorul. Le 
-aceea, aşa cum din viaţa lui punea greutate pe ele- 
mentele virile, din viaţa neamului, din trecutul, datele 
rasei şi problemele politice şi morale ale prezentului 
cerea să se afirme ceeace reprezintă puterea de acţi- 
une şi forţa. Energetismul lui nu era însă de o, exu- 
beranţă nestăpânită. El era temperat de o armonie şi 
limpidate clasică, spre care tindea firea Jui înclinată 
-spre artă şi întreg cultul lui pentru clasicism, hrănit 
la Roma şi Atena. Tot astfel şi în „îndreptarul” pe 
care îl propunea neamului său cerea ca dârzenia dacă 
să fie stăpânită de luciditatea şi simţul politic roman. 

lată convingerea din care sa născut romanul Indrep- 
tări, titlul căruia îi umbla în cap înainte dea i se fi 
lămurit acţiunea şi personagiile. 

S'a mai scris despre felul cum a luat naştere acest 
roman, credem însă că nu s'a insistat îndeajuns asupra 
legăturilor cu ideile lui Duiliu Zamfirescu despre ori- 
„ginile, caracterul şi menirea rasei noastre, idei arătate 
mai sus. În lumina lor personagiile, anumite momente, 
-calitățile şi defectele romanului apar mai lămurite. 

Incă în Lydda, vorbind de originea noastră romană, 
-constata cum „în adâncimea straturilor cu adevărat 
poporale dela noi, în Munţii Oltului şi ai Vrancei, 
-pria Neamţu, pe la Suceava, prin Transilvania şi prin 
Banat, acesta este tipul adevărat al ţăranului: omul 
-cuminte, care vede şi iartă cât poate, melancolicul 
care trăeşte pe corhane, cu portul dacic şi cu sufletul 
roman, — pe când femeia lui, Dacă în toată puterea 
cuvântului, a rămas vânjoasă şi încăpăţinată ca suro- 
rile sale de altădată : „bete de ură şi de durere, fe- 
meile nu vor să audă, se smucesc din mâinile solda- 
ţilor, nepăsătoare de moarte, gândindu-se numai să 
“împărtăşească soarta comună“, Şi continuă: „Aşa e şi 

, 

aştăzi Românca din Transilvania, care când intră în- 
tr'un neam strein îl românizează“ 1). lar în Scrisoarea 
adresată Noii Reviste Române, el explică rezistența 
noastră în Transilvania prin idealismul poporului din. 
această parte şi mai -presus de toate prin moştenirea. 
caracterelor rasei „fixate par'că pentru veşnicie în fe- 
meile transilvănene“. 

Faptul că după răsboiul din 1877, se impunea tot 
mai mult idealul unirii, apoi răsunetul trezit de pro- 
cesul Memorandului, sunt de sigur unele din motivele- 
care îl determină pe Zamfirescu să-şi aşeze noul lui 
roman în Transilvania. La ele trebue să adăugăm însă 
şi aceste convingeri de ordin etic şi istoric. Întreg 
romanul vrea să fie o demonstrare a lor. Se pare însă 
că ele nui sau lămurit decât în cursul redactării 
Lyddei, căci la terminarea romanului In răsboiu nu se 
mai gândea să continue ciclul Comăneştenilor. 

Dar el așează acest roman în Transilvania nu numai 
pentrucă avea convingerea că în această provincie- 
rasa Sa păstrat mai pură, ci şi pentrucă putea să 
desprindă de aici personagii şi motive, care puteau 
să ilustreze mai bine teza lui energetică. 

Am văzut că Duiliu Zamfirescu regreta întrucâtva 
zeflemeaua junimistă împotriva latiniştilor. Fireşte că 
bunul lui simţ refuza să admită rătăcirile acestora în 
domeniul limbii, nu se împăca însă cu gândul ca din 
pricina unei greşeli să cadă întreaga lor orientare spre 
Roma, împreună cu naționalismul lor fanatic, de pe 
urma căruia aspiraţiile noastre puteau câştiga atât de- 
mult. De aceea prezintă cu multă simpatie în Indrep- 
tări pe preotul Moise Lupu, elev ca și reprezentanții 
Şcoalei latiniste, la Propaganda Fide. El dă acestui 
personaj — ca de altfel şi altora din roman — opti. 
mismul lui, ideile lui de regenerare a rasei. Dar Moise- 


1) Lydda, p. 87—88. 

Lupu nu reprezintă numai preotul ideal, în care con- 
cepția creştină se îmbină cu un realism activist, băr- 
bătesc, preotul întemeietor al unei familii sănătoase, 
ci şi preotul pătruns de măreţia Romei, care dă şi 
familiei lui cultul strămoşilor. Fiica lui Mia, ajunsă la 
Roma, în călătoria de nuntă: cu soțul 'ei Alexandru 
Comăneşteanu, se plimbă printre ruine, ca printre lu- 
«ruri familiare, despre care tatăl ei i-a vorbit în fie- 
care zi. Ea cunoaşte pe dinafară toate epizoadele de 
pe columna lui Traian, pe care îl numeşte, ca și Duiliu 
în scrisori, „împăratul nostru“. 

În această Mia, el a vrut să întrupeze una din acele 
femei dace al căror chip îl urmărea de mult. *Nu te 
jeli — spune odată Moise Lupu fiicei sale — că sån- 
gele femeilor noastre pare apă într'insul ca să stoarcă 
lacrimi“. Iar altădată el vede tñ Mia „un chip stră- 
moşesc de al nostru: mama ori sora lui Decebal“!), 
Fireşte că dârzenia acesteia nu ia formele sălbatece 
ale înaintaşelor ei dace. Ea ea este îmblânzită de edu- 
caţia creştină, primită în casa părintecscă şi de o gin: 
găşie ingenuă, pe care acest bun cunoscător al sufle- 
tului femenin a ştiut să i.o dea uneori. Voința rămâne 
însă linia fundamentală a caracterului său. Ea are 
apoi un profund sentiment al datoriei conjugale, e 
cruţătoare, gospodină, gata de a se aşterne în modul 
cel mai firesc la muncă pentru a clădi familiei un 
viitor sigur. În caracterul ei, ca şi în caracterul celor- 
lalte personaje ardelene, elementul moral predomină. 
Duiliu Zamfirescu a vrut ca prin căsâtoria ei cu Co- 
măneşteanu să arate în mod simbolic sănătatea morală 
pe care Transilvania ar putea-o aduce în „destrăbă= 
larea vieţii noastre“ 2). 

Scriitor realist, Duiliu Zamfirescu îşi dădea seama 


1) Indreptări, ed. Rarincescu, p. 188. 
2) Scrisoarea cit. din Noua Rev. Rom. 

în momentul când a conceput romanul Indrepiări,, că 
pentru scrierea lui îi lipseşte ceva foarte important: 

cunoaşterea împrejurărilor locale. Nu putem preciza 

câte şi ce fel de călătorii a făcut el în Transilvania . 
până la 1900, când a scris romanul. Probabil din primul 

lui contact în tinereţe, când a trecut munţii dela Slănic, . 
îi vor fi rămas câteva linii pentru un portret al preo- 

tului ardelean, pe care le va mai completa cu altele, 

până se va închega figura lui Moise Lupu. Credem 

ci la desăvârşirea ei a contribuit în oarecare măsură 

personalitatea lui Vasile Lucaci, care se impunea iot 

mai proeminentă în viaţa publică ardeleană, în acel 

timp; al procesului Memorandului. Probabil că Duiliu 

Zambrescu îl va fi cunoscut şi personal şi va fi fost 

cucerit atât de mult de personalitatea acestuia încât 

se va fi gândit la acel preot ardelean ideal de care 

avea nevoe în romanul lui. Impresia aceasta ne-o dă 

descrierea fizică a lui Moise Lupu, care ne aduce 

aninte de portretul lu: Vasile Lucaci: „Inalt, voinic, 

cu o frunte netedă, cu ochii senini, plini de hotărire 

bărbătească; cu obrazul ras, lăsând să, se vadă gura 

fină; îmbrăcat curat, cu revereanda aninată elegant 

pe spate, — nu semăna întru nimic cu preoţii de toate 

zilele“ 1). 

Trecerile lui prin Transilvania nu le socotia însă 
suficiente pentru redactarea romanului. De aceea,. 
chiar în cursul redactării lui, simte nevoia unei docu- 
mentări la faţa locului. „Nu numai romanul nu e 
gata — spune el în primăvara anului 1901 — darcred 
că şi ceeace e gata nu e definitiv — deoarece simt. 
că nu cunosc Transilvania în destul şi sper să-mi com- 
pletez impresiunile cu o nouă călătorie în părţile 
acelea“ 2). 


1) Indreptări, p. 44, ; 
2) Scrisoarea din Noua Rev, Rom. 

Această călătorie o face în vara anului 1901. Prima 
parte a romanului, deci probabil până la călătoria în 
“Transilvania a lui Comăneşteanu şi a Miei, era re- 
dactată în Mai 1901, când scria lui Maiorescu că a 
rămas cu romanul la jumătate, din pricina unor amețeli 
de care suferea. Partea a doua a romanului e scrisă 
deci după această călătorie. 

Nu avem încă date suficiente pentru a preciza întreg 
itinerarul lui Zamfirescu prin Transilvania cu acest 
prilej. Dintr'o afirmaţie a lui Octavian Gega?) şi din 
cetirea romanului rămânem însă cu impresia hotărîtă 
a vizitării Sibiului şi a splendidelor sate care leagă 
acest oraş de Poiana, de unde, după un popas de 
câteva zile, a străbătut provincia până la Arad, despre 
.a cărui vizitare ne vorbeşte el însuşi 2). Va f călătorit 
cu ochii deschişi pentru a soarbe totul, cu carnetul 
de note la îndemână pentru a însemna în el numeroase 
amănunte care trebuiau să dea romanului impresia de 
viaţă autentică românească, de lucru trăit: curiozităţă 
din limba atât de bizară pentru el a intelectualilor 
ardeleni, aspecte din viaţa locală, numiri de oameni 
şi locuri?), de obiecte casnice şi credinţe. Fireşte că 
reţine şi oameni. Ei intră uneori în roman doar cu 
mumele schimbate. Mitropolitul dela Sibiu, pe care 
tânăra pereche îl vizitează, este de buna seamă- loan 
Meţianu: „Un bărbat încă voinic, de statură mijlocie, 
alb ca zăpada, cu părul lung aruncat pe spate, cu 
fruntea înaltă, cu un aer original de vioiciune şi ti- 
merete pe care i-l da nasul aşezat în mijlocul figurii, 
ca o pălărie pe o ureche“). Protopopul Stamate din 


1) Ciocoismul vine la noi în Tribuna din 27. VIl/4, VIII, 1911. 

2) Bucuţa, op. cit., p, 259—260. 

3) In carte nu este totdeauna exact, Punând Orăştia lângă Răş:- 
nari, cu siguranţă că se gândea la Orlat; în loc de Lugoş, sat din 
-apropierea Poianei, trebue citit Ludoş. 

4) Indreptări, p. 122. 

Sălişte, cu soţia sa Lena, sunt părintele Droc cu soţia, 
iar notarul Zgurea nu este altcineva decât popularul 
notar Henț, al cărui bust se ridică astăzi în parcul 
acestui sat fruntaş. Mai mult l-a impresionat acesta, 
deaceea şi reuşeşte să facă din el una din puţinele 
figuri vii ale romanului: tipul notarului ardelean, pă- 
rinte al comunei, care ştie tot ceeace se întâmplă în 
fiecare familie, plin de nepoți, veri, fini şi alte rube- 
denii, şi totuşi burlac prin definiţie, iubitor de trai 
bun, plin de o energie bonomă. Păcat că Duiliu Zam. 
firescu fi pune în gură teoriile sale despre originea 
noastră latină, care fi dau uneori un aer savant nefiresc. 

Mai sunt apoi ţăranii. Pe aceştia autorulnui a 
văzut însă individual, de aceea nu introduce nici un 
personaj țărănesc în roman; îi observă numai pe 
stradă, la horă, sau la biserică. Impresia care i-o lasă 
este însă covârşitoare, Cele mai bune momente ale 
romanului sunt acelea în care îi prezintă pe ei, ca 
de ex. în cunoscută scenă din biserica din Poiana, 
în care aceşti ţărani, unici în felul lor, par desprinşi 
dintr'o epopee antică — lui Cămăneşteanu i se părea 
că reprezintă „tipul eroic al omenirii“ — sau în fru- 
moasa scenă dela hora din Sălişte, unde se dansa In- 
vârtita: „Mai cu seamă era interesant — notează 
Zamfirescu — grupul de margine: fetele mititele amån- 
două, păreau aninate de flăcău ca ramurile unui sal. 
câm înflorit de trunchiu. Dânsul cu părul rotunjit 
mocăneşte, cu umerii laţi, cu braţele voinice, părea 
în fiecare moment că stă să le arunce peste acoperiş“. 

Cu toată această documentare la faţa locului care 
dă viociune părţii a doua a romanului, notaţiile lui 
suat de un realism prea de suprafaţă, care seamănă 
uneori cu notele de călătorie ale unui bun gazetar. 
Prea se abuzează de descrieri, de „caracteristic“, prea 
-des apare autorul cu ideile şi uneori cu declamaţiile lui. 

latreg romanul sufere dealtfel de acest neajuns. În 

literatura lui Duiliu Zamfresci se simte prea mult 
voinţa lui de a face într'un anumit fel, de a demon- 
stra anumite idei. Odată cu atingerea bărbăţiei, deci 
în momentul redactării Indreptărilor, când concepţia 
lui de viaţă s'a lămurit pe deplin, aceste defecte, în 
loc să fie acoperite, ies şi mai mult în evidenţă. Cu 
excepţia câtorva poezii şi a unor amintiri din vol: 
O muză, el n'a mai dat, de fapt, nici o lucrare remar- 
cabilă, a avut însă totdeauna momente bune, dovadă 
a spiritului său rafinat şi cult. 

Defectul capital al Indreptărilor este poziţia falsă 
din care porneşte romanul. Căsătoria dintre Comă- 
neşteanu şi Mia Lupu este nefirească, nu are o su- 
fiicientă motivare psihologică. Impresia de silit este 
mărită apoi de faptul că însuşirile virile se întâlnesc 
mai de grabă la Mia decât la Comăneşteanu. Tinerii 
se apropie anevoe unul de altul, împinşi par'că dela 
spate de teoriile autorului. Personajele sunt apoi deabia 
schiţate, iar acţiunea este aproape inexistentă. De 
fapt, Indreptările sunt mai de grabă o povestire, decât 
un roman!), 

Dacă romanul nu are valoarea literară pe care i-o 
atribuia Zamfirescu, valoarea lui etică nu poate fi 
pusă la îndoială. O încredere în vigoarea rasei, un 
patriotism sincer şi real, se desprinde din aceste pa- 
gini, cucerind inimile cetitorilor. E pentru întâia oară 
când marele public din Vechiul Regat face cunoştinţă 
cu problema Transilvaniei prin opera unui scriitor 
de seamă. Suntem în timpul când, în urma procesului 
Memorandului şi a întemeierii Ligii Culturale, ideea 
Unirii îşi face tot mai mult loc în conştiinţa publică 
de pe amândouă laturile Carpaţilor. Duiliu Zamârescu 





1) Cu privire la valoarea literară a /ndreptărilor, cî. Rarincescu, 
op. cit. Introducere şi în deosebi I, M. Raşcu, op. cit, p. 201 şi 
urm. O critică mai aspră, dar cu bune observaţii este a lui D, Tb- 
mescu în Ramuri, 1909, p. 446—447. , 

este Jbăcerit?destut de timpuriu de această "idee. Incă 
în“ 1891- el scrie ldi Titu Maiorescu: „In politica țării 
boastre, în liniamente mari înţeleg un singur lucru: 
dobândirea Transilvaniei“!). lar în preajma redactării 
Indreptărilor îi scrie şi mai convins, că această idee 
este visul vieţii lui mature. „El este... pentru mine un 
izvor de limpede veghere a sufletului şi cred că în 
partea asta are să se îndrumeze adevărata literatură 
a Românilor"?). Sentimentul acestui destin suprem al 
nostru pluteşte şi pe deasupra Indreptăriior. El se 
desprinde din rugăciunea ţăranilor în biserica din 
Poiana: „Era cu adevărat un strigăt al sufletului ce 
pornia din toate piepturile: „Ajută.ne Doamne!“. In 
gândurile tuturor sta imaginea ideală a unei patrii 
comune, ce-i ţinea drepţi, luminându.le viaţa chinuită, 
ca o stea purtătoare de veşti bune“). Iar notarul 
Zgurea o spune şi el cu toată hotărârea: „...Noi suntem 
firul, iar d-voastră ghemul. Noi am vrea să ne strângem 
pe el ca să-l facem tot maì mare, cum a fost pe vremea 
când îl ţinea în mână Decebal şi Mihai Eroul”). 


7. D:acum încolo problema Transilvaniei va rămânea 
în permanenţă între preocupările lui Duiliu Zamfi- 
rescu, mai ales în polemicile pe care le-a purtat, şi de 
care vom vorbi mai jos. O singură dată mai face aluzii 
îndepărtate la ea într'o operă literară, în poemul Mi- 
riță, citit la Academia Română în 19105). Acţiunea 
acestui poem se petrece — după cum autorul însuşi 
precizează, în lămuririle date înainte de a.l citi?) — 
„cam între anii ce au precedat aşa zisă descălicătoare“, 





1) Bucuţa, op. cit, p. 98. 

2) Ibidem, p. 227. 

3) Indreptări, p. 163. 

4) ibid, p. 177. 

5) Duiliu Zamfirescu, Miriţă, poem eroic. Extr. din An. Ac, Rom. 
Seria II, tom. 33, Mem. Secţ, lit. 

6) An. Ac. Rom. Desbaterile, vol. 33, p. 158. 

Precum vag e timpul, vagă e şi acţiunea. Românii, 
conduşi de banul Severinului şi de Miriţă, prinţul 
român, se luptă cu Ungurii pentru Marghita. „Straşnica 
rasă a Dacoromânilor“ — cum spune Zamfirescu — în. 
vinge până la urmă pe Unguri. Miriţă spune Ungurilor + 


„Eu sunt de-aici cum sunt copacii 
Şi muntele şi bolovanii 

Şi de-am rămas una cu Dacii 

Şi una apoi cu Romanii 

E că miau înţeles aleanul 

Şi gândul'ce muncesc voinicul ...“ 


- Poemul este nereuşit însă din pricina virtuozităţilor: 
silite de ritmuri şi limbă de care s'a folosit Zamfirescu în 
construirea lui, vrând astfel să dea o lecţie poeziei, sen- 
timental:-“ a poporaniştilor. Dar vom reveni la el mai 
târziu, când ne vom ocupa de polemicile lui cu aceştia.. 

In anul următor Duiliu Zamfirescu publica în volum 
romanul Anna. Mia, din Indreptări, reapare în acest 
roman, fiind una din figurile luminoase ale lui. Patrio- 
tismul autorului, legat de Transilvania, străbate odată 
şi aici: „Ce chemare măreaţă! Dacia lui Traian! Ai 
fost ta prin Dacia lui Traian? — întreabă Elena Mi. 
lescu pe Alexandru Comăneşteanu. — Te-ai gândit 
vreodată cum s'a format poporul nostru de astăzi, la 
“începutul vieţii lui româneşti, trăind pe corhane, lup: 
tându.se cu jivinele, respingând năvălirile barbare şi 
propagându.se în timp, curat şi frumos ca o legendă? 
Lumea întreagă ar trebui să se intereseze de soarta 
Românilor din Munţi,fiindcă acesta e cel mai frumos 
popor de pe glob“. Ea vorbia ca în extaz, gândindu'se 
că Alexandru Comăneşteanu, pe care îl iubea, ar putea 
elibera pe fraţii robiţi: „Ne trebue un om. Omul 
acesta să fii tu!” Şi e gata să şi dea întreaga avere: 
pentru un vis atât de scump!). 


1) Anna, ed. Rarincescu, p. 78—79. 

In 1914, când scotea a patra ed. din Viața la fară, 
Duiliu Zamfirescu mărturisea că întreg ciclu Comă- 
neştEnilor a avut de scop să întoarcă „dragostea Ro- 
mânilor cătră pământul lor din valea Dunării şi cu ei 
să iau Ardealul“. Şi el recunoaşte că ar fi trebuit să 
scrie un al 6-lea roman şi cel din urmă, în care Comă- 
neşteanu ar fj luptat pentru unire. A renunţat însă, 
căci „poporul român pare că vrea să scrie el însuşi 
această pagină“ 1). 


H. 


1. Cu această concepție despre originea noastră, cu 
acest idéal energetic al vieţii, cu acest cult al Tran- 
silvanici, în ceeace are mai statornic şi mai reprezen- 
tativ ar fi fost firesc ca Duiliu Zamfirescu să se bu- 
cure de o mare simpatie la Românii de dincoace de 
Carpaţi. Lucrurile s'ar fi petrecut într'adevăr astfel 
dacă autorul Vieţii la fară nu ar fi dus o luptă crân- 
cenă cu scriitorii ardeleni cei mai reprezentativi, toc- 
mai într'o vreme când, prin orientarea lor spre viața 
populară, s'a ajuns la o înflorire excepţională a lite- 
raturii din această provincie şi la unul din acele acor- 
duri între scriitori şi popprul care le-a dat naştere, 
cum rar se întâlnesc în desvoltarea unei literaturi. 
Scriitorii ardeleni, dela Slavici încoace, au cău- 
tat să dea expresie, în opera lor, vieţii noastre 
populare, în ceeace are mai autentic, să se identifice 
cu aspiraţiile naţionale ceje mai. intime şi mai puter- 
nice; publicul cititor, alcătuit în cea mai mare parte 
din popii, dascălii satelor şi dintr'o mică burghezie, 
în strânsă legătură cu viaţa rurală se regăsea în ope- 
rele acestora, fi citea cu pasiune, dânda-le toată dra- 
gostea lui. El nu putea să simpatizeze deci cu acela 





1) Viata la tară, Rarincescu, p. 9, La acest roman se gândea se- 
tios încă din 1905, Cf, Bucuţa, op. cit, p. 290 şi 293 

care fi ataca cu atâta violenţă, dela înălţimea gustului 
său aristocratic. 

Duiliu Zamfirescu a fost totdeauna mare adversar 
al poporanismului. E interesant însă de remacat că 
de câteori a atacat acest curent şi-a luat exemplele 
aproape exclusiv din scriitorii ardeleni. E adevărat 
că, dacă dâmlpoporanismului un înţeles mai cuprinzător, 
înglobând în el întreaga orientare a literaturii noastre 
dela sfârşitul veacului trecut şi dela începutul celui 
prezent spre ceeace Nicolae Iorga numeşte „realită. 
tile populare“, atunci scriitorii ardeleni au avut un 
rol însemnat în afirmarea lui. Ei n'au lunecat însă 
decât rareori spre extreme şi au avut un rol secundar 
în desbaterile politice al poporanismului. Totuşi 
Duiliu Zamfirescu a lovit înainte de toate în operele 
acestora. Să-i recunoaştem însă meritul de a fi încer- 
cat să dea totdeauna un suport ideologic polemicilor 
sale, chiar dacă el nu era totdeauna prea solid sau 
într'o legătură destul de strânsă cu subiectul discuţiei. 

In răspunsul la cunoscutul discurs Poporanismul în 
literatură, Titu Maiorescu îi amintea lui Duiliu Zam. 
firescu că menirea lui este să creeze nu să critice. 
El revenea astfel la vechea lui teorie despre incom- 
patibilitatea dintre artist şi critic, teorie la care isto- 
ria literară cunoaşte atâtea excepţii fericite. În cazul 
lui Duiliu Zamfirescu, criticul român avea însă drep- 
tate. Puţini scriitori români au fost conduşi în viaţa 
lor literară de un orgoliu atât de ostenativ ca autorul 
Vieţii la țară. Aga apare din opiniile despre contim- 
poranii săi — cunoscute acum mai temeinic, în urma 
publicării corespondenţei — şi aşa a fost văzut de 
cei mai mulţi care lau cunoscut. El însuşi avea mo- 
mente când îşi dădea seama de această sensibilitate 
excesivă la criticile altora. Ironiile lui Caragiale nu 
le putea suporta: „Cu Caragiale m'am ezplicat... — 
scrie el lui Titu Maiorescu. Ceeace mă supără şi 

ceeace îl face pe el să trăncănească, e partea ce o 
riau ceilalţi la o mulţime de trivialităţi, care, cu toată 
hotărîrea mea de a nu mă lăsa să fiu influenţat, mă 
:supără, mă supără, mă supără de o mie de ori“1). lar 
-când împlinea patruzeci de ani şi încerca să-şi facă, 
'fîntr'o scrisoare căiră acelaşi „il mio buon Duce“, 
-cum îl numeşte pe Maiorescu, un felde portret moral 
la mijlocul vieţii, spune despre el însuşi: „Am fost 
violent în unele năzuinţi, iubitor de sine şi vano-glo- 
rios“. Şi continua: „Putea-voi să mă tămăduesc de 
ceeace a fost rău ?“2). De fapt, nu s'a putut tămădui, 
-dimpotrivă s'a lăsat tot mai mult cuprins de acest 
-orgoliu. Lui se datoresc, în mare măsură, excesele 
-din polemicile cu scriitori din Transilvânia. 


2. In general, când se vorbeşte de polemicile lui 
Duiliu Zamfirescu cu aceşti scriitori, se aminteşte de 
cunoscutul lui discurs academic din 1909. Aproape 
toate ideile acestui discurs pot fi descoperite însă în 
corespondenţa şi în scrierile şi polemicile lui anteri- 
oare. Poporanismul în literatură nu este decât unul din 
epizoadele unui războiu care a început cu mult înainte 
-şi a durat şi după această dată. Este momentul lui 
culminant, transformarea, datorită îndrăsnelii lui 
Duiliu Zamfirescu, a celei mai înalte instituţii a ţării 
în câmp de luptă şi ciocnirea cu cel mai respectat 
critic al neamului. Vom încerca să prezentăm desfă- 
şurarea acestui conflict, în credinţa că unele din as- 
pectele lui vor aduce o contribuţie la ideologia lite- 
rară a vremii. 


3. O rezervă faţă de Ion Slavici, sau mai de grabă 
o dorinţă de a face altceva decât el, se simte încă 


1) Bucuţa, Op. cit, p. 28. 
2) Ibidem, p. 210. 

din prefața lui Duiliu Zamfirescu la volumul său de 
Nuvele din 18881). El recunoaşte acolo că „stratul ceh 
mare al ţăranului“ a avut o expresie literară puter- 
nică în proza scriitorului ardelean, aşa precum ma- 
halaua şi-a găsit în I. L. Caragiale pe scriitorul re- 
prezentativ. Crede însă că a sosit timpul ca şi clasa 
boerească şi funcţionărească să-şi aibe literatura sa. 
In privinţa stilului, el crede că sarcina lui Slavici şi 
Caragiale a fost mult mai uşoară, decât a scriitorului: 
care va căuta să prindă în opera lui clasa noastră 
mijlocie şi de sus. În majoritatea cazurilor, în aceste- 
familii se vorbeşte franţuzeşte. Se găsesc însă, în 
mod excepţional şi de acelea care „citind literatură 
românească şi având o cultură generală cu mult mai 
întinsă, au ajuns să-şi formeze o limbă uzuală curată 
ba chiar elegantă. Nu este oare drumul pe care trebue 
să punem nuvela şi romanul nostru?“, 

Dela început deci, el pune faţă în faţă cu Slavici 
un program literar deosebit, atât în domeniul inspi- 
raţiei cât şi în ceeace numia el „elocuţiune”. Discuţia 
lui cu scriitorii ardeleni va merge tot timpul pe aceste 
două linii: a fondului şi a expresiei. Deocamdată însă 
rezervele faţă de aceştia nu ne sunt cunoscute decât 
din scrisori şi din câteva aluzii strecurate în operele lui. 


4. Prin anii 90 ai veacului trecut, Convorbiri Literare 
ajung la un fel de oboseală. De aceea, când în cer- 
curile Junimei, care îşi trăia la Bucureşti ultimile 
clipe, apare câte un talent remarcabil, bucuria este 
nespusă. O astfel de bucurie rară a provocat [on Po- 
povici-Bănăţeanu. Ştim din duiosul portret pe care i 
la făcut, cât de mult a fost impresionat Titu Maio- 
rescu de apariţia lui sfioasă şi sinceră. Vestea noii 
descoperiri, ajunge până la Roma, la Duiliu Zamfrescu. 


1) Nuvele, ed. Rarincescu, p. 69 şi urm. 

Teimiţânadu-i numărul din Convorbiri Literare, în care 
este publicată nuvela În lume, lacob Negruzzi cere 
prietenului îndepărtat opinia asupra ei. „Cu mare plă- 
cere am citit novela — îi răspunde acesta... O încân- 
tătoare simplicitate de expunere păstrează tonalitatea 
tristă şi săracă a mijlocului în care se desfăşoară no- 
vela! Sandu e adevărat dela început până la sfârşit 
şi, lucru greu de notat, foarte greu de caracterizat, 
fiindcă e tot talăuntru şi nimic înafară. Ana estom- 
pată cu discreţie... Maistoriţa Veta, hărţăgoasa mai- 
-storiţă, e leită Dumniaei... Dar Maistorul, dar soacră-sa, 
toţi sunt dameni vii“, Elogiile aduse lui Popovici sunt 
juste şi calde, aproape entuziaste 1). De. pe acum însă 

Zamfirescu constată greşeli de limbă, nu numai la 
Popovici, ci şi la alţi” scriitori ardeleni, chiar şi la 
Slavici. El adminite ca personajele să vorbească dia- 
lectal, autorul să întrebuinţeze însă „sintaxa noastră 
-a celor din România“ 2). 

Tot aşa de încântat este Zamfrescu şi de poezia 
Mamei, partea dela început a căreia o găseşte „mi- 
nunată“ ?). 

' Moartea timpurie a sărmanului Popovici îl umple 
şi pe el de durere: „Ca unele bătrâne care au trăit 
şi au îngropat mult, ochii mei rămân fără lacrimi, faţă 
cu o asemenea moarte“ — scrie el lui Negruzzi. „A 
fost un vis străveziu ce a trecut peste frunţile noas- 
tre ostenite..,*). 

Primele cuvinte despre Coşbuc sunt de asemenea 
elogioase. Il numeşte „talent original“ şi îl pune între 
aceia care ar trebui regrupaţi în jurul Convorbirilor 5). 


1) Ele au plăcut şi lui Titu Maiorescu, fapt care îl îndeamnă să 
comunice lui Zamfirescu noi amănunte despre telul în care a cu- 
noscut această „rarissima avis* (Bucuţa, op. cit, p. 332). 

2) Studii şi documente, vol. I, p. 81—82. 

3) Ibidem, p. 85. 

4) Bucuţa, op. cit, p. 130—131. 

5) Ibidem, p. 87. 

lată cele dintâi opinii ale lui Zamfirescu asupra a 
trei din scriitorii ardeleni, care vor rămâne timp de- 
un deceniu ţinţa atacurilor sale. 


5. Rezerva faţă de opera lor porneşte la început: 
din motive ideologice mai îndepărtate. Duiliu Zamfi- 
rescu simţea că noua literatură ardeleană, plină de- 
simpatie faţă de ţăran şi meseriaş, poate fi întrebu- 
inţată de Gherea ca un argument în favoarea ideilor- 
socialiste. De fapt, relaţiile lui Slavici şi Coşbuc cu 
cercurile junimiste se răcesc, fără să se rupă nici odată 
definitiv. Ei se apropie însă de grupul cu idei liberale 
al lui Vlahuţă, Delavrancea şi Caragiale în momen- 
tul când aceştia atacau Junimea!) şi sunt priviţi cu 
multă simpatie de cercurile gheriste. Duiliu Zamfi- 
rescu se arată însă chiar în acest timp un adversar 
hotărît al socialismului. In romanul lui Lume nouă și 
lume veche?), pune faţă în faţă pe intelectualul român, 
cu capul viciat de ideile socialiste, cu lumea veche, 
muncitoare şi onestă, cu moravuri sănătoase.La Roma 
el se înarmează cu noi argumente împotriva materia- 
lismului istoric. Citind cartea lui Loria, La teoria eco= 
nomica della constituzione politica,el rămâne impresionat 
de puterea de argumentaţie şi bogăţia de informaţie: 
a acestuia, nu se lasă însă convins. Dimpotrivă, stu- 
diul economistului italian îl îndârjeşte pentru a strânge 
dovezi din care se gândeşte să scoată o întreagă mo- 
nografie asupra lui Gherea). Monografia n'a fost ter- 
minată, din această perioadă de fermentație anțimar- 
xistă i-au rămas însă lui Duiliu Zamfirescu anumite 
atitudini şi idei, până târziu după discursul despre 


1) Intro scrisoare din acest timp (1893), Maiorescu pune pe Sia- 
vici şi Coşbuc alăturea de Delavrancea, Patraşcu şi Caragiale, în, 
caracterul cărora s'a înşelat. /bidem, p. 332. 

2) Publicat în Convorbiri Literare din 1891—92, iar în volum în 1895, 

3) Bucuţa, op. cit, p., 89 şi 98, 

poporanism!). Cu astfel de idei, grefate pe tempera- 
mentul iui aristocratic, nu e de mirare că nu vom 
găsi la el nici o înţelegere pentru literatura, în care 
apar cei de jos cu viaţa lor simplă, zguduită uneori 
de pasiuni şi chinuită de mizerii. „Ethica“ lui literară 
îl face să nege orice valoare Năpasiei lui Caragiale, 
din care nu-l atinge „nici o emoţiune, nici o vibrare 
caldă”, ci îi trezeşte „un simţământ de răceală umedă“. 
O oroare aproape fizică îl face să nu înţeleagă rea- 
lismul mai rece şi obiectiv al lui Stendhal, Flaubert 
şi Zola?) şi chiar anumite aspecte din marii scritori 
ruşi, pe care dealtfel îi citeşte cu pasiune °). El cere 
dela scriitor „fantezie caldă”, când e vorba să dea 
însă exemple de opere lipsite de această căldură, pune 
şi pe ale lui Dickens*). Dar fantezie mai caldă decât 
a acestuia e greu de găsit în literatura universală. 
Credem însă că ceeace îl depărta de romancierul en- 
glez era mediul din care îşi recruta acesta subiectele 
şi critica lui socială. Chiar la Ruşi, spune el, ţăranul 
este o excepţie, pentrucă „e greu să scoţi din sufletul 
unui muncitor de rând nuanțele atât de fine ale psi- 
hologiei moderne), Mai târziu, când e nevoit să re- 
cunoască prezenţa ţăranului la un Gogol şi Turghe- 
niev, ţine să adauge că ţăranul român se deosebeşte 
de cel slav. Cel dintâiu nu are decât o singură pa- 
siune: „posesiunea pământului“ °). 

1) Idei din această monografie sunt publicate în Scrisorile romane 
din Conu, Lit., 1907, p. 657—671, 769—778. In nota cu care le înso- 
ţeşte, mărturiseşte însă că le-a scris cu 15 ani înainte. Frobabil 
avea de gând să introducă şi aceste scrisori în Lydda, a renunţat 
iasă pentru a le scoate la iveală în anul răscoalelor ţărăneşti, când 
ele erau de mare actualitate. 

2) Bucuţa, op. cit, p. 75. 

3) Indeosebi pe Tolstoi, căruia îi consacră un început de mono- 
gratie publicat în Con. Lit., 1892, n-rele 1, 5,6 şi 7. 

4) Leon Tolstoi, op. cit, p. 274. 

5) Bucuţa, op. cit, p. 59—60. 

6) Ibidem, p. 114. 

Aceste cuvinte le trimitea lui Maiorescu în vremea 
când scria Viața la fară. El îşi dădea seama că din 
acest roman, la temelia căruia aşeza tocmai dragostea 
pentru pământ, nu putea să lipsească ţăranul. Nil dă 
astfel pe Baciul Micu, notat cu discreţie, cu toate că 
prea „caracteristic“, văzut de un boier şi, fapt sem- 
nificativ, slugă credincioasă... 

Atât Micu, cât şi Floarea din acest roman sunt un 
fel de replică la ţăranii care circulau în literatura 

* vremii. O ştim din următoarea observaţie, a lui Matei, 
unul din personajele romanului: „Matei ar f vrut să 
vază (pe Floarea) mai sentimentală, mai aprinsă, cum 
citise el în cărţile ce se ocupă de ţăranii noştri“ '). 
Când trimite romanul lui Negruzzi, pentru a-l publica 
în Convorbiri Literare, el ţine să precizeze care sunt 
aceste cărţi: „Poate greşesc — spune el— dar simţă- 
mântul meu este că atât nuvelele lui Slavici, cu dul- 
cegăriile fetelor şi flăcăilor lui, cât şi ale lui Barbu 
Delavrancea, cu mahalagii bucureşteni daţi drept plu- 
gari şi cu Sultănicile de carnaval au falsificat noţiu- 
nile ce avem noi despre populaţia noastră rurală“ 2). 
Când scrie Tănase Scatiu merge ceva mai departe. 
Ţăranii sunt interesanţi acum în masă, nu însă ca in- 
divizi, ci doar dacă ni-i închipuim ca Slavici, sau Ca- 
ragiale: „isterici“ şi „neromâneşti“ 5). Aceste opinii le 
dă chiar publicităţii în prefața la ediţia l-a a Vieţii la 
țară (1898), unde se ridică împotriva literaturii noastre 
ţărăneşti care şi-a închipuit că prin „haiducisme şi 
doine“ a dat de fondul sufletesc al ţăranului. Nu e 
amintit nici acum Slavici, dar cu siguranţă că el este 
cel vizat, căci în acelaşi an el scrie lui Maiorescu: 
Slavici şi-a închipuit toată viaţa că a dat icoana su- 
fletească a ţăranilor, în amorurile şi poezia lui vagă, 





1) Viața la țară, ed. Rarincescu. 
2) Srudii şi doc. lit, |, p. 92. 
3) Bucuţa, op. cit, p. 160. 

iar de fapt a plăzmuit fiinţe himerice, false din punct 
de vedere al asemănării, monotone şi neclarificate din 
punct de vedere al tipului“ 1). 

Tot atunci Titu Maiorescu publica în Convorbiri 
Literare “dela 15 Februarie 1898 articolul lui In mea 
moria unui poet bănățean: Victor Vlad Delamarina, care 
vine par'că să desmintă opiniile prietenului mai tânăr 
dela Roma. După ce constată că literatura din Re- 
gatul liber a intrat într'o perioadă de lâncezeală, cu 
excepţia „neobositului Duiliu Zamfirescu“, arată că 
la Românii de dincoace de Carpaţi se poate observa 
o adevărată înviorare literară. Meritul de căpetenie 
este fireşte al lui Slavici, pe urmele căruia au apărut 
Lucreția Suciu, Ion Popovici Bănăţeanu, Virgil Onit, 
George Coşbuc şi, în fine, Victor Vlad Delamarina. 
Şi, după ce face biografia celui din urmă, mort chiar 
atunci, căruia îi recunoaşte meritul de a fi adus în 
literatura noastră poezia dialectală, închee cu aceste 
cuvinte, care sunt o apăsare mai puternică asupra 
unor idei expuse cu cincisprezece ani înainte, în ar- 
ticolul Literatura română şi sireinătatea: „Cultura 
artelor nu se pregăteşte, după cum se pare la prima 
vedere, din sus în jos, ci din jos în sus şi, precum 
coroana înflorită la înălţimea copacului îşi are rădă- 
cinile de hrană în pătura pământului, aşa arta cea 
mai desvoltată îşi primeşte sucul trăiniciei din viaţa 
populară în toată naivitatea ei inconştientă: de aceea 
şi trebue să fie naţională; iar dialectele îndeosebi 
sunt un izvor de întinerire pentru toată fiinţarea 
limbii literare“. 

Criticul Ilarie Chendi, pe atunci aa la Buda- 
pesta, observă în Familia dela 3/15 Mai, că Maiorescu 
a fost prea binevoitor în aprecierile sale. Replica lui 
aduce un nou articol în Convorbiri, al lui Mihail Dra- 


z 


1) Ibidem, p. 199. 

gomirescu, tot aşa de elogios pentru scriitorii ardeleni, 
ca şi studiul maestrului!), Toate acestea erau în con- 
trazicere cu ceeace gândea Zamfirescu încă din pre- 
faţa din 1888 a Nuvelelor. De aceea el nu se sfieşte 
să obiecteze, cu toată francheţa. El recunoaşte un 
oarecare farmec limbii scriitorilor din Transilvania,- 
pe care îi consideră pe toţi dialectali, dar nu crede 
că s'ar putea scrie o acţiune mai întinsă în acest grai. 
„Mecanica gândirii noastre — spune el — este alta 
decât a gândirii lor. Şi ceeace importă astăzi pentru 
rezultatul colectiv al românismului este ceeace facem 
şi gândim noi, cei din România liberă, nu ce fac şi 
ce gândesc cei de dincolo. Peste o sută de ani, când 
iritările noastre sentimentale, nimicurile patimilor 
noastra vor peri în pulberea uitării, noi, cei de aici, 
vom fi chemaţi la judecată. Şi, prin urmare, noi trebue 
să lăsăm urmaşilor o limbă, în care să se mişte liberi, 
limba vie a graiului nostru, fără expresiuni moarte, 
împrumutate din cronicari, fără curiozităţi dialectale. 

„Negreşit că noi suntem mai banali decât fraţii de 
dincolo, în graiul nostru. Dar tocmai banalitatea a- 
ceasta este dovadă de o absolută comună înţelegere 
între toţi Românii din Regat şi din ea va ieşi, prin- 
tr'un procedeu de eliminare, limba clasică a Românilor”. 
Şi el face aluzii destul de crude la limba „calfelor de 
opincar“ din nuvelele lui Popovici’). 

lată cum se schiţează, cu zece ani înainte, o diver. 
genţă de opinii care va ajunge în 1909 la o opoziţie 
hotăriîtă şi chiar la o ruptură personală. 





1) Mihail Dragomirescu, Replica II. D-lui Ii. Chendi asupra valorii 
literaților noştri actuali, în Conv. Lit., 1898, p. 469 şi urm. Zamfi- 
rescu este considerat aici deabia la începutul carierei, pe când 
Coşbue şi Ioan Popovici-Bănăţeanu au'dat opere ce pot îi privite 
ca „sâmburii din care a încolţit şi creşte o mişcare literară“. Apre- 
cierile acestea n'au fost deloc pe placul lui Zamfirescu, Ci. Bucuţa, 
op. cit., p. 203. 

2) Ibidem. 

Să reținem din această întâmpinare, că Duiliu Zam- 
firescu consideră scriitori dialectali şi pe Slavici şk 
Coşbuc. Căci atunci când vorbeşte de expresiunt 
moarte, împrumutate din cronicari, la ei se gândeşte.. 
Ideea ia sugerat:o mai ales /storia unei coroane de- 
oțel“, „carte convenţională, scrisă într'o limbă moartă,. 
jumătate de cronicari, jumătate de provincialisme“ ').. 
Şi să adăugăm că, în această atitudine, este şi o doză 
de gelozie împotriva scriitorilor ardeleni, citiţi tot. 
mai mult, apreciaţi de cătră cei mai autorizaţi critici 
ai vremii, pe când lui, care se credea în culmea crea- 
tiei, i se acordau cel mult câteva epitete binevoitoare.. 
„Nu vă pot ascunde— spune el în aceeaşi scrisoare — 
că mă simt vexat de entuziasmul pe care-l desvălue 
gazetăria noastră faţă de Istoria unei coroane de ofel... 
Bietul meu Războiu a trecut nebăgat în seamă, deşi 
par'că aici oamenii sunt vii şi întâmplările adevărate“ ?}- 


6. Până acum Duiliu Zamfirescu îşi manifestă re 
zervele faţă de scriitorii ardeleni mai mult în scrisori,. 
sau în aluzii strecurate în operele lui. In preajma 
publicării Indreptărilor crede însă că a sosit timpul 
pentru o desbatere publică. Articolul Romanul şi limba-: 
română publicat de el în Noua Revistă Română dela ł 
Iunie 1901 este întâiul lui atac antipoporanist. 

El începe prin a aminti de prefața lui din 1888, în. 
care cerea crearea unei limbi româneşti „vii, mlă- 
dioase, elegante şi curate“, program pe care a căutat: 
să. realizeze în activitatea lui literară din ultimi zece 
ani. Constată însă că limba contemporanilor nu merge 
pe această cale. Cea vie, care se vorbeşte în parla- 
ment şi fa profesiunile necesare vieţii de stat, nu este 





1) Ibidem, p, 227 în scrisorile către Pătraşcu este crud şi cu poezia 
lui Coşbuc. Povestea căprarului este „mămaligă rece..." Studii şi” 
doc. lit, VI, p. 304). l 

2) Bucuța, op. cit, 

mlădioasă, elegantă şi curată; cea literară întruneşte 
aceste condițiuni, dar este moartă, căci prea este în- 
cărcată de cuvinte desgropate din limba veche, Exem 
plele aduse de el pentru a susţine această afirmaţie 
sunt luate din articolele anumitor colaboratori „jidănaşi“ 
dela Evenimentul, dar mai ales din scriitorii din Tran- 
silvania şi Bucovina: Ion Popovici Bănăţeanu, Slavici, 
Coşbuc şi Grigorovitza. El ştie că limba acestora 
' poate fi sprijinită de anumite afirmaţii ale lui Maio- 
rescu „cel mai iubit şi mai mare măestru, cel mai 
echilibrat şi mai estetic scriitor de până astăzi”. Nu 
se sfieşte însă de a lua o atitudine cutotul opusă lui. 
Maiorescu susţinuse despre limba lui Popovici-Bănă- 
teanu că este „adevărat românească, plină de miez, 
care mai ales pe cei deprinşi şi cu alte limbi îi tre- 
zeşte ca din vis şi le dă impresia unei vieţi sufleteşti 
de cea mai mare adâncime“!). Pe Duiliu Zamfirescu 
“însă, la citirea acestei limbi, împestriţată cu cuvinte 
dialectale din viaţa meseriaşilor, îl cuprinde un fel 
de jenă şi mirare că se poate vorbi undeva astfel. 
„Ce sunt bazaconiile astea?“ — exclamă el, după ce 
dă câteva exemple care nu sunt toate convingătoare, 
Şi continuă cu energie: „Dar pentru noi Românii din 
România liberă, acei ce alcătuim tulpina puternică 
din care creşte un popor de sine stătător; pentru noi 
care vrem să ne desvoltăm cu individualitatea noastră; 
cari ny primim amestecul făţiş al nimănui în trebu- 
rile noastre; pentru noi care credem că am ieşit din 
faza copilăriei şi care mai cu seamă vrem să lăsăm 
urmaşilor un grai, în care să poată vorbi în libertate 
— pentru noi atingătoarea istorioară a lui Popovici: 
DBănăţeanu poate cel mult șă ne facă să regretăm că 
e scrisă de un om de talent, într'o limbă atât de ciu- 





1) Titu Maiorescu, Joan Popovici-Bânăfeanu, în Cov. Lit., 1895, p. 
879 şi urm. 

t 
dată. Dar a admira şi mai ales a primi un asemenea 


grai ca adevărată limbă românească, — nu!“, După 
ca dă câteva exemple din Grigirovitza, trece la Sla- 
vici, pe care mărturiseşte că l-a admirat mult în tine- 
rete, dar mai ales dela Gaspar Graziani s'a trezit din 
adierea dulceagă a nuvelelor lui pline de „melancolie 
țărăaească“, pe care acesta şi-a închipuit că le-a scris. 
ta adevărata limbă a poporului. Drama lui Slavicii.a 
lăsat însă o impresie puternică de „neadevăr sufletesc, 
de limbă convenţională, de repeţire de cuvinte alcă. 
tuite într'adins“. Şi el lasă să se înţeleagă că nici nu- 
velele scriitorului ardelean n'ar fistreine de asemenea 
defecte. 

La Coşbuc descopere deasemenea un amestec de 
expresii dialectale şi din cronicari, inversiuni streine 
spiritului limbii noastre, în sfârşit o limbă moartă, în 
care nici odată nu s'ar putea scrie un roman. Cu 
Povestea unei coroane de vțel este mult mai aspru decât 
în scrisoarea citată, cătră Titu Maiorescu: „Niciodată 
— spune el — nu sa scris ceva mai fals în ţara 
noastră, fals prin fondul sufletesc al limbii, fals prin 
imaginile triviale ale gândirii, fals prin avântul gro- 
solan al unui eroism de comandă“. 

Câtva timp după ce a publicat acest articol, Duiliu 
Zamfirescu a făcut călătoria lui prin Ardeal, de do. 
cumentare în vederea Indreptărilor. Cu acest prilej a 
poposit şi la Arad. Aici, într'un cerc de intelectuali, 
i s'a atras atenţiunea că a fost nedrept cu Slavici, 
care „oglindeşte adevărul sufletesc din părţile acelea“. 
N'are decât să se ducă în regiunea de unde şi-a luat 
autorul lui Popa Tanda subiectele, pentru a se con- 
vinge de acest adevăr. El călătoreşte de fapt şi în 
regiunea podgoriilor, fără să se lase însă convins de 
contrarul. Obiecţiunea Arădanilor îl determină însă 
să mediteze asupra puterii de emotivitate a limbii lui 
Slavici, pe care şi acum o mai simte, în unele arti- 

cole ale acestuia, cu toatecă despre nuvele susține 
iarăşi cu tărie, că sunt „fundamental şi vinovat false, 
cu o năzuinţă de a pune în estetica noastră româ- 
nească nota mulcomă, aiurită şi streină, ce nu stă în 
etica propriu zisă, adică în moravurile poporului ro- 
mâ aesc, când el, poporul, este pus în acţiune”. Expli- 
caţia o găseşte de astă dată în inspiraţia lui Slavici 
dela folclor, care mai ales prin nota vagă a dorului, 
comună la popoarele balcanice, exercită o adevărată 
vrajă asupra tuturor scriitorilor noştri populari. De 
faptul acesta s'a putut convinge la Arad, unde, cân- 
4ându.i-se câteva doine, el însuşi a fost copleşit de 
farmecul lor. Crede însă că a sosit vremea să fie 
lăsate la o parte aceste „dulcegării sentimentale ale 
ţăranilor amorezaţi şi blegi şi să facem oameni vii în 
literatură, dacă se poate Români voinici şi cinstiţi, 
dacă nu, viţioşi şi sceptici, dar vii, cu voinţă şi 
muşchi“ !). 

Cel care 'îşi ia însărcinarea să apere pe scriitorii 
ardeleni şi principiile literare pe care se întemeiază 
operele lor este Ilarie Chendi:). Introducerea realis- 
mului în literatură — spune el —a avut o repercusiune 
-şi asupra stilului. Realismul fondului a fost urmat de 
un realism al limbii, de o diversificare a ei după me- 
diul social din care scriitorii îşi iau subiectele. Unii— 
-şi printre aceştia Chendi, aşează şi pe Duiliu Zamfi- 
rescu — scriu o limbă de salon; naturaliştii preferă 
o limbă „trivială până la brutalitate”, sau simplă; o 
a treia categorie, puternică mai ales în Germania, se 
“îndreaptă spre limba poporului. Această spargere a 





1) Bucuţa, op. cit., 259—260, 

2) Ilarie Chendi, In chestiunea limbii literare, în Familia, 1901, 
ar. 32 şi 33, articol reprodus şi în Preludii. Citaţiile sunt după ed. 
1I a acestora, Bucureşti, 1905, p. 73 şi urm. O uşoară încercare de 
-a apăra pe Popovici-Bănăţeanu face şi |. Gropşianv, în Drapelul, 
nr. 70 din 1901. 

unităţii de limbă, prin naşterea literaturii provinciale 
— aşa numia Heimathlitteratur — aduce după sine 
nu numai îmbogățirea literaturii, ci şi îmbogățirea 
sentimentului naţional. Un proces asemănător s'a 
petrecut şi în desvoltarea limbii noastre. In faţa exa- 
gerărilor latiniste, Junimea pune limba întemeiată pe 
graiul poporului. Principiile ei sunt primite şi în 
Ardeal, mai ales „prin viguroasa activitate a lui Slavici“. 
Literatura mai nouă a acestei provincii, îndeosebi 
dela apariţia lui Coşbuc, „e scrisă în limba bogată a 
poporului şi nu e desgropată din cronicari”. Prin 
Victor Vlad Delamarina s'a făcut chiar un pas spre 
literatura dialectuală. Aceeaşi cale a fost urmată şi 
de scriitorii din Moldova. La Bucureşti însă, mai ales 
în urma influenţei ideilor lui Gherea, se înmulţesc 
traducerile făcute în grabă în limba vie, preconizată 
de Zamfirescu, de „ziarişti, funcţionari şi mai ales 
muncitori intelectuali evrei“. Şi cum aceste traduceri 
sunt foarte răspândite, s'a ajuns la o limbă uzuală 
foarte superficială şi cosmopolită. Intre cele două 
tendinţe noi trebue să ne sprijinim însă pe cea dintâi, 
nu numai din motive naţionale, ci şi estetice“. Această 
cruciadă împotriva cuvintelor dialectale — spune 
Chendi — e o întreprindere periculoasă desvoltării 
literaturii române; ea ameninţă a micşora cu totul 
capitalul de cuvinte cel mai de preţ pentru poezie“, 
pentrucă... „tocmai provincialismele de veche şi curată 
obârşie, vii încă în graiul poporului, sunt elemente 
care dau vigoarea unei limbi şi constitue aşa zicând 
fondul ei de rezervă”. Şi limba din Ardeal — „a po- 
porului şi nu a intelectualilor“, precizează el — mai 
ales cea din regiunile curat româneşti, poate contribui 
cu multe astfel de elemente de preţ:). 





1) Articolul lui Chendi avea şi un ascuţiş polemic. El îi aducea 
lui Zamfirescu aminte de principiul maiorescian despre menirea 
-scriitorului, de a crea, nu de a critica. Ii arată apoi cu exemple că 

Polemica aceasta a isbucnit în momentul când în 
Transilvania, în urma unei iniţiative a Astrei, pro- 
blema -limbii literare a devenit de mare actualitate. 
Să urmăm cu sfinţenie limba scrisă la Bucureşti, sau 
să îmbrăţişăm limba poporului şi a scriitorilor con- 
sacraţi de pretutindeni? — iată întrebarea care de- 
venise din nou actuală dincoace de Carpaţi!). Unii 
sunt de aceeaşi părere cu Chendi. Gh. Bogdan.Duică 
crede ca şi el, în posibilitatea unei literaturii scrisă 
într'o limbă provincială, numai întrucât însă acest 
provincialism este întemeiat pe românism şi selecționat 
de gustul talentului. „Talentul din Ardeal sau Banat 
va găsi el însuşi măsura ardelenismului sau bănătţe- 
nismului de primit în opera sa“, spune el. La o limbă 
provincială s'au gândit şi Timotei Cipariu şi Gh. Bariţ 
în 1838. Au apucat însă pe un drum greşit. Exemple 
ca ale lui Creangă şi Popovici-Bănăţeanu ne au arătat 
drumul pe care să apucăm în această privinţă. Po. 
porul trebue să se regăsească în scriitorii lui, mai 
ales acolo unde literatura este singura lui hrană su- 
fletească *). 

Pentru o limbă a tuturor Românilor este şi Valeriu 
Branişte, Fireşte că rolul conducător în desvoltarea 
ei trebue lăsat fraţilor din România liberă „nu ne: 
putem însă aservi simplaminte limbii vorbite şi scrise 
la Bucureşti“. Ardelenii îşi au şi ei scriitorii lor (sunt 





nici limba întrebuințată de el, mai ales în poezie, nu este atât de 
curată. Procedeul lui de a da câteva exemple de limbă greşită 
este „uşor şi eitin“. El poate îi aplicat foarte bine şi unor scriitori 
molaoveni şi munteni, la care „tot al zecelea cuvânt; Ardelenilor 
le e necunoscut“. 

1) Iniţiativa Astrei, pentru unificarea ortografiei şi îndreptarea 
limbii literare, a fost luată în Februarie 1902. O parte din discuţiile 
provocate de ea, în presa şi periodicele de pe ambele părţi ale 
Carpaţilor, au fost reproduse în Transilvania din 1902, p. 189 şi urm. 

2) Gh. Bogdan-Duică, Limba literară şi Asociaţiunea, în Țribuna 
Poporului, nr. 162, din 1902, i 

amintiți Slavici şi Coşbuc), aşa cum şi-i au şi Românii 
din celelalte provincii. „Din toţi aceştia se va lămuri 
pe încetul o limbă generală, la care au contribuit toţi 
Românii — spune el!). 


7. Cu vanitatea lui atât de sensibilă la atacuri, era 
firesc ca Duiliu Zamfirescu să se simtă atins de re- 
plica lui Chendi, cu toatecă criticul Ardelean a făcut 
de astă dată foarte puţin uz de ascuţişul condeiului 
său. Probabil însă că s'ar fi mulţumit, ca de obiceiu, 
cu aluzii în operele sale, dacă n'ar fi intervenit un 
incident, care să-l rănească până în adâncul sufletului. 
El a prezentat adică, în sesiunea din 1903 a Acade 
miei, romanul sâu In răsboi pentru premiul Eliade Rä 
dulescu. Cu Academia Duiliu Zamfirescu nici odată 
n'a prea avut noroc. Trei sesiuni dearândul s'au luptat 
amicii lui pentru a-l face membru corespondent şi 
deabia în 1898 au reuşit. Felul lui’ distant, ideile lui 
conservatoare şi poate şi opiniile despre scriitorii 
contemporani, n'au avut darul de a:i mări numărul 
amicilor în sânul celei mai înalte instituţii ale ţării, 
într'un moment când aceasta era sub influenţa lui D. 
A. Sturdza, şeful partidului liberai. De aceea nu i se 
acordă lui premiul amintit, ci lui loan Slavici, pentru 
romanul Din bătrâni. 

Duiliu Zamfirescu a sărit ca muşcat de şarpe. In- 
dignarea sa Împotriva lui D. A. Sturdza, pe care îl 
crede principalul vinovat, ia, în scrisorile cătră Titu 
Maiorescu, proporţiile unor injurii neobişnuite la el. 
Maiorescu fi dă sfatul să se astâmpere. Nu este însă 
ascultat. „Lucrarea lui Slavici e atât de nevrednică 
încât eu consider hotărtrea Academiei ca o insultă 
— şi la insultă răspund cu sfârcul biciulu:“. Premierea 


—— 


1) Dr. V. Brănişte, Limbă şi ortografie, în Drapelul, n-rele 74 şi 75 
din 1902, repr. şi în Transilvania, n-rul cit. 
i 19 

se datoreşte cu siguranţă influenţei Transilvănenilor 
asupra lui Sturdza. „Gaşca transilvăneană trebue 
spartă cu orice preț“ — strigă el!). 

Publicaţia care îşi ofere de astădată paginile pentru 
„biciul“ lui Zamfirescu este Revista Idealistă a lui M. 
G. Holban, ale cărei relaţii cu Semănătorul, la care 
Ardelenii s'au bucurat de o atât de bună primire, n'au 
fost nici odată prea cordiale. El publică aici lungul 
său articol Literatura românească şi scriitorii din Tran- 
silvania?), care constitue al doilea atac al său împo- 
triva acestora, 

Ca deobiceiu, în polemicile sale, Duiliu Zamfirescu 
porneşte şi de astădată dela anumite consideraţii teo- 
retice, care ne sunt cunoscute în mare parte din Lydda 
şi Indreptări. Aici le împinge până la ultimile lor con- 
secinţe, apropiindu-se astfel cu încă un pas de dis- 
cursul din 1909. 

Vizitând pe Românii din Transilvania la ei acasă 
— spune el — a găsit deplină confirmare pentru unele 
convingeri, pe care şi le-a făcut de mult. Prin „entu- 
ziasmul lor sufletesc“ atât de evident în naționalismul 
lor neînfricat, prin „alergarea după bunultrai” şi prin 
„puterea reproducerii fizice“, tot atâtea calități de 
„voinţă“, Transilvănenii sunt superiori fraţilor din 
Regatul liber. Aceste însuşiri sunt de bună seamă o 
moştenire dela coloniştii romani, aduşi direct din ca- 
pitala imperiului. Cercetările antropogeografice au 
dovedit însă, spune el, că latinii de pe timpul lui 
Traian erau brachicefali, deci mai mult cu calităţi de 
voinţă, mai mult cu geniu politic, decât artistic. Ace- 
leaşi virtuţi, cu reversul lor, le constată şi la Ro- 
mânii din Transilvania şi, într'o anumită măsură, la 
cei din Mnntenia. Atât poezia noastră populară, cât 





1) Bucaţa, op. cit., p. 271 şi urm. 
2) Tomul I (1993), p, 9—25, 

şi partea cea mai bună a literaturii şi a artei culte se 
datoreşte Moldovenilor, unde elementul roman nu. 
s'a păstrat atât de pur. 

Trausilvănenii nu pot fi deci creatori în artă, din 
pricina unor adevărate conformaţii psihofiziologice. 
„Profesoraşii de gimnaziu“, „poeţii de gazete“, „criticii 
de gaşcă, iubitori de vin bun, cam greoi, cam intri- 
ganţi“ — pe care îi întâlneşte la Bucureşti, — nu re- 
prezintă admirabila rasă din Transilvania. Literatura 
lor este falsă şi neromânească. Şi, drept exemplu, el 
se opreşte la rcmanul lui Slavici, care a fost preferat 
la Academie, faţă de romanul lui. Intr'o lungă analiză, 
se strădueşte să arate că acest roman este inexact 
din punct de vedere istoric, imposibil din punct de 
vedere al personajelor şi al acţiunii şi maiales greşit 
ca „elocuţiune”. „Nu eun om adevărat în tot romanul, 
nu e o scenă reală, nu e nimic mişcător”, ci „o lume 
stranie, cu nişte suflete pururea aceleaşi, neisprăvite 
şi neînţelese“ — ca dealtfel în toate nuvelele lui Sla- 
vici. Bodea, eroul principal, e un „ciobănaş de idilă, 
rumeor şi nesărat“; Mala, o figură de calendar, sau 
de circ. Inşiră apoio mulţime de exemple de limbă care 
nu sunt toate fericit alese, încheind cuo acuzaţie per- 
sonală: „Patriotismul, sensul orientaţiunii politice şi 
îngrijirea intereselor personale” este mobilul adevărat 
al tuturor operelor acestui scriitor, 

La începutul articolului săv, Zamfirescu dă câteva 
lovituri şi lui Chendi, pentru articolul lui din Famiuic, 
de care ne-am ocupat mai sus. Criticul ardelean nu 
era omul care să rămână cuiva dator. De aceea cel 
dintâiu care semnalează atacul lui Zamfirescu este el:). 
Deastădată nu mai are nici o rezervă, Zamfirescu 
esie „arogant ca un ciocoi calicit, din vină proprie, 
duhliu ca un licean şi grav în acelaşi timp ca omul 





1) Ilarie Chendi, Mai sânteți ? în Sămănăferul, II (1903), p. 591-592. 

care vorbeşte dela înălţimea capitolină a urbei eterne“, 
Nu intră în discuţia argumentelor lui Zamfirescu; se 
mulţumeşte să le respingă, aducându-i aminte de ve- 
chile lui metehne din tinereţe, când a atacat pe 
Alecsandri şi Eminescu, 

Un răspuns indirect vine tot în paginile Sămănă- 
nătorului dela N. lorga. Nu e amintit articolul lui 
Zamârescu din Revista Idealistă, dar după felul cum 
- e apreciată opera acestuia, în cadrul desvoltării nu- 
velei noastre, cu siguranţă că avem de a face cu o 
replică. Autorul ei crede că Zamfirescu a rămas cu 
totul strein de desvoltarea literaturii române din 
ultimii zece ani, de orientarea ei naţională şi istorică, 
de dragostea ei pentru cântecul popular, de partici. 
parea la ea a Românilor din toate ţările şi de iubirea 
„adevărată şi arătată prin fapte pentru fratele ţăran, 
pentru fratele mai mare, pentru „badea“, spre sărăcia 
şi ştiinţa căruia ne coborâm, apropiind de buzele lui 
arse paharul 'de aur cu băutura fermecătoare de înti- 
nerire a sfintei culturi“. De aceea literatura lui pentru 
care are toată stima, este „rece“ şi artificială” !). 

Duiliu Zamfirescu lovea însă în articolul lui mai 
puternic în Ion Slavici. Cu toatecă acesta stătea re- 
tras, la şcoala dela Măgurele, departe de frământările 
vieţii literare, de astădată trebuia să iasă din rezervă, 
pentrucă i se punea în discuţie nu numai opera, cişi 
cinstea. El scrie deci, tot în paginile Revistei Idealiste, 
una din acele confesiuni, care aruncă lumini peste o 
întreagă viaţă de om?). Sa hotåārît să răspundă, 
— spune el — pentrucă Duiliu Zamfirescu a atacat 
o întreagă direcţie literară. El vrea să arate însă „că 
şi noi mocănimea de „dincolo“ suntem oameni şi Ro- 





1) N. Iorga, Powestitorii de ieri şi de astăzi: nuvelişti şi scriitori 
de schițe, în Sămănătorul, II (1904), p. 177 —180, 209—213. 

2) I. Slavici, Literatura „românească“ şi d-nul Duiliu Zamfirescu, 
în Rev. Ideâlistă, tomul V (1904), p. 214—228. 

måni şi că o viaţă culturală în adevăr românească 
“fără de conlucrarea noastră nu e cu putinţă”. 
„Recunoaşte că Din bătrâni a fost scris „printre pi- 
cături“ şi nu este „cum ar fi dorit să fie”. Premiuli 
s'a acordat însă pentru întreaga lui activitate literară. 
Ceeace îl atinge mai mult este afirmaţia lui Zam- 
firescu că scrierile lui ar fi nefireşti şi ar strica gustul 
tinerimii. Dar „firesc este — spune acest vechiu ad- 
mirator al lui Kant şi Schopenhauer — ceeace se po- 
triveşte cu firea mea“, Existenţa omenească are şi 
aspirații ideale, Arta, înainte de toate, de acestea ar 
trebui să se ocupe. Şi el se ridică împotriva natura- 
liştilor, numind pe Zola „un adevărat defăimător al 
neamului omenesc”. Căci — continuă el — „omeneşte 
“firesc, esteticeşte adevărat, poeticeşte frumos, nu e 
ceeace se petrece în această mizerabilă lume reală, 
ci ceeace, potrivit cu firea omenească ar trebui să se 
petreacă. Realitatea brutală e în artă numai fondul 
-dureros şi întunecat din care ese cu atât mai mult la 
iveală mult doritul adevăr ideal, visul deapururea 
mângăios al firii noastre omeneşti“, Omul „trebue să 
-se ridice mai presus de carnea, pe care au s'o mâ- 
nânce în cele din urmă viermii“. Aceste aspirații 
ideale a căutat să le pună în evidenţă şi în Din bă- 
trâni şi poate pentru ele i s'a acordat premiul. 
Trecând apoi la problema limbii, el aminteşte de 
acţiunea desfăşurată la Tribuna, prin care a restabilit 
unitatea culturală a Românilor, determinând pe Ar- 
deleni să citească literatura din ţară şi să se năzu- 
iască să scrie şi să vorbească ca pe țărmurile Dâm- 
boviţei. In ultimii ani însă limba românească sa 
transformat atât de înspăimântător, încât el are sen- 
'timentul că nu mai poate scrie pe înţelesul contem- 
poranilor. „Au dat în viaţa noastră literară scriitori 
pentru care limba poporului este bădărănească şi să- 
răcăcioasă, cronicarii sunt reci, cărţile bisericeşti 

stupide, iar scriitorii mai bătrâni s'au învechit, oameni 
care nu sunt în stare să iubească limba noastră cea 
plină de particulară armonie“. 

Adevărata literatură românească — continuă el — 
nu este cea a cluburilor şi a saloanelor, ci aceea care- 
„îşi dă silinţa să găsească forma potrivită cu felul de: 
a gândi, de a simţi şi de a vorbi al tuturor Româ- 
nilor”. Această literatură isvoreşte însă numai din 
iubire, ea este „un apostolai, pentru care se cere vo- 
cațiune, pregătire şi zel religios“. Teoriile „chefalice“ 
ale lui Zamfirescu sunt greşite. In interiorul neamului 
rxomânesc a fost totdeauna o mare circulație dela o 
provincie la” alta. El, de pildă, este Moldovean şi 
după tată şi după mamă. Cultura nivelează şi înlătură 
toate deosebirile de rasă. Ura împotriva Ardelenilor 
e simptomul unei boale grave. România trebue să fie 
centrul de viaţă culturală al tuturor Românilor. Şi 
bătrânul scriitor închee cu o mişcătoare mărturisire 
asupra vieţii lui de muncitor neodihnit: „Sunt însă 
om trecut de 56 de ani, am muncit mult în viața mea, 
am avut totdeauna cele mai bune legături în societate, 
m'am fost risipitor şi stau azi, părinte a şase copii- 
încă nevrâştnici, fără avere, fără pensiune asigurată, 
un biet muncitor ce trăeşte muncind de azi pe mâine“!). 


8. Simţind că întreaga lui argumentaţie cu privire 
la limba literară are anumite goluri, văzând apoi că 
literatura din noile provincii, în loc să fie depreciată, 
se afirmă tot mai puternic, nu numaiîn capitala ţării,. 
ci şi în provinciile robite, Duiliu Zamfirescu se crede 
dator să reintre în arenă. El o face deastădată chiar 





1) In critica adusă limbii lui Slavici, Duiliu Zamtirescu insista 
mai ales asupra topicii greşite a acestuia. Probabil o replică indi- 
rectă la această acuzaţie este studiul lui Slavici, Aşezarea sorbelor 
în româneşte, în An. Ac. Rom., Mem. Sect. Lit. Seria II, tom. 27, p 
31 şi urm. 

la“ paginile unei reviste provinciale, în Luceafărul. 
venind astfel să mustre pe Ardeleni la ei acasă. Tonul 
lui este mai molcom, fără de a fi lipsit însă de unele 
aluzii destul de grele la scriitorii ardeleni. Căci de 
cine poate fi vorba dacă nu de Slavici şi Coşbuc, 
atunci când dă sfatul tinerilor dela Luceafărul „de a 
'nu lăsa să străbată în gustul publicului transilvănean 
apacături nesăbuite, mitocănii ce trec drept însuşiri 
epice, dulcegării femeieşti ce trec drept lirism, o limbă 
românească slută, ce trece drept limbă românească 
originală 1% 1). 

Noi suntem pe cale de a ne forma o limbă clasică, 
— spune el. Aceasta însă nu este limba lui Creangă, 
care cucereşte prin puterea creaţțiunii artistice, nu 
prin limbă: şi nu este mai ales limba lui Popovici- 
Bănăţeanu. Zamfirescu recunoaşte acestuia o mare 
putere lirică, limba lui este însă cu totul falsă, chiar 
atunci când ru găsim în ea expresiuni streine. Nu 
numai acestui scriitor, — de care se ocupă mai insis- 
tent — dar tuturor prozatorilor noştri le lipseşte mai 
ales graiul „estetic“ al iubirii. Noi nu avem încă un 
mare roman al dragostei, aşa cum găsim în alte lite- 
raturi. Duiliu Zamfirescu nu ne spune cme lucrează 
la acea limbă clasică, în curs de formare, nici cine ar 
putea da acel roman al iubirii. El scria însă chiar 
atunci Anna, a cărui temă principală e tocmai iubirea... 
In romanul acesta se găsesc de fapt multe ciripiri de 
dragoste, uşoare ca'ntro comedie franceză de salon, 
nu este însă o singură iubire puternică, înlănțuitoare. 


9. Acţiunea stăruitoare a scriitorilor din Transil- 
vania la Sămănătorul, la Convorbiri Literare şi Chiar în 
sânul Academiei şi îndeosebi critica 'neîndurătoare a 
lui Ilarie Chendi, care căuta par'că duşmani cu lu- 





1) Duiliu Zamtirescu, Scrisori romane, II, ta Luicedfărul, 1905, p.. 
333 —335. 

shânarea, a avut drept consecinţă răscoala împotriva 
lor a unora din cercurile literare ale României libere. 
Această reacțiune nu ar fi avut prea mare răsunet 
dacă nu s'ar fi alăturat ei Duiliu Zamfirescu, unul 
din scriitorii respectaţi din vechea generaţie. Nu vom 
prezenta aici această polemică, credem însă că este 
necesar să amintim două din momentele ei, cu atât 
mai mult cu cât ele sunt în legătură cu subiectul ur- 
mărit de noi. 

Intâiul este unul din cele mai violente pamflete ce 
s'au scris asupra limbii din Transilvania din această 
epocă. El a apărut tot în paginile Revistei Idea,iste şi 
este datorit lui August Scriban, autorul de mai târziu 
al unui dicţionar al limbii române, de o oarecare va- 
loare pentru materialul lui, plin însă de o mulţime 
de ciudăţenii şi rătăciri. In pamfletul amintit, el 
Cheamă la o adevărată „luptă sacră“ împotriva „Tran- 
silvănenilor şi Jidanilor“ pe care fi numeşte „rechini 
asasini ai limbii româneşti“. Cei dintâiu — spune el— 
sunt mai primejdioşi chiar decât cei din urmă, pen. 
trucă au devenit foarte puternici, în Academie, în 
învăţământ, în literatură, în presă. Desvoltarea lite. 
raturii româneşti a fost întârziată cu zece ani din 
pricina lor. Transilvănenii se laudă că ştiu latineşte, 
dar nu e adevărat. Multe latinisme de ale lor, sunt, 
în realitate, germanisme. El citează apoi o mulţime 
de exemple de limbă greşită, culese de prin presă, 
care nu sunt toate bine alese. De cât o astfel de limbă 
românească, mai bine să vorbim franţuzeşte. Adop- 
tând această limbă măcar intrăm în „marele salcn al 
lumii”. „Aşadar — exclamă el — Români din Ro- 
mânia, să fim gata când vom fi chemaţi să cucerim 
Transilvania, dar să nu netransilvănim până atunci"!). 


1) August Scriban, Obsersațiuni asupra limbii româneşti, în Re- 


vista idealistă, vol, LU, tom. I (1905), p. 164—186, 330, 347. Atacul 
acesta îl determină pe Ilarie Chendi să trimită o Scrisoare deschisă: 

Cu al doilea atac s'a însărcinat Literatură şi Artă 
Română, o altă revistă care simpatiza cu Duiliu Zam- 
firescu. În paginile ei a publicat V. D. Păun articolul 
Evoluțiune literară, în care se simt ecouri evidente 
din ideologia şi resentimentele antipoporaniste ale 
autorului Vieţii la țară. Până când literatura din Ro- 
mânia liberă — spune acesta — are o evoluţie de 80 
de ani, cea din Transilvania „nici până astăzi nu s'a 
desluşit bine, pe deoparte din orbecăiala unei erudi- 
ţiuni greoaie, măcar că superficială şi falşă, şi pe de 
alta din vraja dulce a poeziei populare, singura care-i 
mai dă oarecare lucire de viaţă“. Românismul ei este 
„de bordeiu“, de „clopotniţă“. Doar limba s'a mai 
netezit, datorită influenţei celor din ţara liberă. Dintre 
scriitorii ardeleni de valoare el aminteşte þe Ion Sla- 
vici, „prozator vânjos“, şi pe Gheorghe Coşbuc, „poet 
corect”, care s'a trecut însă prea repede. Folosindu-se 
de lipsa unui critic, Ardelenii vreau să conducă lite- 
ratura actuală, lovind în toţi scriitorii de dincolo de 
Carpaţi. „Prozatorii noştri cei mai scuturaţi sunt tă- 
văliţi ca o cojoacă în dinţii unui dulău de stână“. 
Din critică unii au făcut tarabă, alţii tabără. Nu aşa 
se ajunge însă la unitatea culturală. Păun face apoi 
o privire asupra literaturii româneşti, pentru a arăta 
cum s'a desvoltat fondul şi forma ei. Şi după ce a- 
minteşte şi de lupta pentru limbă a Junimei, continuă: 
„Toţi se nizuiau să întocmească o limbă unică literară, 
însă nici unul nu o căuta în provincialisme, cum se 
încercară mai apoi câţiva din Moldova, şi mai ales 
în opincărism, eum se dau astăzi de ceasul morții unii 
Ardeleni zăcaşi, antipozi ai latinismului de altădată, 
ca să o închipue, sub cuvânt că portul, vorba, traiul, 





d-lui M. Gh. Holban, directorul Revistei Idealiste, ( Voința Naţională, 
reprod, şi în Tribuna, nr. 91 din 1905),în care întierează asemenea 
procedee. In răspunsul lui (Res. Idealistă, 1905, p. 145—149), M. G. 
Holban desaprobă şi el violențele lui Scriban. 

viaţa întreagă a societăţii sânt „sprințării“. El recu- 
moaşte că în ultimul deceniu literatura românească s'a 
întrămat, „în scăldătoarea cu ape vecinic vii ale vieţii 
populare“, „Dar atunci — continuă el — câţiva Ar- 
deleni socotiră că se pot folosi de prilej, spre a se 
face dâuşii băeşii. Astfel ei recomandară poeziei şi 
prozei mai ales băi de năduşeală, eşind valuri şi mi- 
rosind a rachiu din trupuri nespălate, jucând în bă- 
tătura hanurilor*. Alături de această literatură se łn- 
firipă însă alta, bogată şi elegantă. Şi el aduce de 
exemplu romanul Marin Gelea, al lui N. Pătraşcu... 
Cu poezia stăm însă mai rău. Acolo se citeşte tânărul 
Goga. „La nevoe dracul mânâncă şi muşte“ 1)... 


10. Priniîntemeierea, în Martie 1906, a revistei Viaţa 
Rominească, curentul de orientare populară a litera- 
turii noastre a luat un nou avânt. Revista dela laşi 
a reuşit să grupeze în jurul ei un însemnat număr de 
scfiitori de talent şi o seamă de ideologi şi polemişti 
de un spirit combativ viu şi bogat informat. Îndeosebi: 
întrebuinţarea mai insistentă a unor argumente scoase 
din stările sociale din Rusia, pe care unii din cola- 
boratorii revistei le cunoşteau de aproape şi au luat 
chiar parte la ele, au dat acestui curent, care se va 
numi de acum încolo tot mai mult „poporanism“, o 
mare putere de atracţiune. 

Incă din primul ei număr Viaja Rominească ia o 
atitudine de simpatie faţă de scriitorii din Transil. 
vania, mai ales faţă de cei tineri”). Aceştia, la rândul 
lor, colaborează tot mai numeroşi la revistă. 

Deosebit de semnificată pentru noua orientare a 
unora din ei este însă nu numai această colaborare, 





1) D, Păun, Evoluţiune literară, în Literatură şi Arta Română, X 
(1906), p. 1—6. 

2) Ci. C, Şărcăleanu [C. Stere], Cuvântarea pătimirii noastre, în 
Viața Rom., |, p. 50—77. 

ci şi faptul că literatura lor primeşte e uşoară colc- 
ratură socială, manifestată printr'o simpatie tot mai 
mare pentru cei de jos şi chiar printr'o revoltă împo- 
triva nedreptăţilor şi suferințelor acestora. 

Ia această orientare cu siguranţă că auavut un rol 
“însemnat răscoalele din 1907, răsunetul cărora din- 
coace de Carpaţi a fost deosebit de puternic şi de 
dureros. Pentru scriitorii şi oamenii noştri politici, 
problema ţărănească se pune acum în mod aproape 
tragic. Octavian Goga publică chiar în paginile Vieţii 
Romineşti conferinţa lui Țăranul în literatura noastră 
poetică, îmbibată în întregime de un puternic mesia- 
nism social. Literatura noastră înainte de Eminescu 
n'a înţeles şi n'a ajutat pe ţăran — spune el. Numai 
dela marele poet încoace se observă o îndreptare. Un 
ţăran real găsim în poezia lui Coşbuc. Din toată opera 
acestuia el nu relevă însă decât „Nei vrem pământ”, 
care trebue să fie „un simbol de îndrumare pentru 
literatura viitorului”. Artistul trebue să fie un lup- 
-tător. „Creaţiunea lui nu mai e menită să fie o fru- 
moasă jucărie, ti trebue să robească inimi, să înfier- 
binte, să sfarme şi să aducă o pietricică în clădirea 
unei lumi, care va'fi nouă în interpretarea datoriilor 
omeneşti“. Sufletul lui e o biserică cu două altare: al 
frumosului. şi al „înfricoşatei judecăţi a dreptăţii 
eterne“ !). Pentru a se conforma acestui program, 
poetul ardelean începe ciclul de poezii din volumul 
Ne cheamă pâmântul dintre care unele, ca Un om, Co- 
sașul, clocotesc de revolta celor ce sufăr. In acelaşi 
timp [onu Agârbiceanu, prozatorul cel mai prețuit al 
noii generaţii ardelene, scrie schiţele reunite în vol. 
In intuneric, deprinse în cea mai mare parte din aceeaşi 
lume necăjită şi săracă; iar O. C. Tăslăuanu face să 


1) Octavian Goga, Țăranul în literatura noastră poetică in Viata 
Rom., 1997, nr. 12, p. 371 şi urm. 

apară în paginile Luceafărului articolul lui Două cul- 
turi!), care pentru felul în care pune față în faţă cul. 
tura domnilor cu cultura ţăranilor, este numit de A. 
C. Popovici o „adevărată primejdie naţională“, pen- 
trucă tinde să înlocuiască lupta naţională, împotriva 
streinului, cu lupta pe viaţă şi pe moarte între frații 
aceluiaşi neam 2). 

In astfel de împrejurări a luat naştere discursul de 
recepţiune la Academia Română al lui Duiliu Zam. 
firescu, Poporanismul în literatură, al treilea şi cel mat 
răsunător atac al lui împotriva scriitorilor ardeleni. 

Deoarece o mare parte din ideile acestui discurs 
ne sunt cunoscute din cele spuse până acum, întrucât 
apoi atât acest atac, cât şi răsunetul stârnit de el, au 
mai servit de obiect şi altor cercetători, noi nu ne 
vom opri mai stăruitor la acest moment. Vom evi- 
denţia numai ceeace aduce. nou în problema pe care 
o urmărim ?). 

Am văzut că, tot căutând să-şi explice originea 
sentimentalismului vag şi fals din literatura mai nouă, 
în deosebi dela scriitorii din Ardeal, Duiliu Zamfi- 
rescu a ajuns la concluzia că el se datoreşte poeziei 
populare. El merge acum mai departe, pe această cale,. 
afirmând că vina o poartă mai ales o anume poezie 
populară, cea publicată şi îndreptată de Alecsandri, 
care a mai pus în circulaţie şi nenorocitul dicton: 

„Românul e născut poet”. Românul nu e nici mai 
mult nici mai puţin poet decât alte popoare — spune 
el. Dimpotrivă, moştenitor direct al unor legionari 
romani „de elită“, el este, ca şi strămoşii lui, înainte 


1) O. C. Tăslăuanu, Două culturi în Luceafărul, 1908, p. 59—64. 

2) A. C. Popovici, Demagogie criminală, în Conv. Lit, 19 8, p. 
296—307. 

3) Ci. îndeosebi G. C. Nicolescu, /deologia literară poporanistă, 
Bucureşti, 1937, p. 102 şi urm. Autorul dă şi o utilă bibliografie, 
bogată însă necompletă. 

de toate o naţiune politică, conservatoare şi cu sensu} 
orientării. NU fatalista şi dulceaga variantă a lui Alecsan- 
dri — care trebue să fie de'dată recentă — reprezintă 
deci adevăratul prototip al Mioriţii, ci varianta lui 
Cătană, culeasă dincoace de Carpaţi, în care ciobanul 
luptă, birueşte şi omoară, iar „admirabila alegorie a 
însurătorii cu moartea e lăsată pe seama Mioriţii“. 
Această energie, acest „optimism gentil al unei rase 
sănătoase”, este în fondul adevăratei noastre poezii 
populare, poezie care nu se datoreşte masei anonime, 
ci unor indivizi singuratici, adevăraţi aristocrați ţărani. 

Trecând apoi, fără prea multă legătură la popora- 
nism, el împrumută economistului său favorit Loria 
teoria despre „mirajul“ care maschează trebuințele 
materiale ale umanităţii. Poporaniştii noştri n'au acest 
miraj, (care ia forma de: „patriotism, onoare militară, 
înfrățire universală“) şi mai sunt lipsiţi şi de lirism. 
Exemplele lui sunt şi de astădată numai din scriitorii 
ardeleni. El recunoaşte lui Coşbuc şi Goga „puterea 
de a transpune lumea în imagini sensibile“. Faţă de 
cel dintâi este de astădată chiar mult mai generos, 
admițând că stăpâneşte o „limbă evocativă, cu fericite 
expresii eroice, minunată pentru epopee“. Atunci 
când cântă însă în Noi vrem pământ, „numărul de hec- 
tare pe care-l deţine marea proprietate, faţă de nu- 
mărul de hectare pe carel deţine mica proprietate, 
este o glumă de prost gust”. 

Goga — continuă el — este şi mai vinovat, decât 
Coşbuc, pentrucă agită pe Românii subjugaţi. „Din 
toate poeziile d-sale de până acum se desprinde vio- 
lenţa greoaie a unui arendaş de talent, pe care nu-l 
dijmueşte boerul la vreme. O îngrămădire şi un abuz 
de cuvinte, unele evocative, altele brutale şi neestetice, 
altele desgropate din cronicari, ascund o adevărată 
lipsa de inspiraţie“, In Cosaşul constată „o vinovată 
provocare la lupta de clase“. 

Dintre prozatori alege pe Slavici şi Popovici-Bă- 
năţeanu. Ei au miraj, dar nucreează, nu pot da o 
„aparenţă de realitate”. Personagiile lor se mişcă după 
anumite imperative categorice. Ele sunt atât de sen- 
timentale, anemice şi nefireşti încât îi provoacă mila. 
Cu siguranţă că aceşti scriitori sunt victime ale unui 
poporanism, influenţat de romantismul german. Şi 
astfel, „acest strajnic popor (din Transilvania) — con- 
tinuă el — în care orbirea neroadă a cărturarilor săi 
vrea să arunce sămânţa zizaniei, ne este înfăţişat de 
romancierii şi nuveliştii locali ca o adunare de su- 
flete pribege şi neputincioase“. 

El nu vrea să afirme că ţăranul nu e interesant în 
literatură. Ţine să constate însă că cei mai mari crea. 
tori de caractere din literatura universală „nu se ocupă 
de sufletele simple, pentrucă acelea sunt ca neantul, 
fără evenimente“. Ţăranii marilor romancieri ruşi sunt 
fiinţe „extravagante şi complicate“; ţăranul nostru 
nu are nici o asemănare cu ei. Scriitorii de azi — în. 
chee Zamfirescu — trebue să ştie că România nouă 
se datoreşte unei aristocrații „de naştere şi de talent”. 
„Odată pentru totdeauna voiu să înlătur tiraniile ce 
se exercitează în numele libertăţilor. Acestea sunt 
cele mai nesuferite pentrucă sunt expresia medio- 
crităţii“, - 

Discursul lui Zamfirescu n'ar fi avut poate răsu- 
netul cunoscut, dacă n'ar f fost Maiorescu acela care 
să.şi ia sarcina de a apăra pe scriitorii. loviți cu atâta 
violenţă. Elegant în formă, categoric însă şi plin de 
ironie în fond, marele critic şia apărat ideile pentru 
care a luptat în întreagă cariera lui literară, uneori 
chiar în sânul Academiei. Răspunsul lui este, în cea 
mai mare parte, o pledoarie pentru poezia populară 
şi pentru Alecsandri. Bine a făcut acesta că a scos 
în evidenţă partea lirică a doinelor, căci ea a fost 
„cea mai roditoare în desvoltarea literaturii noastre 

culte“. Această poezie are înaltă valoare estetică şi 

etică. El este de acord cu Zamfirescu în privinţa te- 
meiurilor teoretice ale poporanismului, nu însă şi în 

aplicaţiunile pe care le face. Nu aminteşte nimic de 

Coşbuc, iar relativ la Goga se mulţumeşte să trimită 

la raportul academic în care i.a recomandat premierea. 

Slavici şi Popovici-Bănăţeanu nu aveau ce căuta în 

discursul lui Zamfirescu, 'pentrucă ei nu sunt popo-` 
ranişti. Operele lor:cuprind „creaţiuni cu acea deplină 

aparenţă a realităţii, în care se încheagă arta adevă- 

rată“. Dealtfel literatura universală ne dă destule 

exemple pentru a dovedi că „simplicitatea țărănească 
nu exclude frumuseţa lirică, precum nu exclude energia 

epică, nici chiar conflictul dramatic“, căci... „precum 

se găseşte în popor o adâncă evlavie, tot aşa se poate 

găsi o mare decenţă şi cea mai surprinzătoare stfială 

în legătura dintre sexe“ !). 

Izbiţi din nou, cu atâta putere, în sânul celei ma: 
înalte instituţii a ţării, Ardelenii trebuiau să răspundă: 
Poziţia lor era mult mai favorabilă, decât în 1993. 
Cel mai respectat critic român le-a luat apărarea, cu 
atâta inteligenţă şi căldură °); alăturea de ei se găsea 
apoi cea mai pozitivă parte a opiniei literare, nu 
numai din România liberă, ci şi dela ei de acasă. 

Ei au răspuns deci cu toată indignarea, fără rezerve, 
aşa cum a fost şi atacul. Tonul replicilor a fost dat 
de Jara Noastră, săptămânalul care apărea la Sibiv, 
sub conducerea lui Octavian Goga, unul din cei atacați. 
Cronicarul literar al acestei gazete era llarie Chendi, 





1) In legătură cu atmosfera în care au fost pregătite cele două 
discursuri, cf. Bucuţa, op. cit., p. 295—296 şi 358—360, Cît. şi E. 
Lovinescu, Titu Maiorescu, Bucureşti, 1940, vol. II], p. 394 şi uim. 

2) Contrar obiceiului, la Academie s'a aplaudat de astădată, ca 
la Cameră: „Succesul contra neghiobiei lui Duiliu Zamfirescu era 
(aproape penibil) de mare“ — notează Maiorescu în jurnalul său 
intim. Conv. Lit, 1934, p. 364—3€6). 

vechiu adversar al lui Zamfirescu, bun cunoscător al 
meritelor literare, dar şi al metehnelor acestuia. Şi ni- 
meni nu ştia să profite mai bine de metehnele cuiva, 
decât agerul foiletonist. Articolele şi notițele din Jara 
Noastră, cu excepţia unuia singur, în care Goga se 
apără de unele învinuiri personale, nu sunt semnate, 
credem însă că la redactarea lor Ilarie Chendi a avut 
o parte însemnată 1). Ele nu aduc nimic nou în dis- 
cuţia ideologică, faţă de răspunsul lui Maiorescu. Se 
apără doar cu mai multă violenţă literatura de orien- 
tare poporanistă. „Noi vrem pământ pluteşte pe buzele 
tuturora“ — spune unul din ele. — Toate marile lite- 
raturi se întemeiază pe „comoara sufletească a popo- 
rului“, Naționalismul nu scade demnitatea artei poetice, 
Dovadă marele număr al poeţilor, care „cu lira lor 
au condus, mişcat şi mângăiat popoarele în vremuri 
de restrişte“. Țăranul, în sufletul căruia „clocotesc 
patimi omeneşti“, poate fi obiect de artă, căci adevă- 
ratul artist transformă orice „în operă trainică“ ?). 

1) Ci. Bibliografia lor în G. C. Niculescu, op. cit. 

2) In jurul unui discurs academic, în Ţara Noastră, nr. 22 din 
1909, In acelaşi număr se răspunde prin notiţa Bizantinism, artico- 
lului Mai departe de Biizanţ, (Conv. Lit., 1909, p. 556 şi urm.), în 
care Soveja [S. Mehedinţi] mustră pe Ardeleni că nu recunosc dra- 
gostea reală a lui Zamtirescu pentru Transilvania, dovedită atât 
de viu în /ndreptări. Țara Noastră atrage atenţia lui Soveja asupra 
atacurilor îndreptate de Zamfirescu impotriva scriitorilor ardeleni, 
Chiar in pagini:e acestui roman. D-l G. Nicolescu, op. cit., p. 112, 
se îndoeşte de existenţa acestor atacuri. lată insă ce citim în /n- 
dreptări, ed. Rarincescu, p. 151: „D'apoi că nu-i nici opagubă dacă 
n'om avea poeţi (spune notarul Zgurea lui Comăneşteanu). Cu 
poeţii dăm de mal. Nouă, Domnule, ne trebue bărbaţi care să stea 
la noi şi să lupte ca noi! Că doar poeţii fug peste munţi la dom- 
niile voastre, că acolo e trai mai bun şi muncă mai puţină. 

Comăneşteanu râdea. 

— Bine, bine, dar totuşi vă trebuesc poeţi să vă cânte fapte'e 
mari ale trecutului şi să vă ţie în prezent sufletul deştept. 

— Vai de vii. D'apoi, domnule, gândul îl avem noi neadormit şi 
făr-de dânşii; iar cât despre faptele mari, ne-ar trebui mai întâi 
bărbaţi cari să le facă şi apoi cimpoeri cari să le cânte“. 


www.dacoromanica.ro 


LITERATURA TRANSIL VANIEI 305 


Paralel cu Jara Noastră, Luceafărul ia şi el o atitu. 
dine ostilă, la început mai moderată, mai apoi, când 
se cunoaşte textul integral al discursului, mai violentă. 
Scriitorii din Transilvania, spune revista dela Sibiu, 
„nu pot fi decât expresia sufletului ţărânesc, sau a unei 
mici burghezii, apropiată de popor. Dacă scriitorii 
reuşesc sau nu să creeze opere trainice... aceasta este 
altă chestiune“. In tot cazul opera lor este mai aproape 
de adevăr decât „aşa poreclitul roman Indreptări“ 1). 

La cel dintâiu val de atacuri, Duiliu Zamfirescu răs 
punde prin articolul O piatră în baltă, cu o violenţă 
care a trecut orice măsură. Fiindcă se făcuseră aluzii 
la originea lui, nu prea boerească, el îşi laudă acum 
cultura şi-şi descopere strămoşi printre împărații bi- 
zantini, pe când Octavian Goga este un „june țo- 
pârlan cu şeapte clase de liceu şi cu madonele dela 
Caransebeş", „bursier al cucoanelor“, „miluit al insti- 
tutelor de binefacere“, ai cărui strămoşi în sec. XVIII 
încă nu coborâseră din maimuţă...?). Jara Noastră, la 
rândul ei învinovăţeşte pe Duiliu Zamfirescu de pla- 
giat. Polemica a degenerat dincolo de marginile cuve- 
nite. Poate nici odată scriitori respectaţi de pe cele 
două laturi ale Carpaţilor nu s'au lovit cu atâta cruzime. 

Din această deslănţuire de patimi, literatura a câştigat 
o bună poezie: Strămoșii, în care Octavian Goga îşi 
evoacă, în stilul lui patetic, înaintaşii fără de număr, 
pe care Duiliu Zamfirescu îi făcea maimuțe; şi, după 
ce spiritele s'au mai calmat, o anchetă a Luceafărului 
asupra poporanismului?). 

Au răspuns la acheastă anchetă, mai mult sau mai 

1) [O. C. Tăslăuanuj, Un galimatias academic, în Luceafărul, p. 
343 şi urm. 

2) Duiliu Zamfirescu, O piatră tn baltă, în Conv. Lit., 1909, p. 
597—605. 

3) Nu ne oprim aici la desbaterile din periodicele din România 
liberă, pentru care cf. Nicolescu op. cit. 

puţin desvoltat I. L. Caragiale, I. Slavici, E. Lovi. 
nescu, C. Rădulescu. Motru, M. Sadoveanu, M. Simio- 
nescu-Râmniceanu, Ion Ciocârlan, Ion Adam, Caton 
Theodorian, Ilarie Chendi, Enea Hodoş, I. Agârbi- 
ceanu şi Zamfir C. Arbore. Vom reține din ideile ei 
numai pe acelea care contribue cu ceva la lämurirea 
poziţiilor luate de cele două tabere, încleştate în luptă. 
D1 Marin Simionescu-Râmniceanu recunoaşte că dacă 
poporanismul şi ţărănismul au străbătut în atmosfera 
literară, destul de lâncedă de după Eminescu, faptul 
se datoreşte, în mare măsură, influenţei Ardelenilor, 
„Poezia îmbibată de soare a lui Coşbuc..., nuvelele 
mărinimoase ale lui Slavici au făcut vad sentimentului 
ce mocnea în cei mai mulți din literaţii de azi“. Acest 
„zăpor“ a fost repede „iezit” de mişcarea socialistă şi 
poporanistă. „Toată frumuseţa naturală pe care ar fi 
putut-o desfăşura, dacă ar fi urmat să şerpuiască în 
voe mai departe, s'a perdut între stavilele popora- 
niste“ !). Ion Adam susţine că scriitorii trebuiau să se 
adreseze poporului pentru a ne îmbogăţi limba şi a 
ne regăsi pe noi înşine. Poporanismul este o lunecare 
şi o denaturare politică a unei mişcări literare bBreşti. 
Ea ar putea fi numită mai potrivit „popularism“. „A- 
plicaţiunea denumirei de poporanism la literatură se 
vede că n'are nici o noimă şi cel care a aruncat-o a 
avut mai mult năduf decât dreptate“). Ilarie Chendi 
descopere originea curentului în vechile noastre cărţi 
populare, în mişcarea dela Dacia Literară, în româ- 
nismul lui Haşdeu. Astăzi conceptul a fost lărgit de 
amestecul unor probleme politice şi sociale. Faptul 
acesta a adus reacţiunea partizanilor „artei pentru 
artă“, Suctesul poporanismului se datoreşte talentelor 
remarcabile care lau sprijinit. Recunoaşte însă că 


1) Luceafărul, 1910, p, 49. 
2) Ibid., p. 92—93. 

mişcarea a început să degenereze. Gustul cetitorilor 
s'a rafinat — spune el; poporanismul literar trebue să 
ţină şeamă de acest fapt şi „să se menţină veşnic la 
un nivel superior de artă“ t), Ion Agârbiceanu afirmă 
şi el că în masele populare, „trăeşte de fapt o viaţă 
uriaşă“, care dacă este interpretată în literatură duce 
la o reală şi adâncă simpatie pentru cei de jos. „Nu 
sunt însă poporanişti scriitorii care aduc în operele 
lor pe ţăran numai ca un spectacol pentru boeri, ca 
o variaţie, ca o curiozitate, şi nici, cari, imitând ce-i 
la modă, s'apucă să descrie viaţa ţăranilor ş'apoi n'o 
mai scot din ha? ce? din căciulă, opinci, mițos, etc”. 
Poporanişti adevăraţi sunt un Eminescu, sau Coşbuc 
care „ne-a ridicat multe chipuri din popor la treapta 
unei aristocrații ţărăneşti... Căci după cum azi fiecare 
se ţine mândru a se folosi de limba lui Eminescu, 
astfel cred că fiecare s'ar mândri să poată da mâna 
c'o „subţirică din vecini“ sau cu cel ce „mai bine 
aprinde tot satul“ decât să se desbare de iubita lui“?). 
Un examen mai amănunţit al problemei face M, Dra. 
gomirescu. După ce prinde în chingile unor formule, 
diviziuni şi subdiviziuni greoaie ceeace Maiorescu 
spusese destul de concis şi simplu, el insistă mai pe 
larg asupra unor scriitori poporanişti, adăugând nume 
noi la cele puse în discuţie de Zamfrescu. Chiar po- 
poranismul „tendenţios“ numai atunci e condamnabil 
când nu este „energic“. lar aceasta se hotăreşte „nu 
cu simpatiile şi antipatiile noastre practice sau teo- 
retice, ci numai cu criteriul artistic al sincerităţii, ori- 
ginalității, reliefului şi perfecțiunii artistice”. Şi iată 
şi definiţia la care se opreşte: Poporanismul „constă 
în a nu dispreţui nimic din ceeace a putut răsări ca 
fond sau ca formă, ca concepţie, ca stil, ca limbă din 





1) Ibid., p. 123, 
2 Ibid, p. 143. 

sânul poporului“, El este „substratul cel mai solid“,. 
mai ales pentru o literatură „primitivă“ ca a nostră“ !).. 

Ia realitate, discuţia n'a depăşit ideile din cele două 
discursuri academice. A avut totuşi darul de a insista 
asupra unora din chestiunile atinse numai de Maio- 
rescu şi de a pune lumea în gardă faţă de excesele 
ideologice şi pseudoliterare ale curentului. 


10. Dupăce a publicat un Ul/tim cuvânt?), s'ar fi pă- 
rut că Duiliu Zamfirescu nu mai continuă lupta. În 
realitate el pregătea o replică de altă natură, Dân- 
du-şi bine seama că teoriile însemnează prea puţin în 
artă, dacă nu sunt susţinute de opere corespunzătoare 
se pregătea să vină cu acest argument hotăritor. A 
scris atunci poemul eroic Mirifă, amintit în partea în- 
tâia a studiului nostru, pe care l-a citit într'o şedinţă 
publică a Academiei Române. El a vrut să prezinte 
astfel un exemplu de energie românească, de acea 
„virtute“ a strămoşilor, „de a se bate întotdeauna şi 
peste tot“, în opoziţie cu dulcegăriile, „contemplativi- 
tatea pasivă, jalea şi lacrimile“ poporaniştilor. In rea. 
litate el se gândeşte, şi de astădată la poeţii Ardea.-- 
lului, mai ales la Octavian Goga, atacurile căruia se 
pare că le-a simţit mai mult. „Nu am nimic de schimbat 
la cele zise — spune el — în cuvintele introductive 
ale poemului—ci aş avea de adaos o nouă protestare 
împotriva poeţilor de talent de peste munţi, cari fac 
din admirabilul popor al Daciei traiane o adunătură 
de socialişti plângăreţi. La ei plâng codrii, plâng ne- 
vestele, plâng florile, fiindcă avem un vis neîmplinit 
de care ne-au răposat şi moşii şi părinţii. Neadevăr! 
Protestez în numele românimei întregi. Avem un vis 
neîmplinit, este drept — şi cine n'are — dar nu de 





1) Ibid., p. 291. 
2) Conv. Lit, 1909, p. 982. 

el ne-au răposat nici moşii, nici părinţii, ci au murit 
de moarte bună, cum se cuvine unor oameni sănătoşi. 
care în viaţă alcătuesc un popor de viitor“ !). 

Ca să arate cât de bravi sunt Dacoromanii lui, el 
fi' pune deci să se bată, să zângăne mereu armele, pe- 
fiecare pagină. Toată agitația lor ne lasă însă reci.. 
Zamfirescu care făcea atâta caz de „căldura“ operei. 
de artă, n'a putut să dea acestui „poem epic“ nici 
măcar forţa retorică a poeziilor lui Coşbuc din Câne. 
tece de vitejie. 

Stilul poemului este tot atât de rece şi de ciudat.. 
El se contrazice cu tot ceea ce susţinuse înainte cu 
atâta înverşunare în polemicile lui. Probabil pentrua. 
da poemului o intensă coloare locală, Zamfirescu re- 
curge la cuvinte atât de vechi şi de neobişnuite şi 
atât de neorganic integrate în text, încât e nevoit 
să-şi însoţească poemul de un glosar. „Limba între- 
buinţată în acest poem constitue cea mai „ratată“ fn- 
cercare a timpului din urmă în literatura noastră” — 
spune pe bună dreptate un cercetător conştiincios?).. 
Miriţă ne face să ne gândim la Aron Densuşianu, care 
pentru a aşeza în locul lirismului pesimist şi „bolnav“ 
al lui Eminescu o poezie optimistă şi „sănătoasă“ a. 
construit obositoarea lui Negriadă şi indigestul lui 
volum de poezii In valea vieții. 


11. Dar ZamGrescu nu se opreşte nici de astădată.. 
In sesiunea generală următoare a Academiei (1911), 
face o nouă încercare de a da temelii solide furiei. 
sale antipoporaniste. Este al patrulea şi cel din urmă. 
atac împotriva scriitorilor ardeleni. El se numeşte 
Metafizica cuvintelor şi estetica literară ?), 

1) An. Ac. Rom., Desbaterile, Seria Il, tom. 33, p. 158. 

2) I. M. Raşcu, op. cit, p. 217. CE. asupra lui Mirifă şi G. C. Ni- 
colescu, Un aspect din lirica lui Duiliu Zamfirescu, în Universul Li 
terar, nr. 46 din 1941. 


3) Analele Ac. Rom. Memoriile Secţiei Literare, Seria II, tomul. 
33, p. 383 şi urm. 

Poraind dela câteva considerații ce „metafizică“ a 
limbajului 1), în analiza cărora nu este locul să intrăm 
aici, el împarte pe scriitori în două categorii: „abstrac- 
tivi“ şi „sensoriali“. Intâii sunt cei mari, a căror pu- 
tere de creaţie străbate dincolo de „gratiile“ formei, 
pe când cei sensoriali „rămân în formă ca 'ntr'o gratie 
deasă, prin care sufletul lor nu străbate, ci se mlădie 
ca edera“... „Abstractivi sunt Leopardi, Eminescu şi 
Odobescu, a cărui proză din Basmul Bisoceanului e 
dată drept model; chiar şi în unele bucăţi ale scriito- 
rilor contemporani (Mehedinţi, Sandu-Aldea Dragos- 
lav) „limba românească se ridică la structura nepieri- 
toare a unui început de clasicitate”. Nu tot astfel stau 
lucrurile cu scriitorii ardeleni, de talent şi totuşi numai 
„sensoriali“. Coşbuc are de astădată chiar „mare 
talent“. Are comparații bune, euritmie personală, ima- 
gini plastice, nu găsim însă la el acea „generare în 
frumos“ de care vorbeşte Platon. In Nunta Zamfirei 
găseşte un „alai de cuvinte încântător“, o „pânză pe 
care se mişcă atâta lume. Şi pe urmă? Pe urmă nimic“. 
Singura poezie care îl încântă la acest pcet, „cu atât 
de vii culori şi, din nenorocire, cu atât de puţină 
emotivitate“ este deal. Goga este aşezat „peo treaptă 
mai jos“. El se bucură că în ultimul volum al poetului 
{In umbra zidurilor) găseşte şi „catedrale“, ceea ce este 
„0 îndreptare fericită“, o evadare din „pâcla popora- 
nistă“. În volumele precedente „sensorialitatea d-lui 
Goga atinge culmile ridiculului, printr'un amestec de 
naivitate şi plasticitate excentrică“. Şi mai rău stau 
Ardelenii cu prozatorii, dintre cari îşi alege acum o 
nouă victimă, pe părintele Agârbiceanu. In volumul 
acestuia In întuneric află o singură bucată bună Adieri; 
restul: „Dumnezeule, ce plăsmuiri imposibile, ce fond 


1) O. Densuşianu le numeşte „învechite“ (Viața Nouă, 1911, 
p. 310), 

sufletesc neadevărat şi, mai presus de toate,ce limbă”! 
Şi după ce citează, subliniind cu violenţă, greseli 
— care nu sunt totdeauna greşeli — exclamă: „O 
asemenea limbă este gândită de un cap de Sas şi tra- 
dusă pe româneşte tot de el“. Bietul părinte Agârbi- 
ceanu este acuzat pur şi simplu că în literatura Ini 
aduce „fete neruşinate“ şi „bărbaţi innominabili“ .. - 
Maiorescu a avut dreptate — continuă el — trimițând 
literatura „la munte, să se lecuiască“, dar „omul însă- 
nătoşit nu şi poate petrece toată viaţa lao târlă; 
acum vrea să revină la oraş, vrea să lucreze, vrea să 
înveţe, vrea să gândească“, Toate limbile mari euro- 
pene au trecut printr'un proces de „filtrare prin ca- 
petele geniale ale celor puţini“. Numai noi rămânem 
la poporanism, adică la scriitori „fatalmente sensoriali 
şi dialectali“. „Poporanismul,a cărui definiţie este sub- 
stituirea personalității colective de jos anatomiei [sic! 
probabil autonomier] individuale de sus, cere ca scrii- 
torul să adopteze forma sa strâmtă, orizontul său 
mărginit; cere o sensibilizare eternă a lumii, îndepăr- 
tırea dela formele abstracte şi aprioristice ale cuge-- 
tării“. „Frumosul — închee el — este singurul adevăr 
necesar, după cum este şi cea mai înaltă formă a mo- 
ralităţii. latruchiparea lui este legată de un principiu 
de autonomie individuală, care nu admite concesiuni 
mulțimii sau inspiraţii dela ea”. 

Replica i-a venit şi de astădată tot în sânul Aca- 
demiei, în aceeaşi sesiune generală, din partea lui Ni- 
colae lorga, adecă dela acela care era socotit anima- 
torul cel mai de seamă al literaturii de inspiraţie po- 
pulară şi naţională !). 

Este una din cele mai calde pledoarii ale rolului pe 
care l-a avut Transilvania în cultura românească, dela 


l 1) Partea Românilor din Ardeal şi Ungaria în cultura românească, 
în Analele Ac. Rom., Mem. Secţ. Ist., Seria II, tom, 33, p. 767 şi urm. 

Gheorghe Lazăr până la generația Luceafărului. Se 
spune un cuvânt de înţelegere şi pentru cei loviți mai 
aspru de Junimea, un Simeon Bărnuţiu,un Aron Den. 
suşianu. „Ce puteam dori mai mult (dela Ardeleni) 
— spune el — era o literatură proprie, în formă ge- 
neral românească şi cu inspiraţie pronunțat locală, 
Aşa se îmbogăţesc şi câştigă necontenit interes lite- 
raturile cele mari, în care oricât de departe ar fimers 
perfecţia formală a manufacturii dibace, nimic nu e 
salutat cu un mai sincer entuziasm decât o nouă re- 
velaţie de sinceritate, dela un om izolat, dela un ţinut 
răsleţ“, Cel dintâi merit al acestei regăsiri este al lui 
Slavici, atât de specific „în alegerea subiectelor sale... 
în simpatia sa exclusivă pentru săteni, popi şi meşteri, 
în psihologia aceea a oamenilor cu sufletul închis şi 
faţa aspră, cu gândul încet şi voinţa de fier, stânci 
tari, din care însă anumite lovituri fac să ţâşnească 
minunate izvoare, de cari nu e în stare pământul cel 
mai plin de brazde verzi şi înflorit cu flori felurite, 
şi chiar în sintaxa absolut populară, fără vreo ună 
de canoane latine şi de zorzoane franceze moderne, 
în vocabularul acela care dă cuvinte nouă: unele pe 
„jumătate înţelese, dar având şi ele dreptul lor de a 
trăi, ca şi ideea ce o înfăţişează, ca şi nuanţa nctă, 
„cuprinsă în sine a unei idei familiare“. 

Cu toatecă Ardealul dela 1880 a intrat într'o luptă 
grea naţională, a dat şi un mare poet, pe Coşbuc, 
„meşter al versului, virtuos al rimei, imitator al pce- 
ziilor care-i plăcuseră mai mult, el ne-a dat atâtea 
bucăţi care -vor trăi cât limba noastră“. Din literatura 
mai nouă insistă asupra lui Goga şi Agârbiceanu, gă- 
sind la amândoi „respectul faţă de tradiţia naţională, 
simţirea pentru scopurile mari ale fiinţei neamului şi 
mai ales... o adâncă iubire pentru cei mici şi săraci, 
pentru cei muncitori şi nerăsplătiţi, pentru acei prin 
care se ţine lumea de sus, unde trebue să fie totdea- 

una şi gânduri de recunoştinţă faţă de dânşii”. Mai 
multă artă este în simplitatea aparentă şi firească.a 
acestor scriitori, decât în artificiile pompoase ale altora, 
Această literatură nu poate fi numită poporanistă, 
Dacă o uşoară lunecare spre poporanism se observă 
la Goga, ea se datoreşte influențelor din România 
liberă. 

Această dispută academică n'a mai avut răsunetut 
celei din 1909. Ea nu aducea, în realitate, nici o mo- 
dificare a poziţiilor luate atunci. Fireşte că publica- 
tiile de dincoace de Carpaţi, înregistrează cu ironie 
noul atac al lui Duiliu Zamfirescu şi cu elogii replica 
lui Nicolae Iorga 1). Şi lucrurile ar fi rămas la aceste 
mici Înţepături, dacă nu s'ar fi complicat cu chestiuni 
politice şi personale. Transilvania era sfâşiată atunci 
de marea luptă dintre conducerea Partidului Naţional 
şi tineri „oţeliţi“. Organul celor dintâi era Românul, 
ziar întemeiat la 1911, iar al celor din urmă Tribuna, 
amândouă din Arad. Întrucât din tabăra „oţeliţilor“ 
făceau parte aproape toți tinerii scriitori dela Lucea» 
fărul, în frunte cu Octavian Goga şi Ilarie Chendi, 
şi faima lor literară era o admirabilă armă de luptă, . 
bătrânii au făcut mari eforturi pentru a atrage la 
Românul o seamă de scriitori, mai ales dintre acei cu 
un renume stabilit, un Gheorghe Coşbuc, un Brătescu. 
Voineşti, un I. L. Caragiale. Cum între „oţeliţi” se 
găseau adversarii cei mai îndrăsneţi ai lui Duiliu 
Zamfirescu, acesta a căutat să se strecoare în tabăra 
Romăânului pentru a.i lovi la ei acasă. Trimite deci 
ziarului arădan o scrisoare), în care îşi arată amă- 
răciunea pentru felul cum unele publicaţii ardelene 
au interpretat comunicarea lui academică (e amintită 





1) Cf. Literatura ardeleană la Academie, în Luceafărul, 1911, p. 
287—288. Gazeta Transiivaniei reproduce notele Luceafărului şi ale: 
Vieţii Româneşti (ur. din 11/24 lunie 1911), 

2) Românul din 23, VI—6. VII, 1911. 

Gazeta Transilvaniei), şi drept dovadă de dragostea lui 
pentru Românii de dincoace de Carpaţi alătură ro- 
manele Indreptări şi Lydda. Redacţia publică scrisoarea 
cu toată stima pentru scriitor, declarând însă că nu 
este de acord cu ideile lui asupra poporanismului. Se 
pare că această atitudine oarecum binevoitoare a Ro- 
mânului l-a determinat pe Duiliu Zamfirescu să tri- 
mită, cu zece zile în urmă ziarului articolul Pilde bune, 
în care se ridică împotriva certurilor politice din Ar- 
deal, care ameninţă însăşi existenţa noastră naţională. 
După ce aduce drept pilde momente de unire din is- 
toria României libere (între care pune şi reprimarea 
răscoalei din 1907), îndeamnă la supunere faţă de Co- 
mitetul Naţional, încheind: „Gruparea dela Tribuna 
trebue neapărat să dispară, deoarece ca formaţiune 
politică nu are nici o valoare, iar ca manifestare li- 
terară este neonestă. Cuvânt aspru, dar precis“ 1), 

Articolul provoacă replica fulgerătoare a lui Octa. 
vian Goga ?). Cu cunoscuta:i vervă pamfletară, autorul 
*Clăcaşilor îşi bate joc de pretinsul aristocratism al 
lui Duiliu Zamfrescu, înfierează atitudinea lui în 
chestiunea răscoalelor din 1907 şi-i contestă orice ca- 
litate de a se amesteca în treburile ardelene. „Dom- 
nia sa este pur şi simplu străin de toată viaţa noastră, 
de toate manifestările sufletului românesc din Ardeal. 
Nu cunoaşte nimic, nu ştie nimic. De aceea ne judecă 
fals şi de câte ori i se abate să zugrăvească în scris 
o icoană dela noi, ne dă o caricatură. Asta nu numai 
din lipsă de talent, ci din neînțelegere. Cum ar putea 
“fi altfel, când acest scriitor, astăzi în pragul bătrâ. 
neţii, a privit ca atâţia ciocoi numai din fereastra 
vagonului plaiurile ardeleneşti. N'a venit niciodată la 
noi, nu şi-a lipit urechile de coasta Carpaţilor să des- 


1) Pilde bune, în Românul, dela 16/23 Iulie, 1914. 
2) Ciocoismul vine la noi, în Tribuna, dela 22. VII—4, VIII, 1911. 

luşească bătăile inimii unui popor, pe care vrea să-l 
povăţuiască. Ba, ca să fim exacţi, trebue să mărtu-/ 
risim, că odată totuşi a venit“. Şi Goga povesteşte 
cu ironie, cum şi-a petrecut Zamfrescu cele trei zile 
din 1901, la Sălişte şi Poiana Sibiului, „de pe urma 
cărora s'a socotit în drept să scrie un oribil roman, 
în care ne prezintă oameni şi locuri din Ardeal, vä- 
zute strâmb şi caraghios, ca în ciobul unei oglinzi de 
bâlciu“. Mai mult, Zamfirescu n'are nici o înţelegere 
pentry firea poporului nostru, pentrucă nu are nici o 
legătură de sânge cu acesta. Reacţionarismul acestuia 
se explică prin descendența lui fanariotă. Şi Octavian 
Goga închee felicitând pe Caragiale pentru noua to- 
vărăşie: „Par'că.] văd pe pururi tânărul magistru 
acolo, în splendida singurătate dela marginea Berli- 
nului, cum mişcă din cap, cum strânge din buze, po- 
trivindu-şi ochelarii; „Atâta a mai lipsit... A venit şi 
Dailiu*,.. Şi continuă „Nene lancule, nene lancule, 
de-acu s'a isprăvit cu gluma, ai ajuns alături de nepot 
de împărați, ia seama cum vorbeşti să nu dai greş... 
Aruncă-ţi în foc paginile jalnice din „1907“ să nu le 
găsească boerul „cult“, că „te rade cu tunul“ 1). 
Articolul lui Octavian Goga apărea în momentul 
când întreg Ardealul se pregătea de marile serbări 
dela Blaj, ale semicentenarului Astrei, cea mai impu- 
nâtoare manifestare culturală a Românilor de din- 
coace de Carpaţi până la Unire. Chiar în zilele acestor 
serbări, Zribuna punea faţă în faţă, într'un lung ar- 





1) impresionat probabil de a.est atac, Românul a crezut necesar 
să dea o nouă declaraţie, spunând că nu este de acoră cu opiniile 
lui Duiliu Zamfirescu în chestia țărăneasca din Romania, mai ales 
a răscoalelor din 1907 (Românul, din 19. VII—1. VIII. 1911). Despre 
opiniile literare ale acestuia nu se spune nimic, se reproduce îns 
în foileton, în întregime, răspunsul ce i l-a dat N. Iorga la Aca_ 
demie (n-rul 184 şi urm.), şi se refuză un articol elogios al lui Lo- 
vinescu despre romancier, articol, pe care acesta l-a publicat apoi 
in Conv. Lit, 1941, p. 1275—1290. 

ticol, cele două comunicări academice: a lui Duiliu 
Zamfirescu şi a lui Nicolae Iorga. Impresia trebue să 
fi fost penibilă pentru miile de participanţi de pe 
întreg cuprinsul românismului, Dealtfel Octavian 
Goga se îngrijeşte să mai dea o lovitură îndărătnicului 
său adversar, chiar în cursul serbărilor. Conferinţa 
Curente de idei în literatura dela 1848 până în zilele 
noastre, rostită de el cu acest prilej, este o nouă în- 
cercare de a justifica orientarea ţărănească şi naţio- 
nală a literaturii de dincoace de C.rpaţi. Ea mu are 
accentul social al conferinţei publicate cu patru ani 
înainte în Viața Rominească, se amintesc totuşi mili- 
oanele de oropsiţi, care trebue înţeleşi şi ascultați, 
pentrucă „au o mipuăată lume de gânduri şi vise, au 
tragedii, care se petrec în umbră, au o viaţă largă şi 
întinsă, care poate fi izvorul plin de sănătate al in- 
spiraţiei literare“, El arată marele rol jucat de Slavici 
şi Coşbuc, din opera căruia nu e uitată, „cântarea 
fulgerătoare Noi vrem pământ“, Numele lui Duiliu 
Zamfirescu nu e amintit, dar atunci când se ridică 
împotriva unor „teorii neputincioase“ ale unor „stră- 
nepoți de crai bizantini, oploşiţi de pământul îndr- 
Jung iertător al frumoasei Românii“, toată lumea ştia 
de cine era vorba!?), 


12. După acest ultim epizod dintr'o lungă răsboire 
cele două tabere sau potolit. In curând avea să în- 
ceapă un alt răsboi, în care trebuiau să amuţească 
toate patimile. Duiliu Zamfirescu descoperise apoi 
alţi adversari, în modernișşti, şi începe lupta cu ei, 
tot în sânul Academiei. Pentru unii din Ardelenii cri- 
ticaţi altădată cu atâta vehemenţă, el găseşte acum 
altfel de aprecieri. Coşbuc, Gogâ, Iosif, sunt „bărbaţi 
de valoare”. Divina Commedie a fost tradusă de Coşbuc 
„cu o preciziune şi eleganţă care dă Românilor pentru 





1) Serbările dela Blaj, Blaj, 1911, p. 259, 

prima oară o idee justă despre Dante“ 1). Când marele 
poet este ales membru al Academiei, Duiliu Zamfrescu 
este cel care îi face recomandarea — cam rece, elo- 
gioasă totuşi 2), 

* i: * 

Duilhu Zamfirescu a avut, în adâncul firii sale, o 
puternică înclinare spre energie şi acţiune, spre va- 
lorile luminoase şi armonioase ale existenţei. În cursul 
şederii sale la Roma, printr'un contact îndelungat şi 
pasionat cu cultura antică, el a înzestrat aceste por- 
niri temperamentale cu temeiuri filosofice şi biologice, 
ridicându.le la rangul unui ideal de viaţă, nu numai 
pentru sine, ci şi pentru neamul său. Astfel a ajung 
el să se ocupe de Transilvania, unde era convins că 
tiparele latine ale rasei s'au păstrat mai pure şi mai 
viguroase. Cu patriotismul lui totdeauna cald, a voit 
să facă din această provincie un ideal politic şi de 
regenerare morală a rasei, A scris atunci romanul 
Indreptări, al IV-lea din ciclul Comăneştenilor. Fie. 
însă dintr'o scădere a puterii sale creatoare, fie din 
lipsa unei cunoaşteri mai adânci, rezultatal unei trăiri 
mai îndelungate, sau al unui studiu aprofundat al rea- 
Jităţilor locale, n'a putut să menţină acest roman la 
nivelul artistic al celorlalte trei din ciclul amintit. 

Cu idealul lui energetic şi optimist, ar fi fost firesc 
ca Duiliu Zamfirescu să simtă o apropiere de scrii- 
torii contemporani ai Transilvaniei. Cu o viziune 
epică şi realistă a vieţii— ei se inspirau mai de grabă 
din partea epică a folclorului, decât din cea lirică, 
cum credea Zamfirescu — aceşti scriitori au adus 
doar cel :mai autentic val de energie pe care l-a cu. 
noszut literatura românească: până atunci. Nu numai 


1) Câteva cuvinte critice, în Analele Ac. Rom., Mem. Secţ. Lit., 


Bucureşti, 1916, vol. 38, p. 374. 
2) An, Ac. Rom, Desb., Bucureşti, 1916, voi. 38, p. 175, 

că nu i-a înţeles, dar i-a atacat cu toată puterea, 
fiindcă vigoarea acestora venea din straturile de jos 
ale țărănimii, faţă de care, cu firea lui aristocratică 
şi conservatoare, reacționară chiar, a simţit totdeauna 
o repulsiune aproape fizică. Când prin accentuarea 
orientării realisie în literatura noastră şi îmbibarea ei 
tot mai puternică de idei sociale, scriitorii ardeleni 
au căutat să prindă în opera lor şi aspecte mai întu- 
necate din viaţa ţărănimii, îndârjirea lui Duiliu Zam- 
firescu împotriva lor a crescut. E adevărat că critica 
lui venea tocmai într'o vreme când vigoarea scriito.- 
rilor din generaţia mai veche (Slavici şi Coşbuc) era 
în scădere, iar cei mai tineri (Goga şi Agârbiceanu) 
au suferit o' uşoară lunecare spre naturalism şi revoltă 
socială. Pentru a trezi la realitate pe cei dintâi şi a 
feri de exagerări pe cei din urmă, critica lui era bine- 
venită. Atunci când merge însă până la condamnarea 
totală, când nu recunoştea lui Slavici şi Coşbuc nici 
o operă de mare valoare şi nu vedea în poezia lui 
Goga şi nuvelele lui Agârbiceanu mila adâncă şi re- 
volta sinceră împotriva nedreptăţii, turnate uneori în 
forme de o reală valoare artistică, era profund nedrept. 

Din aceleaşi convingeri conservatoare porneşte şi 
critica îndreptată de Duiliu Zamfirescu împotriva limbii 
scriitorilor de dincoace de Carpaţi. Luându-şi subiec. 
tele dintr'un mediu țărănesc, era firesc ca limba lor 
să fie mai aspră, mai săracă, ici colo cu câte un cu. 
vânt sau locuţiune provincială. Crescuţi însă în prin- 
cipiile Junimei, care cerea o limbă general românească, 
mai degrabă neutră, decât plină de culoare, Slavici şi 
Coşbuc n'au abuzat de aceste provincialisme. Ei sar 
fi putut deci întâlni cu Duiliu Zamfirescu, care dea. 
semenea dorea o limbă literară pentru toţi Românii. 
Nu s'au înţeles însă din pricina punctului deosebit 
dela care plecau pentru atingerea acestei ţinte. Căci 
pe când scriitorii ardeleni, credincioşi principiilor 

maioresciene, se întemeiau pe limba obştească a poa- 
porului, Duiliu Zamfirescu lua de bază limba clasei 
culte din România liberă. Amândouă aceste puncte 
de vedere sunt justificate, atunci când sunt mânuite 
cu măsură şi cu gust de artişti adevăraţi. Mai de 
grabă decât o problemă de limbă, se pune aici o pro- 
blemă de stil. Cele două tabere n'au vrut să înţeleagă 
acest lucru, deaceea au ajuns la exagerări supărătoare. 
Cu toate exagerările, polemica în jurul limbii, pro- 
vocată de Zamfirescu, a fost utilă pentrucă, venită 
într'o vreme când literatura românească îşi lărgea 
baza de inspiraţie, a pus pe scriitorii ardeleni, şi, în 
general, pe poporanişti, în gardă împotriva abuzului 
de cuvinte arhaice şi dialectale, iar moderniştilor le-a 
întors încă odată privirea spre limba poporului. Ca 
totdeauna, aşa şi acum, adevărul erala mijloc gi cheia 
lu: se găsea în mâna celor binecuvântaţi cu harul artei. 

— Contribuţii — 


In bogata sa biografie a lui I. L. Caragiale, d 1 Şerban 
Cioculescu consacră un capitol întreg legăturilor au. 
torului Scrisorii pierdute cu Ardelenii !). Sunt taşirate 
aici şi comentate cu o adâncă și justă pătrundere a 
psihologiei marelui scriitor şi a realităţilor de dincoace 
de Carpaţi, numeroase informaţii, multe din ele ine. 
dite, privitoare la prieteniile lui Caragiale cu Arde- 
lenii, la participarea lui la viaţa culturală şi politică, 
precum şi la felul în care a fost apreciat omul şi opera 
în Ardeal. Din acest capitol se poate constata cum 
aceste raporturi, dacă au existat în tot cursul vieţii 
lui Caragiale, înainte de moartea lui, începând cam de 
pe la 1906, ele s'au intensificat până la proporţiile 
unui adevărat cult pentru acela, pe care toată lumea 
îl numea acum familiar „Nenea Iancu“. La rândul ]ui 
Caragiale, care se încălzea anevoie, a început să facă 
un loc tot mai larg în inima lui Transilvaniei, oame- 
nilor şi problemelor ei. Făcea popasuri dese dincoace 
de Carpaţi, îşi spunea cuvântul în luptele politice şi 
culturale, se lăsa răpit de proecte literare şi publi- 
cistice în strânsă legătură cu viaţa Românilor ardeleni. 

Caragiale s'a bucurat de privilegiul pe care îl au 





1) Şerban Cioculescu, Viaţa lui I L. Caragiale, Bucuresti, 1940, 
p. 380 şi urm. 

puţini scriitori, cu o viaţă mai lungă—mai ales scrii- 
torii români — de a-şi păstra luciditatea spiritului şi 
prospeţimea sufletului până în clipa sfârşitului. Acest 
privilegiu l-a făcut să aibă o linie ascendentă a vieţii, 
urcându l, în momentul părăsirii acestei lumi, pe o 
adevărată culme spirituală şi etică. Nu ne-au rămas 
din această perioadă a vieţii lui opere de o întindere 
mai mare, cele câteva povestiri, nuvele şi articole 
care ni le-a dat sunt turnate însă în bronzul unei de- 
săvârşiri clasice. Din această epocă avem apoi cele 
mai multe amintiri despre verva lui cu adevărat le- 
gendară, neegalată de niciunul din scriitori români. 
Dacă nu ne-ar fi lăsat apoi decât articolele din bro. 
şura 1907, din primăvară până în toamnă, cea mai crudă 
şi mai amară oglindă a ciocoimii noastre, care nu 
poate fi egalată, în sfânta ei indignare, decât de 
Question 6conomique 'a lui Nicolae Bălcescu, şi ar fi 
destul pentru a judeca simțul lui social şi moral — 
supremul criteriu de apreciere a unui om — în ade. 
vărata lui lumină. 

La toate aceste dovezi se alătură legăturile lui cu 
Transilvania. Mărturiile de admiraţie sinceră care i 
s'au arătat de Românii ardeleni, icoana vieţii romå- 
neşti de aici, ajunsă la începutul acestui veac atât de 
înfloritoare, au cucerit pe neînduratul critic până la 
înduioşare, lau umplut de încredere în destinul ro- 
mânesc. 

E ciudat cum la cele două capete ale vieţii spiri- 
tuale ale unuia din cele mai luminate capete româ- 
neşti se află Transilvania. Între puţinii oameni pe 
care i-a respectat Caragiale şi cărora le-a păstrat o - 
amintire neştearsă, este întâiul lui dascăl, ardeleanul 
Bazil Drăgoşescu, unul din numeroşii dascăli de diun- 
coace de Carpaţi, pribegi în Principate. Drăgogescu 
a întrodus, pe acest neîntrecut meşier al stilului, în 
tainele limbii noastre, sădind în frageda lui inimă, o 


21 

aprinsă dragoste pentru ea. lar la sfârşitul vieții stă 
prietenia cu Coşbuc, Goga şi conducătorii politici, 
admiraţia neprecupeţită a întregei intelectualităţi ar- 
delene. 

Făcând portretul dascălului său ardelean dela Ploeşti, 
povestind cu o rară putere de evocare vizita Dom- 
nitorului Cuza la şcoala lor, Caragiale 'spvne că „Aşa 
entuziasm n'am văzut altul de-atunci şi cred că numai 
odată s'ar mai putea vedea; dar acea odată, sunt prea 
bătrân ca s'o mai sper a apuca... Imi pare destul de 
rău de asta, dar nu atât de rău, cât dacă n'aşi crede 
că alţii, mai târziu ori mai curând, tot o vor apuca; 
fiindcă, de sigur, cine gândeşte că are să scape de 
asta, se amăgeşte; căci de asta n'are să scape, decât 
atunci când Oltul şi Mureşul o să pornească a curge 
de-a'ndărătele, dela vale la deal, către Munţii Ciu- 
cului, de unde izvorăsc din acelaş sân adânc — şi nici 
atunci!“ (Opere, ed. Cioculescu, vol. IV, p. 130—131). 

lar altă dată, vorbind de Zece Mai, cea mai mare 
sărbătoare a neamului nostru, el spune: 

„Una numai, numai una ar mai putea fi tot aşa de 
mare. Omul care scrie aceste rânduri a trecut de ju- 
mătatea drumului vieţii... Poate oare dânsul îndrăzni 
să roage pe Dumnezeu a-i mai da zile să apuce şi 
acea altă mare sărbătoare? 

„Ar fi oare cu putinţă ca, mai înainte de a părăsi 
eu lumii acesteia ceeace am avut din această lume, 
pentru a duce alteia ce este al aceleia, să vază ochii 
mei bătrâni acea nouă minune a voinţii Domnului? 

„Oricum, Doamne, dacă mie nu mi-e dat să intru 
în pământul făgăduinţii, să auz trâmbiţele cântând şi 
să văz zidurile lerichonului surpându.se în faţa soa- 
relui ce s'a oprit în cale din porunca ta, fămă s'a- 
dorm pe drum cu speranța că aceea ce nu mia fost 
dat mie, fiilor mei le va fi dat!“ (Ibidem, vol. V, p. 164). 

Am reprodus aproape în întregime aceste două mo- 

mente, în care Caragiale îşi arată credinţa în unitatea 
naţională pentrucă, prin accentul lor de sinceritate 
şi avântul lor profetic, ne prezintă o lature a carac- 
terului marelui dramaturg nu îndeajuns pusă în lumină, 
până la monografia d-lui Cioculescu. Legenda a făcut 
dia Caragiale un prototip al. omului ireverenţios. 
Acest om avea însă credinţe tari şi statornice. „De 
când e lumea — spune el într'un început de istorie a 
Romei, păstrat în manuscris — altă putere mai mare 
n'a avut omul decât credinţa şi nici n'are să aibă 
vreuna mai mare cât va fi lumea“. (Ibidem, vol. III; 
p. 325). Slavici, în Amintirile lui, îl apropie de Emi- 
nescu, tocmai pentru puterea credinţei pe care o găsea 
în amândoi aceşti aleşi ai geniului românesc, între 
temperamentele şi concepţiile de viaţă ale cărora era 
deosebirea dintre apă şi foc. 
Unitatea naţională făcea parte dintre aceste cre- 
dinţe, căreia contactul cu Ardealul dela sfârşitul vieţii 
i-a dat certitudinea unei legi a naturii, de care nu e 
chip de scăpare. Autorul lvi Marius Chichoş Rosto. 
gan. a putut constata cum rasa acestui erou al lui, 
dacă n'a dispărut cu desăvârşire dincoace de Carpaţi, 
era copleşită de o generaţie, între scrisul şi vorba 
căreia şi a celei din Regatul liber nu e nici o. deose- 
bire ; şi a putut, mai ales, vedea, cu proprii ochi, o 
țărănime a cărei vigoare trupească şi sufletească era 
cea mai puternică garanţie a rezistenţei şi biruinţei 
care va veni. La serbările dela Blaj ale semicente- 
narului Astrei (1911) — cele mai grandioase serbări 
ale românismului din Transilvania până la Unire — 
cea mai mare plăcere a lui Caragiale, care a luat parte 
la ele, a fost priveliştea zecilor de mii de ţărani ce 
umpleau piaţa şi străzile oraşului dela gura Târnavelor. 
S'a plimbat printre ei, a stat de vorbă cu ei, admi- 
rându-le bunul simţ, ţinuta şi demnitatea naţională. 
„Ţăranii ăia curaţi în haine de sărbătoare — spune el 

unui Ardelean, care-l vizitează la Berlin — mi au făcut 
o impresie adâncă, N'o s'o pot uita niciodată“. (Ro- 
mânul, Nr. 133 din 1912). 

Icoana Ardealului din acel timp a zugrăvit:-o în cu. 
lori liniştite, de o discretă căldură, cu o sfătoşenie 
de bătrân înţelept, în articolul Sărbători mâhnite, pu- 
blicat în Românul dela Arad dela 23 Aprilie 1911. 
(Cf. Opere, vol. V, p. 201 şi urm.). Un călător rătăcit 
cere adăpost, pe o vreme de urgie, la o casă străină. 
Casa. aceasta şi stăpâna și e Transilvania. lată cum 
ne o înfăţişează Caragiale : 

„A! ce chibzuită aşezare de oamerii cuprinşi! ce 
frumoasă - casă, caldă şi luminoasă! şi bogată, cum 
spune înțeleptul din vechime, „nimica de prisos şi 
toate cele de trebuinţă:”... şi ce prietenoasă întâmpi.- 
nare | lar stăpâna — ce mândreţe de femeie! Ce în- 
făţişare deosebită: cinste din creştet până'a călcâie ; 
linişte şi armonie în mişcări!... şi prestigiul acela al 
nobilităţii, cu atât mai strălucitor, cu cât vrea să se 
învălue în severă modestie! 

„lartă-mă, gazdă bună, am zis, că 'ndrăznesc să'ntreb: 
a das tale casa asta? 

„A mea, domnule, din moşi strămoşi, de nu se mai 
ține minte când... 

„Să trăieşti, s'o stăpâneştil- că drept să ți spun, 
frumoasă casă ai, 

„Frumoasă... e frumoasă, nu zic, şi tocmai de aia o 
iubesc, domnule, şi nu vreau să mă despart de eal... 
în zidurile ei sunt atâtea şi atâtea aduceri aminte de 
lupte grele şi amare necazuri... Eil Domnule, casa asta 
are poveste veche şi nu prea veselă... Temeliile ei 
sunt din pământul de-aici, plămădit cu sudori, cu la- 
crimi, cu sânge de a lor mei... Cum să nu ţin eu la 
casa asta?“ 

lar, mai departe, vrednica gazdă grăeşte: 

„Eu, cum ţi am spus, stăpânesc din străvechi locul 

meu şi casa mea; asta care o vezi. Dar n'am fost nici 
odată liniştită; am avut şi am încă neşte protivnici pu- 
ternici, care îmi tot tăgăduesc dreptul meu şi mereu mă 
prigonesc firă milă. De amar de vreme, câte odată 
am luptat, câte odată am suferit, şi mai de multe ori 
am răbdat; cât? ştiu numai eu şi numai Dumnezeu 
-ştie. Numai El! Numai nădejdea în sfânta lui drep- 
tate, care odată şi odată va să vie să 'ndrepte ne. 
dreptăţile oamenilor, — numai ea m'a ţinut, m'a în- 
tărit; că, aminteri, mă prăpădeam de mult, şi, pe risipa 
bătrânelor mele temelii, şi-ar fi înălţat protivaicii tru- 
faşele lor palaturi. 

„Şi eu, Dumnezeu mi-e martor, nici o clipă n'am 
dorit a încălca dreptul cuiva; numai atâta am vrut, 
să fiu lăsată în casa mea a munci, a-mi lumina mintea 
şi a-mi ridica sufletul, ca să arăt ce ajutor aşi putea 
aduce şi eu la fapta mare a binelui şi a mai-binelui, 
pe care a poruncit:o Dumnezeu omenirii“. 

Altă dată, cam în aceeaşi vreme, se gândea să scrie 
despre această „gazdă“ şi despre „casa“ şi neîmpăcaţii 
ei protivnici, o dramă, brodată pe un epizod din 
Eneida, în care regina Didona îşi varsă neîmpăcata 
ei ură şi dorinţă de răzbunare împotriva hoardelor 
asiatice. Iată celebrele versuri ale lui Virgiliu, în tra- 
ducerea lui Coşbuc: 


„Răzbunător de s'ar naşte oarecine din oasele 
mele, care cu fier şi cu foc să gonească ale Asiei 
roiuri, azi şi de-a pururi şi-oricând mai găsise-vor 
brațe prin veacurt! Maluri cu maluri în luptă, şi 
valuri cu valuri să geamă; taberi cu taberi, şi "n 
veci să se bată şi ei şi nepoţii”. (Coşbuc, Amintiri 
despre Caragiale în Flacăra din 1 Dec. 1912). 


Cu toată bogăţia lui, capitolul închinat de d.l Cio- 


culescu relaţiilor lui Caragiale cu Ardelenii este sus- 


.ceptibil de unele completări. Fiind cel dintâi biograf 

al lui Caragiale, d-sa n'a putut explora întreg mate- 
rialul, cu tot interesul şi marea dragoste pe care œ 
arată pentru tot ceea ce are vreo legătură cu marele 
scriitor. Na ştiu câte surprize ne mai rezervă arhi- 
vele privitor la viața lui Eminescu, atåt de copios 
cercetată până acum. Cu siguranță însă că, în pri- 
vinţa lui Caragiale, aceste surprize vor fi numeroase 
şi pline de interes. Socotim deci, biografia d-lui Cio. 
culescu un punct de plecare, un stimulent puternic 
pentru cercetările viitoare — între care ale d-sale vor 
ocupa un loc de întâietate — pentru studiul vieţii şi: 
operii scriitorului român. 

Dăm. în cele ce urmează, câteva date noi privitoare 
la capitolul amintit din biografia d.lui Cioculescu. 

Intre prietenii lui Caragiale trebue aşezat şi pro- 
fesorul braşovean I. C. Panţu' (1860—1927). Scriitor 
de factură realistă, mare admirator al Junimei şi unu! 
din agenţii ei principali în Ardeal, colaborator asiduu 
la ziarele şi revistele de dincoace de Carpaţi, şi chiar 
la Convorbiri Literare, autor al unor nuvele şi romane, 
care s'au bucurat de oarecare reputaţie la sfârşitul 
veacului trecut, Panţu a fost un factor al vieţii lite- 
rare ardelene, a cărui valoare n'a fost scoasă încă 
suficient în evidenţă. 

Prietenia cu Caragiale s'a desvoltat probabil în 
urma legăturilor lui cu cercurile junimiste. Dovadă 
despre ea este scrisoarea inedită, pe care o publicăm 
mai jos în întregime: 


Bucureşti, 21 Martie 1892. 
Frate Panţule, 


„Pentru buna ta scrisoare şi pentru serviciul ce mi-ai făcut, îţi 
mulţumesc din inimă. Nu-ţi pot exprima plăcerea ce mi-au făcut 
cuvintele tale încurajatoare : când am aprobarea unui cerc aşa de 
inteligent ca al vostru, se 'nţelege că trebue să fiu mândrv, şi 
nimie nu e mai necesar pentru un om de spirit, strivit de mulți- 
mea neghiobilor și răilor, decât mândria; în mândrie şi în dispreţ. 

e mântuirea celui maltratat sau nebăgat în seamă de aceia pentiu 
a căror luminare lucrează el, storcându-şi mintea şi sufletul. 

„Aşa e de adâncă această simţire la mine încât iată pentru ce 
anume îţi scriu, scurt şi cuprinzător: 

„Ar fi posibil să trăiesc eu cu nevastă-mea în Braşov, dând lecţii 
—eu de limba franceză şi cea română şi pentru începători în fa- 
milii, iar nevastă-mea de limba engleză, franceză şi de piano? — 
Am încercat s'o fac asta la Sibiu acum un an. Sibienii nu m'au 
încurajat îndestul să fac acest pas.Dacă s'ar putea şi în ce măsură 
aş avea această posibilitate, te întreb eu pe tine, căruia sunt sigur 
că nu fiar displăcea să fim împreună. Ar fi o mare satisfacere 
pentru mine, ca 0 lucrare mai largă,:0 lucrare la care gândesc şi 
pentru care am adunat material destul, s'o pot scrie afară dințara 
românească, unde de-atâta vreme puternicii: deosebiți ce s'au pe- 
rindat la putere vor, sistematic, sub fel de fel de cuvinte, să mă 
ţină într'o poziţie umilitoare şi inferioară. 

„Un exil voluntar mi-ar da multă energie de lucru, mai ales că 
m'aş alta într'un aşa inteligent cerc ca al vostru. Eu fac apel dar 
la voi toţi, la tine în deosebi, să mă ajuţi în pasul ce voiu sa fac. 
Aştept răspunsul tău şi te rog să primeşti asigurarea celor mai bune 
sentimente din partea vechiului tău 

. I. L, Caragiale 
Strada Pitar Moşu, 17 Bucureşti“) 


Scrisoarea are nevoe de câteva comentarii. Ea este 
izvorită dintr'o mare amărăciune. Cu un an înainte, 
Caragiale concurase la un mare premiu al Academiei 
Române. Membrii înaltei instituţii, stimulaţi mai ales 
de D. A. Sturdza, au refuzat premiul, cu o majoritate 
de 29 voturi contra 3, pe motive că opera lui este 
imorală şi antinaţională. Probabil, îndată după această 
lovitură, Caragiale va f încercat să se mute la Sibiu 
— aşa cum spune în această scrisoare. Dar incidentul 
dela Academie n'a fost singurul care i-a amărtt traiul 
la Bucureşti. La începutul anului în care a trimis 
această scrisoare, a urmat ruptura lui Caragiale cu 
Junimea, ruptură care a luat aproape proporţiile unui 
scandal public. Ostracizat cum se simţea aproape de 





1) Copie după originalul păstrat la Biblioteca Universităţii din 
Cluj-Sibiu, Colecţia Andrei Bârseanu, 


www.dacoromanica.ro 


328 ION BREAZU 





toate cercurile politice şi literare, nu e mirare că, cu 
frea lui impresionabilă, se gândea să se exileze la 
Braşov, 

„Cercul“ căruia se adresa pentru a-i cere sprijinul 
trebue să fi fost alcătuit din tinerii junimişti şi triby- 
nişti — ceea ce era cam tot una — din acest oraş unde 
ideile „direcţiei noi“ au fost simpatizate dela cele 
dintâi manifestări ale acesteia, Afară de I. C. Panţu, 
din acest „cerc“ trebuie să fi făcut parte Andrei Bâr- 
seanu, viitorul preşedinte al „Astrei“, Virgil Oniţiu, 
fostul director al liceului şi numeroşi din profesorit 
şcoalelor braşovene. Acest grup nu numai că nu era 
ostil criticei sociale şi „roştogane“, ci, dimpotrivă, o 
savura şi o cultiva cn mult duh, dându-şi seama de 
calitatea şi utilitatea ei naţională. Virgil Oniţiu a pu- 
blicat în Tribuna din Sibiu, începând cu anul 1888 
schiţele reunite în volumul său De toate (1897), în care, 
probabil având de model pe Caragiale, dar cu o reală 
originalitate şi cu mult duh îşi bătea joc de burghezia 
în formaţie din Transilvania. 

Incepând de prin 1890, cercul cititorilor şi admira- 
torilor ardeleni ai lui Caragiale trebue să fi crescut 
mereu. El trebue să fi fost lărgit mult de apariţia nu- 
velelor şi a schițelor. Se ştie că Roma învinsă, drama 
lui Parodi, în traducerea lui Caragiale, a fost publi- 
cată în „Biblioteca Tribunei“ din Sibiu. Ea a fost însă 
reprodusă aici din foiletonul ziarului, unde a fost pu- 
blicată în întregime în 1887 (N.rele 253.270). In acelaş: 
foileton au fost retipărite, după Convorbiri Literare, 
nuvelele O făclie de Paşti (N.rele 181—182 din 1889) 
şi Năpasta (N-rele 19—26 din 1890). Şi reproducerile 
trebue să se fi înmulţit, mai târziu. Colaborarea lui 
Caragiale la periodicele conduse de Ardeleni (Vatra, 
România Ilustrată, etc.), trebue să.i fi crescut mult în- 
crederea şi simpatia dincoace de Carpaţi. Prietenia 

lui, încă înainte de 1900, cu Slavici, Coşbuc, A.C. 
Popovici, i-a câştigat şi pregătit terenul. 

Numai astfel ne putem explica interesul destul de 
timpuriu pentru teatrul lui, cu toate că mediul şi 
limba acestui teatru erau anevoe de înţeles şi gustat 
dincoace de Carpaţi. 

lată câteva date, culese din Anuarele Societăţii pentru 
Fond de Teatru, privitoare la piesele jucate şi la data 
gi localităţile unde au avut loc reprezentațiile: 

In 1899, se joacă, la Lunca: O noapte furtunoasă. 

In 1900, la Brad: O noapte furtunoasă. 

In 1901, la Lipova: Conu Leonida. 

In 1902, la Lipova: O noapte furtunoasă. 

Ia 1903, la Năsăud: Conu Leonida, iar la Săcele: O 
noapte furtunoasă. E 

Ia 1904, la Bucium-Saşa: Năpasta, la Dobra: O 
noapte furtunoasă, iar la Bran: Conu Leonida. 

In 1905, la Târlungeni (jud. Braşov): Conu Leonida, 
la Braşov, Bran, Viştea, Cernat şi Feldioara: O noapte 
furtunoasă. 

In 1906, la Braşov şi Tohanul.-Vechiu: Năpasta, la 
Braşov şi Bod: Conu Leonida, iar la Bucium-Saşa: O 
noapte furtunoasă. 

Numai până la acest an se dau date statistice de- 
spre reprezentațiile diletanţilor din Transilvania, în 
Anuarele amintite. Cu siguranţă însă că numărul re- 
prezentaţiilor a crescut. Fireşte, calitatea lor lăsa mult 
de dorit. - i 

Doar la reprezentațiile lui Zaharia Bârsan, din 1906, 
Ardelenii au putut vedea un Caragiale mai apropiat 
de adevăr; precum şi cu prilejul turneului din 1913, 
-al ansamblului Antonescu, în fruntea repertoriului, că- 
ruia stăteau Năpasta şi O noapte furtunoasă. 

Aceste străduinţe, pe lângă faptul că au arătat ad- 
miraţia în creştere a Ardelenilor pentru cel mai mare 
dramaturg român, au pregătit terenul pentru ca, la 

fericita plinire a vremurilor — în care autorul Scri- 
sorii pierdute a nădăjduit cu atâta putere — când Ro- 
mânii ardeleni vor putea să aibă un teatru național 
propriu, capabil să satisfacă cele mai pretenţioase 
exigenţe artistice, Caragiale să devină cel mai jucat 
autor român. Într'o statistică făcută de noi, din 1919 
până în 1931, piesele din repertoriul lui Caragiale au 
fost jucate, pe scena Teatrului Naţional din Cluj, de 
61 de ori, pe când nici unul din ceilalți autori români 
n'a putut atinge nici măcar 20 de reprezentanţii 
(Boabe de Grâu, III, 1932, p. 36). Singură Scrisoarea 
pierdută a fost jucată de 41 de ori! Şi ce reprezen. 
taţii, ce săli pline, cu un entuziasm neuitat! Conu 
Trahanache, Caţavencu, Farfuridi şi celelalte nemuri- 
toare personajii au devenit familiare tuturor. Cele- 
brele lor discursuri, replici şi sentinţe sburau din gură 
în gură. 

Cu I. L. Caragiale s'a petrecut în Transilvania 
acelaşi fenomen ca şi cu Alecsandri şi Eminescu. După 
rezerva şi chiar ostilitatea dela început, ei au cucerit, 
în această provincie, toate straturile sociale, atingând 
proporţiile unui cult de o adâncime şi răspândire ne- 
egalate în celelalte provincii româneşti. Aşa este Tran- 
silvania... Se porneşte anevoe, dar odată cucerită, 
participarea ei devine totală şi definitivă. 

LITERATURA ROMÂNĂ 
CONTEMPORANĂ A TRANSILVANIEI *) 


I 


Peatru a înţelege literatura română din Transilvania 
<le după 1918, e necesar să prezentăm în câteva cu- 
vinte desvoltarea ei până la această dată. Căci dacă 
memorabilul an, în care Românii din această provincie 
prin libera lor voinţă s'au unit într'un singur stat cu 
frații lor din celelalte provincii este o dată epocală 
în istoria noastră, el n'a pus un zid între ceea cea 
fost înainte şi ceea cea urmat. Dimpotrivă, cele două 
epoci se leagă în mod organic, se explică una pe cea- 
laltă. i 

Până la sfârşitul sec. al XVIII-lea literatura româ- 
nească din Transilvania se rezumă la traducerea prin- 
cipalelor scrieri religioase, canonice şi apocrife, la 
câteva cronici, în proză sau rimate. Lipsa cu desă.- 
vârşire a unei clase conducătoare care să aibă posi- 
bilitatea cultivărei dulcelui inutil al artei, viaţa de 
robi legaţi pământului, nu a îngăduit Românilor din 
această provincie decât acest fel de literatură şi, bi. 
neînțeles, cea populară vie, care a fost totdeauna 
foarte înfloritoare. Această hrană sufletească, destul 
de simplă, a avut marele merit de a fi creat şi con- 


„*) Studiu destinat streinătăţii, apărut în volumul Siebenbürgen, 
Editura lastitutulut de Istorie Naţională, Bucureşti 1943, pp.519-536. 

tribuit la formarea limbii literare, o limbă plină de 
mireasmă bisericească, de asprime şi pitoresc rustic,. 
care nu avea decât neînsemuate deosebiri lexicale de 
cea din Principatele de dincolo de Carpaţi. Dealtfel 
cărţile bisericeşti au circulat totdeauna foarte viu de 
o parte şi de alta a hotarului politic, Cărţi tipărite 
în Transilvania au fost găsite dincolo de Prut, în Ba- 
sarabia şi numeroase exemplare ale tiparniţelor din 
Muntenia şi Moldova au fost răspândite până şi în 
cele mai modeste bisericuțe, nu numai în Sudul Tran- 
silvaniei, ci şi la extremitatea ei vestică, în jurul Ara- 
dului, Orăzii şi Sătmarului. 

Prin anii 80 ai veacului al XVIIL lea s'a făcut deo- 
dată o mare lumină. În urma Unirii cu biserica Romei 
a unei părţi a Românilor ardeleni şi datorită absolu- | 
tismului luminat şi genâros al împăratului Iosif II, o 
însemnată parte de tineri au pătruns în şcoalele din 
ţară şi în cele dela Viena şi Roma. Din aceste şcoale, 
şi în parte din scrierile cronicarilor moldoveni, au 
desprins ei ideea originii noastre romane, care, dato- 
rită îndeosebi fanatismului sacru, neobişnuitei puteri 
de muncă şi pătrunderii lui Samuil Micu, Gheorghe 
Şincai şi Petru Maior a devenit axa cugetării politice 
şi a desvoltării spirituale a Românilor din Transil. 
vania şi, prin scrierile şi emigranții acestora, a Ro- 
mânilor de pretutindeni. Rareori o idee istorică a 
avut consecinţe atât de binecuvântate. Conştiinţa 
etnică a Românilor din Transilvania a primit, dato- 
rită ei, ca printr'o revelaţie, consistenţă, demnitate şi 
orizont spiritual, S'au făcut şi rătăciri, în urma acestui 
exces de zel romanic. Eram în epoca romantismului, 
când ideile, oricât caz se făcea de documentarea lor 
istorică, luau repede sborul fanteziei şi se îmbrăcau 
în pathosul sentimentului. Dar au rezultat şi câteva 
câştiguri, dintre care, pentru literatură cel mai im- 
portant este o dragoste aproape fanatică pentru limba 

naţională. Incepând dela această dată, problemele de 
limbă au rămas în permanenţă pe primul plan al lite- 
raturii ardelene. De fapt, Românii din Transilvania 
au dat cei mai de seamă filologi şi cele mai sistema- 
tice studii privitoare la limba română. Pentru ei limba 
era mai mult decât o problemă de studiu şi de în- 
cântare artistică, o problemă de existenţă naţională. 
Numai subt scutul acestui sentiment neadormit s'au 
putut apăra de atacurile repetate şi tot mai înverşu- 
nate pe care Ungurii le-au dat împotriva limbii lor. 
Aceste atacuri au devenit extrem de primejdioase, nu 
numai datorită impetuosităţii lor, care mergea până la 
împilare, ci în urma faptului că numărul în creştere 
al Românilor care frecventau şcoalele, precum şi cei 
câţiva funcţionari erau nevoiţi să se folosească zilnic 
de o limbă care nu era a maicei lor. Nu trebue să ne 
mire deci faptul că fruntaşii vieţii sufleteşti ai Româ- 
nilor ardeleni nu scăpau nici un prilej pentru a exalta 
acest sentiment şi îndreptau adevărate blesteme împo- 
triva acelora cari îl pierdeau, Astfel—pentru a aminti 
un singur exemplu—Timoteiu Cipariu, iniţiatorul celor 
dintâi studii temeinice privitoare la limba română, 
compara într'un discurs dela 1861, limba română cu 
„un tezaur mai scump decât viaţa, tezaur pe care de 
lam fi pierdut sau de l-am pierde, de vom suferi 
vreodată ca cineva cu puterea, cu înşelăciunea sau cu 
momele să ni-l răpească... atunci mai bine să ne în- 
ghită pământul de vii, să ne adunăm la părinţii noştri 
cu acea mângâere că n'am trădat cea mai scumpă ere- 
ditate, fără de care n'am fi demni a ne numi fi lor“. 

Nu odată Românii s'au găsit alăturea de concetă.-. 
tenii lor saşi în faţa asalturilor maghiare asupra limbi! 
lor. E destul credem să amintim cuvântul inspirat 
al patriotului-martir sas Stephan Ludwig Roth, care 
spunea, în 1842, Ungurilor întruniţi în dieta dela Cluj 
pentru decretarea limbei maghiare. drept limbă ofi- 

cială : „Domnii din dieta dela Cluj vor fi dat ei naş 
tere unei limbi de cancelarie şi acum, poate, se felicită 
că, în sfârşit copilul a văzut lumina zilei — dara o 
declara drept limbă a ţării: iată un lucru de care nu 
e nici o nevoe. Căci această limbă a ţării o avem de 
mult. Ea nu este însă nici cea germană, nici cea un- 
gurească: ea este cea românească! Putem, naţiunile 
politice să ne dăm după deget, putem să gesticulăm 
cum om pofti: lucrul este aşa şi nu altfel“. 

Până prin anii 70 ai veacului trecut limba literară 
din Transilvania a fost stăpânită de zelul raţionali- 
zator al filologilor latinişti care tindeau la eliminarea 
cuvintelor de origine streină, introduse în limba noa- 
stră în cursul veacurilor şi la transcrierea cu o orto- 
grafie etimologică, care să dea cuvintelor o înfăţişare 
cât mai apropiată de prototipul. lor romanic. Iniţia- 
torii acestui curent au fost destul de moderați în 
măsurile. lor; urmaşii au ajuns însă la exagerări dea- 
dreptul primejdioase. Ele tindeau să creeze o limbă 
artificială, care ar fi ameninţat unitatea străveche a 
limbii româneşti şi ar fi dus la o ruptură între limba 
populară şi cea cultă. Reacţiunea nu putea să întârzie 
prea mult. Ea a venit dela scriitorii de mare prestigiu 
din Principate (un Alecu Russo, un Kogălniceanu, un 
Alecsandri, un Odobescu) victoria a fost repurtată 
însă tot de un ardelean, de criticul Titu Maiorescu, 
rolul căruia în orientarea literaturii şi culturii române 
din a doua jumătate a sec. trecut a fost. covârşitor. 
Limbii abstracte a latiniştilor el îi opunea o limbă vie, 
hrănită de seva mereu proaspătă a limbii populare 
şi de gustul şi puterea de creaţie a scriitorilor, iar 
în locul etimologismului exagerat a impus un fonetism 
moderat. Titu Maiorescu şi.a început lupta lui literară 
la laşi, în 1866, flancat de scriitorii dela societatea 
„Junimea“. El a câştigat însă repede aderenţi şi în 


www.dacoromanica.ro 


LITERATURA TRANSILVANIEI 338 


Transilvania, ajungând prin anii, 1890 la o biruinţă 
definitivă asupra latiniştilor. 

In timpul predominării ideilor latiaiste au fost cul: 
tivate în Transilvania mai ales studiile de istorie şi 
filologie. Dintre operele literare reținem în această 
schiţă fugară una singură: 7iganiada lui Ion Budai- 
Deleanu, o epopee eroi-comică scrisă de un spirit de 
o puternică originalitate, cunoscător adânc al marilor 
modele ale genului din literatura universală, căreia 
timpul nu i-a putut scădea nimic din forţa epică, din 
umorul ei vârtos şi din ascuţişul ironiei, de care nu 
scapă nici boerul din Principate, nici călugărul grec, 
dar nici nemeşul ungur, plin de o îngâmfare donchi- 
şotească. Am amintit această operă nu numai pentru 
valoarea ei literară, ci şi pentru nota ei de mesianism 
social, notă care va rămâne, după cum vom vedea, 
unul din caracterele principale ale literaturii ardelene. 

Din pricina limbii artificiale însă şi å unui roman- 
tism dulceag şi fals, literatura română din Ardeal nu 
şi-a putut găsi, până prin anii 70 ai veacului trecut, 
drumul firesc, care să o ducă la desvelirea puterilor 
ei creatoare. Această adevărată renaştere literară sa 
făcut mai întâi prin orientarea spre singura realitate 
istorică şi socială din această provincie, spre țărănime, 
nu numai în privința limbii, ci şi a subiectelor şi a 
stilului de viaţă. Revistele, calendarele, foiletoanele 
ziarelor au fost năpădite de basme, poezie populară 
şi descrieri de obiceiuri şi tradiţii din toate părţile 
Transivaniei. Mare rol au avut în această privinţă 
Gazeta Zransivaniei, întemeiată la 1838 la Braşov, Fa- 
milia, întemeiată la Pesta în 1865, mutată la Oradea 
în 1880 şi îndeosebi Tribuna, unul din cele mai bune 
ziare care au existat la Românii de pretutindeni, în- 
temeiat la Sibiu în 1884. Sub influenţa ideilor literare 
dela Junimea, în centrul cărora stătea mai presus de 
toate prețuirea adevărului, precum şi a scriitorilor rea- 

"işti europeni, nu . numai citiți, ci traduşi cu multă 
râvaă şi entuziasm, scriitorii ardeleni au dat apoi 
orientării lor populare o puternică notă realistă, notă 
Care a rămas, alăturea de cea epică şi socială, între 
caracterele distinctive ale literaturii din această pro: 
vincie faţă de literatura din celelalte provincii ro- 
mâneşti. | 

Se mai cuvine apoi să ţinem seama în această re. 
naştere literară de direcţia ei hotărît panromânească. 
Latinismul a fost redus la proporţiile lui reale şi în- 
locuit ca idee forţă a culturii române de unitatea spi- 
rituală a Românilor de pretutindeni, întemeiată pe 
popor. latre Românii din Transilvania şi cei din cele- 
lalte provincii a fost totdeauna un viu schimb de idei. 
Periodicile şi cărţile circulau de o parte şi de alta a 
Carpaţilor, cu toate opreliştile care s'au ridicat îm- 
potriva lor; în paginile lor se întâlneau scriitorii de 
pretutindeni; emigranții ardeleni, în cea mai mare 
parte dascălii, au avut un rol important, adesea hotă- 
râtor, în viaţa culturală a Românilor liberi, aşezând 
totdeauna la temeiul gândirii şi acţiunii lor ideea pan- 
românească. Incepând însă din deceniul al 8-lea al 
veacului trecut principiul unităţii a fost aşezat în Tran- 
silvania la temelia culturii româneşti, a devenit legea şi 
în 1reptarul ei suprem, iar capitala Regatului liber a 
fost considerată „soarele“ la razele căruia trebuie să 
se încălzească toţi fraţii risipiţi sub stăpâniri streine. 
Această orientare panromânească a fost cea mai bună 
pavăză împotriva rătăcirilor limbii, de care în mod 
deAnitiv numai în 1918 am scăpat, un admirabil mijloc 
pentru îmbogățirea și stimularea puterilor ei creatoare, 
iar, prin circulaţia vie a valorilor literare de pretu- 
tindeni, un îndreptar şi un îndemn pentru operele li- 
terare propriu zise. 

Renaşterea literară din a doua jumătate a veacului 
racut se dato reşte însă nu numai ideilor amintite şi 

realităţilor istorice şi sociale pe care se întemeiau, 
ci mai presus de toate oamenilor care au fost înze- 
straţi cu toate darurile pentru a le susţine şi întru- 
chipa în opere durabile. Cel dintâiu care trebue 
amintit este Jon Slavici, părintele prozei literare ar- 
delene. Originar dintr'un frumos sat românesc dia 
jud. Arad, el a adus în nuvelele, romanele şi poves- 
tirile lui (a căror publicare în reviste a început la 
1872; întâiul volum a apărut la 1881 sub titlul Nuvele 
din popor) toată bogăţia de viață, sănătatea, încrederea 
în munca braţelor, dârzenia în lupta cu opresiunea 
streiuă, forţa morală şi pitorescul acestor ţărani şi 
mici meseriaşi dela marginea vestică a românismului. 
El şi-a început cariera literară cu prelucrarea de basme. 
De fapt basmul va rămâne multă vreme o adevărată 
şcoală pentru scriitorii transilvăneni. El îi va lega 
din nou de pământul ale cărei frumuseți le uitaseră; 
el, mai ales, le va da alt ritm şi alt stil, mai apropiate 
de duhul locului. Ceva din măreţia epică, curăţenia, 
spontaneitatea idilică şi idealismul moral al basmelor 
s'a strecurat şi în nuvelele lui Slavici, fără să piardă 
nimic din caracterul lor hotărît realist. Cu toate bo: 
gatele lui lecturi filosofice (Confucius, Kant, Schopen- 
hauer), acest povestitor a rămas toată viaţa profund 


creştin. Opera lui este străbătută în întregime — la 
"început mai puţin, mai târziu mai mult, în davra 
liberțăţii de creaţie — de o învăţâtură evanghe- 


lică optimistă şi luptătoare. Acest finalism etic stărve 
la o mare parte din scriitorii ardeleni. Apariţia lui 
este foarte firească într'o lume de ţărani, în care bi- 
serică a avut totdeauna o funcţiune hotăritoare, iar 
lupta aspră pentru existenţă şi pentru conservarea 
naţională impunea pe primul plan problemele de 
caracter, 

[n jurul lui Slavici şi adeseori cu îndrumarea şi 
sprijinul lui s'au format aproape toţi scriitorii arde- 

leni dela sfârşitul veacului trecut. Nu amintim aici 
decât pe cel mai de seamă dintre toţi, pe poetul 
Gheorghe Coşbuc, al cărui nume s'a înscris definitiv 
în literatura românească. Pe când Slavici venea dintr'o 
regiune de contact cu masa maghiară şi cu grupuri 
etnice germane şi slave, Coşbuc, care era fiu de preot 
dintr'un sat din Nord-Estul Transilvaniei, era originar 
dintr'un ţinut compact românesc, în care formele de 
viață autohtonă s'au păstrat în toată puritatea lor 
străveche. Slavici era apoi un temperament romantic, 
pe când Coşbuc avea toată educaţia şi aptitudinile unui 
clasic. Poezia lui de o mare bogăţie de ritmuri, plină 
de lumină şi mişcare, de o spontaneitate şi gingăşie 
femenină, de dragoste de muncă, freamăt de luptă şi 
energie bărbătească, a ridicat satul la valoarea unei 
expresii tipice a rasei noastre. Ţăranii şi ţărancele 
idilelor lui, eroii baladelor lui au uneori amploarea 
şi puterea simbolică a unor personagii desprinse diptr'o- 
mitologie românească, fără să piardă nimic din car- 
naţia lor, din aderenţa la o realitate obiectivă şi pla- 
stică. Un larg suflu epic străbate această poezie, în 
care preţul vieţii îl dă lupta şi moartea însăşi este 
un îndemn la acţiune. Ea este cântecul eroic al unui 
neam care s'a trezit la viaţă, se bucură de toate po: 
doabele pământului, nu ştie ce este îndoiala şi îşi 
priveşte cu încredere viitorul. Pentru literatura ro- 
mânească înlănţuită de vraja pesimismului lui Emi- 
nescu, ea a avut darul unui tonic reconfortant. De 
numele lui Coşbuc nu se leagă însă numai această 
poezie, ci câteva din cele mai de preţ traduceri ale 
literaturii noastre. Sakuntala lui Kalidaca, Odiseia lui 
Homer, Eneida şi Georgicele lui Virgil, Divina Comedie 
a lui Dante, Don Carlos de Schiller şi alte multe tra- 
duceri, mai ales din poeții germani au îmbrăcat, da~ 
torită lui, haina unei limbi româneşti bogate, clare şi 
sonore. 

Prin anii 90 ai veacului trecut, atât Slavici, cât şi 
Coşbuc s'au stabilit definitiv în România liberă. După 
ce amândoi au dat literaturii de acasă un conţinut, 
un stil şi un nivel sub care nu se mai putea cădea, 
au dus şi de cealaltă parte a Carpaţilor idealul lor 
literar. Acolo el s'a altoit pe ideologia naționalistă a 
lui Mihail Eminescu, cel mai mare poet al nostru, al 
cărui prestigiu şi influenţă creştea tot mai mult cu 
trecerea anilor şi prin studiul şi difuzarea (şi cu aju- 
torul Ardelenilor) operei lui, risipită în manuscrise şi 
ziare. Revistele pe care le-au întemeiat sau la care 
au colaborat aceşti doi scriitori vor avea un rol im- 
portant în transformarea la începutul veacului nostru, 
în ideologie literară panromânescă, a crezului pentru 
care în Transilvania ei au luptat mai mult prin opere, 
decât prin idei. Slavici şi Coşbuc au introdus Tran- 
silvania în centrul patrimoniului literar românesc, 
îmbogăţindu-l cu nota ei specifică, caracterizată prin 
simțul pentru valorile populare, realism, forţă epică 
şi mesianism etic şi social. 

După marea renaştere literară dela sfârşitul veacului 
trecut, în Transilvania nu se putea merge decât pe 
drumul realităţilor populare şi al unităţii româneşti. 
Afrmarea tot mai hotărîtă şi mai masivă a ţărănimii 
în viaţa publică, apoi intensificarea opresiunii ma- 
ghiare impuneau acest drum ca pe o lege de fer a 
existenţei naţionale şi îi dădeau contururile unui idea] 
politic bine determinat. (Generaţia care a dat acestui 
ideal un conţinut literar propriu a început să se 
afirme în întâii ani ai veacului nostru, ajungând prin 
1906 la deplina stăpânire a puterilor sale creatoare. 
“Organul ei a fost Luceafărul (întemeiat la 1902), cea 
mai importantă revistă a Românilor ardeleni şi una 
din cele mai elegante şi mai bine scrise ale Românilor 
de pretutindeni, iar acela care a condus-o cu talentul 
său prodigios a fost Octavian Goga. 

Originar dintr'o familie de preoţi dintr'un sat re- 
prezentativ de munte (jud. Sibiu), cu copilăria petre- 
cută în parte aici, în parte într'un sat dela şes, Goga 
a avut prilejul să treacă prin focul temperamentului 
său veşnic agitat o imagine aproape totală a vieţii: 
noastre rurale din Transilvania. Muntele cu energia 
şi dragostea lui de libertate, şesul cu munca lui în- 
cordată şi cu suferinţele ţăranilor robi nemeşilor un- 
guri se îngemânează în poezia lui, turnată într'o limbă 
plină de mireasma cărţilor bisericeşti, patetică, răsu- 
nătoare ca o goarnă de alarmă. Câtă depărtare dela 
satul scăldat într'o lumină feciorelnică al lui Coşbuc, 
la satul lui Goga, peste care apasă umbrele suferinţei 
şi ale revoltei! Şi pentru el satul este păstrătorul 
tradiţiilor şi virtuţilor rasei, chintesenţa şi îndreptarul: 
ei; şi gândul lui se întoarce mereu spre viaţa plină 
de „omenie“, curată şi patriarhală a-celor înfrăţiţi cu 
brazda, din mijlocul cărora desprinde momente şi 
portrete hrănite de o culoare locală atât de bogată 
şi de sigură încât se poate reconstitui din ele o ade- 
vărată monografie a satului ardelean. Poetul nu se re- 
fugiază însă aici ca'ntr'o oază odihnitoare. Dupăcum 
însuşi mărturiseşte, el „s'a născut cu pumnii strânşi”, 
nu poate să nu vadă suferinţa şi revolta împotriva 
nedreptăţii îl târăşte în vârtejul ei. Suferinţa aceasta 
este pricinuită înainte de toate de opresiunea milenară 
maghiară. De aceea Goga înalţă împotriva ei tot clo- 
cotul urei sale neîmpăcate, chemând alăturea de el 
viii şi morţii, apele şi munţii. Mântuirea nu poate fi 
adusă decât de unitatea naţională. Octavian Goga 
este crainicul neînfricat, profetul cu glas de foc al 
acestui ideal, înfăptuit în 1918. Poezia lui are şi alte 
tonuri; cel mai puternic însă este cel iredentist. Şi 
este atâta energie şi sinceritate în această notă aei, forma 
ei este atât de originală şi de expresivă, încât ea a de- 
terminat şi pe severul critic Titu Maiorescu, bătrân 

acum, să-i dea un loc în imperiul artei, din care în 
tinereţe alungase poezia politică. 

O notă de nostalgie fără leac, de melancolie dis- 
cretă şi de comunicativitate intimă strecoară în pei- 
sajul acestei poezii eroice a Transilvaniei, poetul 
Ștefan O:tavian Iosif, originar din Braşov. 

Hrana principală a acestor poeţi este folklorul, tre- 
cutul şi peisajul românesc, mai ales ardelean. Dintre 
literaturile streine, interesul lor s'a îndreptat mai ales- 
spre cea germană, Ecouri, teme, modele, tonalități 
din această literatură pătrund prin ei în literatura 
română, îmbogăţind-o cu perspective noi şi ţinând în 
cumpănă influența franceză, totdeauna preponderantă.. 
Îndeosebi Iosif are meritul de a fi tradus într'o ro- 
mânească spontană, clară şi melodioasă pe câţiva dintre 
poeţii reprezentativi germani (Goethe, Schiller, Uh- 
land, Heiae, Richard Wagner, etc.). 

Prozatorul cel mai de seamă al acestei generaţii, 
este Jon Agârbiceanu. Fără de a avea forţa epică a 
lui Slavici, el este mai veridic, mai bogat în nuanţe, 
cu o mai adâncă cunoaştere a sufletului omenesc şi 
o mai mare putere de a-l analiza. Întinsa lui operă 
este documentul sufletesc cel mai viu alTransilvaniei 
din întâiele decenii ale acestui secol. Incepând din, 
1906. şi până astăzi, scrisul lui curge liniştit şi sigur, 
ca o apă ale cărei izvoare se hrănesc din imensitatea 
adâncurilor. Dar despre el vom vorbi mai pe larg 
atunci când vom prezenta literatura de după războiul 
de întregire. 

În paginile Luceafărului şi a altor publicaţii arde- 
lene şi din Vechiul Regat s'au afirmat un mare număr: 
de scriitori ardeleni, în preajma marelui războiu. Am 
putea spune chiar că această epocă reprezintă un 
moment ardelean în literatura românească. Pe când 
însă în Regatul liber au existat şi alte curente decât 
acest populism naţional, în Transilvania el a stăpânit. 

în mod suveran. În această provincie s'a ajuns la unul 
din acele acorduri complete dintre scriitori şi naţiune, 
cari sunt atât de rari în desvoltarea unei literaturi. 
Scriitorii şi-au lipit urechea de pieptul neamului pentru 
a-i auzi bătăile inimii şi a le da glas, iar neamul se 
mecunoştea în scrisul lor, îi cetea cu interes până în 
păturile cele mai largi. 


IL 


Unirea Transilvaniei cu celelalte provincii romå- 
„meşti a fost pentru istoria noastră cel mai însemnat 
eveniment dela cucerirea Daciei de către Romani. El 
a avut repercursiuni adânci asupra tuturcr comparti- 
mentelor vieţii româneşti. Cu cât trece vremea şi pu: 
tem să ne câştigăm o perspectivă istorică mai limpede 
-şi mai nepărtinitoare, cu atât ne dăm mai mult seama 
de acest lucru. 

Asupra nici uneia din provinciile româneşti reper- 
cursiunile acestui eveniment n'au fost însă atât de ho- 
"tăritoare ca asupra Transilvaniei. Pentrucă nicăiri viaţa 
românismului nu s'a structurat atât de total şi de adânc 
în vederea unui singur scop: conservarea. naţională; 
nicăiri această structurare n'a fost modelată de o luptă 
continuă cu un adversar, care în loc să obosească 
strângea tot mai tare şi mai diabolic cleştele opresiunii; 
micăiri legăturile cu pământul, prin orientarea spre 
țărănime, realitate socială unică şi de o vigoare im- 
presionaută, n'au fost atât de vii şi de determinante 
ca aici. Ne-am creat o biserică, o şcoală, societăţi cul- 
turale şi economice, o presă şi o literatură, adaptate 
toate la scopul amintit. Am reuşit însă să dăm acestui 
stil de viaţă un conţinut atât de bogat, de autentic şi 
de dinamic, încât au fost momente în care am înflu- 
enţat orientarea spirituală a întregei naţiuni româneşti. 

Unirea a schimbat dintr'odată perspectivele. Prin 
atiagerea idealului politic, problema conservării na- 

tionale nu mai era atât de vitală. Ea intra acum în 
atribuțiile statului întregit. Am intrat apoi într'o fază 
de adânci prefaceri sociale. Alături de țărănime, a. 
cărei vigoare şi conştiinţă a crescut prin împroprie: 
tărire, îşi făceau loc alte două clase sociale: burghezia. 
şi muncitorimea. E o diferenţiere cu repercusiuni nu 
numai economice, ci şi spirituale. Înmulțirea conside- 
rabilă a şcoalelor secundare, crearea unei universităţi 
care şi-a câştigat dela început un mare prestigiu, şi a 
mai multor şcoli superioare, posibilitatea unui contact, 
permanent cu universităţile româneşti din celelalte 
provincii, îndeosebi cu cea din capitala ţării, precum. 
şi cu şcoalele superioare din marile centre ale strei- 
nătăţii, aşezarea în mijlocul nostru a numeroase exem- 
plare de elită din Vechiul Regat, întemeierea unui 
teatru şi a unei opere naţionale şi, în fine, circulaţia. 
largă şi nestânjenită a cărţii româneşti—toate acestea. 
s'au revărsat peste naţia românească din Ardeal ca c. 
ploaie binecuvântată de pe urma căreia aveau să în- 
colţească un mare număr de energii, condamnate îna- 
inte să vestejească în întunerec. Cum era firesc, aceste 
condiţii şi transformări au adus o considerabilă lărgire 
de orizont spiritual, Un freamăt de veac nou bătea 
în toate sufletele, o încredere nesdruncinată în puterile: 
noastre creatoare, care ne vor ajuta să vindecăm ră- 
nile trecutului şi să înălţăm valorile noastre la treapta 
valorilor lumii occidentale, se putea citi în toate pri- 
virile. Toată lumea îşi dădea seama că organele pe 
care ni le-am creat într'o luptă de veacuri trebuesc 
îmulţite şi readaptate noii stări de lucruri. Ele puteau 
avea acum perspective mai înalte şi mai bogate, maż- 
multă libertate de mişcare, mai multă autonomie. 

S'a văzut însă în curând că această readaptare 
pentru o nouă creaţie nu se poate face atât de repede: 
şi atât de sigur. Datorită stracturii sale ţărăneşti și 
unei anumite rezerve native, foarte firească la um. 

popor care a avut să sufere atâtea amăgiri, Arde. 
" leanul este mai conservator, decât Românul din cele- 
lalte provincii. Innoirile sunt privite de el cu neîn- 
credere, odată acceptate însă le dărueşte toată tem. 
peratura de înaltă tensiune a sufletului său. Pe lângă 
-această dificultate structurală, s'au ivit altele, create 
de momentul .iştoric. Eram la sfârşitul unui răsboiu 
în care valorile civilizaţiei au fost puse la grea încer- 
care. Critici amare şi violente ale vechilor temeiuri 
apăreau de pretutindeni, fără ca un nou ideal să se 
impună cu puterea unei credinţe. Formulele literare 
şł artistice se vânturau şi ele într'un ritm necunoscut 
înainte. Când am deschis şi noi larg ferestrele spre 
-altă lume, am găsit Europa răvăşită de vânturile în- 
doielilor, chinuită de o criză spirituală care se va 
complica mai apoi cu una politică şi economică, du- 
când la conflictul actual. 

Necesităţile de organizare, pe toate planurile, ale 
noului stat au risipit apoi şi au îndepărtat dela lite- 
ratură pe câţiva din aceia care iau dat lamura cea 
mai de preţ a sufletului lor. Unii dintre ei se stabi. 
lesc în capitala ţării, unde, dacă nu uită provincia 
care le-a dat naştere, nu-i pot da, ca înainte, toată 
truda lor. e 

Era nevoie apoi şi de o altă generaţie. Cea care a 
făcut războiul, cu tot entuziasmul ei generos, cu toate 
bunele intenţii, cu toate aptitudinile dovedite în orga- 
nizarea noului stat, avea destule neajunsuri pentru a 
crea şi a înţelege noul spirit. Cu educaţia de mântu- 
ială din cursul războiului, făcută şi aceea în şcoalele 
maghiare, deformatoare de suflete, cu spiritul comba- 
tiv al tranşeelor, ea s'a arătat înclinată mai mult spre 
acţiunea socială şi politică, decât spre meditaţia li- 
“terară, 

lată câteva din motivele pentru care Transilvania 
n'a putut avea în primul deceniu de după Unire o 

conştiinţă literară, în care crezul nou să fie bine arti- 
culat şi valorile literare să fe selecţionate după cri- 
terii sigure şi recunoscute, dacă nu de toată lumea, de 
un grup hotărât. A fost un deceniu de tatonări, de 
gestație, în care iniţiativele n'au lipsit — vom vedea 
chiar că ele au fost susținute de o creaţie literară şi 
de personalităţi puternice—ele n'au trezit însă ecoul 
necesar. 

Vechile centre culturale ale Românilor din Tran- 
silvania: Sibiul, Blajul, Braşovul, Aradul, Oradea,. 
credincioase tradiţiilor lor, au început îndată după 
Unire o activitate plină de nădejdi. La Sibiu, unde 
era sediul Consiliului Dirigent, guvernul provizoriu 
al Transilvaniei, apar cotidianele Patria şi Renaşterea. 
Română, iar vechea revistă Transilvania, organul Aso- 
ciaţiei culturale ASTRA, se transformă din revistă 
ştiințiâcă în revistă culturală, dând literaturii vn loc: 
important în paginile ei; la Blaj, Unirea, gazeta săp- 
tămânală a bisericii gr. cat. se transformă deasemenea. 
pentru câtva timp în cotidian, pus în serviciul ma- 
rilor interese naţionale; la Braşov, Gazeta Transilva- 
niei, cea mai veche foaie a Românilor din această pro- 
vincie ia un mare avânt, bucurându-se de colaborarea. 
celor mai de seamă condee româneşti; la Arad şi-a 
reluat apariţia ziarul Românul, fostul organ al Parti. 
dului Naţional; la Oradea a fost întemeiată cu sco- 
puri culturale şi cu numeroase colaborări din întreaga 
ţară, revista Cele trei Crişuri. N'a trecut însă mult şi 
toate aceste centre au fost eclipsate, mai întâi de 
prezenţa tot mai vie şi mai copleşitoare a capitalei, 
apoi de un nou centru local de mari posibilități: 
Clujul. La Bucureşti s'a încercat, îndată după unire,, 
învierea revistei de glorioasă tradiţie, Luceafărul, ea 
nu atinge însă doi ani de apariţie şi dispare, scriitorii 
ei regrupându:-se în jurul altor publicaţii. La Cluj,. 
devenit centru politic al Transilvaniei, prin desfiin- 

area Consiliului Dirigent, se mută cotidianul Patria, 
apare cotidianul Voința, de aleasă ţinută literară, iar 
mai apoi Înfrățirea şi săptămânalul Conştiinţa Româ- 
nească., Tot aici este întemeiată în 1921, revista Gâna 
direa, care după un an se mută însă la Bucureşti, 
devenind una din cele mai importante reviste literare 
româneşti de după răsboiu; este reînviată revista li- 
terară Cosinzeana, apare Țara Noastră, revista de pre- 
ocupări mai mult politice şi ideologice a lui Octavian 
Goga, şi Societatea de Mâine, magazin cu preocupări 
* eclectice, dintre care nu lipseşte literatura. 

Acestea sunt publicaţiile mai de seamă în care 
poate fi surprinsă atmosfera spirituală din întâiul de- 
ceniu de după Unire. Cele mai multe sunt conduse 
sau se bucură de colaborarea scriitorilor din vechea 
gardă, sau de tineri crescuţi în şcoala lor. O grupare 
a acestor publicaţii pe curente, sau pe atitudini lite- 
rare este anevoioasă. Se poate face cel mult o dis- 
tincţie de nivel între revistele Gândirea, Luceafărul şi 
ziarul Voința şi celelalte publicaţii, distincţie datorită 
certitudinei de gust şi orizontului larg al unora dintre 
colaboratorii tineri ai acestor publicaţii, numele că- 
sora se va înscrie în curând pe primul plan al lite. 
raturii româneşti. 

De fapt, ceeace dă însă tonul vieţii literare este 
tot vechiul spirit. Octavian Goga, principalul lui ani. 
mator, îşi dă seama, din primele momente, că trebue 
croit un drum nou, că trebue deschise larg ferestrile 
spre infinit — cum spune el într'o poezie din acest 
timp — prins însă într'o aprigă luptă politică, el nu 
poate da conţinut acestui crez, exprimat dealtfel 
destul de vag. Volumul lui postum de versuri (poetul 
a murit în 1938) şi drama Meșterul Manole, singurele 
lui opere literare de după Unire, poartă pecetea ta- 
lentului său puternic, nu indică însă o etapă nouă 
poetică. Jara Noastră, revista condusă de el, se re- 

marcă mai mult prin pateticele lui articole politice, 
sau prin magistrale evocări ale marilor figuri ale nea- 
mului, îndeosebi ardelene (strânse mai târziu în vo- 
lumul Precursori) — adevărate pagini de antologie ale 
ziaristicei şi oratoriei româneşti — decât prin litera- 
tura ei de un epigonism fără relief. Universitatea din 
Cluj se menţine şi ea pe vechea linie. Universitățile 
s'au caracterizat dealtfel totdeauna prin prudență şi 
spirit conservator. Gheorghe Bogdan.Duică, profe- 
sorul ei de literatură modernă, care a avut un rol de- 
seamă în mişcarea literară de dinainte de Unire, a 
scris şi după răsboiu articole de critică literară, ad- 
mirabil informate, de o rară combativitate şi uneori: 
de gust, orizontul lui literar a rămas însă limitat cu 
încăpăţinare la literatura realistă, „sănătoasă”, cre- 
scută în şcoala marilor modele clasice. Mai mult de- 
cât prin această critică, el s'a remarcat, în această 
epocă, fa istoria literară, dând câteva monografi 
(cele mai împlinite sunt consacrate unor fguri ale 
trecutului Transilvaniei), de o erudiție inegalată la 
noi, de un spirit ştiinţific riguros şi exact şi totuşi 
de o rară putere de animare a personajiilor şi a epo- 
cilor. Mult mai deschis spiritului nou s'a arătat Sextil 
Puşcariu, profesorul de limba română al acestei uni- 
versităţi. Momentele lui de contact cu literatura au 
fost însă rare, După ce publică o Istorie a literaiurii: 
vechi, în care vechea cultură românească este pre- 
zentată cu un rar simţ al lucrurilor româneşti, cu 
multă căldură şi înţelegere, el se consacră tot mai 
mult cercetărilor filologice, organizând la Cluj, la 
Muzeul Limbii Române, cel mai mar: centru filologic 
din ţară, dând astfel o strălucire unică vechii tradiţii 
a preocupărilor Transilvaniei pentru limbă. 

In acest interegn literar, dacă n'a existat un stăpân 
şi o constituţie, iar publicul a fost destul de deso-- 
rientat, n'au lipsit scriitorii. Şi e demn de remarcat 


www.dacoromanica.ro 


348 ION BREAZU 


Y 


faptul că, cu toatecă operele lor au crescut izolat, 
fără contact între ele, uneori subteran, alteori dincolo 
de hotarele provinciei care a dat naştere autorilor 
lor, ele caracterizează în cel mai înalt grad spiritul 
românesc al Transilvaniei şi sunt deschizătoare de 
drumuri pentru întreaga literatură românească. Nu 
vom prezenta decât patru dia aceşti scriitori, a căror 
reputaţie timpul a verificat-o pe deplin — ei figurează 
acum în toate istoriile literare — şi a căror operă se 
impune, atât prin calitatea, cât şi prin sensul ei. 

Scrisul lui Jon Agârbiceanu s'a impus încă înainte 
de Unire pe întâiul plan al literaturii ardelene. Cea 
mai mare parte din opera lui a apărut însă după 
răsboiu. El continuă şi astăzi cu amploarea şi vigoarea 
din anii tinereţii. Ion Agârbiceapu este unul din cei 
mai productivi scriitori români. 

Fiu de ţăran dintr'un sat din jurul Blajului, Ion 
Agârbiceanu sa dedicat carierei preoțești, adică acelei 
funcțiuni care se bucura de cea mai mare cinste la 
Românii din Transilvania până la Unire. Preot a şi 
rămas el în cea mai mare parte din opera lui, un preot 
de ţară care participă la toate condiţiile muncii aspre 
a pământului, are toată dragostea pentru bucuriile 
curate ale naturii, o largă înțelegere şi o blândă 
iertare pentru mizeriile omeneşti. Oameni dela şes şi 
oameni dela munte, agricultori, muncitori, meseriaşi 
şi intelectuali, mai ales preoţi se perindă în romanele, 
schițele şi nuvelele lui, într'o nesfârşită varietate de 
tipuri şi epizoade, povestite simplu, într'un stil fără 
sclipiri deosebite, cuceritor însă adeseori prin calita- 
tea lui directă, cu un rar dar de a pătrunde în sufle- 
tele oamenilor. Scriitorul a avut ochiul deschis pentru 
frământările Transilvaniei dela acest început de veac, 
dela luptele naţionale de dinainte de Unire, la trage- 
diile din cursul răsboiului, la conflictele politice şi 
sociale de vastă amploare din statul întregit. El nu 

povesteşte însă numai de dragul povestirii, ci şi pentru 
a îndrepta, pentru a arăta calea mântuitoare a prin- 
cipiilor evanghelice. Mai ales romanele lui (Arhan- 
gheolii, Legea trupuiui, Legea minții, Stana, Biruinţa, Ră- 
bojul lui Sf. Petre, etc.), au fost scrise pentru a arăta 
anumite porunci fundamentale ale legii lui Christos. 
Acest finalism etic silueşte uneori acţiunea şi defor- 
mează personagiile, are totuşi momente de rară no- 
blete. Cu toate că nu excelează în construcţiile de 
vaste proporţii, Agârbiceanu dă uneori dovadă şi în 
aceste romane de o reală forţă epică — ca atunci de 
pildă când prezintă, în Arhanghelii, viaţa colectivă, 
obsedată de mirajul aurului, a minerilor din Mun- 
ţii Apuseni — sau de pătrunzătoare analiză a pa. 
siunilor, ca 'n Legea trupului şi mai ales înadmira- 
bilul roman de răsboi Stana. Nu însă în romanele mai 
întinse, care au o nepreţuită valoare documentară, 
trebue căutat artistul Agârbiceanu, ci în micile romane 
şi în numeroasele lui volume de schiţe şi nuvele. 
Preotul se simte şi aici, însă el nu predică şi mustră, 
ci lasă pe oameni să vorbească din adâncul firii lor, 
zugrăveşte chipuri şi suflete, revârsând peste totul: 
oameni, animale, natură, lumina blândă a unei simpa- 
tii drepte, profund umaue. Mai ales pe desmoşteniţii 
soartei, ţărani şi ţărance, muncitori în aspră încleş- 
tare cu o viaţă care nule dă decât dreptul de a munci 
până la istovire, sau pe paralitici pentru care exis- 
tenţa nu este decât un coşmar cumplit, îi învălue în 
bunătatea sa, le înalţă suferinţa prin nobleţa pe care 
ştie să o descopere în ea, ca un miner aurul 
în măruntaele pământului. Satul acesta al lui Agârbi- 
ceanu are uneori — ca 'n Luncușoara din paresimi — pu: 
ritatea unei vieţi creştine patriarhale atât de fireşti, 
încât oameni şi locuri par desprinşi dintr'o legendă 
biblică. Cu câtă discretă resemnare de bătrân înţelept, 
în sufletul căruia bucuriile simple nu s'au stins însă, 

ştie el să evoce în volumul Amintirile tot ce este fe- 
ciorelnic, ca 'ntr'o idilă virgiliană, sănătos pentru că 
trăeşte în contact nemijlocit cu pământul, oameni şi 
tot felul de vietăţi, natura şi muncile în toate sezoa- 
nele, din acest sat al copilăriei lui! 

Liviu Rebreanu, al doilea mare prozator pe care 
l-a dat Transilvania în această epocă, a început şi el 
să scrie încă înainte de Unire, când s'a remarcat prin 
câteva nuvele de cea mai bună şcoală naturalistă. 
Intreaga măsură a talentului nu şi-a dat-o însă decât 
după 1918, când prin romanele sale, a devenit o gură 
centrală a literaturii române. Cu excepția unui singur 
volum, întreagă opera lui, compusă din numeroase 
romane, volume de nuvele şi piese de teatru, a fost 
publicată la Bucureşti. Cu toate acestea, ceeace ră- 
mâne din această operă poartă adânc imprimat în 
structura şi semnificaţia ei spiritul provinciei de nag- 
tere a autorului. 

Liviu Rebreanu este fiul unui dascăl de sat din 
aceeaşi regiune compactă şi străveche românească a 
Transilvaniei nord-vestice, căreia îi datorăm pe Gheor- 
ghe Coşbuc, întâiul mare poet al acestei provincii. 
Această legătură de sânge şi de convieţuire cu un colţ 
atât de autentic al rasei, credem că nu trebue negli. 
jată atunci când vrem să explicăm apariţia singulară 
a acestui romancier şi caracterele fundamentale ale 
operei lui. El este înainte de toate un romancier al 
ţăranului român. A început cu ţăranul ardelean, pe 
care l-a zugrăvit magistral în cel dintâi şi cel mai mare 
roman al lui (Ion) şi a continuat cu cel din Vechiul 
Regat, pe care l-a surprins (în romanul Răscoala) în 
timpulrăsvrătirii din 1907, unul din cele mai tragice mo- 
mente ale istoriei lui. Tot cu subiect țărănesc este roma. 
nul Crăișorul, un fel de istorie romanţată, de o rară vi- 
goare însă, a revoluţiei țăranilor ardeleni din 1784, 
cunoscută după şeful ei sub numele de revoluţia lui 

Horia. Motivul fundamental al acestor romane este 
dragostea de pământ, instinctul central, dominator, al 
vieţii ţărăneşti. Ea dă ţăranului puteri aproape supra- 
naturale, o certitudine care străbate veacurile, îi în- 
frumuseţează zilele sau i le prăbuşeşte în tragedii 
cumplite. Pentru a poseda cât mai mult pământ, Ion 
din romanul cu acest nume, seduce fără nicio remuş- 
care pe Ana, fata unui bogătaş; pentru a avea dreptul 
de a trăi mai omeneşte pe pământul pe care-l mun- 
cesc, exploataţi de arendaşi, de boeri şi nemeşi, ţăranii 
din Răscoala şi Crăișorul sunt cuprinşi de vâlvătaia 
unei revolte, amplă şi prăvălitoare ca un element al 
naturei. Acest instinct central al celei mai reprezen. 
tative clase sociale româneşti mai poate fi găsit şi la 
alţi scriitori români, nici unul nu i-a dat însă forţa şi 
amploarea epică pe care i-a dat-o Rebreanu.De aceea, 
cu toate că literatura română a mai avut romane şi 
înainte de el, adevăratul roman al nostru numai cu 
Ion începe. Şi e deajuns de semnificativ faptul că i-a 
fost scris unui ardelean să dee această epopee a pă- 
mântului şi a ţărănimii noastre, pentru că nicăiri ţă. 
ranul n'a fost o realitate atât de puternică şi nicăiri 
legătura lui cu pământul n'a fost atât de adâncă şi de 
hotărâtoare pentru întreg stilul lui de viaţă ca în 
această provincie. Şi atât de bine a ştiut Rebreanu 
să adâncească sufletul acestui ţăran, încât persona- 
giile şi masele lui ţărăneşti se ridică nu numai la va. 
loarea reprezentativă a unor tipuri general.româneşti, 
ci general umane. 

In romanele lui Rebreanu nu întâlnim însă numai 
ţărani, ci şi alte clase sociale. Romanul Jon este o 
bogată frescă a satului ardelean de dinainte de Unire, 
cu ţăranii, preoţii, învățătorii şi streinii pripăşiţi în 
el, iar în Răscoala întâlnim întreaga societate româ. 
nească a Vechiului Regat dia momentul tragicului 
eveniment. În unele romane, Rebreanu a căutat apoi 

să prezinte numai societatea cultă,ca'n Pădurea Spân- 
zuraților, roman de pătrunzătoare analiză sufletească 
a tragediei intelectualului ardelean în cursul războ- 
iului, sau ca'n Gorila, o frescă a vieţii politice a Ro- 
mâniei din ultimul deceniu. El are apoi romane bro. 
date pe un motiv metafizic, ca Adam şi Eva, pe un 
caz de obsesie ca'a Ciuleandra, sau o pasiune înlăn. 
ţuitoare ca'n Jar. Personagiile sale din lumea bur- 
gheză şi intelectuală sunt departe însă de a avea vi- 
goarea personagiilor ţărăneşti. Doar atunci când sunt 
prinse de instincte elementare puternice, ca'n Jar, 
apare marele măestru. De fapt, Rebreanu se mişcă 
anevoe în lumea ideilor, e însă un mare artist al pre- 
zentării faptelor, acţiunilor şi al instinctelor funda- 
mentale ale vieţii. i 

In cadrul literaturii româneşti, şi a celei ardelene 
în special, Rebreanu reprezintă o etapă nouă nu nu- 
mai prin amploarea pe care a dat.o valorilor locale, 
ci şi prin degajarea lor de orice tendinţă pedagogică 
sau mesianică, Personajiile, fenomenele sociale, acţi.- 
unile romanelor sale sunt prezentate cu obiectivitatea 
unui observator rece, impasibil. Oamenii lui nu sunt 
nici buni, nici răi, ci tari sau slabi, întregi aşa cum 
iza făcut viaţa. Ei cresc în romanele lui după legile 
lor proprii. Stilul este apoi aspru, voit sărac, fără 
nici o vrajă a muzicii sau å imaginii căutate. El lasă 
fondul să apară în toată nuditatea lui, deviind uneori: 
spre un naturalism trivial. 

Cu aceeaşi originalitate s'a înscris Transilvania şi 
în poezia postbelică. Ne oprim şi aici numai la două 
nume, remarcabile atât prin calitatea estetică a operei 
lor, cât şi prin valoarea ei reprezentativă, 

Intâiul, Aron Cotruş (n. 1891 lângă Blaj) a început 
deasemenea să publice versuri cu totul nesemnifca.. 
tive, încă înainte de 1914. Răsboiul pe care la trăit 
din plin, l-a ajutat să se regăsească şi să se aşeze pe- 

adevăratul lui drum, de poet al marilor elanuri, al 
energiei explosive, al revoltei şi al luptei sociale. El 
cântă setea de libertate şi de dreptate a ţăranilor 
din câmpuri, a minerilor din măruntaele pământului, 
a muncitorilor din uzine, izbind cu cruzime şi cu o 
violenţă care cade uneori în pamflet, pe exploatatori 
şi profitori. El preamăreşte activismul, lupta nete- 
mătoare, munca creatoare de civilizaţii, înfăptuită de 
oameni aspri, cu instincte puternice, cari vin parcă 
din străfundutile veacurilor, aducând cu ei toată su- 
ferinţa şi toată voinţa de a răsbate a înaintaşilor. 
În această poezie (mai ales în volumele Mâine şi Prinire 
oameni în mers) răsună ecouri' ale frământărilor so- 
ciale şi politice din România de după Unire, la care 
Transilvania a participat din plin. Prin ceea ce are ` 
mai bun din opera lui, Cotruş nu poate fi infeodat 
însă nici unei ideologii; el rămâne pe linia marilor 
aspirații, de totdeauna, ale neamului. Pecetea provin- 
ciei care i.à dat naştere e adânc imprimată în această 
operă, nu numai în mesianismul social, voluntarismul, 
apriga sete de a se depăşi a fondului, ci şi în ritmul 
ei desacordat, abrupt, de o sonoritate elementară, ca 
o lovitură de ciocan, precum şi în vocabularul aspru, 
plebeu, din care orice decorație e eliminată. 

Celălalt poet, Lucian Blaga (n. 1895) este una din 
cele mai de seamă personalităţi pe care le-a dat Tran. 
silvania spiritualităţii României întregite. Opera lu; 
reprezintă spiritul nou în cel mai înalt grad şi în 
modul cel mai complet. Nici unul din scriitorii arde. 
leni n'a luat, asemenea lui, dela cel dintâiu pas făcut 
în literatură, o poziţie atât de personală căreia tre- 
cerea anilor n'a făcut decât să-i îmbogăţească şi 
adâncească datele fundamentale; şi, cu toatecă opera 
lui este adânc străbătută de spiritul acestei provincii, 
nimeni nu şia fixat această poziţie, asemenea lui, în 
însuşi centrul culturii româneşti, răscolind:o din a- 

dâncuri, pentru a-i da o nouă aşezare şi o transfigu- 
rare pe planul spiritului şi al artei. 

Fiu de preot dintr'un sat de lângă Alba-Iulia, Lu- 
cian Blaga s'a hrănit încă de pe băncile liceului cu 
bogate lecturi filosofice, mai ales germane. Universi. 
tatea a terminat-o la Viena, unde şi-i luat doctoratul 
în filosofie. Desăvârşirea personalităţii sale s'a făcut 
deci în orizonturile culturii germane. El este deopo- 
trivă poet şi tilosof. Caracteristic este însă faptul că 
în opera lui, care numără un mare număr de volume 
de poezie, drame, eseuri şi filosofie, aceste două mo- 
duri ale spiritului cresc organic, hrănindu-se din 
aceeaşi sevă comună a personalităţii sale. Poetul ro- 
mån face deci parte din acea familie de spirite, re- 
prezentate atât de strălucit de Goethe (căruia L. B. 
i-a consacrat un interesant esseu), la care conceptele 
poetice se ridică la amplitudinea simbolurilor, iar 
ideile au carnea şi plasticitatea miturilor. 

Care este sensul operei lui Lucian Blaga, prin ce 
se deosebeşte ea de literatura ardeleană care a pre- 
cedat.o şi care este locul ei în literatura românească 
contemporană ? 

Cel dintâiu volum al lui, apărut în 1919, cuprindea 
acest vers, care pentru destinul lui are valoarea unu: 
mesaj: „Eu nu strivesc corola de minuni a lumii...” 
» Minunile” acestea sunt misterele, miturile. Prin fn- 
treagă opera lui, Lucian Blaga a căutat să dea acestor 
„minuni“, demnitatea înaltelor valori umane, splen- 
doarea unei arte proaspete şi totuşi atât de rafinate, 
să le descopere şi să le pună în valoare înainte de 
toate în străfundurile noastre etnice. 

In faţa lor, poetul are în primele doză volume de 
versuri (Poemele luminii, Paşii profetului), bucuria unui 
copil sau a lui Pan, zeul câmpurilor şi al sălbătăciu. 
nilor. Această exuberanţă dionisiacă, păgână, e reţi- 
nută şi umbrită apoi în volumele următoare (/n marea 

trecere, Lauda somnului), de melancolia trecerii lucru- 
rilor, a regretului după viaţa primitivă, când contactul 
cu „minunile“ era nemijlocit, a tristeţii metafizice de 
a fi şi a cunoaşte. Doar somnul, în care fiinţa se cu. 
fundă în adâncurile ei obscure, aduce uneori mângă- 
erea uitării. După ce dă glas unei bucuriiatât de mari, 
încât cere un trup munţilor şi mărilor pentru a o 
putea cuprinde, dupăce se sbate între cer şi pământ, 
căutând răspuns întrebărilor ultime, un aer de blândă 
şi discretă resemnare îl întoarce, în ultimele volume, 
“(La cumpăna apelor, La curțile dorului/ pe drumurile 
sângelui, spre ţărâna strămoşilor. Cât de bogat este 
însă acest circuit, ce vânt de înălțimi rece şi pur, 
străbate prin el, ce fior al marilor înţelesuri şi al 
marilor aşteptări! Şi totuşi, câtă legătură cu pământul. 
Puţini dintre poeţii români au senzaţii atât de crude 
şi de fragede ale elementelor celor mai pure, mai 
geologice ale naturii şi puţini au avut darul de a le 
prinde în imagini atât de revelatorii. Această calitate, 
Lucian Blaga şi-a păstrat-o în întreaga lui operă, cu 
deosebirea că atunci când tristeţa îi învălue versul, 
panismul lui este mai hieratic, are graţia stilizată a 
prerafaeliţilor sau a artei bizantine. 

In dramele lui (Zamolxe, Tulburarea Apelor, Meşterul 
Manole, Cruciada Copiilor, Avram Iancu) Lucian Blaga 
a adâncit sau a creat mituri autohtone, în jurul ma- 
rilor momente de criză spirituală (mai ales religioasă) 
din trecutul nostru. Asistăm în ele la o transubstan- 
țializare a eroilor în sfinţi sau în personagii legen- 
dare şi a acţiunilor în mit. Miturile devin atât de 
puternice încât oamenii trebue să se supună lor, ase- 
menea eroilor din dramele antice, destinului implacabil. 
Prib atmosfera lor de înaltă tensiune spirituală, prin 
puritatea personagiilor, prin dramatismul lor puternic, 
prin splendida lor poezie, aceste drame comunică şi 
cetitorului şi spectatorului sentimentul că asistă la un 

miracol sufletesc. Nu numai sensul adâncal trecutului 
şi al specificului nostru, ci însuşi destinul românesc 
e transpus aici pe un înalt pian spiritual, eroic. 

Această operă era prefiguraţia poetică a unui sistem 
filosofic care numai după 1930 s'a închegat într'un 
sistem bine articulat. Nu putem intra aici în amănun- 
tele lui. Ceea ce vrem să adăugăm este doar spiritul 
care se degajează din el şi din întreaga operă a lui: 
Lucian Blaga şi notele prin care acest spirit se dife- 
renţiază de cel de dinainte de Unire. Şi peatru aceasta 
credem că mai bine este dacă ne adresăm poetului 
însuşi. Literatura de dinainte de Unire (şi prin aceasta 
înţelege întreaga literatură românească) — spune el 
într'un recent discurs academic — „a văzut români. 
tatea literaturii, artei şi culturii mai mult programatic,. 
mărginindu-se la motivul brut, la anecdotică, la apa. 
rențe, la suprafeţe“, de unde „naturalismul ei idilic 
îmblânzit“ şi „eticismul ei cam şcolăresc“; generaţia 
lui şi el îndeosebi vede românismul ca o tatalitate 
care vine din adâncime, ea „aspiră spre tainele mai 
profunde ale sângelui şi ale cerului, spre esenţă, spre 
substanţă, spre izvoarele permanente, spre viziunea 
de larg orizont, spre mitul mai pre sus de vârste, 
spre stil“. 


III 


Aceste cuvinte ale lui Lucian Blaga caracterizează 
nu numai literatura generaţiei dela Gândirea, din care 
el face parte, ci, în linii generale, cuprind în ele crezul 
literar al generaţiei ardelene mai noi. Limpezirea 
acestui crez a început pe la 1930, datorită înainte de 
toate prezenţei masive şi creşterii sigure şi grandi- 
oase a operei lui Blaga. Ea a devenit un nivel, un: 
îndemn, o punte de întâlnire între diferitele grupuri: 
de tineri care apar acum în numeroase centre de 
dincoace de Carpaţi. Această limpezire a fost posi- 

bilă îasă şi din pricina schimbării condiţiilor schiţate la 
începutul capitolului precedent cu altele noi. Revistele 
în care s'a încercat continuarea literaturii de dinainte de 
Unire dispar una câte una, sau se anemiază. În locul 
lor apar altele, scoase în cea mai mare parte de tineri, 
adeseori. cu un curaj şi sacrificii impresionante. lată 
numele celor mai importante dintre ele: Abecedar, la 
Brad, mai apoi la Turda, unde îşi schimbă formatul 
şi numele în Pagini Literare, Gând Românesc, iar ceva 
mai târziu Symposion, la Cluj, Jara Bârsei şi Braşovul 
Literar la Braşov, Provincia Literară la Sibiu, Hotarul 
la Arad, Biajul la Blaj, Familia la Oradea, Lanuri la 
Mediaş, Afirmarea la Satu-Mare. Generaţia care îşi 
revărsa scrisul în aceste reviste, a fost formată în 
liceele şi universităţile României întregite, 

Ceea ce caracterizează înainte de toate aceste publi- 
caţii este deosebirea de nivel, faţă de publicaţiile din 
deceniul precedent. Ea se poate observa în limba mai 
suplă, mai general românească, mai larg orhestrată, 
mai capabilă de abstracţiuni, mai primitoare pentru 
neologism; prin orientarea gustului spre o poezie for- 
mală, uneori ermetică; prin conştiinţa tot mai pro- 
nunţată a autonomiei valorilor estetice; prin abun- 
denţa eseului şi a studiului filosofic; şi în fine prin o 
nouă interpretare a valorilor locale. 

Pe lângă revistele amintite, tinerii se asociază în 
grupări pe oraşe („Gând Românesc” la Cluj, „Thesis“ 
la Sibiu, „Lanuri“ la Mediaş) şi chiar într'o „Socie- 
tate a scriitorilor români din Ardeal”, asociaţie care 
organizează şezători literare în toate- oraşele Transil- 
vaniei, făcând astfel propagandă pentru noua litera- 
tură. Apar antologii cu poeţii tineri (remarcăm cea 
datorită d lui Emil Giurgiuca) şi se găseşte chiar un 
editor, d. Miron Neagu dela Sighişoara, care are cu- 
ajul să publice, cu mari sacrificii, câteva din operele 
Jor mai reprezentative. „Cu 'ntr'o Cantoria" de Dona- 

tello, copiii care tăcuseră, Împrăştiaţi şi neluaţi în 
seamă, au făcut să se audă vocile lor, încă nesigure, 
dar într'o splendidă solidaritate de grup” spune, pe 
bună dreptate, unul dintre aceşti tineri, d. Giurgiuca, 
în prefața Antologiei amintite. Vocile lor pătrund 
stăruitoare până şi în presa vremii care închină pa- 
gini întregi literaturii lor (România Nouă, Patria, Na- 
țiunea Română şi îndeosebi săptămânalul de aleasă. . 
ţinută literară, fară Nouă). 

Vom încerca să desprindem din acest cor tineresc 
câteva voci mai clare şi mai caracteristice. Nu le vom 
aminti pe toate, nici nu vom putea intra în caracteri- 
zări mai largi, vom da totuşi mai multe nume decât 
în capitolul precedent. De toate se leagă câte o operă 
sau măcar câte o promisiune. 

Cel mai de seamă dintre prozatorii acestei genera- 
ţii — şi poate talentul ei cel mai original — este Pavel 
Dan (1907—1937). In Urcan Bătrânul, singurul volum 
care ne-a rămas dela el — Dan a murit în floarea 
vârstei — el a ştiut să contopească, într'o formă cu 
totul personală, realismul aspru al unei lumi sărace, 
dar plină de putere, cu fantasticul folclorului, să în- 
vălue aceşte două elemente într'o atmosferă tragică, 
în care moartea şi forțele supranaturale înlănţue cu 
puterea unei obsesii. Realismul lui este hrănit cu o 
bogată culoare locală, se degajează din el o puternică 
impresie de lucru trăit. Prin această notă şi prin suflul 
epic viguros al nuvelelor lui, Dan se aşează în bună 
tradiţie ardeleană. El a ştiut să depăşească această 
tradiţie prin încorporarea în ea a puterilor de 
dincolo de lume, cu care ţăranii lui se încleştează în 
conflicte de o tragică amploare. Cea mai neîndură- 
toare din aceste puteri este moartea. Motivul ei grav 
şi sumbru, împins uneori până la macabru, stăpâneşte 
cele mai multe din aceste nuvele. Pavel Dan a dat 
apoi prozei româneşti un nou peisaj al sufletului ţără- 

nesc din Ardeal, atât de bogat în note. Originar 
dintr'un sat din jurul Clujului, el aduce în nuvelele 
lui lumea şi natura din satele din sudul acestui oraş, 
o lume colţuroasă, aspră, lipsită de pitoresc, şi totuşi 
de o nebănuită umanitate, de o tragică seriozitate a 
vieţii. 

Ion Vlasiu ne a adus şi el într'o carte de amintiri 
(Am plecat din sât) lumea de pe Mureşul superior, din 
imediata vecinătate a satelor lui Pavel Dan, tot aşa 
de săracă şi de roasă de mizerii, de umană şi de ne- 
înfrântă. Pe când Pavel Dan construeşte, obiecti- 
vează, alege personagii şi acțiuni, Vlasiu povesteşte 
şi evocă de dragul povestirii, revarsă peste tot suflul 
cald al amintirii şi al duioşiei. Un lirism puternic şi 
fraged se revarsă bogat, înlănțuindu-te ca un cântec” 
o sete nepotolită după înaltele valori sfinţeşte aceste 
mizerii. Fără să caute, acest scriitor care este şi un 
artist sculptor, schiţează în cursul povestiri sale pcr- 
trete de ţărani şi ţărance, în linii simple, directe, de 
un puternic relief; Până şi elementele neînsufleţite “ 
ale naturii, ca de pildă Mureşul, cel mai ardelean 
dintre râurile aceştei provincii, pentrucă o strătate - 
prin inima ei, capătă la Vlasiu personalitate, curge 
alăturea cu oamenii, tovarăş etern şi iubit. 

Corneliu Axente este autorul unui roman de fac- 
tură Kiplingiană (Legea Munţilor), în care a turnat 
însă toată frumuseţa sălbatecă, cu infinite variaţiuni, 
tot pitorescul, tot spiritul Carpaţilor noştri; iar V. 
Beneş nea dat în volumul său Hanul roşu câteva nu- 
vele fantastice de o factură personală. X 

Am spus că scriitorilor născuți în Transilvania li 
s'a alăturat în această epocă,într'o rodnică tovărăşie, 
o seamă de scriitori născuţi în celelalte provincii, pe 
care funcțiunea i-a făcut să se aşeze între noi. Acti- 
vitatea'lor a fost un admirabil ferment pentru apa- 
riţia noii literaturi. Unii din ei au încercat chiar să 

pătruadă realităţile din Transilvania şi să le tran- 
spună în opera lor. Amintim în rândul prozatorilor 
numai pe cel mai de seamă dintre ei, pe Victor Pa- 
pilian, profesor la Facultatea de Medicină a Univer- 
sității din Cluj. El nu mai este tânăr de ani, a rămas 
însă mereu tânăr prin entuziasmul său generos faţă 
de toate experienţele şi elanurile tinerilor şi prin 
spiritul şi stilul operii sale. Autor a mai multe vo- 
lume de nuvele, romane şi teatru, Victor Papilian se 
remarcă prin temperamentul său veşnic agitat după 
problemele ultime, prin înclinarea şi puterea de ana- 
liză a hrubelor nebuloase ale sufletului omenesc, a 
ciudăţenilor lui bolnave, şi uneori sfinte. In romanul! 
de vaste proporţii, În credința celor şapte sfeşnice el 
prezintă mozaicul unic în felul său de confesiuni şi 
secte din Transilvania de după Unire, purtându ne 
printr'o societate în curs de nouă aşezare. E mai mult 
ua studiu rece, cu străfulgerări de poezie şi cu pă- 
trunzătoare analize al unor suflete diformate de un 
misticism religios rău digerat, decât o desfăşurare 
epică, cu un ritm sigur şi amplu, Aceeaşi înclinare 
pentru misterele şi paradoxele vieţii o găsim în nu: 
velele lui, multe din ele cu subiecte ardeleneşti. 

Dacă numărul prozatorilor din această generaţie e 
relativ redus, numărul poeţilor despre care se poate 
spune un cuvânt este ceva mai mare, mai ales dacă 
ţinem seama de faptul că, spre deosebire de Vechiul 
Regat, unde facilitatea expresiei permitea un ezer- 
` cițiu mai larg al poeziei, în Transilvania ea era con- 
siderată un domeniu privilegiat, în care puţini au 
dreptul să intre. Şi e deosebit de semnificativ acest 
număr relativ mare, când ne gândim că cei mâi mulţi 
din aceşti poeţi cultivă o poezie dificilă, de joc gra- 
tuit şi pur, de subtilizare şi rafinare a emoţiilor şi a 
expresiei, 

Emil Giurgiuca, originar dintr'un sat din judeţul 

Someş s'a remarcat nu numai prin talentul său, ci şi 
prin râvna pe care a pus-o în organizarea şi dinami. 
zarea literaturii noi. In volumul său Anotimpuri cântă 
bucuriile pure ale unei naturi bucolice, zugrăveşte 
peisagii de culori sclipitoare, cu o fragedă aromă câm- 
penească, în versuri cizelate cu pasiunea unui minia- 
turist, Acelaş elan curat în faţa eternelor frumuseți 
ale câmpurilor, turnat însă într'uh vers mai spontan, 
mai mustos, ţâşneşte şi din poezia lui Teodor Mure- 
şianu. Gheorghe Boldea, mort de timpuriu, a lăsat 
un volum postum (Soliloguii) de o sensibilitate lumi- 
noasă, umbrită de o melancolie reţinută, de o mare 
delicateţă a versului. Ștefan Baciu, autor a mai multe 
volume de versuri, cu toatecă foarte tânăr, s'a re- 
marcat prin prospeţimea de adolescent a senzațţiilor 
sale, prinse în versuri de o bogată virtuozitate. Aurel 
Marin (originar din Vechiul Regat) şi Vlaicu Bárna 
aduc în volumele lor aerul pur şi înalt al muntelui. 
Nicu Caranica (macedonean de origine) scrie poeme 
de c factură neoclasică, de o nobleţă calmă şi pură. 
Grigore Popa înalţă imnuri satului. Jonel Bălan tran- 
spune o energie primară de abia reţinută, plină de 
amare tristeţi, pe registrul unui vers intelectualizat. 
Ion Moldoveanu, mort tânăr, ne-a lăsat un volum plin 
de presentimentul sfârşitului. Trişti şi delicaţi sunt 
şi George Popa, Dimitrie Danciu şi Radu Brateș. 
Poezia socială o continuă V. Copilu-Chiatră, — care 
aduce în versurile sale oamenii asprii din Munţii 
Apuseni — şi I. Th. Ilea. 

Am lăsat anume la urmă pe Mihai Beniuc, astrul 
cel mai strălucitor al acestei constelații de poeți, 
căci cu toatecă a crescut în tovărăşie cu cei 
amintiţi mai sus şi a colaborat la formarea noului 
climat literar, a mers cu o simpatică îndrăzneală pe 
drumul lirismului spontan şi direct, arătând prin pu- 
terea talentului său că, totuşi, acesta este drumul poe- 

ziei adevărate. Cele două volume de versuri ale lui 
(Cântece de perzanie şi Cântece noi) desvălue un suflet 
cu o voluptate amară a suferinţei, care luptă însă cu: 
încăpățânare, chiar când nu vede nici o scăpare din 
cercul ei de foc, luptă de dragul luptei, aruncând să- 
geţile întrebărilor între cer şi pământ, muşcând cu 
ironie, protestând, răzvrătindu-se, cu voite neglijenţe 
şi durități ale expresiei, dar şi cu nebănuite frumu- 
seţi. Nu numai împotriva propriului său destin se răz- 
vrăteşte poetul, ci şi împotriva suferinţei semenilor 
săi, ţărani şi muncitori. O aprigă sete de dreptate îi 
arde sufletul, o dorinţă neodihnită de a se dărui altora, 
de a-i smulge din ghiarele mizeriei. El continuă astfel), 
cu o vigoare proaspătă, marea tradiţie ardeleană a 
poeziei sociale. Bogat, complex, variat în tonuri, Be. 
niuc face impresia că-şi stoarce versul dintr'o sursă 
poetică inepuizabilă. El este marea nădejde a poeziei! 
noi ardelene. 

Orizontul noii literaturi a fost clarifcat şi de o 
dezbatere ideologică vie şi de o critică suplă şi inte- 
ligentă. Problema generaţiilor, atât de discutată în 
România postbelică, a specificului etnic şi a localis- 
mului creator au fost frământate în numeroasele re- 
viste ardelene de câţiva esseişti, dintre care reținem 
pe D. D. Roşca, Emil Cioran, Barbu Zevedei, Bucur Tincu, 
etc. Critica a fost reprezentată de Jon Chinezu, sobru, 
rafinat, cult, cu un simţ sigur al nuanţelor, al valori- 
lor permanente, de Octav Suluțiu, Al. Dima şi M. Beniuc. 


Ajunşi la capătul acestei prezentări sumare a lite. 
raturii româneşti din Transilvania, vom încerca să cu- 
prindem în câteva cuvinte caracterele fundamentale, 
năzuinţele şi perspectivele «ei. 

Ca aburul argintiu al unei dimineţi de vară, această 
literatură se desprinde din pământul strămoşesc, îm- 
bibată cu toate aromele lui pătrunzătoare. Toţi scrii: 

torii ei reprezentativi au trăit în contact nemijlocit 
cu acest pământ. Ţărâna lui nu s'a desprins de pe 
talpele lor nici atunci când au ajuns pe trotuarele şi 
în saloanele oraşelor, Ea era purtată, ca un destin, ca - 
un talisman, ca o certitudine primară în mijlocul în- 
doielilor şi tentaţiilor civilizaţiei. Desprinşi din mij- - 
locul unei ţărănimi cu caractere străvechi şi bine de- 
finite, în continuă luptă pentru conservarea şi afr- 
marea naţională, literatura lor se remarcă, în cadrul 
literaturii româneşti, prin forța ei epică, prin mesia- - 
nismul ei naţional, social şi etic. De aici vine şi simţul 
pentru idilă, pentru bucolic, alăturea de un realism 
sobru, aspru. 

Unirea din 1918 a creat perspective grandioase pen- - 
tru literatura ardeleană, Datele ei fundamentale sau 
păstrat. Prea erau desprinse din realităţile acestei 
provincii pentru a dispare. Ele au fost însă îmbogă- 
tite cu altele noi, adâncite până la străfundarile et- 
nice, înzestrate cu prestigiul semnificaţiilor înalte, al 
ideilor, miturilor, simbolurilor. Dela eticismul prea 
direct şi uneori didactic, s'a ajuns la autonomia ma: 
rilor valori umane. Realismul a primit fiorul fantas- 
ticului. Epicul a câştigat şi el în amploare. Stilul a 
devenit mai rafinat, mai bogat în nuanţe şi în stră- 
luciri, mai bun conducător de idei, fără să-şi piardă 
din energia gravă, care rămâne nota lui particulară, 
în cadrul stilului românesc. 

BIBLIOGRAFIE: N. Drăganu, Histoire de la littératare roumaine 
de Transylvanie des origines à la fin du XVIII-e siècle, în La Tran- 
sylvanie, Bucureşti, 1938, pp. 599—665. — D. Popovici, La littérature 
roumaine de Transylvanie au dixneuvieme siècle, în acelaş vol. pp. 
667—708. — lon Breazu, Povestitori ardeleni şi tânțiţeni până la 
Unire. Cluj, 1937.—B. Munteano, Littérature roumaine. Paris, 1938.— 
lon Breazu, Viața literară românească în Ardealul de după Unire 
Cluj, 1934.—lon Chinezu, Douăzeci de ani de viață literară rom- 
nească în Ardeal (1919—1939), în Gând Românesc, VII (1939), pp. 
273—292; precum şi alte cronici literare ale aceluiaşi în toţi anii 

